
নিবেদন 


প্রবাসী ১৩৩১ বৈশাখ সংখ্যায় পত্রিকা সম্পাদক শ্রদ্ধেয় রামানন্দ চট্টোপাধ্যায় 
লিখেছিলেন, “সারদামণি দেবীর জীবনকথা পুঙ্ানুপুত্খরূপে জানিতে ইচ্ছা হয়। 
কিন্তু দুঃখের বিষয় তাহার কোন জীবনচরিত নাই। পরমহংসদেবের জীবনচরিতে 
প্রসঙ্গক্রমে সারদামণি দেবী সম্বন্ধে স্থানে স্থানে অল্প অল্প যাহা লিখিত আছে 
তাহার দ্বারাই কৌতৃহলনিবৃত্তি করিতে হয়। সম্ভব হইলে রামকৃষ্ণ ও সারদামণির 
ভক্তদের কেহ এই মহীয়সী নারীর জীবনচরিত ও উক্তি লিপিবদ্ধ করিবেন, এই 
অনুরোধ জানাইতেছি। হয়তো একাধিক জীবনচরিত লিখিত হইবে। তাহার মধ্যে 
একটি এমন হওয়া উচিত, যাহাতে সরল ও অবিমিশ্রভাবে কেবল ঠাহার চরিত 
ও উক্তি থাকিবে, কোনপ্রকার ব্যাখ্যা, চীকা-টিপ্পনি, ভাষ্য থাকিলে চলিবে না।” 

রামানন্দের একটি ইচ্ছা বু পূর্বেই পূর্ণ হয়েছে__সারদাদেবীর বহু জীবনীগ্রস্থ 
এখন সহজলভ্য কিন্তু দ্বিতীয় আকাঙক্ষাটি এ যাবৎ অপূর্ণই থেকে গেছে__ 
সারদাদেবীর প্রচলিত জীবনীগ্রন্থগুলি সহজ ও সরল ভাষায় লিখিত হলেও প্রায় 
সবগুলি টীকা-টিপ্পনি, ভাষ্যতেই স্ফীত-কলেবর। তার প্রয়োজনীয়তা অস্বীকার 
করি না কিন্ত নিরপেক্ষ ইতিহাসেরও উপযোগিতা কিছু কম নয়। বর্তমান গ্রন্থটি 
রচনাকালে আমরা এদিকেই দৃষ্টি সীমাবদ্ধ রেখেছি-_-কোনো কাহিনী বা ঘটনার 
ব্যাখ্যা বা ভাষ্য রচনার ভার পাঠকের হাতেই ন্যস্ত করেছি। এ ছাড়া, এ যাবৎ 
প্রকাশিত গ্রন্থগুলি কোনো কালক্রম অনুসরণ করে রচিত হয় নি- সাধারণত 
পরিচ্ছেদগ্ুডলি বিভক্ত হয়েছে শ্রীমার কতকগুলি কর্মপরিচয় ও প্রণালী, গুণাবলী 
বা ভাবের উপর নির্ভর করে। আমরা যথাসম্ভব কাল অনুযায়ী জীবনী প্রণয়নেরই 
চেষ্টা করেছি; তবে উপাদান সংগৃহীত হয়েছে পূর্ব প্রকাশিত জীবনীগ্রন্থ থেকেই। 
উক্ত জীবনীগ্রন্থগুলি ছাড়াও পরবর্তীকালে প্রকাশিত ভগিনী নিবেদিতার পত্রাবলী, 
'উদ্বোধন' পত্রিকায় প্রকাশিত স্বামী প্রভানন্দ ও স্বামী পূর্ণাত্ানন্দের কিছু কিছু 
প্রবন্ধ, প্রব্রাজিকা ভারতীপ্রাণার স্মৃতিকথা, স্বামী অক্জজানন্দ সঙ্কলিত 'ম্বামীজীর 
পদপ্রান্তে' থেকে কিছু কিছু নতুন সংবাদ বর্তমান গ্রন্থে সংযোজিত হয়েছে; কিন্তু 
তা সত্বেও এই গ্রস্থকে পূর্ণাঙ্গ জীবনীগ্রন্থ বলার দাবী করি না, কারণ মাঝে মাঝেই 
সারদাদেবীর জীবনের ধারাবাহিকতার ইতিহাস বিচ্ছিন্ন। এই সময়ের কোনো 
সংবাদ সংগ্রহ করা বর্তমানে আর সম্ভব বলে মনে করি না এবং ভবিষ্যতেও সেই 
গুন্যস্থানগুলি পূর্ণ করা সম্ভব হবে কিনা, সে বিষয়ে যথেষ্ট সন্দেহ আছে। 
সারদাদেবীর বাল্য, কৈশোর ও যৌবনের অনুপুঙ্থ বিবরণ সংগৃহীত হয় নি-- 
হওয়া সম্ভবও ছিল না। পরবস্তীকালে যতখানি আগ্রহ সহকারে ভক্তগণ তার 
দৈনন্দিন জীবনের ঘটনাগুলিকে লিপিবদ্ধ করেছিলেন, পূর্ববর্তীকালের ঘটনা সে 


ভাবে সংগৃহীত হয় নি; সে ক্ষেত্রে তারা শ্রীমায়ের স্মৃতিচারণের উপরই নির্ভর 
করেছেন। কিন্তু সেই স্মৃতিচারণায় ধারাবাহিকতার অভাব স্বাভাবিক। তার ওপর 
আছে স্মৃতির বিশ্বাসঘাতকতা । বালা ও কৈশোর বাদ দিলে সারদাদেবীর 
পুণ্যজীবন দুটি ভাগে বিন্যস্ত করা চলে- শ্রীরামকৃষ্ণের মত্যলীলার কাল এবং 
ঠার দেহাবসানের পরবর্তীকাল। প্রথম অংশটি ছায়াচ্ছন্ন_-সারদাদেবী ও 
শ্রীরামকৃষ্ণের ভক্তগণের স্মৃতিনির্ভর। আবার দ্বিতীয় অংশটিরও কয়েকটি ভাগ; 
যথা-_জয়রামবাটী-কামারপুকুর কাহিনী, কলকাতা কাহিনী এবং তীর্থপর্যটন 
কাহিনী। জয়রামবাটী-কামারপুকুরে অবস্থানকালের মধ্যেও যথেষ্ট ফাকের 
অবকাশ আছে। কলকাতা ও তীর্থপর্যটন কাহিনী ভক্তরা যথাযথভাবে রক্ষা 
করার চেষ্টা করেছেন। জীবনের তিন-চতুর্থাংশ যিনি অন্তঃপুরচারিণী তার কোনো 
'শ্রীম ছিল না, যিনি ডায়েরীর মধ্যে তাকে ধরে রাখবেন। সুতরাং মাঝে মাঝে 
যুক্তিনির্ভর অনুমান অনিবার্য। প্রচলিত জীবনীগ্রন্থগুলির মধোও পরস্পর 
বিরোধিতা বা মতপার্থক্য আছে-_সেগুলি প্রয়োজনমত পাদটীকায় উল্লেখ করা 
হয়েছে। ্‌ 

প্রকৃতপক্ষে স্বামী পূর্ণাত্বানন্দের প্রেরণাতেই আমরা এই কাজে হাত দেবার 
সাহস সঞ্চয় করি। স্বামী প্রজ্ঞানন্দ (বর্তমানে শ্রীরামকৃষ্ণ মঠ-মিশনের সহকারী 
সম্পাদক) রামকৃষ্ণ-আন্দোলনের নষ্ট কোষ্ঠী উদ্ধারের গবেষণায় ব্যাপৃত। 
প্রয়োজনে তার কাছে উপস্থিত হয়ে তার অকুঠ সহযোগিতা পেয়েছি। বেলুড় 
মঠের বর্তমান কর্মাধ্যক্ষ (ম্যানেজার) স্বামী প্রমেয়ানন্দ ও পুরুলিয়া রামকৃ্চ-মিশন 
বিদ্যাপীঠের বর্তমান সম্পাদক স্বামী উমানন্দ নিরন্তর উৎসাহিত করেছেন। আর, 
আমাদের দীর্ঘকালের একান্ত সুহদ শঙ্করীপ্রসাদ বসুর মূল্যবান পরামর্শ আমাদে; 
বাড়তি (ন্যায্য বলেও দাবী করি) পাওনা। বন্ধুবর সৌমোন্দ্র গঙ্গোপাধ্যায় অসুস্থ 
অবস্থায় নিয়মিত পত্র মারফত উৎসাহিত করেছেন। এদের সকলের কাছেই 
আমরা কৃতজ্ঞ। 

প্রবন্ধ সাহিত্যগ্রন্থ প্রকাশে সাধারণত প্রকাশকেরা যখন কুঠিত তখন দেব 
সাহিত্য কুটীর কর্তৃপক্ষ স্বেচ্ছায় ও সাগ্রহে এই গ্রন্থ প্রকাশে যে দুর্লভি সৎসাহঃ 
দেখিয়েছেন তার জনা শুধু আমরা নয়, শ্রীমা-অনুরাগী পাঠকসমাজও তাদে. 


কাছে খণবদ্ধ। 
নলিনীরঞ্জন চট্টোপাধ্যায় 

১২৬০ বঙ্গাব্। ৮ পৌষ, বৃহস্পতিবার কৃষ্ণা সপ্তমী তিথি (ইং ২২ ডিসেম্বর 
১৮৫৩)। 

বাকুড়া ও হুগলি জেলার সংযোগস্থলে জয়রামবাটা গ্রামে এক দরিদ্র ব্রাহ্মণ 
রামচন্দ্র মুখোপাধ্যায়ের পর্ণকুটারে রাত্রি দুই দণ্ড নয় পল-এ (দিন ও রাত্রির 
সংযোগকালের সামান্য পরে-_ গোধূলি লগ্নে) জন্মগ্রহণ করেন তার প্রথমা কন্যা 
সারদামণি দেবী। এই কন্যার জন্মের কিছুদিন আগে একরাত্রে রামনন্দ্র স্বপ্ন 
দেখেন “একটি হেমাঙ্গিনী বালিকা তীহার পৃষ্ঠোপরি পড়িয়া কোমল বাহুপাশে 
তাহার কণ্ঠবেষ্টন করিয়াছে।' রামচন্দ্র তাকে প্রশ্ন করেন, “কে গো তুমি? বালিকা 
সনিপ্ধ কণ্ঠে উত্তর দেয়, 'এই আমি তোমার কাছে এলুম।' সারদাদেবীর মায়ের 
ক্ষেত্রে অনুরূপ দর্শন ছিল আরও প্রত্যক্ষ । পরবর্তীকালে শ্রীরামকৃষ্ণের জন্মবৃত্ান্ত 
(অর্থা শ্রীরামকৃষ্চের মত)।” তার মা গিয়েছিলেন শিহড়ে ঠাকুর দেখতে। 
ফেরার সময় একটি দেবালয়ের নিকটবর্তী বেলগাছ তলায় শৌচে যান। 
মেয়ে গাছ থেকে নেমে তার কাছে এসে কোমল বাহু দুটি দিয়ে পিঠের দিক 
থেকে তার গলা জড়িয়ে ধরে বলল, “আমি তোমার কাছে এলাম মা।' মা 
অচৈতন্য হয়ে পড়েন। সকলে ধরাধরি করে নিয়ে এল।...তা থেকেই আমার 
জন্ম।' 

সারদাদেবীর মা শ্যামাসুন্দরী শিহড় নিবাসী হরিপ্রসাদ মজুমদারের 
কন্যা- বংশ-পদবী, বন্দ্যোপাধ্যায়। এই বংশের কোন এক পূর্বপুরুষের উপর 
সন্তষ্ট হয়ে বর্ধমানের মহারাজা খেতাব দেন-_-“মজুমদার' ৷ সেই থেকে বংশ 

পরম্পরায় মজুমদার পদবীই তারা ব্যবহার করতেন। সারদাদেবী নিজেদের মা 
বাবার পরিচয় ও চরিত্র বৈশিষ্ট্য উল্লেখ করে পরবর্তীকালে বলেছিলেন,“আমার 
মা-বাবা বড় ভাল লোক ছিলেন। বাবা বড় রামভসক্ত ছিলেন। 
নৈষ্টিক-_-মন্যবর্ণের দান নিতেন না। মায়ের কত দয়া ছিল-_লোকদের কত 
খাওয়াতেন, যত্ব করতেন, কত সরল ...বাবা তামাক খেতে ভালবাসতেন। তা 
এমন সরল, অমায়িক ছিলেন যে, যে-কেউ বাড়ির কাছ দিয়ে যেত, ডেকে 
বসাতেন, আর বলতেন, বসো ভাই, তামাক খাও। এই বলে নিজেই ছিলিম 
ছিলিম তামাক সাজতেন। বাবা-মায়ের তপস্যা না থাকলে কি (ভগবান) জন্ম 
নেয়? ...মা ছিলেন যেন লক্ষ্মী, সমস্ত বছর সব জিনিষটি গুছিয়ে রাখতেন, 
বলতেন, “আমার ভক্ত-ভগবানের সংসার ।” 

নিজের নামকরণ সম্পর্কে সারদাদেবীর কথা, “আমার মা নাম রেখেছিলেন 
ক্ষেমঙ্করী। আমি হবার আগে আমার যে মাসিমা এখানে [জয়রামবাটাতে] 
এসেছিলেন, তার একটি মেয়ে হয়। মাসিমা তার নাম রেখেছিলেন সারদা । সেই 
মেয়ের নামটি বদলে সারদা রাখ; তাহলে আমি মনে করব আমার সারদাই তোর 
কাছে এসেছে এবং আমি ওকে 'দেখেই ভুলে থাকব ।' তাইতে আমার মা আমার 
নাম রাখলেন সারদা ।” পরে তার রাশিনাম হয় ঠাকুরমণি দেবী। 

প্রায় দেড়শো বছর আগেকার জয়রামবাটী বাংলার অন্যান্য প্রত্যন্ত গ্রামগুলির 
মতই অবহেলিত, তিমিরাচ্ছন্ন। যোগাযোগ বাবস্থা বলতে কিছু নেই-_একমাত্র 
ভরসা শ্রীচরণ। আদিগন্ত বিস্তৃত রুক্ষ প্রান্তর-_মাঝে মাঝে গাছগাছালির মধ্যে 
ছোট ছোট গ্রাম- দু' একটি প্রাচীন মন্দির বা পৃজাস্থলী। শিক্ষাব্যবস্থা প্রায় 
শূন্য-_দু'একটি গ্রাম্য পাঠশালা, আর যাত্রা, কথকতা, বাউল কীর্তনকে অবলম্বন 
করে লোকশিক্ষার সীমিত উপকরণ । জয়রামবাটা গ্রামের পূর্বপ্রান্ত দিয়ে বয়ে যায় 
শীর্ণকায় আমোদর নদ। ম্যালেরিয়া, উদরাময় এখানকার মানুষের নিত্যসঙ্গী। 
গ্রামটি ব্রাহ্মণ প্রধান। 

রামচন্দ্র মুখোপাধ্যায়ের পূর্বপুরুষ কবে এবং কিভাবে এখানে এসেছিলেন সে 
বিষয়ে বিশেষ কিছু জানা যায় না। শোনা যায়, ১০৭৬ বঙ্গাব্দের ১২ বৈশাখ 
বিষ্পুরের কোন এক রাজা জয়রামবাটীর খেলারাম মুখোপাধ্যায়কে এ গ্রামের 
ধর্মঠাকুরের সেবা-পূজার জন্যে কিছু ব্রন্ষোত্তর ও দেবোত্তর ভূমি দান করেন। 
রামচন্দ্র মুখোপাধ্যায় এই খেলারামের বংশে জন্মগ্রহণ করেন- ঠার পিতার নাম 
কার্তিকচন্দ্র। রামচন্দ্রের আরও তিনটি ভাই ছিল-_ত্রেলোক্যনাথ, ঈশ্বরচন্দ্র ও 
নীলমাধব। ত্রেলোক্যনাথ ছিলেন সংস্কৃত পণ্ডিত-_-অকালে তার মৃত্যু হয়। 
ঈশ্বরচন্দ্র সামান্য উপার্জন করতেন, আর নীলমাধব কলকাতায় পাইকপাড়ার 

জমিদার বাড়িতে সামান্য পাচকের কাজ করতেন। বৃদ্ধ বয়সে কাজ থেকে অবসর 
নিয়ে তিনি সারদাদেবীর কাছে আশ্রয় গ্রহণ করেন- পরে তার সঙ্গে আমাদের 
পরিচয় ঘটবে। ধর্মঠাকুরের সেবা ছাড়াও মুখোপাধ্যায় পরিবার গ্রামবাসীদের 
যজন-যাজন ক্রিয়া সম্পাদন করতেন আর যে সামান্য জমিজমা ছিল তাতে 
নিজেদের তত্বাবধানে লোক দিয়ে চাষ-আবাদ করতেন অর্থাৎ অর্থনৈতিক দিক 
থেকে পরিবারটি ছিল গ্রামের দরিদ্র শ্রেণীরই অস্তভুক্ত। 

রামচন্দ্র দীর্ঘদিন নিঃসন্তান ছিলেন। পিতামাতার প্রথম সন্তান সারদার আরও 
একটি ভগিনী ও পাচটি ভাই কালক্রমে জন্মগ্রহণ করে। ভগ্মীর নাম কাদদ্বিনী এবং 
ভ্রাতাদের নাম প্রসন্নকুমার, উমেশচন্দ্র, কালীকুমার, বরদাপ্রসাদ ও অভয়চরণ। 
কাদঘ্িনীর সঙ্গে বিবাহ হয় কোকন্দ গ্রামের সুধারাম চক্রবর্তীর । অল্পবয়সে 
অপুত্রক অবস্থায় তার মৃত্যু হয়। দ্বিতীয় ভ্রাতা উমেশচন্দ্রও বিবাহের পূর্বেই 
আঠার-উনিশ বছর বয়সে লোকাত্তরিত হন। সর্বকনিষ্ঠ ভ্রাতা অভয়চরণ ডাক্তারী 
বিদ্যাশিক্ষার পর স্ত্রী সুরবালা (যিনি রামকৃষ্ণ পরিমণ্ডলে ও সারদাদেবীর 
জীবনীগ্রস্থে “পাগলীমামী' নামে পরিচিতা) এবং একমাত্র কন্যা রাধারানীকে রেখে 
পরলোকগমন করেন। প্রসন্নকুমার, কালীকুমার ও বরদাপ্রসাদ বিবাহাদির পর 
দীর্ঘকাল সংসার-জীবন যাপন করেন। সারদাদেবীর পরবর্তী জীবনে সুরবালা, 
রাধারানী (রাধু), প্রসন্নকুমার, কালীকুমার, বরদাপ্রসাদ এবং তাদের সন্তানদের 
ভূমিকা উল্লেখযোগ্য 

রামচন্দ্রের সংসারে সচ্ছলতা ছিল না। মাত্র কয়েক বিঘা নিষ্কর জমিতে 
ধানচাষ কিন্তু সম্বৎসরের প্রয়োজনের তুলনায় তার আয় অপ্রতুল। তাই তিনি 
কিছু তুলার চাষ করতেন এবং যাজনাদির দ্বারা কায়ক্রেশে সংসারযাত্রা নির্বাহ 
করতেন। শ্যামাসুন্দরী কৃষিকাজেও স্বামীকে সাহায্য করতেন। দুগ্ধপোষ্য শিশু 
সারদাকে ক্ষেতে শুইয়ে রেখে নিজে তুলা সংগ্রহ করতেন। একটু বড় হবার পর 
সারদাও মা-বাবাকে যথাসাধ্য সাহায্য করতে শুরু করেন। মাতা ও কন্যা তুলা 
থেকে পৈতা তৈরী করে গ্রামস্থ্‌ ব্রাহ্মণ বাড়িতে বিক্রী করতেন। আবার একইসঙ্গে 
ছোট ছোট ভাইবোনগুলির ভারও গ্রহণ করতে হয়েছিল তাকে । পরবর্তীকালে 
বাল্যম্মৃতি রোমস্থন করে সারদাদেবী বলেছিলেন, “ভাইদের নিয়ে গঙ্গায় নাইতে 
যেতুম, আমোদর নদই ছিল আমাদের গঙ্গা । গঙ্গান্নান সেরে সেখানে বসে মুড়ি 
খেয়ে আবার ওদের নিয়ে বাড়ি আসতুম। আমার বরাবরই একটু গঙ্গাবাই ছিল। 
ছেলেবেলায় গলা সমান জলে নেমে গরুর জন্য দলঘাস 
কেটেছি; ক্ষেতে মুনিষদের জন্য মুড়ি নিয়ে যেতুম। এক বছর পঙ্গপালে সব ধান 
কেটেছিল, ক্ষেতে ক্ষেতে সেই ধান কুড়িয়েছি।” নিজের বাল্যশিক্ষা সম্পর্কে তার 
উক্তি, “ছেলেবেলায় প্রসন্ন, রামনাথ (জ্ঞাতিভাই)__-ওরা সব পাঠশালায় যেত। 

ওদের সঙ্গে কখনও কখনও যেতুম। তাতেই একটু শিখেছিলুম।” পরে আবার 
অবশ্য তিনি প্রাথমিক শিক্ষালাভের কিছু সুযোগ পেয়েছিলেন £ “কামারপুকুরে 
লক্ষ্মী আর আমি 'বর্ণপরিচয়' একটু একটু পড়তুম। ভাগনে হৃদয়) বই কেড়ে 
নিয়ে বললে, “মেয়েমানুষের লেখাপড়া শিখতে নেই, শেষে কি নাটক নভেল 
পড়বে £ লক্ষ্মী তার বই ছাড়লে না। ঝিয়ারী মানুষ কি না, জোর করে রাখলে। 
আমি আবার গোপনে আর একখানি বই কিনে আনালুম। লক্ষ্মী গিয়ে পাঠশালায় 
পড়ে আসত। সে এসে আবার আমায় পড়াত। ভাল করে শেখা হয় দক্ষিণেশ্বরে। 
ঠাকুর তখন চিকিৎসার জন্য শ্যামপুকুরে। একাটি আছি। ভব মুখুজ্যেদের একটি 
মেয়ে আসত নাইতে । সে মধ্যে মধ্যে অনেকক্ষণ আমার কাছে থাকত। সে রোজ 
নাইবার সময় পাঠ দিত ও নিত। আমি তাকে শাকপাতা, বাগান হতে যা আমার 
এখানে দিত তাই খুব করে দিতাম।” এইভাবে মোটামুটি শিক্ষালাভ করে 
পরবর্তীকালে রামায়ণ ইত্যাদি পাঠ করতে পারতেন, একটু আধটু চিঠিও লিখতে 
পারতেন, তবে স্বহস্তে লেখা তার চিঠি বিশেষ নেই। মুখে মুখে বলে অন্যের 
মারফৎ চিঠি-লেখার অভ্যাস তার ছিল। 

১২৭১ বঙ্গাব্দে ইং ১৮৬৪-৬৫ শ্বীস্টাব্দে) জযরামবাটী ও সন্নিহিত অঞ্চলে 
ভীষণ দুর্ভিক্ষ দেখা দেয়। সারদাদেবীব বয়স তখন এগারো বছর-_বিবাহের পর 
পিত্রালয়ে আছেন। রামচন্দ্রের কিছু সঞ্চিত ধান ছিল। দরিদ্রের মর্মস্পর্শী অবস্থায় 
বিচলিত রামচন্দ্র নিজের ভবিষ্যতের কথা না চিন্তা করেই বুভুক্ষু গ্রামবাসীদের 
জন্য অন্নসত্র খুলে দেন। সেদিনের স্মৃতিচারণ করতে গিয়ে পরবর্তাকালে 
সারদাদেবী বলেছিলেন, “একবার সেখানে কি দুর্ভিক্ষই না লাগল-_কত লোক 
খেতে না পেয়ে আমাদের বাড়ি আসত। আমাদের আগের বছরের ধান মরাই 
বাধা ছিল। বাবা সেই সব ধানে চাল করিয়ে কড়াইয়ের ডাল দিয়ে হাড়ি হাড়ি 
খিচুড়ি রাধিয়ে রাখতেন। বলতেন, “বাড়ির সবাই এই খাবে, আর যে আসবে 
তাকেও দেবে। আমার সারদার জন্য খালি ভাল চালের দুটি ভাত করবে। এক 
একদিন এমন এত লোক এসে পড়ত যে খিচুড়িতে কুলত না। তখনই আবার 
চড়ানো হত। আর সেই গরম খিচুড়ি যেই ঢেলে দিত শীগৃগির জুড়াবে বলে আমি 
দুহাতে বাতাস করতুম। আহা! ক্ষিধের জ্বালায় সকলে খাবার জন্যে বসে 
আছে। 

“একদিন একটি বাগদী না ডোমের মেয়ে এসেছে- মাথার চুলগুলো ঝাকড়া 
ঝাকড়া হয়ে গেছে তেলের অভাবে, চোখ উন্মাদের মতো । ছুটে এসে গরুর 
ডাবায় যে কুঁড়ো ভেজানো ছিল তাই খেতে আরম্ভ করেছে! এত যে সকলে 
ডাকছে “বাড়ির ভিতরে এসে খিচুড়ি খা'__তা আর ধৈর্য মানছে না। খানিকটা 
কুঁড়ো খেয়ে তবে কথা তার কানে গেল। এমন ভীষণ দুর্ভিক্ষ !” 

|| ২॥। 
একেবারে শৈশবকালেই কিছু না বুঝেই পতি নির্বাচন করেছিলেন সারদাদেবী। 
তার মাতুলালয় ছিল শিহড়ে। আবার শ্রীরামকৃষ্ণের (গদাধর চট্টোপাধ্যায়ের) 
ভাগিনেয় হৃদয়রামের বাড়িও সেখানে । শিহড়ে শান্তিনাথ শিবের অধিষ্ঠান। তার 
মন্দিরে বিভিন্ন সময়ে কীর্তন, যাত্রাগান প্রভৃতি নানা অনুষ্ঠান লেগে থাকত। 
কামারপুকুর থেকে যুবক গদাধর এসেছিলেন যাত্রা শুনতে আর ছোট্ট সারদাও 
গিয়েছিলেন জয়রামবাটীর প্রতিবেশী মহিলাদের সঙ্গে যাত্রার আসরে। শিশুর 
সঙ্গে কৌতুক করার ইচ্ছাতেই মহিলাদের মধ্যে কোন একজন তার ক্রোড়ে 
উপবিষ্ট সারদার কাছে জানতে চান সেখানে উপবিষ্ট ছেলেদের মধ্যে কাকে তার 
পছন্দ, কাকে সে বিয়ে করতে চায় ? শিশু সারদা নিদ্ধিধায় গদাধরের দিকে অঙ্গুলি 
নির্দেশ করে। উপস্থিত মহিলাদের সম্মিলিত হাস্যরোলের মধ্যে যে ঘটনাটি ঘটে 
সেটি সম্ভবত গদাধরের দৃষ্টি এড়ায়নি এবং তার মধ্যেই ছিল ভবিষ্যতের ইনঙ্গিত। 
গদাধর চট্টোপাধ্যায় তখন দক্ষিণেশ্বরে রানী রাসমণি প্রতিষ্ঠিত ভবতারিণীর 
মন্দিরের পুজারী। কিন্তু অভিনব তার পুজা--তা কোন লৌকিক নিয়মবদ্ধ নয়। 
তার কাছে শাস্ত্রবিহিত ক্রিয়া অনুষ্ঠানের মূল্য সামান্যই। প্রস্তর নির্মিত দেবীমৃর্তি 
তার কাছে চিন্ময়ী মা, আর তিনি তার একান্ত স্নেহের সম্তান। ছোট ছেলেটির 
মতই মার কাছে তার নিত্য আব্দার__মা, দেখা দে। মন্দিরে, বাইরের 
প্রাঙ্গণে-উদ্যানে, নিজের বাসকক্ষে চলে তার নিরন্তর কান্না ঃ “মা তুই কি সত্যই 
আছিস না প্রস্তরমূর্তি মাত্র।' মাটিতে মুখ ঘষে ঘষে কাদতে থাকেন, মা, মা 
মা,_যেন মাতৃহারা শিশু। কিন্তু কই-_তার আহানে কেউ তো সাড়া দেয় না। 
দিনের পর দিন কেটে যায়, তার প্রার্থনা তো পুরণ হয় না! কই তিনি ব্যাকুল 
সন্তানের সম্মুখে উপস্থিত হয়ে তার দুঃখমোচন করছেন? তাহলে এই মাতৃমূর্তি 
কি নিছক শিল্পীর ভাবকল্পনা মাত্র! 
আহার নিদ্রা ভুলে গদাধর নিরস্তর অন্বেষণ করে চলেছেন একটি 
সত্যের- -জগদন্বা কি প্রত্যক্ষ, না মানুষের কল্পনামাত্র। অবশেষে স্থির করলেন, 
আর নয়, মায়ের চরণেই নিজের জীবন উৎসর্গ করবেন। মাতৃমন্দিরের মধ্যেই 
থাকত পশু বলিদানের খড়গা। সেই খড়োর দ্বারা নিজের জীবননাশের প্রচেষ্টার 
পাইলাম... ঘরদ্বার মন্দির সব যেন কোথায় লুপ্ত হইল-_কোথাও যেন আর 

কিছু নাই! আর দেখিতেছি কি, এক অসীম অনস্ত চেতন-জ্যোতিঃ সমুদ্র। 
যেদিকে যতদূর দেখি, চারিদিক হইতে তাহার উর্মিমালা তর্জন গর্জন করিয়া শ্রাস 
করিবার জন্য অগ্রসর হইতেছে! দেখিতে দেখিতে উহারা আমার উপর নিপতিত 
হইল এবং আমাকে একেবারে কোথায় তলাইয়া দিল। হাপাইয়া, হাবুডুবু খাইয়া 
সংজ্ঞাশূন্য হইয়া পড়িয়া গেলাম। 

“তাহার পর কি হইয়াছে, কোন দিক দিয়া সেদিন ও তৎপরদিন যে গিয়াছে 
তাহার কিছুই জানিতে পারি নাই। অন্তরে কিন্তু একটা জমাট-ধাধা আনন্দের 
স্রোত প্রবাহিত ছিল এবং মায়ের প্রকাশ উপলব্ধি করিয়াছিলাম।” 

তারপর থেকে গদাধরের পার্থিব-চেতনা প্রায়শঃ লুপ্ত। মন সর্বদাই উর্ধবমুখী। 
রাসমণির কর্মচারীরা ভার জামাতা মথুরনাথের কাছে নালিশ জানাল, ছোট 
ভটচাজ পাগল হয়ে গেছেন, মথুরনাথ কিন্তু নির্বিকার_ রানীর মনেও কোন 
মালিন্য নেই কারণ গদাধরের বাইরের পরিচয় যাই হোক না কেন তারা চিনেছেন 
তার সাধক-সত্তাকে-_যা সচরাচর সকলের চোখে পড়ে না। 

এদিকে সংবাদ পৌছল কামারপুকুরে। গ্রাম্য প্রতিবেশীরা তাদের জ্ঞানবুদ্ধিমত 
গদাধর-জননী চন্দ্রমণিকে নানা পরামর্শ দিতে শুরু করল ।কেউ বলল, ওটা মৃগী 
রোগ, কারও মতে কোন দুষ্টগ্রহ ভর করেছে। বিভিন্ন মানুষ বিভিন্ন পরামর্শ দেয় ঃ 
চিকিৎসা করাও, ওঝা ডাকো । বিভ্রান্ত চন্দ্রমণি কর্তব্য স্থির করতে পারছেন না। 
স্বামী নেই, জ্োষ্পুত্রও লোকান্তরিত, তিনি নিজে একজন গ্রাম্য 
স্ত্রীলোক _অর্থেরও অভাব। অবশেষে মধ্যমপুত্র রামকুমারকে পাঠালেন 
দক্ষিণেশ্বরে, গদাধরকে ফিরিয়ে আনতে । মায়ের আদেশ শিরোধার্য করে গদাধর 
ফিরে গেলেন কামারপুকুরে। সেখানে শুর হল তার 
চিকিৎসা-_-টোটকা- _ঝাড়ফুকও বাদ গেল না। কিন্তু তাতে বিশেষ কিছু লাভ 
হল না- ফল দেখা দিল অন্যভাবে। 

বাল্যের সেই লীলাভূমি-__সেই উদার, আদিগন্ত মাঠ, সেই পরিচিত 
বৃক্ষশ্রেণী__আমবাগান, সেই বাল্যবন্ধুরা। গদাধর যেন আবার শরীর শৈশবকে 
খুজে পেলেন। উন্মুক্ত প্রকৃতির সংস্পর্শে তার আধ্যাত্মিক উদ্দামতা কিছুটা 
প্রশমিত হল। সুযোগ বুঝে চন্দ্রমণি পুত্রকে সংসারে আবদ্ধ করার ব্যবস্থা করতে 
লাগলেন। চারদিকে খোজ চলতে লাগল উপযুক্ত পাত্রীর। প্রথম দিকে গদাধর 
মায়ের এই প্রচেষ্টার কথা কিছু জানতে পারেননি-_চন্দ্রমণি ইচ্ছা করেই তাকে এ 
সম্পর্কে কিছু জানতে দেননি কারণ তার ভয় ছিল, গদাধর হয়তো সম্মতি দেবে 
না- নানা বাধার সৃষ্টি করবে, হয়তো তার তথাকথিত অসুস্থতাও বেড়ে যাবে কিন্তু 
শেষ পর্যন্ত কথাটা একদিন গদাধরের কানেও সৌছল। আপত্তি দূরে থাক তিনি 
কিন্তু আনন্দিতই হলেন এবং স্বয়ং পাত্রীর সন্ধানও বলে দিলেন, “জয়রামবাটীর 

রাম মুখুজ্যের বাড়িতে দেখ গে, বিয়ের কনে সেখানে কুটো ধাধা আছে”"-_সেই 
যাত্রা আসরের শিশুকন্যাটি! সুতরাং পাত্রী নির্বাচন সুষ্টুভাবেই নিষ্পন্ন হল এবং 
অবিলম্বে বিবাহের দিনও স্থির হয়ে গেল। ১২৬৬ বঙ্গাব্দের বৈশাখের শেষ দিকে 
কামারপুকুর নিবাসী “ক্ষুদিরাম চট্টোপাধ্যায়ের তৃতীয় পুত্র (৪র্থ সন্তান) ২৪ 
বৎসর বয়স্ক গদাধরের সঙ্গে জয়রামবাটী নিবাসী রামচন্দ্র মুখোপাধ্যায়ের প্রথমা 
কন্যা ছয় বৎসর বয়স্কা সারদামণির শুভবিবাহ নির্বিঘে সম্পন্ন হল। সমকালীন 
রীতি অনুযায়ী পাত্রপক্ষ কন্যাপক্ষকে তিনশো টাকা পণ দিলেন। 

বিবাহের কাল সম্পর্কে সারদাদেবী পরে বলেছিলেন, “খেজুরের দিনে আমার 
বিয়ে হয়, মাস মনে নেই। দশদিনের মধ্যে যখন কামারপুকুর গেলুম তখন 
সেখানে খেজুর কুড়িয়েছি। ধর্মদাস লাহা এসে বললে, “এই মেয়েটির সঙ্গে বিয়ে 
হয়েছে? সুয্যুর বাপ ছশ্বর মুখোপাধ্যায়) কোলে করে আমাকে কামারপুকুর 
নিয়ে গিয়েছিলেন।” 
থেকে কয়েকখানি স্বর্ণালঙ্কার এনে বধূকে সাজিয়ে ছিলেন। বিবাহের উৎসব সাঙ্গ 
হবার পর এখন আবার সেগুলি ফেরৎ দেওয়া প্রয়োজন কিন্তু চন্দ্রমণির মাতৃহৃদয় 
বধূর গা থেকে গয়নাগুলি খুলে নেবার মত নির্মমতা দেখাতে পারছিলেন না। 
গদাধর মায়ের মর্মবেদনা ও সমস্যার কথা বুঝতে পেরে ঘুমস্ত বধূর গা থেকে 
একে একে সেগুলি অতি সন্তর্পণে খুলে নেন। নিদ্রাভঙ্গের পর নিরাভরণ 
সাবদাদেবী গয়নার খোজ করতে চন্দ্রমণি ঠাকে বললেন, “মা, গদাই তোমাকে 
এর চেয়েও ভাল ভাল গয়না পরে কত দেবে ।” বালিকা এই প্রবোধবাক্যে শাস্ত 
হলেও সেইদিনই তার খুড়া কামারপুকুরে এসে উপস্থিত। ভ্রাতুষ্পুত্রীকে 
ফিরে যান। 

সারদাদেবী দ্বিতীয়বার কামারপুকুরে আসেন ১২৬৭ বঙ্গাব্দের অগ্রহায়ণ মাসে 
(ইং ১৮৬০ নভেম্বর/ডিসেম্বর)। পরে এঁ সময়ের কথা স্মরণ করে বলেছিলেন, 
“আমার সাত বছর বয়সের সময় ঠাকুর (শ্রীরামকৃষ্ণ) জয়রামবাটী এসেছিলেন। 
বিয়ের পর জোড়ে যায় না?” গদাধর কয়েকদিন জয়রামবাটীতে কাটিয়ে বধূসহ 
কামারপুকুরে ফিরে যান। কিছুদিন পরে গদাধর দক্ষিণেশ্বরে প্রত্যাবর্তন করেন 
এবং সারদাদেবীও চলে যান পিত্রালয়ে। 

ইং ১৮৬৬-র মে মাসে সারদাদেবী তৃতীয়বার কামারপুকুরে আসেন। পরে 
তিনি বলেছেন, “তের বছর বয়সের সময় যাত্রার দিন হয়, কামারপুকুরে যাই। 
ঠাকুর তখন দক্ষিণেশ্বরে।” নির্জন গ্রাম্যকুটীরে একাকী কিশোরীবধূ। একটু দূরে 
হালদারপুকুর-_সেখানে স্নান করার জন্য যেতে হয়, স্বভাবতই ভয় পেতেন, 

ভাবতেন, “নতুন বৌ, একলা কি করে নাইতে যাব £ এই চিন্তা করতে করতেই 
দেখতে পেলেন আটটি মেয়ে হালদারপুকুরের দিকে স্নানে চলেছে। আশ্বস্ত হয়ে 
তিনিও তাদের সঙ্গেই স্নানে গেলেন। বিনাবাক্যে তারা সারদাকে মাঝখানে নিয়ে 
সামনে চারজন ও পিছনে চারজন পুকুরে গিয়ে নান সেরে আবার আগের মতই 
তারা সারদাদেবীকে বাড়ি গৌছে দিয়ে গ্রামের পথ ধরে এগিয়ে চলে গেল। 
এইভাবে যে এক মাস সেবার তিনি কামারপুকুরে ছিলেন প্রতিদিনই তাদের 
সঙ্গিনীরূপে পেয়েছেন কিন্তু কোনদিনই জানতে পারেননি, তারা কারা, কোথায় 
থাকে। কয়েকমাস পরে ইংরেজি ১৮৬৬-৬৭ শ্রীস্টাব্দের ডিসেম্বর-জানুয়ারি 
মাসে তিনি আবার যখন কামারপুকুরে আসেন তখন শ্রীরামকৃষ্ণ ও জননী চন্দ্রমণি 
উভয়েই দক্ষিণেশ্বরে। সারদাদেবীর কথায় “আবার পাচ-ছয় মাস পরে গিয়ে 
কামারপুকুরে দেড়মাস থাকি ।... কামারপুকুরে আমার ভাসুর, জা এরা সব 
ছিলেন।” 

১৮৬৭ শ্রীস্টাব্দের মে মাসে শ্রীরামকৃষ্ণ (গদাধর এখন থেকে শ্রীরামকৃষ্ণ) 
যখন ভৈরবী ব্রান্ণী ও হৃদয়রামকে নিয়ে কামারপুকুরে আসেন তখন 
সারদাদেবীও পঞ্চমবার শ্বশুরালয়ে আগমন করেন এবং দীর্ঘ সাত মাস সেখানে 
অবস্থান করেন। এই সময় শ্রীরামকৃষ্ণ স্বয়ং তার সাংসারিক ও আধ্যাত্ত্িক শিক্ষার 
ভার গ্রহণ করেন। শিক্ষালাভ কালের স্মৃতিচারণ করে সারদাদেবী বলেছেন, 
“হৃদয়ের মধ্যে আনন্দের পূর্ণঘট যেন স্থাপিত রয়েছে, এ কাল হ'তে সর্বদা 
এইরূপ অনুভব করতুম। সেই ধীর স্থির দিব্য উল্লাসে অস্তর কতদুর পূর্ণ থাকত 
তা' বলে বোঝাবার নয়।” 

সারদাদেবী ভৈরবীকে শাশুড়ীর মতই শ্রদ্ধা করতেন কিন্তু তাকে ভয়ও 
পেতেন যথেষ্ট । ভৈরবী মাঝে মাঝে রান্না করতেন অতিরিক্ত লঙ্কার ঝাল দিয়ে, 
যা সকলের পক্ষে গ্রহণযোগ্য হয়ে উঠত না। রামলালের মা ও সারদাদেবীকে 
সেই ব্যঞ্জন পরিবেশন করে তিনি ডাদের মতামত জানতে চাইলে রামলালের মা 
কুষ্ঠাহীন ও সরলভাবেই ঝালের কথা বলতেন কিন্তু ঝালের প্রচণ্ডতায় চোখে জল 
ঝরলেও সারদাদেবী বলতেন, “বেশ ভাল হয়েছে।" পরবর্তীকালে সারদাদেবী 
সকৌতুকে সে প্রসঙ্গ উল্লেখ করেছেন। 

একদিন ভৈরবী ব্রাহ্মণী শ্রীরামকৃষ্তকে গৌরাঙ্গ-বেশে সজ্জিত 
করলেন- চশ্দনচচিত দেহ, কণ্ঠে ও বাহুতে পৃষ্পমাল্য। সেই গৌরাঙ্গরূপ কেমন 
হয়েছে সেটা জানার জন্য টেনে আনলেন সারদাদেবীকে। সারদাদেবী স্বভাবতই 
লজ্জাশীলা। স্বামী সম্পর্কে শাশুড়িস্থানীয়া কারও কাছে উচ্ছাস প্রকাশ কবা তার 
পক্ষে অসম্ভব তদুপরি, ছিল ভৈরবী সম্পর্কে ঠার ভীতি। সুতরাং তিনি সংক্ষেপে 
“ভাল হয়েছে' বলেই সে যাত্রা নিষ্কৃতি পান। 

এই সময়ে একটি ঘটনাকে কেন্দ্র করে হৃদয়রামের সঙ্গে ভৈরবী ব্রাহ্মণীর 
প্রচণ্ড কলহ, এমনকি হাতাহাতিও হয়। অবশেষে একদিন সকলের অগোচরে 
ভৈরবী নিরুদ্দেশ যাত্রা করেন। সাত মাস পরে শ্রীরামকৃষ্ণ দক্ষিণেশ্বর ফিরে 
গেলে সারদাদেবী জয়রামবাটী প্রত্যাবর্তন করেন। 

দক্ষিণেশ্বরে প্রত্যাবর্তন করে শ্রীরামকৃষ্ণ সাধনায় নিমগ্ন হলেন। আহার নিদ্রা 
নেই, এমনকি আচ্ছাদন সম্পর্কেও কোন স্শ নেই। জয়বামবাটীতে পল্লবিত হয়ে 
সংবাদ পৌছল। রাম মুখুজ্যের জামাই সম্পূর্ণ পাগল হয়ে গেছে। পল্লীবাসীদের 
সহানুভূতির যন্ত্রণায় সারদাদেবী স্থির করলেন, “সববাই এ রকম বলছে, আমি 
গিয়ে একবার দেখে আসি কি রকম আছেন (১৮৭২ শ্রীস্টাব্দের মে মাসে)। কি 
এক যোগ উপলক্ষে আমাদের দেশ থেকে মেয়েরা গঙ্গান্নানে আসছিল। 
..আমি একজনকে বললুম, “আমি দক্ষিণেশ্বরে তাকে দেখতে যাব কেমন 
আছেন? সে বাবাকে সব বলে দিল। আমি তো আর বাবাকে কিছু বলতে 
পারিনি, লজ্জায়, ভয়ে। বাবা বল্লেন, “যাবে, বেশ তো।” তিনি আমাদের সঙ্গে 
এলেন। পথে জ্বর হল। খুব জ্বর, কোন জ্ঞান নেই। রাতে স্বপ্ন দেখি কি, একটি 
কালো কুচকুচে মেয়ে আমার বিছানার পাশে বসে আমার মাথায় হাত বুলুচ্ছে। 
বললে, 'দক্ষিণেশ্বর থেকে আসছি।” আমি বললুম, “আমিও তার ওখানে যাব। 
তুমি আমার কে হও ?' সে বললে, “আমি তোমার বোন। ভয় কি ? সেরে যাবে।' 
পরদিন জ্বর ছেড়ে গেল। বাবা শেষে পালকী করলেন। রাত প্রায় ন'টার সময় 
দক্ষিণেশ্বরে গৌছুলুম। আমি একেবারে ঠাকুরঘরে গিয়ে উপস্থিত।... ঠাকুর 
দেখে বললেন, “তুমি এসেছ, বেশ করেছ।' বললেন, “মাদুর পেতে দে রে।' 
ঘরেই মাদুর পেতে দিলেন। ঠাকুর বললেন, “এখন কি আর আমার সেজোবাবু 
(মথুরানাথ) আছেন? আমার ডান হাত ভেঙে গেছে। তখন কয়েক মাস হল 
মথুরবাবু মারা গেছেন। অক্ষয় (ঠাকুরের ভ্রাতুষ্পুত্র) তারও কয়েকমাস আগে মারা 
গেছে।... মথুরবাবু থাকলে কি আমাকে কুঁড়েঘরে বাস করতে হয় ?... তিনি 
অট্রালিকায় রাখতেন। আমরা নবতের ঘরে যেতে চাইলুম। ঠাকুর বললেন, “না 
না, ওখানে ডাক্তার দেখাতে অসুবিধা হবে, এ ঘরেই থাক।" আমরা তার ঘরেই 
শুলুম। একটি সঙ্গী মেয়ে আমার কাছে শুল। হৃদয় দু'ধামা না তিন ধামা মুড়ি 
আনলে, তখন সকলের খাওয়া হয়ে গেছে কি না! পরদিন ডাক্তার দেখালেন। 
কয়েকদিন পরে জ্বর সারতে নবতের ঘরে গেলুম। তখন আমার শাশুড়ী কুঠিঘর 
ছেড়ে নবতের ঘরে এসে রয়েছেন। কুঠিঘরের একটি কোঠা তাকে ছেড়ে দেওয়া 
হয়েছিল। অক্ষয় তার এ কুঠিতেই মারা যায়। সে মারা যেতে মা-ঠাকরুণ কুঠিঘর 
ছেড়ে এলেন।” 

সারদাদেবী বুঝলেন ঠাকুর সম্পর্কে যে সব গুজব তিনি শুনেছিলেন তা 
অতিরঞ্জিত। ঠিক স্বাভাবিক মানুষের মতই কোমল হৃদয়, স্ত্রীর প্রতি 
কর্তব্যপরায়ণ অথচ অনন্যসাধারণ সাধনার জীবনে অভ্যত্ত। এই সময় 
ব্যবহার, অপরের গৃহে ভব্যতা প্রভৃতি সম্পর্কে উপদেশের সঙ্গে সঙ্গে ভজন, 
কীর্তন, ধ্যান, সমাধি এমনকি ব্রন্গজ্ঞান বিষয়ে আলোচনা করতেন। সারদাদেবীর 
শিক্ষাজীবন পরিপূর্ণ তর হয় এইকালেই। শ্রীরামকৃষ্ণ কেবলমাত্র মৌখিক উপদেশ 
দিয়েই নিশ্চিত্ত হতেন না, সংবাদ নিতেন, কিভাবে সেগুলি তার জীবনে 
প্রতিফলিত হচ্ছে। 

সারাদিন নহবতে কাটালেও রাত্রে তিনি শ্রীরামকৃষ্ণের শয্যায় স্থান লাভ 
করতেন। একদিন তিনি এই সময় সারদাদেবীকে প্রশ্ন করেন, “কিগো, তুমি কি 
আমায় সংসার পথে টেনে নিতে এসেছ ?' সারদাদেবী নিদ্ধিধায় সঙ্গে সঙ্গে উত্তর 
দিলেন, “না, আমি তোমাকে সংসার পথে কেন টানতে যাব £ তোমার ইট্টপথেই 
সাহায্য করতে এসেছি।” অন্য একদিন স্বামীর পদসেবারত অবস্থায় তাকে 
সারদাদেবী প্রশ্ন করলেন, “আমাকে তোমার কি বলে মনে হয়?” উত্তরে 
শ্রীরামকৃষ্ণ বললেন, “যে মা মন্দিরে আছেন, তিনিই এ শরীরের জন্ম দিয়েছেন ও 
এখন নহবতে বাস করছেন আর তিনি এখন আমার পদসেবা করছেন।” 

অভিনব ঠাদের দাম্পত্যজীবন__কামগন্ধহীন, নিঃস্বার্থ প্রেমের চরমতম রূপ। 
স্বামী-স্ত্রী, গুরু-শিষ্যা__একাকার। পূর্ণ যৌবনসম্পন্ন অথচ দেহবোধহীন 
শ্রীরামকৃষ্ণের প্রায় রাত্রিই অতিবাহিত হত বিনিদ্র অবস্থায়- কখনও সমাধিস্থ, 
কখনও অর্ধবাহ্যদশাগ্রস্ত। প্রথম প্রথম সমাধি দর্শনে অনভিজ্ঞ সারদা ভীত হয়ে 
পড়তেন। শ্রীরামকৃষ্ণ তাকে সমাধিকালে তার করণীয় কি হবে, সে সম্পর্কে 
অবহিত করেন। সুদীর্ঘ আট মাস কাল এইভাবেই উভয়ে এক শয্যায় রাত্রি যাপন 
করেছেন। যে উর্ধবলোকে শ্রীরামকৃষ্ণের মন বিচরণ করত, সারদাদেবীও সেই 
লোকে ক্রমশঃ সৌছেছেন। পরবর্তীকালে ভক্তদের কাছে সেই কালের কথা 
স্মরণ করে শ্রীরামকৃষ্ণ বলেছেন, “ও যদি এত ভাল না হত, আত্মহারা হয়ে 
আমাকে আক্রমণ করত, তাহলে সংযমের ধাধ ভেঙে দেহবুদ্ধি আসত কি না কে 
বলতে পারে ? বিয়ের পর মাকে (জগদম্বাকে) ব্যাকুল হয়ে বলেছিলাম,ণমা আমার 
পত্বীর ভেতর থেকে কামভাব একেবারে দূর করে দে।'ওর সঙ্গে একত্র বাস করে 
এইকালে বুঝেছিলাম, মা সে-কথা সত্যসত্যই শুনেছিলেন।” 

১২৭৯ বঙ্গাব্ধের ১৪ জ্যৈষ্ঠ, ইংরেজি ৫ জুন, ১৮৭২।১ 

পৃথিবীর আধ্যাত্মিকতার ইতিহাসে এ এক অবিস্মরণীয় স্বর্ণ-অক্ষরা দিন। 
সেদিন অমাবস্যা, ফলহারিণী কালীপৃজা। মন্দিরে বিশেষ পৃজা-ব্যবস্থা কিন্ত 
শ্রীরামকৃষ্ণের নিজের ছোট্ট ঘরটিতে, সবার অলক্ষ্যে আর এক দেবীর বোধন। 
হৃদয়রাম পৃজার কিছু কিছু ব্যবস্থা করে কালীমন্দিরে চলে গেলেন। দীনুপৃজারী 
রাধাগোবিন্দের সেবাপূজা শেষ করে অবশিষ্ট আয়োজন সমাপ্তির পর বিদায় 
নিলেন- রাত্রি তখন ৯টা। 

পূর্বেই সারদাদেবীকে নির্দিষ্ট সময়ে উপস্থিত হবার কথা জানিয়ে রেখেছিলেন 
শ্রীরামকৃষ্ণ । ৯টার সময় তিনি উপস্থিত হলে শ্রীরামকৃষ্ণ পুজা শুরু করলেন। 
প্রথমে নৃতন বস্ত্র পরিধান করিয়ে তাকে দেবীর জন্য নির্দিষ্ট আসনে উপবেশনের 
আহান জানালেন। মন্ত্রোচ্চারণ করে সমস্ত পৃজা-দ্রব্য শোধন করে পৃজা শুরু 
হল। মন্ত্র উচ্চারণ ও আনুষ্ঠানিক পদ্ধতি দেখতে দেখতেই সারদাদেবী 
আবিষ্ট-_অর্ধবাহ্যদশাগ্রস্ত। ইঙ্গিতমাত্রই তিনি পৃজাপীঠে উপবেশনের পর মন্ত্রপূত 
কলসের জলসিঞ্চম করে শ্রীরামকৃষ্ণ দেবী-অভিষেক সম্পন্ন 
করলেন- প্রার্থনান্ত্ উচ্চারণ করলেন (“হে বালে, হে সর্বশক্তির অধিশ্বরী মাতঃ 
ত্রিপুরাসুন্দরী, সিদ্ধিদ্বার উন্মুক্ত কর-_এর শরীর মনকে পবিত্র করে এর মধ্যে 
আবির্ভূত হয়ে সর্বকল্যাণ সাধন কর।” পরে আপন স্ত্রীকে সাক্ষাৎ দেবীজ্ঞানে 
ষোড়শোপচারে পূজা করে নিজের সাধনালন্ধ ফল জপমালা-সমেত দেবীকে 
সমর্পণ করে তার চরণে প্রণত হলেন। ভোগ নিবেদন করে সেই ভোগের 
কিয়দংশ দেবীমানবীর মুখে প্রদান করলেন। ধীরে ধীরে এক প্রশান্ত আধ্যাত্মিক 
অনুভূতিতে সারদাদেবী সমাধিস্থ। অর্ধবাহ্যদশায় মন্ত্রোচ্চারণ করতে করতে 
শ্রীরামকৃষ্ণ গভীর সমাধিতে নিমগ্ন হলেন। 

ক্রমশঃ রাত্রি গভীর হল। সেই নির্জন রুদ্ধ কক্ষে সমাধিস্থ পৃজিতা দেবী 
্রশ্রীমা ও পৃজক শ্রীরামকৃষ্ণ বাইরে নিস্তব্ধ অমারাত্রি-_অনস্ত প্রবাহিনী গঙ্গার 
কুলকুল ধ্বনি। মধ্যরাত্র অতিক্রাস্ত। সমাধিভঙ্গের পর অর্ধবাহাদশায় শ্রীরামকৃষ্ণ 

প্রণাম মন্ত্র উচ্চারণ করে পূজা শেষ করলেন £ 
(সর্বমঙ্গল মঙ্গল্যে শিবে সর্বার্থসাধিকে 
শরণ্যে ব্র্যন্ধকে গৌরি নারায়ণি নমো'আঅস্ত তে) 

দীর্ঘ সাধনার সমাপ্তি হল শ্রীরামকৃষ্ণের ! 

উত্তরকালে স্বামী অরূপানন্দের কাছে সারদাদেবী স্মৃতিচারণে বলেছিলেন, 
“দক্ষিণেশ্বরে মাস দেড়েক থাকবার পরেই ষোড়শীপূজা করলেন। আমি তখন 
যোল বছরে পড়েছি। [প্রকৃতপক্ষে সারদাদেবীর বয়স তখন উনিশ বছর। 
লীলাপ্রসঙ্গ অনুযায়ী কুড়ি বছর। কোন জীবনীগ্রস্থেই ষোল বছরের উল্লেখ নেই।] 
রাত প্রায় নস্টায় আমাকে তার ঘরে আনালেন। পূজার সব জোগাড় । ভাগনে সব 
জোগাড় করে দিয়েছে। আমাকে বসতে বললেন। আমি তার চৌকীর উত্তর 
পাশে (গঙ্গাজলের) জালার পানে মুখ করে (পশ্চিম মুখে) বসলুম। ঠাকুর পুর্বমুখ 
হয়ে পশ্চিমের দরজার কাছে বসেছেন। দরজা সব বন্ধ। আমার ডান পাশে সব 
পূজার জিনিষ।” 

স্বামী অরূপানন্দ-“পৃজার সময় কি করলেন £” 

সারদাদেবী_“ আমি একটু পরেই বেক্ইশ হয়ে গেলাম। পূজার মধ্যে কি হয়েছে 
জানতে পারিনি।” 

স্বামী অরূপানন্দ-“ ইশ হতে তুমি কি করলে ?” 

সারদাদেবী-“আমি মনে মনে প্রণাম করলুম। পরে চলে এলুম।” 

স্বামী অরূপানন্দ_“পুজার সময় আর কেউ ছিল ?” 

সারদাদেবী-“দীনু বলে একটি ছেলে, আমার ভাসুরপো হয়, মুকুন্দপুরের 
জ্ঞাতির ছেলে, ঠাকুরের কাছে থাকত। তিনি খুব ভালবাসতেন। সে সব ফুল, 
বেলপাতা যোগাড় করে এনে দিতে লাগল। হৃদয় সব ঠিকঠাক করে দিলে। 
পূজার সময় আর কেউ ছিল না। একা তিনি ছিলেন। পূজার শেষাশেষি হৃদয় 
এসেছিল।” 

স্বামী অরূপানন্দ শ্রীরামকৃষ্ণের ভ্রাতুষ্পুত্রী লক্ষ্মীদেবীর কাছে শুনেছিলেন, মা 
তাকে বলেছিলেন, “পূজার প্রথমে পায়ে আলতা পরিয়ে দিলেন, সিদুর দিলেন, 
কাপড় পরিয়ে দিলেন, পান মিষ্টি খাওয়ালেন।” কাপড় পরাবার কথায় লক্ষ্মীদেবী 
প্রশ্ন করেছিলেন,“তুমি তো অত লজ্জা কর। কাপড় কি করে পরালেন গো 
উত্তরে সারদাদেবী বলেছিলেন,“আমি তখন কি রকম যেন (অর্ধবাহ্াদশা) হয়ে 
গিছলুম।” স্বামী জ্ঞানানন্দের কাছেও সারদাদেবী এই ঘটনার বর্ণনা দিয়েছিলেন। 
জ্ঞানানন্দ তাকে প্রশ্ব করেছিলেন, “মা, ঠাকুর যখন আপনার পায়ে ফুল দিতে 
গিয়ে হাত দিলেন, মিষ্টি খাওয়ালেন, তখন সঙ্কোচ বোধ হল না?” উত্তরে 
সারদাদেবী বলেছিলেন, “না, আমি তখন সব দেখেছি বটে কিন্তু কিছু বলতে 

কইতে ইচ্ছা ছিল না।” 


১৮৭৩ খ্রীস্টাব্দের মধ্যভাগে (১২৮০ বঙ্গাব্দের) প্রথম দিকে সারদাদেবী 
অসুস্থ হয়ে পড়লেন। শস্তুনাথ মল্লিক সেকালের বিশিষ্ট চিকিৎসক প্রসাদবাবুকে 
দিয়ে তার চিকিৎসার ব্যবস্থা করলেন কিন্তু তাতে বিশেষ ফল পাওয়া গেল না। 
অগত্যা তিনি দক্ষিণেশ্বর ত্যাগ করে প্রথমে কামারপুকুর, ও পরে জয়রামবাটা 
ফিরে গেলেন। 

১৮৭৪ শ্রীস্টাব্দের ২৬ মার্চ সারদাদেবীর পিতা রামচন্দ্র পরলোকগমন 
করেন। তার মাত্র কয়েকমাস আগে (২৭ অগ্রহায়ণ, ১২৮০ বঙ্গাব্দ 
শ্রীরামকৃষ্ণের মধ্যমন্রাতা রামেশ্বরের মৃত্যু হয়। এই দুটি মৃত্যুর ঘটনা তার 
মানসিক শাস্তি বিশেষভাবে বিদ্িত করে। শাস্তিলাভের আশায় এপ্রিল মাসে তিনি 
দ্বিতীয়বার দক্ষিণেশ্বরে আসেন। রামচন্দ্রের মৃত্যুর পর শ্যামাসুন্দরীর সাংসারিক 
অবস্থা শোচনীয় হয়ে দীড়ায়। ছেলেরা তখনও নাবালক । পড়াশুনোর জন্য 
তাদের বিভিন্ন আত্মীয় বা অনাস্মীয় ব্যক্তির আশ্রয় গ্রহণ করতে হয়। শ্যামাসুন্দরী 
অন্যের ধান ঠেঁকিতে কুটে তার পারিশ্রমিকের বিনিময়ে কায়ক্লেশে সংসার 
দক্ষিণেশ্বরে ফিরে আসেন। দক্ষিণেশ্বরের জলবায়ু তখন অতি নিকৃষ্ট। বর্ষায় 
উদরাময়, আমাশয় প্রভৃতি নানাবিধ জলবাহিত রোগের প্রাদুর্ভাব ঘটে এবং 
শ্রীমাও আমাশয় রোগে আক্রান্ত হলেন। এবারও শস্তু মল্লিক যথাসাধ্য তার 
চিকিৎসার ব্যবস্থা করলেন কিন্তু যা একান্ত প্রয়োজনতা হলস্থান পরিবর্তন । প্রথম 
দিকে সারদাদেবী স্থান পরিবর্তনে রাজি হননি। এক বৎসর কাল রোগভোগের 
পর অগত্যা তাকে ফিরে যেতে হয় জয়রামবাটীতে। কিন্তু সেখানেও রোগ 
উপশম হবার কোন লক্ষণ দেখা গেল না উপরস্ত প্রাণসংশয়ের আশঙ্কা দেখা 
দিল। শ্রীমা স্মৃতিচারণ করে বলেছেন, “...দক্ষিণেশ্বরে এক বছর ছিলাম। 
শেষটায় অসুখ হতে দেশে যাই। শল্তুবাবু ডাক্তার প্রসাদবাবুকে দিয়ে চিকিৎসা 
করিয়েছিলেন।” অবশেষে জয়রামবাটীতে মুমূর্ষু অবস্থায় সিংহবাহিনী দেবীর 
কাছে হত্যা দিয়ে স্বপ্নে ওষুধ লাভ করে ক্রমশঃ সেরে ওঠেন। 

১৮৭৬ শ্রীস্টাব্দের ২৭ ফেব্রুয়ারি (১৬ ফাল্গুন ১২৮২ বঙ্গাব্দ) 
শ্রীরামকৃষ্ণ-জননী চন্দ্রমণিদেবী ইহলোক ত্যাগ করেন-_সারদাদেবী তখন 
জয়রামবাটীতে। তারপরই তিনি আক্রান্ত হন ম্যালেরিয়ায়। নানারকম গ্রাম্য 
চিকিৎসা চলতে লাগল, জয়রামবাটীর চার মাইল দূরবর্তী গ্রাম কয়াপাট মদনগঞ্জে 
গিয়ে শিবমন্দিরে শ্লীহায় দাগ দেওয়া পর্যস্ত। এই শ্লীহায় দাগ দেওয়া ছিল, 
একধরনের অতি যন্ত্রণাদায়ক গ্রাম্য চিকিৎসা । স্লানের পরে রোগীকে শুইয়ে 

তিন-চাবজন লোক তাকে সবলে চেপে ধবে থাকত যাতে সেই দুর্বিষহ চিকিৎসা 
যন্ত্রণা সে ছুটে পালিযে যেতে না পাবে। তাবপব একজন জ্বলস্ত কুলকাঠ শ্লীহাব 
অবস্থানেব জাযগায পেটেব চামডায ঘষত। চামডা পুডে গিযে বোগী দাকণ কষ্টে 
চিৎকাব শুক কবত। শ্রীমা কিন্তু এই চিকিৎসাকালে কাউকে অঙ্গম্পর্শ কবতে 
দেননি-__যন্ত্রণাসৃচক কোন শব্দও কবেননি। নীববে সেই কষ্ট সহ্য কবেছেন। 

ওই বছবই ৭ মার্চ (চৈত্র বাং ১২৮২) মাতৃদেবীব তিবোভাবে ব্যথিত 
শ্রীবামকৃষ্ণেব কথা স্মবণ কবে শ্রীমা তৃতীযবাব দক্ষিণেশ্বব আসেন। নহবতেব 
সঙ্কীর্ণ ঘবে ঠাব থাকাব অসুবিধাব কথা বিবেচনা কবে শ্রীবামকৃ্ণভক্ত বিশ্বনাথ 
উপাধ্যায তাব জন্য একটি কুটীব নির্মাণে উপযোগী কাঠ সবববাহেব প্রতিশ্রুতি 
দেন এবং বেলুড থেকে যথাসমযে কাঠ দক্ষিণেশ্ববেব গঙ্গাব ঘাটে এসে পৌছয। 
সাবদাদেবীব স্মৃতিচাবণ অনুসাবে ঃ “একখানা গুডিকাঠ জোযাবে ভেসে গেল। 
হৃদয এসে “তোমাব ভাগ্য মন্দ' এই সব বলে আমাকে বকলে। কাণ্তেন শুনে 
বললেন, “যা লাগে আমি দেব'।” শল্তুনাথ মল্লিক উদ্যোগী হযে ঘব তৈবী কবে 
দিলেন। এইখানে সাবদাদেবী কিছুকাল বাস কবেন। আকম্মিকভাবে একটি বাত 
শ্রীবামকৃষ্ণেবও এই ঘবে থাকতে হযেছিল। তখন বর্ধাকাল। একদিন তিনি 
সাবদাদেবীব সংবাদ নিতে সেখানে উপস্থিত হযেছেন-_শুক হল প্রচণ্ড বৃষ্টি। 
বাধ্য হযে সেখানেই তিনি বাত্রিযাপন কবেন- পবদিন সকালে বৃষ্টি থামতে ফিবে 
গেলেন নিজেব কক্ষে । কিছুকাল এই কুটীবে বাস কবাব পব তাকে আবাব 
ফিবতে হল নহবতে। শ্রীবামকৃষ্ণেব অসুখ, তাব সেবাযত্ু, পথ্য বান্না কবাব জন্য 
তাকে ফিবে আসতে হয। সেবাব তাকে নহবতেব ঘবে ফিবিযে আনাব জন্য 
বিশেষ উদ্যোগী হযেছিলেন কাশী থেকে আগত একটি মেযে। পবে সেই 
মেযেটিব আব কোন খোজ পাওযা যাষনি। সাবদাদেবী বলেছেন, “কাশীতে গিযে 
সেই মেযেটিব অনেক খোজ কবেছিলাম, দেখা পাইনি ।” 

স্বামী অপূর্বানন্দ এই মেযেটি সম্পর্কে জানিযেছেন যে, তিনি যোগেন-মা'ব 
কাছে শুনেছেন, শ্রীমা পূর্বে সঙ্কোচবশতঃ কখনও মুখেব ঘোমটা খুলতেন না। 
এই মেযেটি একদিন বাত্রে ঠাকুবেব ঘবে তাকে নিষে গিয়ে তাব সামনে প্রথম 
মুখেব আববণ উন্মোচন কবে দেন। সে-বাত্রি ভাবা উভযে শ্রীবামকৃষ্ণেব ঘবে 
অতিবাহিত কবেন। সাবাবাত শ্রীবামকৃষ্ণ নানা ভগবৎ প্রসঙ্গ আলোচনা 
কবেন-__মেযেটি অনন্যচিন্তে ভাব কথা শুনতে শুনতে এমনই তন্ময হযে যায যে 
কখন বাত্রি শেষ হযে সূর্যোদয হযেছে সে জ্ঞানও ছিল না। 

১৮৭৬ শ্রীস্টাব্দেব ২২ মে (বাং ১০ জ্যৈষ্ঠ ১২৮৩) শ্রীমা দক্ষিণেশ্ববে 
সাবিত্রীব্রত কবেন। এঁ বছব নভেম্ববে (কার্তিক - অগ্রহাযণ ১২৮৩) সাবদাদেবী 
আবাব জযবামবাটী ফিবে যান। ১৮৭৭ শ্্ীস্টাব্দে সাবদা-জননী শ্যামাসুন্দবী 

জয়রামবাটীতে নিজ গৃহে জগছ্ধাত্রীপূজা করেন এবং শ্রীমা তাতে অংশগ্রহণ 
করেছিলেন। এই পূজার সূত্রপাতের সঙ্গে একটি অলৌকিক কাহিনী প্রচলিত। 
চাল সংগ্রহ করা হত। এই চাল দেওয়ার সঙ্গে মর্যাদার প্রশ্ন জড়িয়ে ছিল। 
শ্যামাসুন্দরী প্রতি বছরের মত সেবারও অনেক আগে থেকেই চাল তৈরী করে 
রেখেছিলেন। কিন্তু সে বছর প্রতিবেশী নব মুখোপাধ্যায় গ্রাম্য দলাদলির জন্য 
শ্যামাসুন্দরী প্রদত্ত চাল ফেরৎ দিলেন। তখন সঙ্কট দেখা দিল সেই চাল নিয়ে। 
দেবীর জন্য সঙ্কল্লিত চাল অন্য কেউ খেতে পারেন না। ক্ষুব্ধ, বেদনাহত 
শ্যামাসুন্দরী রাত্রে স্বপ্ন দেখেন “লালমুখী দেবী দোরগোড়ায় পায়ের উপর পা 
দিয়ে বসে আছেন। শ্যামাসুন্দরীকে গা চাপড়ে তুলে তিনি অভয় দিয়ে বললেন, 
“তুমি কাদছ কেন? কালীর চাল আমি খাব, তোমার ভাবনা কি ৮ শ্যামাসুন্দরী 
জানতে চাইলেন, তিনি কোন দেবী? স্বপ্নমূর্তি বললেন, “ওই যে গো, এরপরেই 
যার পৃজা।” পরদিন শ্যামাসুন্দরী স্বপ্নবৃত্তাত্ত বর্ণনা করে কন্যা সারদার কাছে 
জানতে চাইলেন দেবীর পরিচয়, “ওরে সারদা, লাল রঙ-_পায়ের ওপর পা 
দিয়ে-_ও কী ঠাকুর? জগদ্ধাত্রী ?" সারদাদেবীর কাছে ইতিবাচক উত্তর পেয়ে 
তিনি বললেন, “আমি জগদ্ধাত্রীপূজা করব।” কিন্তু আরও তো চাল চাই। 
শ্যামাসুন্দরী বিশ্বাসদের বাড়ি থেকে দু'আড়া ধান আনলেন কিন্তু বৃষ্টি শুরু হল 
একনাগাড়ে-_ধান শুকোবার দারুণ অসুবিধা-_-অবশেষে সে অসুবিধাও দূর হল 
দেবীর আশীর্বাদে- চারদিকে বৃষ্টির কামাই নেই অথচ শ্যামাসুন্দরীর ধান 
শুকোবার স্থানটিতে খটখটে রোদ। সব দিক থেকেই অনুকূলতা দেখা দিল। সব 
ব্যবস্থা শেষ করে পুত্র প্রসন্নকে পাঠালেন দক্ষিণেশ্বরে, শ্রীরামকৃষ্ণকে আমন্ত্রণ 
জানাতে । পূজার কথা শুনে খুশি হলেন শ্রীরামকৃষ্ণ, বললেন, “এই আমার যাওয়া 
হল, যা, বেশ করে পূজা করগে, বেশ বেশ, তোদের ভাল হবে।” রীতিমত 
সমারোহ ও আনন্দের মধ্যেই পূজা সাঙ্গ হল। গ্রামসুদ্ধ লোককে নিমন্ত্রণ করে 
খাওয়ানোও বাদ গেল না। 

পরের বছর শ্যামাসুন্দরী যখন আবার পুজার তোড়জোড় করছেন তখন কন্যা 
সারদা বললেন, “একবার পূজা হল, আবার ল্যাঠা কেন? দরকার নেই।” রাত্রে 
স্বপ্ন দেখলেন, সেই দেবী জয়া-বিজয়া দুই সখী পরিবৃত হয়ে তাকে প্রশ্ন করছেন 
“তাহলে যাই ?” সারদাদেবী জিজ্ঞাসা করলেন, “কে তোমরা £” স্বপ্নমূর্তি জবাব 
দিলেন, “আমি জগদ্ধাত্রী।” এই ঘটনা পরে উল্লেখ করে সারদাদেবী বলেছিলেন, 
“বল্লুম, না মা, তোমরা কোথায় যাবে ?... তোমরা থাক, তোমাদের যেতে বলি 
নাই। সেই থেকে বরাবর জগদ্ধাত্রীপূজার সময় এখানে (জয়রামবাটীতে) 
আসি-_বাসন-টাসন মাজতে হয় কি না ! তখন তো আমাদের সংসারে লোকজন 

বেশি ছিল না, বাসন মাজতে আসতুম। তারপর যোগীন (স্বামী যোগানন্দ) সব 
কাঠের বাসন করে দিলে। বল্লে, মা আর তোমায় বাসন মাজতে হবে না।" 
জগছ্ধাত্রীপূজার জমিও করে দিলে ।” 

অদ্যাবধি জয়রামবাটী ও সারদাপীঠে জগগ্ধাত্রীপূজা প্রচলিত। 

১৮৭৭-এর জগদ্ধাত্রীপূ্জার পর থেকে ১৮৮১-র ফেব্রুয়ারি পর্যস্ত 
সারদাদেবীর অবস্থান বা কর্মের কোন প্রামাণ্য সংবাদ পাওয়া যায় না। এর মধ্যে 
তিনি দক্ষিণেশ্বরে এসেছিলেন কিনা তা-ও জানার উপায় নেই__স্বয়ং 
সারদাদেবীও এ সম্পর্কে কোন আলোকপাত করেননি । তাই প্রামাণিকভাবে 
১৮৮১-র ফেব্রুয়ারি-মার্চকেই চতুর্থবার দক্ষিণেশ্বরে আগমনের সময় বলে চিহিত 
করা হয়। কিন্তু সুদীর্ঘ প্রায় চার বৎসরের মধ্যে সারদাদেবী কখনও দক্ষিণেশ্বরে 
পদার্পণ করেননি, এটাও বিশ্বাসযোগ্য নয়। সারদাদেবী স্মৃতিচারণ করে বার বার 
দক্ষিণেশ্বরে যাতায়াতের কথা বলেছেন কিন্তু তার পক্ষে সাল তারিখ নির্দিষ্ট করে 
বলা সম্ভব ছিল না। অনুমান করা যেতে পারে এই কালের মধ্যে অন্তত পক্ষে 
একবার তিনি দক্ষিণেশ্বরে এসেছিলেন এবং পথে সেই সুপরিচিত “ডাকাতবাবা'র 
ঘটনাটি ঘটে যার কথা তিনি অনেক ভক্তের কাছেই উল্লেখ করেছেন। 
তেলোভেলোর মাঠে ডাকাত-দম্পতির সঙ্গে তার সাক্ষাৎ এবং তাদের আশ্রয়ে 
রাত্রিযাপন করে পরদিন তাদেরই সাহায্যে তিনি দক্ষিণেশ্বরে গৌছান। প্রত্যেক 
জীবনীকারই গুরুত্ব সহকারে ঘটনার বর্ণনা করলেও কেউ সুনির্দিষ্ট তারিখ উল্লেখ 
করেননি এবং সারদাদেবীর স্মৃতিচারণ থেকে কালের কোন ইঙ্গিত পাওয়া যায়নি । 
তবে সেই সময় ভার সঙ্গে লক্ষ্মীদেবী ছিলেন একথা তিনি অবশ্য বলেছেন এবং 
সেই সূত্র ধরে ব্রহ্মচারী অক্ষয়চৈতন্য ঘটনাটিকে ১২৮৪ বঙ্গাব্দের (১৮৭৮ 
্রীস্টাব্দে) ঘটনা বলে অনুমান করেছেন কারণ লক্ষ্মীদেবী ১৪ বছর বয়সে প্রথম 
দক্ষিণেশ্বরে আসেন এবং ১২৮৪-র মাঘ মাসেই তার চোদ্দ বছর পূর্ণ হয়। 
ঘটনাটি অবশ্যই শীতকালে ঘটেছিল কারণ সারদাদেবী ক্ষেত থেকে কলাইশুটি 
তোলার কথা মনে রেখেছিলেন। 

এই ডাকাতবৃত্তাত্ত একটু সুবিস্ৃতভাবে বলা প্রয়োজন। সারদাদেবীর কথা 
আসছিলেন। তার সঙ্গে ছিলেন লক্ষ্মীদেবী ও ভ্রাতুষ্পুত্র শিবরাম। কামারপুকুর 
থেকে আরামবাগ- সাড়ে চার ক্রোশ পথ শ্রীমা সহজেই অতিক্রম করলেন। 
আরামবাগেই রাত্রিযাপনের কথা কিন্তু তখনও যথেষ্ট সময় রয়েছে দেখে তার 
সঙ্গিনীরা স্থির করলেন সেইদিনই তারকেশ্বর পর্যস্ত আরও পাচ ক্রোশ পথ 
অতিক্রম করে সেখানেই রাত্রিযাপন করবেন কিন্তু কিছুদূর অগ্রসর হবার পর 
সারদাদেবী ক্লান্ত হয়ে পড়লেন। অগত্যা তিনি সঙ্গিনীদের অগ্রসর হবার পরামর্শ 

দিয়ে ধীরে ধীরে এগোতে লাগলেন। ক্রমশঃ তিনি এত পিছিয়ে পড়লেন যে 
শিবরাম, লক্ষ্মীদেবী ও অন্যান্য মহিলারা তার দৃষ্টির অন্তরালে চলে গেলেন। 
তখন তিনি তেলোভেলোর মাঠে -ডাকাতের মাঠ বলে যার দুর্নাম। সেই সুদীর্ঘ 
প্রান্তর অতিক্রমের আগেই সূর্যাস্ত হল। ক্রমশঃ গাঢ় অন্ধকার ঘনিয়ে এল। সন্ত্রস্ত 
শ্রীমা যতদূর সম্ভব ভ্রত এগোতে লাগলেন কিন্তু অন্ধকার ভেদ করে অকম্মাৎ 
তার সামনে এসে দাড়াল এক ভীষণকায় বলিষ্ঠ পুরুষ মূর্তি-_হাতে লোহার বালা, 
লাঠি, মাথায় ঝাকড়া চুল। শ্রীমা নিশ্চল হয়ে দাড়িয়ে রইলেন। লোকটি 
কর্কশকণ্ঠে তার পরিচয় জানতে চাইল--কোথা থেকে আসছে, কোথায় যাবে 
ইত্যাদি নানা বৃত্তান্ত। সারদাদেবী ভীত হলেও ধীর ভাবেই লোকটিকে পিতা 
সম্বোধন করে বললেন, “বাবা সঙ্গীরা আমায় ফেলে গেছে, আমি পথ হারিয়েছি; 
যাচ্ছি।” এমন সময় লোকটির পিছন থেকে একটি স্ত্রীলোক সেখানে উপস্থিত 
হল। সারদাদেবী বুঝতে পারলেন স্ত্রীলোকটি পুরুষটিরই স্ত্রী। তিনি তার হাত ধরে 
বললেন, “মা আমি তোমার মেয়ে সারদা, কী বিপদেই পড়েছিলুম মা, যদি বাবা 
আর তুমি না এসে পড়তে !” 

মাতৃসম্বোধনে বিহুল নিঃসস্তান স্ত্রীলোকটি সাদরে তাকে বুকে টেনে নিল। 
তাকে সঙ্গে নিয়ে স্বামীন্ত্রী তেলোভেলোর গ্রামের একটি দোকানে 
শৌছল-_সেখানে মুড়ি সংগ্রহ করে রাত্রে আহারের ব্যবস্থা হল। তারপর সেই 
বাগদিনী ডাকাত-পত্বী নিজের কাপড় বিছিয়ে সারদাদেবীর শয়নের ব্যবস্থা করল 
এবং ডাকাত সর্দার লাঠি হাতে দুয়ারে জেগে সারারাত পাহারায় রইল। 

পরদিন ভোরবেলা বাগদি-দম্পতির সঙ্গে শ্রীমা যাত্রা শুরু করে প্রায় দ্বিপ্রহরে 
তারকেম্বরের চটিতে সঙ্গীদের. সঙ্গে মিলিত হন। প্রান্তর অতিক্রমকালে বাগদি 
পুরুষটি পাশের ক্ষেত থেকে কলাইশুটি তুলে এনে সারদাদেবীকে দিল-_তিনিও 
তাদের শ্রীতির জন্য মুখ না ধুয়েই সেগুলি খেতে খেতে চলতে লাগলেন। দীর্ঘ 
পথ- চলার ক্লান্তি দূর করার জন্য পত্বীর আদেশে ডাকাত সর্দার কৃষ্ণযাত্রার গান 
শোনাতে লাগল। একসময়ে সে যাত্রাদলেও ছিল-_তাই কণ্ঠের কর্কশতার 
অন্তরালে মাধূর্যের অভাব ছিল না। ১ 


১ । ঘটনাটি এখানে সম্নলিবিষ্ট হলেও এর প্রকৃত ঘটনাকাল নির্ণয় করা দুরূহ ব্যাপাব। পরন্থাচারী 
অক্ষয়চৈতন্য এটিকে ১৮৭৮-এর ঘটনা বলে উল্লেখ করেছেন-_শ্রীমা বার বার বলেছেন লক্ষ্মীদেবী তার 
সঙ্গে ছিলেন। প্রামাণ্য সূত্র অনুযায়ী লক্ষ্মীদেবীর প্রথম দক্ষিণেষ্বর আগমন ১৮৮) শ্্রীস্টান্দে, সেবার 
তাদের সঙ্গে সারদা-জননী শ্যামাসুন্দরীও ছিলেন। নিজের কন্যাকে বিপদসঙ্কুল স্থানে পরিত্যাগ করে নিজে 
এগিয়ে যাবেন এবং সারারাত্রি (পরদিন দ্বিপ্রহর পর্যন্ত) তার অন্বেষণের ব্যবস্থা করবেন না. এটা 
অবল্পনীয়। সারদাদেবী অবশ্য কোথাও জননীর উপস্থিতির কথা বলেননি । ঘটনাটি ১৮৭৮ সালেই ঘটা 
সম্ভব- তবে লক্ষমীদেবীর উপস্থিতি সমস্যা অশ্রীমাংসিতই থেকে যায়। 

এই ঘটনার একটি প্রাসঙ্গিক দিক শ্রীআশুতোষ মিত্রের 'শ্রীমা' গ্রন্থ থেকে 
উদ্ধত করা যেতে পারে। সারদাদেবী তার একজন ভক্তের কাছে ঘটনার বর্ণনা 
প্রসঙ্গে বলেছিলেন, “লোকটা জাতে বাগদি, ডাকাতের মতো রুক্ষ কথায় 
জিজ্ঞাসা করল, "তুই কে? আর আমার পানে হা করে তাকিয়ে রইল প্ভিক্তটি 
প্রশ্ন করল, "ডাকাত আপনার দিকে হা করে তাকিয়ে কি দেখছিল ?' সারদাদেবী 
উত্তরে বলেছিলেন পরে বলেছিল, কালীরূপে নাকি দেখেছিল ।”ভক্তের প্রশ্ন; 
“তাহলে আপনি তাকে কালীরূপে দেখা দিয়েছিলেন। লুকোবেন না মা, বলুন।' 
শ্রীমা কিন্তু এই ধরনের অলৌকিকতার ধার দিয়ে যাননি, বললেন,“আমি কেন 
দেখাতে যাব? সে বললে, সে দেখেছে।” ভক্ত ঃ “তাহলেই হল-_আপনি 
দেখিয়েছিলেন।” সহাস্যে সারদাদেবী উত্তর দিয়েছিলেন, “তা তুমি যাই বল না 
কেন? "অর্থাৎ অন্যে ঠার উপর অলৌকিকতার দায় চাপাবার চেষ্টা করলেও তিনি 
নিজে তা মেনে নেননি । 

জীবনীকারদের বর্ণনা অনুযায়ী শ্রীমায়ের প্রমাণসিদ্ধ চতুর্ঘবার দক্ষিণেশ্বর 
আগমন ১৮৮১ শ্রীস্টাব্দের ফেব্রুয়ারি-মার্চ মাসে (যদিও সকলেই স্বীকার করেছেন 
এর পূর্বেই হয়ত তিনি এসে থাকতে পারেন)__সঙ্গে লক্ষ্মীদেবী, মাতা 
শ্যামাসুন্দরী, ভ্রাতা প্রসন্নকুমার ছাড়া আরও কয়েকজন। প্রসন্নর কলকাতার 
বাসায় রাত্রিযাপন করে পরদিন সকালে তিনি ও অন্যান্য সকলে দক্ষিণেশ্বরে 
যান। সারদাদেবীর বর্ণনা অনুযায়ী তারা দক্ষিণেশ্বরে উপস্থিত হতেই, “হৃদয় কি 
ভেবে বলতে থাকে, 'কেন এসেছে? কি জন্যে এসেছে £ এখানে কি? এই সব 
বলে তাদের অশ্রদ্ধা করে। হৃদয় শিওড়ের লোক, আমার মা [শ্যামাসুন্দরী]-ও 
শিওড়ের মেয়ে-__কাজে হৃদয় মাকে আদৌ মান্য করলে না। মা বললেন, চল 
দেশে ফিরে যাই। এখানে কার কাছে মেয়ে রেখে যাব? ঠাকুর হৃদয়ের ভয়ে 
আগাগোড়া হা না কিছুই বলেননি । আমরা সেইদিনই চলে এলাম। রামলাল 
পারের নৌকা এনে দিল। আমি মনে মনে মা কালীকে বললাম, “মা যদি কোন 
দিন আনাও তো আসব ।” 

মাত্র দু'তিন মাস পরেই একটি ঘটনাকে কেন্দ্র করে হৃদয়রামকে দক্ষিণেশ্বর 
থেকে চিরবিদায় নিতে হয়। শ্রীমায়ের ভাষায়, “তারপর হৃদয় ওখান থেকে চলে 
গেল, ব্রলোক্যবাবুর মেয়ের পায়ে ফুল দিয়ে। মথুরবাবুর পুত্র ব্রেলোক্যবাবুর 
বালিকা কন্যাকে হৃদয়রাম কুমারী পূজা করতে চেয়েছিলেন, তা থেকেই দেখা 
দিল বিপত্তি। তিনি বিতাড়িত হবার পর রামলাল স্থায়ীভাবে কালীঘরের স্থায়ী 
পুজারী নিযুক্ত হলেন।” মায়ের কথায়, “[রামলাল] পূজারী হয়ে ভাবলে, “আর 
কি এবার আমি কালীর পূজারী হয়েছি।' সে ঠাকুরের অত খোজ-খবর নিত না। 
উনি ভাবটাব হয়ে হয়ত পড়ে থাকতেন। এদিকে মা কালীর প্রসাদ শুকনো হয়ে 

থাকত। তখন অন্য কেউ নেই। ঠাকুর পুনঃ পুনঃ আমাকে আসবার জন্যে খবর 
দিতে লাগলেন। ও দেশের যে আসত তাকে দিয়েই বলে পাঠাতেন আসবার 
জন্যে। কামারপুকুরের লক্ষ্মণ পানকে দিয়ে বলে পাঠালেন, “এখানে আমার কষ্ট 
হচ্ছে, রামলাল মা কালীর পুজারী হয়ে বামুনের দলে মিশেছে, এখন আমাকে 
আর অত খোজ করে না। তুমি অবশ্য আসবে । ডুলি করে হোক, পালকি করে 
হোক, দশ টাকা লাগুক, বিশ টাকা লাগুক, আমি দেব।' ঠাকুরের এই সব সংবাদ 
পেয়ে আমি শেষে আসলুম [১৮৮২-র মাঘ বা ফাল্গুন মাসে], এক বছর 
আসিনি ।” সুতরাং সারদাদেবীর পঞ্চমবার দক্ষিণেশ্বর আগমন প্রামাণ্যভাবে 
১৮৮২-র ফেব্রুয়ারি-মার্ে। কিন্তু সেবার দক্ষিণেশ্বরে কতদিন ছিলেন এবং কবে 
দেশে প্রত্যাবর্তন করেছিলেন সে সংবাদ জানা যায়নি। 

সারদাদেবী যষ্ঠবার দক্ষিণেশ্বর আসেন ১৮৮৪-র জানুয়ারি-ফেব্রুয়ারি মাসে 
(বাং ১২৯০, মাঘ)। দক্ষিণেশ্বরের উদ্দেশে জয়রামবাটী পরিত্যাগ এবং 
দক্ষিণেশ্বরের উপস্থিতির মধ্যবর্তীকালে একটি দুর্ঘটনা ঘটে। ভাবের ঘোরে 
রেলিঙের উপর পড়ে গিয়ে শ্রীরামকৃষ্ণের বামহস্তের অস্থির স্থানচ্যুতি ঘটে। 
সারদাদেবী শ্রীরামকৃষ্ণের ঘরে উপস্থিত হয়ে কাপড়ের পুটুলিটি রেখে প্রণাম 
করার সঙ্গে সঙ্গে শ্রীরামকৃষ্ণ প্রশ্ন করলেন, “কবে রওনা হয়েছ? সারদাদেবীর 
উত্তরে যখন জানতে পারলেন তার যাত্রার দিন ছিল বৃহস্পতিবার, তখনই বলে 
উঠলেন, “তুমি এই বৃহস্পতিবারের বারবেলায় রওনা হয়ে এসেছ বলে আমার 
হাত ভেঙেছে__যাও যাও যাত্রা বদলে এসগে।” শ্রীমা সেই দিনই প্রত্যাবর্তনের 
উদ্যোগ করলে শ্রীরামকৃষ্ণ বাধা দিয়ে বলেন, “আজ থাক, কাল যেও।' পরদিনই 
তিনি যাত্রা বদল করার জন্য দেশে ফিরে যান কিন্তু যাত্রা বদল করে অনতিবিলম্বে 
ফিরেছিলেন কি না সে সংবাদ জানা যায়নি; কারণ তার পরবর্তী দক্ষিণেশ্বর 
আগমনের স্বীকৃত সংবাদ পাওয়া যায় ১৮৮৫-র মার্চ মাসে (বাং ১২৯১, 
ফাল্মুন)। সেবার শ্রীরামকৃষ্ণের ভ্রাতুষ্পুত্র রামলালের বিবাহে যোগদান করে 
কামারপুকুর থেকে দক্ষিণেশ্বরে আসেন। মধ্যবর্তীকালে সঙ্গীর অভাবের জন্যই 
যে তার আসা সম্ভব হয়নি, সে কথা জানিয়ে নিকুঞ্জদেবীকে বলেছিলেন, “বৌমা 
সেবার যখন নয় মাস আসিনি বড় কষ্ট হয়েছিল।” 

সারদাদেবী বলেছিলেন 'ন-মাস' কিন্তু দেখা যাচ্ছে ১৩ মাস পরে তিনি 
দক্ষিণেশ্বরে সেবার এসেছিলেন। তাহলে কি মধ্যবর্তীকালে যাত্রা বদল করে 
কয়েকদিনের জন্য একবার এসেছিলেন ? অবশ্য সে কথার কোন প্রমাণসূত্র নেই। 

দক্ষিণেশ্রে এই শেষ বার বাসকালে সারদাদেবীর জীবনে কতকগুলি 
উল্লেখযোগ্য ঘটনা ঘটেছিল, তবে সেগুলির সাল তারিখ অনিশ্চিত। 
পরবর্তীকালের সারদাদেবীর স্মৃতিচারণ থেকে জানতে পারা যায় এগুলির কথা। 

একদিন শ্রীরামকৃষ্ণ শ্রীমায়ের জিহ্ায় একটি মন্ত্র লিখে দেন। সারদাদেবী 
অনুরূপ কৃপার জন্য লক্ষ্মীদেবীকেও তার কাছে পাঠান। তার আগেই উভয়েই 
কামারপুকুরে স্বামী পূর্ণানন্দ নামে এক বৃদ্ধ সন্ন্যাসীর কাছে শক্তিমন্ত্রে দীক্ষা নেন। 
শ্রীরামকৃষ্ণ সে কথা জানার পরও লক্ষ্মীদেবীর জিহ্ায় রাধাকৃষ্ণের বীজ ও নাম 
লিখে দেন এবং বলেন, “আমি ঠিকই দিয়েছি।” 

সম্ভবত এই সময়েই লছমীনারায়ণ মাড়োয়ারীর ঘটনাটি ঘটে।। শ্রীরামকৃষ্জের 
কথা থেকে জানতে পারা যায়, লছমীনারায়ণ তাকে কিছু টাকা দিতে চেয়েছিলেন। 
শ্রীরামকৃষ্ণ অর্থ স্পর্শ করেন না, সুতরাং সহজেই প্রত্যাখ্যান করলেন। 
লছমীনারায়ণ বুঝতে পারলেন, উনি কোন প্রলোভনেরই বশীভূত নন। তখন 
তিনি সারদাদেবীকে টাকা দেবার প্রস্তাব করলেন। শ্রীরামকৃষ্ণ সারদাদেবীর মন 
বোঝার জন্য তাকে নিজের কক্ষে ডেকে এনে লছমীনারায়ণের প্রস্তাবের কথা 
জানালেন। শ্রীরামকৃষ্ণ বললেন, “আমি নিতে পারব না বলায় তোমার নামে 
দিতে চাইছে, তুমি ওটা নাও না কেন? কি বল?” শুনেই সারদাদেবী বুঝতে 
পারলেন এটা বকলমে শ্রীরামকৃষ্ণকেই টাকা দেওয়া। নিদ্ধিধায় উত্তর দিলেন, তা 
কেমন করে হবে £ও টাকা নেওয়া হবে না। আমি নিলে ওটাকা তোমারই নেওয়া 
হবে; কারণ আমি রাখলে তোমার সেবা ও অন্যান্য আবশ্যক খরচ না করে 
থাকতে পারব না; ফলে ওটা তোমারই নেওয়া হবে। তোমাকে লোকে 
শ্রদ্ধাতক্তি করে তোমার ত্যাগের জন্য। কাজেই ও টাকা কিছুতেই নেওয়া হবে 
না। 

শ্রীমা একটু মুক্তহস্ত ছিলেন-_তিনি প্রায় ভক্তদের প্রদত্ত জিনিসগুলি থেকে 
কিছু অগ্রভাগ শ্রীরামকৃষ্ণের জন্য সরিয়ে রেখে বেশির ভাগ অংশটা আগত ভক্ত 
মহিলা ও বালকবালিকাদের মধ্যে বিলিয়ে দিতেন। তার এই প্রকৃতির কথা 
শ্রীরামকৃষ্ণ জানতেন। একবার অনুযোগের সুরে শ্রীমাকে তিনি বলেছিলেন, 
“এত খরচ করলে কি ভাবে চলবে % কথাটি শুনেই শ্রীমা কোন উত্তর না দিয়ে 
চলে গেলেন নহবতে। শ্রীরামকৃষ্ণ সন্ত্রস্ত হয়ে তখনই রামলালকে ডেকে 
বললেন, “ওরে, রামলাল, যা তোর খুড়ীকে গিয়ে শান্ত কর। ও রাগলে নিজেকে 
দেখিয়ে) এর সব নষ্ট হয়ে যাবে।' 

ত্যাগী ভক্তদের মধ্যে কেউ কেউ তখন দক্ষিণেশ্বরে বাস করেন। শ্রীরামকৃষ্, 
তাদের কৃচ্ছসাধনে পারঙ্গম করে তুলছেন। তিনি নহবতবাসিনী সারদাদেবীকেও 
বলে দিয়েছিলেন কাকে ক'খানা রুটি দিতে হবে, যেমন- রাখালকে দু'খানা, 
লাটুকে গাচখানা, বুড়ো গোপাল ও বাবুরামকে চারখানা করে। কিন্তু বলেই 
নিশ্চিন্ত হননি তিনি- একদিন রাখালকে স্বামী ব্রহ্মানন্দ) জিজ্ঞাসা করলেন, 
'হ্যারে, ক'খানা রুটি খেলি £ তিনি ভয়ে ভয়ে বললেন “সাতখানা।” বাবুরামের 

(পরে স্বামী প্রেমানন্দ) কাছেও জানতে পারলেন তিনি বরাদ্দের চেয়ে দু'খানা 
রুটি বেশি খেয়েছেন। শ্রীরামকৃষ্ণ গভীরভাবে জিজ্ঞাসা করলেন, “এত বেশি 
খেলি কেন? বাবুরাম নিদ্ধিধায় বললেন, “মা দিলেন যে।' তিনি তখনই চটি 
পায়ে ছুটলেন নহবতে। অনুযোগ জানিয়ে বললেন, “তুমি ছেলেদের মানুষ হতে 
দেবে না? ওরা যে সাধু হবে গো! এ বয়সে এত খেলে চলবে কেন £ 

বেদনার্ত কণ্ঠে বললেন, “ও দুখানি রুটি বেশি খেয়েছে বলে তুমি অত ভাবছ 
কেন? তাদের ভবিষ্যৎ আমি দেখব। তুমি ওদের খাওয়া নিয়ে কোন গালাগালি 
কোরো না।” নিরুত্বর শ্রীরামকৃষ্ণ মৃদু হেসে ফিরে এলেন নিজ কক্ষে । 

আর একদিনের ঘটনা । বাবুরামের পেটের অসুখ, তাকে একটু মিছরির পানা 
খেতে দিয়েছিলেন শ্র্রীমা। শ্রীরামকৃষ্ণ সেটা দেখতে পেয়েছিলেন। শ্্রীমা 
বলেছেন, “আমাকে একদিন বললেন, "তুমি বাবুরামকে কি খেতে দিয়েছিলে £ 
আমি বললাম, “মিছরির পানা ।' এ কথা শুনে ঠাকুর বললেন, "ওদের যে সাধু 
হতে হবে। এসব কি অভ্যাস করাচ্ছ?”” সারদাদেবী কোন উত্তর দিলেন না, 
অন্যদিকে মুখ ফিরিয়ে রইলেন। 

কিন্তু শুধু ভক্তদের আহারাদি সম্পর্কেই নয়, অন্যদিকেও সারদাদেবীর মাতৃত্ব 
ক্রমশঃ বিকশিত হচ্ছিল। দিনের বেলা শ্রীরামকৃষ্ণের আহারের সময় তিনি ভক্ত 
সমাগমের জন্যে আসতে পারতেন না কিন্তু রাত্রে সকলকে সরিয়ে দেওয়া হত 
যাতে তিনি নিজে উপস্থিত থেকে ঠাকুরের কাছে বসে থেকে তাকে খাওয়াতে 
পারেন। সেদিনও তিনি ঠাকুরের আহার্য বস্তুর থালা হাতে নিয়ে সিড়ি থেকে সবে 
বারান্দায় পা দিয়েছেন এমন সময় এক মহিলা ভক্ত এসে বললেন, “দিন মা, 
আমায় দিন।' থালাটি নিয়ে মহিলাটি ঠাকুরের সম্মুখে রেখে চলে গেলেন। 
প্রবেশ করলেন শ্রীমা। ঠাকুর আসন গ্রহণ করলেন কিন্তু অন্ন স্পর্শ করতে 
পারলেন না। পাশে উপবিষ্ট শ্রীমাকে বললেন, 'তুমি এ কি করলে? ওকে কি 
জান না। ও অমুকের ভাজ, দেওরকে নিয়ে থাকে । এখন আমি ওর ছোয়া খাই 
কি করে? শ্রীমা অনুনয় করে বললেন, 'তা জানি, আজ খাও ।” শ্রীমায়ের 
অনুনয়ের উত্তরে ঠাকুর শর্ত আরোপ করতে চাইলেন, “আর কোন দিন কারও 
হাতে দেবে না বল? হাত জোড় করে সারদাদেবী বললেন, “তা তো আমি পারব 
না ঠাকুর। তোমার খাবার আমি নিজেই নিয়ে আসব কিন্তু আমায় মা বলে চাইলে 
আমি তো থাকতে পারব না। আর তুমি তো শুধু আমার ঠাকুর নও-_তুমি 
সকলের।” 

মায়ের কথায় হয়ত প্রসন্নই হয়েছিলেন কারণ তারপর বিনা বাক্যব্যয়ে তিনি 
আহারে মনোনিবেশ করেন। 

আরও একটি ঘটনা হয়ত এই কালেই ঘটেছিল। কালীপদ ঘোষ ছিলেন এক 

সাহেব কোম্পানীর বড়বাবু এবং আর্থিক সচ্ছলতার সঙ্গে সঙ্গে সকল রকম চরিত্র 
দোষ তার মধ্যে ছিল। একদিন তার স্ত্রী কাদতে কাদতে এসে গৌছালেন 
শ্রীরামকৃষ্ণের কাছে ।- সার সান্নিধ্যে আপন দুঃখের সব সংবাদ জানিয়ে কোন 
মন্ত্র বা ওষুধের প্রার্থনা করলেন। শ্রীরামকৃষ্ণ সোজা দেখিয়ে দিলেন নহবতের 
দিকে__“ওখানে একজন স্ত্রীলোক আছেন, তাকে তুমি সব খুলে বল। তার 
বিভিন্ন মহৌষধ জানা আছে, এসব ব্যাপারে তার শক্তি আমার চাইতে অনেক 
বেশি।” 

ঘোষগৃহিণী উপস্থিত হলেন সারদাদেবীর কাছে। নারীর বেদনা তিনি 
অকুষ্ঠভাবে প্রকাশ করলেন নারীর কাছে। শ্রীমা সব শুনে দুঃখ প্রকাশ করে 
বললেন, “আমি আর কি জানি বাছা! যিনি তোমায় পাঠিয়েছেন, তিনি 
নানারকমের ওষুধ জানেন, তুমি তার কাছেই যাও ।” কিন্তু শ্রীরামকৃষ্ণ তাকে 
আবার পাঠিয়ে দিলেন সারদাদেবীর কাছে। এই ভাবে দু'তিনবার ঘোরার পর 
সারদাদেবী বুঝতে পারলেন- শ্রীরামকৃষ্ণের ইচ্ছা তার শক্তি সারদাদেবীর 
মাধ্যমেই প্রকাশিত হোক। সেই বিপন্না নারীকে আশ্বস্ত করে পূজার একটি 
বিষ্বপত্র হাতে দিলেন, বললেন, “বাছা এটি নিয়ে যাও-_এতেই তোমার বাসনা 
পূর্ণ হবে।” 

অচিরে গিরিশ মারফৎ কালীপদ ঘোষ এসে পৌছলেন এবং শেষ পর্যন্ত 
শ্রীরামকৃষ্চের প্রবল ভক্ত হয়ে উঠলেন। তার জীবন সম্পূর্ণভাবে পরিবর্তিত হল। 

এই সময় প্রত্যহ ভক্তের ভিড়। সারাদিনে শ্রীরামকৃষ্ণের সঙ্গে তার দেখা 
সাক্ষাতের কিছুমাত্র সুযোগ নেই। তাছাড়া ভক্তদের আহারাদির ব্যবস্থাও করতে 
হয় তাকেই। তিনি নীরবে আপন কর্তব্য সমাধা করে চলেছেন। হয়ত অসময়ে 
কোন ভক্ত এসে পড়েছে-_-তখনই নহবতে খবর যায়-_-তার জন্য উপযুক্ত 
আহারের ব্যবস্থা করতে । নহবতের দরমার বেড়ার অন্তরালে একটি ছোট্ট কক্ষের 
মধ্যে যাবতীয় সরঞ্জাম প্রস্তুত রাখতে হয়। অদূরে শ্রীরামকৃষ্ণের ঘরে কখনও 
চলেছে ধর্মকথা, কখনও গান, কখনো বা রহস্যালাপ। সারদাদেবীর কাছে সে 
জগৎ কাছে থেকেও অনেক দূরে । কিন্তু তিনি তার আভাসটুকু থেকে বঞ্চিত হন 
না- বেড়ার ফাক দিয়ে কখনো কখনো উৎসুক চোখে তাকিয়ে থাকেন সেই 
আনন্দের হাটের দিকে। 

সন্ধ্যা হয়। রাত বাড়ে । “জ্যোতমা রাতে টাদের দিকপানে তাকিয়ে জোড় হাত 
করে বলেছি” সারদাদেবী স্মৃতি চারণ করেছেন, “তোমার এ জ্যোত্ম্নার মতন 
আমার অস্তর নির্মল করে দাও। রাত্রে যখন চাদ উঠত গঙ্গার ভিতর স্থির জলে 
তার প্রতিবিশ্ব দেখে ভগবানের কাছে কেঁদে কেদে প্রার্থনা কতুম- াদেও কলঙ্ক 
আছে, আমার মনে যেন কোন দাগ না থাকে।” 

১৮৮৫ শ্রীস্টাব্দের এপ্রিল মাসে শ্রীরামকৃষ্ণের গলরোগের প্রাথমিক লক্ষণ 
ধরা পড়ল। ২৪ মে (বাং জৈষ্ট, শুক্লা ত্রয়োদশী) শ্রীরামকৃষ্ণ পানিহাটীর উৎসবে 
যোগদান করেন। সারদাদেবীও সে উৎসব দেখার সৌভাগ্য অর্জনের জন্য 
শ্রীরামকৃষ্ণের অনুমতি প্রার্থনা করলেন। অন্যের মারফৎ তিনি তার ইচ্ছার কথা 
জানাতে শ্রীরামকৃষ্ণ জানালেন, “ও যদি যেতে চায়, তাহলে চলুক।” এই সামান্য 
কথা ক'টি থেকেই সারদাদেবী বুঝতে পারলেন তিনি সম্মতি জানালেও তার সায় 
নেই। সুতরাং তিনি শেষ পর্যস্ত পানিহাটী না-যাওয়ারই সিদ্ধান্ত করলেন। 
শ্রীরামকৃষ্ণের প্রকৃত মনোভাব কি ছিল সেটা পরে তার কথাতেই প্রকাশিত হয়েছে, 
“সঙ্গে না গিয়ে ভালই করেছে। ওকে সঙ্গে দেখলে লোকে বলত, 'হংস-হংসী' 
এসেছে। ও খুব বুদ্ধিমতী।” 

শ্রীরামকৃষ্ণের অসুস্থতা ক্রমশঃ বৃদ্ধি পাচ্ছে। চিকিৎসক এবং ভক্তরাও বুঝতে 
পারছেন-_এটি সাধারণ গলরোগ নয়, কালাস্তক কর্কট রোগ যার প্রকৃত চিকিৎসা 
তখনকার দিনে তো বটেই আজও আবিষ্কৃত হয়নি কিন্তু তবু নতুন নতুন 
চিকিৎসক আসেন, নতুন নতুন বিধান দেন। তাতে কখনও দু'চার দিন সামান্য 
উন্নতির লক্ষণ দেখা দিলেও রোগ নিরাময হয় না। চিকিৎসার জনা তাকে 
কলকাতায় স্থানান্তরিত করা প্রয়োজন। বাগবাজারে দুর্গাচরণ স্ট্রিটে একটি 
বাসাবাড়িতে তার অবস্থানের ব্যবস্থা হয় কিন্তু ২৬ সেপ্টেম্বর দক্ষিণেশ্বর পরিত্যাগ 
করে সেখানে উপস্থিত হয়ে শ্রীরামকৃষ্ণ এককথায় সে বাড়িতে অবস্থান না-মঞ্জুর 
করে দেন এবং সেইদিনই তাকে বলরাম বসুর বাড়িতে এনে অস্থায়ীভাবে রাখা 
হয়। ২ অক্টোবর (১৮৮৫) নতুন একটি বাসাবাড়িতে এনে সেইখানেই তার 
অবস্থানের ব্যবস্থা হয়। 

দক্ষিণেশ্বরে আনন্দের হাট চিরদিনের মত ভেঙে গেল- শ্রীরামকৃষ্ণের ঘর 
কোলাহলহীন, নিষ্প্রদীপ। নহবতে সারদাদেবীর আর কোন কাজ নেই। 

নতুন বাসায় পুরুষ ভক্তরাই শ্রীরামকৃষ্ণের সেবা-শুশ্ুষা, দেখাশোনা করেন। 
মাঝে মাঝে গোলাপ-মা, লক্ষ্মীদেবী উপস্থিত হয়ে সেবাকাজে সহায়তা করেন। 
তারা ফিরে গেলে সারদাদেবী তাদের মুখ থেকেই সব সংবাদ পান। কিন্তু ক্রমশঃ 
নানাবিধ অসুবিধা দেখা দিতে লাগল-_বিশেষ করে তার পথ্য তৈয়ারী করে যে 
সুনিপুণ দক্ষতায় ও কথার কৌশলে সারদাদেবী ঠাকে আহার্য গ্রহণ করাতে 

পারতেন সে ক্ষমতা কারও ছিল না। এদিকে শ্রীরামকৃষ্ণ সারদাদেবীর 
শ্যামপুকুরের বাসায় আসার ঘোর বিরোধী; তার বক্তব্য, “সপত্বীক এখানে 
থাকলে শহরের লোকেরা “হংস-হংসী' বলে নিন্দা করবে।” অবশ্য শ্যামপুকুরে 
সারদাদেবীর অবস্থানের প্রধান অন্তরায় সেখানে অস্তঃপুরের অভাব। লজ্জাশীলা 
সারদাদেবী সাধারণত সকলের দৃষ্টির আড়ালে জীবনযাপনে অভ্যস্ত 
পরবর্তীকালেও পুত্রপ্রতিম নরেন্দ্রনাথ প্রমুখ ভক্তদের কাছেও মুখের অবগুঠঠন 
উন্মোচন করেননি। শ্যামপুকুরের বাসাবাড়িতে স্বাতন্ত্য বলতে কিছু নেই। ভক্তরা 
অবশ্য শ্রীরামকৃষ্ণের সেবাযত্বের জন্য সারদাদেবীর অসুবিধাগুলিকে আমল 
দেননি-__-আর সারদাদেবীও নিজের অসুবিধা সত্তেও শ্রীরামকৃষ্ণের সেবার ভার 
গ্রহণের জন্য উদ্গ্রীব হয়ে উঠেছিলেন। ভক্তদের প্রবল আগ্রহাতিশয্যে শেষ 
পর্যন্ত শ্রীরামকৃষ্ণের বিরোধিতাও স্তিমিত হল এবং একদিন €(২ অক্টোবরের 
পরে কয়েকদিনের মধ্যে) সারদাদেবী এসে গৌছলেন শ্যামপুকুর বাটীতে। বিদায় 
আনন্দধাম দক্ষিণেশ্বর ! 


শ্যামপুকুরের বাসাবাড়ির ছাদের একটি ছোট্ট চালাঘরে ঠার থাকার ব্যবস্থা 
হল। সেদিকটায় পুরুষদের যাতায়াত ছিল না কিন্তু তার স্নান-শৌচাদির জন্য 
স্বতন্ত্র কোন ব্যবস্থা সম্ভব হল না। পুরুষদের ঘুম ভাঙার আগে রাত ৩টায় উঠে 
তিনি একতলায় সাধারণ স্নানাগারে স্নান শেষ করে ছাদের ঘরে আশ্রয় নিতেন। 
রাত্রে সকলে নিদ্রিত হলে অল্পসময়ের জন্য নেমে আসতেন দোতলার একটি ঘরে 
বিশ্রাম নিতে। রাত্রি ২টা পর্যস্ত সেখানেই নিদ্রা যেতেন। এইভাবে চলল তার 
অক্রান্ত পতিসেবা-_সকলের অগোচরে, নিভৃত সাধনায়। 

চিকিৎসকদের চেষ্টা সত্ত্বেও শ্যামপুকুরে শ্রীরামকৃষ্ণের অবস্থার উন্নতি হওয়া 
দুরে থাক ক্রমশঃ অবনতি হতে লাগল। উপরন্তু চিরদিন খোলামেলা জায়গায় 
জীবন যাপনে অভ্যস্ত হওয়ার জন্য শহরের আবহাওয়ায় তিনি স্বাচ্ছন্দ্যবোধ 
করছিলেন না। ডাক্তার মহেন্দ্র সরকারও অভিমত দিলেন এই বদ্ধস্থানের পরিবর্তে 
কিছুটা মুক্ত স্থানে তার স্বাস্থ্যের উন্নতি হতে পারে। ১১ ডিসেম্বর (১৮৮৫) 
শ্যামপুকুর পরিত্যাগ করে ৯০, কাশীপুর রোডের উদ্যানবাটীতে স্থানান্তরের ব্যবস্থা 
হল। উদ্যানবাটী বাগান পুকুর সমেত একটি দোতলা গৃহ মাসিক ৮০ টাকা 
ভাড়ায় পাওয়া গেল। দোতলায় দু'খানি ঘর ও সংলগ্ন প্রাচীর-ঘেরা ছাদ। এর 
মধ্যে বড় ঘরখানিতে শ্রীরামকৃষ্ণের অবস্থানের ব্যবস্থা, ছোট ঘরখানিতে তার 
স্নানাদি এবং দু'একজন ভক্ত যারা পালা করে রাত্রে ঠার সেবা করতেন তাদের 
সাময়িক বিশ্রামের জন্য নির্দিষ্ট হল। নিচের ঘরখানিতে থাকতেন 
সারদাদেবী-_সেখানেই শ্রীরামকৃষ্ণের পথ্যাদি প্রস্তুত করতেন এবং ওপরে গিয়ে 

খাইয়ে আসতেন। এই সময় আবার এক নতুন বিপত্তি ঘটে। দোতলা সিঁড়িটি 
ছিল কাঠের এবং ধাপগুলির উচ্চতা এত বেশি যে সাধারণ মানুষের পক্ষেই 
সেগুলি অতিক্রম করা রীতিমত আয়াস-সাধ্য। একদিন আড়াই-সের দুধ নিয়ে 
এই সিড়ি দিয়ে উঠতে গিয়ে সারদাদেবী মাথা ঘুরে পড়ে যান এবং তার 
গোড়ালির হাড় সরে গিয়ে চলচ্ছক্তিহীন হয়ে পড়েন। সেই অবস্থায় বাবুরাম 
মহারাজ এসে তাকে ধরে তোলেন। তিন দিন পরে পায়ের ব্যথা কিছুটা উপশম 
হলে বালক ভক্তগণের সাহায্যে আবার তিনি স্ব-কর্তব্য সাধনে রত হন। এই তিন 
দিন গোলাপ-মা মণ্ড তৈরী করে শ্রীরামকৃষ্ণকে খাইয়ে আসতেন। 

এই সময়ের একটি ঘটনা বিশেবভাবে উল্লেখযোগ্য । সম্ভবতঃ ১৮৮৫ 
খ্বীস্টাব্দের শীতকালের ঘটনা । শ্রীরামকৃষ্ণ তখন সম্পূর্ণ শয্যাশায়ী-সেবকগণের 
সাহায্য ছাড়া তিনি ওঠা-নামা বা চলাফেরা করতে পারেন না। সেই সময় তার 
সেবক ভক্তেরা স্থির করেন সন্ধ্যার সময় তারা বাগানের খেজুর রস খাবেন। 
শ্রীরামকৃষ্ণের অগোচরেই তারা সব কাজ শেষ করতে চেয়েছিলেন। যথাসময়ে 
তারা একত্রে সেইদিকে চললেন। অকস্মাৎ সারদাদেবী দেখেন শ্রীরামকৃষ্ণ যেন 
তীর বেগে সেই দিকে ছুটে চলেছেন। চমকে উঠলেন তিনি! এটা কিভাবে 
সম্ভব! ধাকে পাশ ফিরিয়ে শোয়াতে হয় তিনি কেমন করে শয্যাত্যাগ করে 
এভাবে ছুটে যেতে পারেন! কৌতৃহলী হয়ে তিনি স্বয়ং শ্রীরামকৃষ্ণের কক্ষে 
প্রবেশ করে দেখলেন শয্যা শুন্য- সন্ত্রস্ত হয়ে ছাদে, পাশের ঘরেও অনুসন্ধান 
করে কোথাও তাকে খুজে পেলেন না। কিছুক্ষণ পরেই আবার তেমনিভাবে দ্রুত 
ফিরে এলেন শ্রীরামকৃষ্ণ। তখনকার মত আশ্বস্ত হলেও কৌতৃহল নিবৃত্তির জন্য 
পরে শ্রীরামকৃষ্ণকে তিনি প্রশ্ন করেছিলেন ঘটনাটি সম্পর্কে । উত্তরে শ্রীরামকৃষ্ঃ 
বললেন, “তুমি দেখেছ না কি?” একটুক্ষণ চুপ করে থেকে বললেন, “ছেলেরা 
সব এখানে এসেছে- সকলেই ছেলেমানুষ। তারা আনন্দ করে এই বাগানের 
পাশে যে খেজুর গাছ আছে, তারই রস খেতে যাচ্ছিল। আমি দেখলুম, ওই 
গাছতলায় একটা কাল সাপ রয়েছে। সে এত রাগী যে সকলকেই কামড়ায়। 
ছেলেরা তা জানত না। তাই অন্য পথে ওখানে গিয়ে সাপটাকে বাগান থেকে 
তাড়িয়ে দিয়ে এলুম। বলে এলুম, আর কখনও ঢুকিস্‌ নে।” সারদাদেবীকে 
অন্যের কাছে তখন সে কথা প্রকাশ করতেও নিষেধ করলেন তিনি। 
শ্রীরামকৃষ্ণের লোকান্তরের পর সারদাদেবী নীরদ মহারাজের কাছে ঘটনার 
আনুপূর্বিক বিবরণ দেন। 

এই ভাবেই চলতে থাকে কাশীপুরের দিনগুলি। ১৮৮৬ -্রীক্টাব্দের-১ 
জানুয়ারি শ্রীরামকৃষ্ণ শয্যাত্যাগ করে নিচে নেমে এসে বাগ্ান্রে ম্লমরেত 
গৃহীভুক্তদের আশীর্বাদ. জানিয়েছিলেন । আজও প্রতি বৎসর ১ জানুয়ারি কল্পতর 

দিবস রূপে পালিত হয়। 

তার শারীরিক অবস্থার ক্রমশঃ অবনতি ঘটছে। কখনও কখনও একটু সুস্থ 
বোধ করেন কিন্তু অধিকাংশ সময়ই অবনতির দিকে চলেছে দ্রুত গতিতে । এই 
সময় একদিন সারদাদেবী যখন পথ্য দিতে গেছেন তখন দেখলেন শ্রীরামকৃষ্ণ 
অপলক দৃষ্টিতে তার দিকে তাকিয়ে আছেন, যেন কিছু বলতে চান। সারদাদেবী 
প্রশ্ন করলেন, “কি বলবে, বলই না।” কিছুটা অনুযোগের সুরে শ্রীরামকৃষ্ণ 
বললেন, “হা গা, তুমি কিছু করবে না £ এই (নিজেকে দেখিয়ে) সব করবে ?” 

সারদাদেবী ইতস্তত করে উত্তর দিলেন, “আমি মেয়েমানুষ-_ আমি কী 
করতে পারি?” 

“না, না, তোমাকে অনেক কিছু করতে হবে”__ভারার্পণের ভঙ্গীতে বললেন 
শ্রীরামকৃষ্ণ । 

সেদিনের মত কথাটা ওইখানেই চাপা পড়ে গেল। সম্ভবত এর কয়েকদিন 
পরেই তিনি সুনির্দিষ্টভাবে সহ্ধর্মিণীর উপর ভার ন্যস্ত করলেন। সেদিন খাবার 
দিতে গিয়ে সারদাদেবী দেখেন শ্রীরামকৃষ্ণ চোখ বুজে শুয়ে আছেন। মৃদুকণ্ঠে 
তিনি বললেন, “এখন খাবে যে, ওঠো ।” 

শ্রীরামকৃষ্ণ ভাববিহুল দৃষ্টিতে কিছুক্ষণ তাকিয়ে রইলেন তার দিকে, যেন 
দূরাগত প্রত্যাদেশের কণ্ঠে বললেন, “দ্যাখ, কলকাতার লোকগুলো যেন 
অন্ধকারে কিলবিল করছে। তুমি তাদের দেখো ।” 

সেদিন সারদাদেবী তার নারীত্বের অবগুষ্ঠনে নিজেকে আবৃত করে রাখার 
চেষ্টায় বলেছিলেন, “আমি মেয়েমানুষ ! তা কি করে হবে £” 

নারীপুরুষের কর্তবোর পার্থক্যকে কিছুমাত্র আমল না দিয়ে শ্রীরামকৃষ্ণ নিজের 
দিকে দেখিয়ে বললেন, “এ আর কি করেছে? তোমাকে অনেক বেশি করতে 
হবে।” 

আপাতত প্রসঙ্গটির এইখানেই ইতি টানবার জন্য সারদাদেবী বললেন, “সে 
যখন হবে, তখন হবে। তুমি এখন খাও তো!” 

ব্যাধির প্রকোপ উত্তরোত্তর বেড়েই চলেছে। কলকাতার সমকালীন শ্রেষ্ঠ 
চিকিৎসকরা তখনও প্রাণপণে চেষ্টা চালিয়ে যাচ্ছেন কিন্তু ভক্তেরা বুঝতে 
পারছেন, আর কোন আশা নেই। বুঝতে পারছেন সারদাদেবীও। সব যখন 
নিষ্ষল হতে চলেছে তখন একমাত্র আশ্রয় দৈব কৃপা। শেষ চেষ্টা হিসাবে 
তারকেশ্বরে আশুতোষ শিবের কাছে হত্যাদান ! সেই সঙ্বল্প নিয়ে তিনি পৌছলেন 
তারকেশ্বরে। মন্দির-সংলগ্ন দীঘিতে স্নান সেরে সিক্ত বসনে পৃজা দিলেন শিবের 
কাছে-__তার সেই অবস্থাতেই লিঙ্গমুর্তির কাছে ধর্ণা দিলেন স্বামীর রোগমুক্তির 
কামনায়। দুটি নিরন্ন, বিনিত্র দিন-রাত্রি অতিবাহিত হল। তৃতীয় দিনটিও কাটল। 

অর্ধরাত্রে তার মনে হল “সৃষ্টির অস্তকাল উপস্থিত। জরাজীর্ণ পৃথিবী চর্ণবিচূর্ণ হয়ে 
মহাশৃন্যে বিলীন হয়ে যাচ্ছে । আবার ধীরে ধীরে নতুন সৃষ্টি জেগে উঠছে। সেই 
ধবংস ও সৃষ্টির মধ্যে তিনি একা । অনন্তকাল ধরে তিনি বিশ্বব্রন্ধাণ্ডের এই লীলা 
প্রত্যক্ষ করে চলেছেন। তারই সৃষ্টি, ধবংসও তারই। তিনি এই দুয়ের 
অতীত-_অনাদি, অনন্ত, শাশ্বত পরমাত্মা।” 

“ঘটাকাশ ভেঙে গেছে। এখন তিনি সম্পূর্ণ মায়াবন্ধনহীন।... জন্ম মৃত্যু 
প্রকৃতির বিধান, জলবুদ্ধদের মত একবার ভাসে আবার সাগরলহরীতে লয় পায়। 
কে কার পতি! কে কার পত্বী! এ জগতে কেউ কারও নয়। একা আসা, একা 
যাওয়া । কেউ কারও সঙ্গে আসে না, সঙ্গে যায়ও না। তবে £” 

ভূমিশয্যা ছেড়ে উঠলেন তিনি। মন্দিরের পিছনের কুণ্ড থেকে স্নানজল পান 
করলেন। 

কথা প্রসঙ্গে তারকেশ্বরে হত্যাদানের বিবরণ দিয়ে সারদাদেবী স্বামী 
অরূপানন্দের কাছে বলেছিলেন, “তারকেশ্বরে বাবার কাছে হত্যা দিতে গেলুম। 
তাতেও কিছু হল না। একদিন যায়, দুদিন যায়, পড়েই আছি। রাতে একটা শব্দ 
পেয়ে চমকে উঠলুম--যেমন অনেকগুলো হাড়ি সাজানো থাকলে তার ওপর ঘা 
মেরে যদি কেউ একটা হাড়ি ভেঙে দেয়, সেই রকম শব্দ। জেগেই আমার মনে 
ভাব এল, “এ জগতে কে কার স্বামী ?... কার জন্যে আমি এখানে প্রাণহত্যা 
করতে বসেছি? একেবারে সব মায়া কাটিয়ে বৈরাগ্য এনে দিলে । আমি উঠে 
গিয়ে অন্ধকারে হাতড়াতে হাতড়াতে মন্দিরের পিছনে কুণ্ড থেকে ন্নানজল নিয়ে 
চোখে মুখে দিলুম, খানিকটা খেলুম-__পিপাসায় গলা শুকিয়ে গিয়েছিল, না খেয়ে 
পড়েছিলুম কি না। তবে একটু সুস্থ হলুম। তাবপরদিনই ফিরে আসি।” 

শ্রীরামকৃষ্ের কাছে কিছুই অবিদিত নয, সব জেনে শুনেও তিনি রহস্যচ্ছলে 
বললেন,”“কি গো, কিছু হল ? কিছুই না!” 

শেষদিন যে আসন্ন সে কথা জেনেও সারদাদেবী কিন্তু ধৈর্য হারাননি__ 
উপরন্তু ভক্তশিষ্যদের আশ্বাস দিয়েছেন। লাটু মহারাজ (স্বামী অদ্ভুতানন্দ) বলেছেন, 
“তার সেবা করতে করতে আমাদের মধ্যে কেউ হতাশ হয়ে পড়লে তিনি 
(সারদাদেবী) বুঝতে পারতেন। যোগীনভাইকে (স্বামী যোগানন্দ) দিয়ে বলে 
পাঠাতেন, “ওকে হতাশ হতে মানা কোরো। তার শরীর আজকাল একটু ভাল 
রয়েছে। এখন তো ঘায়ের মুখ বাইবের দিকে হয়েছে।' 

তিরে।ভাবের পূর্বে শ্রীরামকৃষ্ণ শ্রীমাকে নির্দেশ দিলেন, (তার অবর্তমানে) 
কারও কাছে একটি পয়সার জন্যেও চিৎহাত করো. না। তোমার মোটা ভাত 
কাপড়ের অভাব. হবে না।... বরং পরভাতা ভাল, পরঘোরো ভাল নয়। তোমায় 

টা 


ভক্তেরা যে যেখানেই আদর করে রাখুক না কেন কামারপুকুরে নিজের ঘরখানি 
নষ্ট করো না।” 

কৃচ্ছসাধনা ও স্বাবলম্বিতা তথা নারীর ব্যক্তিত্ব রক্ষার শ্রেষ্ঠ উপদেশ। 

অবশেষে এলো সেই কালরাত্রি--৩১ শ্রাবণ, ১২৯৩ ১৬ আগস্ট, ১৮৮৬ 
্বীস্টাব্দ) রাত্রি ১টা ২ মিনিটে শ্রীরামকৃষ্ণ মহাসমাধিতে নিমগ্ন হলেন। ভক্তেরা 
প্রথমে বুঝতে পারেননি যে এ সমাধি থেকে আর ব্যুখান সম্ভব নয়। পরদিন 
সকালে ডাক্তার এসে পরীক্ষা করে ঘোষণা করলেন, “সব শেষ! 

এই চিরবিদায়ের সংবাদ যখন শ্রীমায়ের কাছে গৌছল তখন একবার মাত্র 
ডাক ছেড়ে কেদে উঠলেন, “মা কালী গো, তুমি কি দোষে আমায় ছেড়ে চলে 
গেলে গো!” পরক্ষণেই শব্দহীন বেদনায় স্তব্ধ । লাটু মহারাজ বলেছিলেন, “মাকে 
কাদতে দেখে বাবুরাম আর যোগীনভাই সেখানে গেলো আর গোলাপ-মা মাকে 
ধরে ঘরে নিয়ে গেলো ।... মা একবার কেদে সেই যে চুপ করলেন আর তার 
গলার আওয়াজ শুনা গেল না। মেইয়া মানুষের এমন ধৈর্য হামনে জীবনে 
দেখিনি” 

একটা দুর্যোগ যে সেদিন ঘটতে চলেছে তার পূর্বাভাস তিনি সকালেই 
পেয়েছিলেন। সেদিনের কথা স্মরণ করে পরে বলেছিলেন, “যেদিন এমনি হবে, 
খিচুড়ি রান্না হয়েছিল, খিচুড়ি ধরে গেল-_নীচেরটা পুড়ে গেল। ছেলেরা আমার 
উপর-উপর সেই খিচুড়িই খেলে। আমার একখানা দেশী কুঞ্জদার শাড়ী ছাতে 
শুকচ্ছিল, কে চুরি কবে নিলে।” 

পরদিন ১ ভাদ্র বেলা ১০টায় শোকযাত্রা শুরু হল। কাশীপুরের মহাশ্মশানে 
শ্রীরামকৃষ্ণের পবিত্র দেহের অগ্নিসৎকার হল! সব শেষে পৃত ভস্মাস্থি একটি 
পাত্রে সংগ্রহ করে ভক্তগণ বহন করে এনে স্থাপন করলেন শয্যায়। সন্ধ্যায় শ্রীমা 
হাতের সোনার বালাটি যখন খুলতে উদ্যত হয়েছেন তখনই তার সামনে 
আবির্ভীত হলেন শ্্রীরামকৃষ্ণ-_-রোগের পূর্বেকার সেই অপরূপ. শ্রীমণ্ডিত 
কান্তিতে। শ্রীমায়ের হাত চেপে ধরে বললেন, “আমি কি কোথাও গেছি গা? এই 
যেমন এঘর থেকে ওঘর।” 

শ্রীমা নিজেই কাপড়ের চওড়া পাড়গুলি ছিড়ে সর করে নিলেন। 
পরবর্তীকালেও তিনি খুব সরু লালপেড়ে শাড়ি পরিধান করতেন। 


২৯ 


|॥ ৬ ॥। 


২১ আগস্ট, ১৮৮৬ শ্রীরামকৃষ্ণের শেষ-ম্মৃতি-পৃত কাশীপুর উদ্যানবাটী 
পরিত্যাগ করে সারদাদেবী চলে গেলেন বাগবাজারে বলরাম বসুর বাড়িতে। 

শ্রীরামকৃষ্ণের দেহাবসানের তৃতীয় দিবসে অর্থাৎ ১৮ আগস্ট পৃতাস্থিপূর্ণ 
তাত্রকলসের সম্মুখে ভোগ নিবেদিত হল কিন্ত প্রশ্ন দেখা দিল উদ্যানবাটীতে আর 
অবস্থান সঙ্গত বা সম্ভব কি না! প্রশ্নটা প্রধানতঃ অর্থনৈতিক। আগস্ট মাস পর্যস্ত 
ভাড়া দেওয়া আছে কিন্তু তারপর? প্রবীণ গৃহস্থ ভক্তদের আর এই ব্যয়ভার 
বহনের ইচ্ছা নেই। নরেন্দ্রনাথ প্রমুখ যুবক ভক্তেরা চান মায়ের শোকহাসের জন্য 
এবং অস্থি সংরক্ষণের একটা উপযুক্ত স্থান নির্বাচন করে সেখানে উপযোগী মন্দির 
নির্মাণ করার জন্য কিছু সময় এবং সেই কারণেই আরও কিছুদিন উদ্যানবাটীতে 
অবস্থান করতে। কিন্তু তাদের তো আর্থিক সঙ্গতি বলতে কিছু নেই। 
শ্রীরামকৃষ্ণের অস্থি সংরক্ষণ করে উপযুক্ত স্থানে তার উপর মন্দির নির্মাণ তাদের 
কাছে নিছক স্বপ্নমাত্র। বামচন্দ্র দত্তের নেতৃত্বে একটি সভায় স্থির হল 
কাকুড়গাছিতে রামচন্দ্র দত্তের বাগানে, যেখানে শ্রীরামকৃষ্ণ উপস্থিত হয়ে বিশেষ 
স্রীতিলাভ করেছিলেন, সেইখানেই অস্থিসংরক্ষণ করা হবে। যুবক ভক্তগণ এ 
বাবস্থায সম্মতি জানাতে পারলেন না কিন্তু বাধ্য হয়েই তারা মেনে নিলেন। 
তাদের পক্ষে ছিলেন গিরিশচন্দ্র, বলরাম বসু, সুরেন্দ্র মিত্র প্রমুখ কয়েকজন গৃহস্থ 
ভক্তমাত্র। এই নিয়ে মতাস্তর এক সময় মনান্তরেও পরিণত হয়েছিল। শ্রীমা এই 
ঘটনাতে ব্যথিত হয়ে গোলাপ-মাকে বলেছিলেন, “এমন সোনার মানুষ চলে 
গেলেন; দেখেছ গোলাপ, ছাই নিয়ে ঝগড়া করছে।” শেষ পর্যন্ত প্রবীণ গৃহস্থ 
৬ক্তদের ইচ্ছাই পূর্ণ হল এবং ২৩ আগস্ট, ১৮৮৬ কাকুড়গাছির যোগোদ্যানে 
তাম্রকলসটি উপযুক্ত সমারোহের সঙ্গে সমাহিত হল। তাতে অবশ্য যুবক 
উক্তরাও যোগদান করলেন কিন্তু তার আগেই শশী মহারাজ (পরে স্বামী 
বামকষ্ঠানন্দ), নিরঞ্জন মহারাজ (স্বামী নিরঞ্জনানন্দ) তাত্রকলস থেকে বেশির 
ভাগ ভম্ম ও কিছু অস্থি সকলের অলক্ষ্যে একটা স্বতন্ত্র পাত্রে সরিয়ে গোপনে 
বলরামবাবুর বাড়িতে রেখে সেখানেই নিত্যপৃজার ব্যবস্থা করলেন। 

৩০ আগস্ট বলরাম বসুর বাড়ি থেকেই সারদাদেবী বৃন্দাবন যাত্রা করলেন, 
সঙ্গে গেলেন যোগীন মহারাজ, কালী মহারাজ, লাটু মহারাজ এবং গোলাপ-মা ও 
লঙ্ষ্মীদেবী। পথিমধ্যে তারা বৈদ্যনাথধাম ও কাশীধাম দর্শন করে গৌছলেন 


৩০ 


অযোধ্যায়।১ মনে হয় ৩১ আগস্ট শ্রীমা বৈদ্যনাথধাম দর্শন করে সেইদিনই কাশী 
অভিমুখে যাত্রা করে ১ সেপ্টেম্বর কাশীধামে গৌছান। ঠিক কতদিন কাশীধামে 
অবস্থান করেছিলেন বলা কঠিন।২ যে কয়দিন এখানে ছিলেন তার মধ্যে 
বিশ্বনাথ, অন্নপূর্ণা ও অন্যান্য দেব-দেবী দর্শন করেন, বেণীমাধবের ধবজাতেও 
আরোহণ করেন। একদিন বিশ্বনাথের আরতি দর্শন করে ভাবাবেশে তার পক্ষে 
অস্বাভাবিক দ্রুত পদক্ষেপে বাসস্থানে গৌছেই বলেন, “ঠাকুর আমার হাত ধরে 
মন্দির থেকে নিয়ে এলেন।” অন্য আর একদিন কয়েকজন মহিলার সঙ্গে 
ভাস্করানন্দ স্বামীকে দর্শন করতে যান। স্বামীজী তখন সম্পূর্ণ উলঙ্গ অবস্থায়। 
শ্রীমা ও অন্যান্য মহিলাদের দেখে অবিচলিত স্বামীজী বলেন, “শঙ্কা মৎ করো 
মাঈ, তুম সব জগদম্বা হো, শরম ক্যা?” পরে শ্রীমা এই ঘটনার উল্লেখ করে 
বলেছিলেন, “আহা কি নির্বিকার মহাপুরুষ- শীত গ্রীষ্ম সমান উলঙ্গ হয়ে বসে 
আছেন।” 

কাশী থেকে সারদাদেবী পৌছলেন অযোধ্যায়। সেখানে মাত্র একদিন কাটিয়ে 
পরদিনই রওনা হন বৃন্দাবন অভিমুখে । এই সময় ট্রেনে অকল্পনীয়ভাবে 
শ্রীরামকৃষ্ণের দর্শন পান। শ্রীরামকৃষ্ণের বাহুতে একটি সোনার ইস্ট-কবচ ছিল। 
অসুখের সময় সেটি খুলে সারদাদেবীকে দিয়েছিলেন এবং শ্রীমা নিজের বাহুতে 
সেটি ধারণ করে নিয়মিত পুজা করতেন। রেলগাড়িতে সেই কবচ-সমেত হাত 
জানলার পাশে উপরেব দিকে রেখে শুয়েছিলেন। অকম্মাৎ জানলা দিয়ে মুখ 
বাড়িয়ে শ্রীরামকৃষ্ণমুর্তি তাকে সতর্ক করে দেন। “ওগো তোমার হাতে সোনার 
ইস্টকবচ এমন করে রেখেছ কেন? ও যে চোরে অনায়াসে খুলে নিতে পারে।” 
শ্রীমা তাড়াতাড়ি উঠে কবচটি হাত থেকে খুলে যে টিনের বাক্সে তার নিত্যপূজিত 
ঠাকুরের ফটোটি থাকত তার মধ্যে রেখে দিলেন। এ কবচ এরপর আর তিনি 
ধারণ করেননি । ১৩১২ বঙ্গাব্দের প্রথম দিকে (ইং ১৯০৫) এ ইস্টকবচ মঠের 
ঠাকুর ঘরে নিতাপুজার জন্য স্বামী প্রেমানন্দের হাতে দেন এবং তাকে 
পৃজাবিধিও শিখিয়ে দেন। শ্রীমা ঘটনাটি বর্ণনা করেছেন, “বৃন্দাবন যখন যাই, পথে 
রেলে যেতে যেতে দেখি কি ঠাকুর (রেলগাড়ির) জানলা দিয়ে মুখ বাড়িয়ে 
বলছেন, “কবচটি যে সঙ্গে রয়েছে, দেখো, যেন না হারায়।' 

“তার ইস্টকবচটি আমার হাতে ছিল। আমি পূজা করতুম। তারপর উটি মঠে 
দিলুম। এখন মঠে পূজা হয়।” 


১। শ্বামী গন্ভীবানন্দ লিখেছেন, “পথে ভাহাবা দেওঘবে নামিযা পবেব গাডিতে কাশীধামে 
চলিলেন।” 
২ । স্বামী গল্ভীবানন্দেব মতে কাশীধামে অবস্থানকাল ৮/১০ দিন। অপবপক্ষে ব্রক্মাচাবী অক্ষযচৈতন্য 
2 দিন অবস্থানেব কথা বলেছেন। 

স্বামী অরূপানন্দের কথায় জানা যায় “ও কবচটি একবার (১৯১০) ঠাকুরের 
তিথি-পুজার দিন হারিয়েছিল। ফুল বেলপাতার সঙ্গে সেটি কেউ অসতর্ক ভাবে 
গঙ্গায় ফেলে দেয়। কারও খেয়াল ছিল না। ভাটায় গঙ্গার জল কমে গেলে 
রামবাবুর ছেলে ধষি ওখানে খেলতে খেলতে ওটি পেয়ে কুড়িয়ে আনে ।” 

শ্রীমা ঘটনাটি শুনে মন্তব্য করেন, “তার ইস্টকবচ সাবধানে রাখতে হয়।” 

বৃন্দাবন স্টেশনে একটি কৌতুকজনক ঘটনা ঘটে। কোন একসময় শ্রীরামকৃষ্ণ 
সারদাদেবীকে বলেছিলেন, একবার তিনি আসবেন বাউল সেজে। সারদাদেবীর 
হাতে থাকবে হ্থকো কলকে এবং তার নিজের হাতে থাকবে ভাঙা একটা পাথরের 
বাসন। বৃন্দাবন স্টেশনে সকলে ট্রেন থেকে নামছেন। পুরুষ ভক্তেরা আগেই 
নেমে পড়েছেন। গোলাপ-মা গাড়ি থেকে জিনিসপত্র নামিয়ে দিচ্ছেন। লাটু 
মহারাজের ভুঁকো কলকেগুলো পড়েছিল, সেগুলি তাড়াতাড়ি মায়ের হাতে 
দিয়েছেন। লক্ষ্মীদেবী বললেন, “এই তোমার ভ্ুঁকো কলকে ধরা হয়ে গেল।' 
শ্রীমাও সঙ্গে সঙ্গে, ঠাকুর, ঠাকুর এই আমার কো কলকে ধরা হয়ে গেল' বলে 
ধূপ করে মাটিতে ফেলে দিলেন। 

বৃন্দাবনে তার বাসস্থান নির্দিষ্ট হয়েছিল বংশীবটে কালাবাবুর কুঞ্জে। প্রথম 
দিকে শ্রীমায়ের এতদিনের সংযত ভাবাবেগ এই সময় প্রবলভাবে আত্মপ্রকাশ 
করে। শ্রীরামকৃষ্ণের তিরোভাবের কিছুদিন আগে যোগীন-মা ত্রীমা বলতেন, 
“মেয়ে যোগীন' আর স্বামী যোগানন্দকে “ছেলে যোগীন') বৃন্দাবনে আসেন। তার 
সঙ্গে এখানে সাক্ষাতের পরই শ্রীমায়ের এতদিনের রুদ্ধ শোক তীব্রভাবে প্রকাশিত 
হয়। যোগীন-মা'র সঙ্গে সাক্ষাৎ শ্রীরামকৃষ্ণকে হারাবার প্রবল বেদনার কারণ 
তিরোভাব কালে যোগীন-মার অনুপস্থিতি। হয়ত যোগীন-মার দিক থেকেই প্রথম 
শোকোচ্ছাস সারদাদেবীকে বিচলিত করেছিল। সেই সময় তার সঙ্গিনীরা 
নানাভাবে সান্ত্বনা দিয়েও সে শোক প্রশমিত করতে পারেনি । ক্রমশঃ তিনি 
আত্মস্থ হয়ে ওঠেন। এই সময় শ্রীরামকৃষ্ণ তার কাছে বার বার আবির্ভূত হয়ে 
তাকে শান্ত করেন এবং ভ্রমাগত তিন দিন তার আদেশ লাভের পর পৃজাকালে 
স্বামী যোগানন্দকে মন্ত্রদান করেন। যোগীন মহারাজ পূর্বে থেকেই শ্রীমায়ের 
সেবাকার্য করতেন-_ মন্ত্রলাভের পর তিনি সম্পূর্ণরূপে মায়ের সেবকরূপে 
আত্মনিয়োগ করেন। স্বামী বিরজানন্দের কাছে স্বামী অপূর্বানন্দ শুনেছিলেন, 
দেহত্যাগের পূর্বে শ্রীরামকৃষ্ণ কাশীপুরে শ্রীমাকে আটটি মন্ত্র শিখিয়ে দিয়ে বলেন, 
“এ-সব সিদ্ধমন্ত্র। তোমার কাছে যারা দীক্ষাপ্রার্থী হয়ে আসবে- তাদের দিও। 
এই সিদ্ধমন্ত্র যাকে দেবে তার ইস্টদর্শনের আগে দেহত্যাগ হবে না।” 

বৃন্দাবনে অবস্থানকালে সারদাদেবীর আধ্যাত্মিক জীবনেরও অপূর্ব বিকাশ 
ঘটে। এ-সময় মাঝে মাঝেই তিনি সমাধিস্থ হয়ে পড়তেন। একদিন ধ্যান করতে 

করতে তিনি গভীর সমাধিতে নিমগ্ন হন। যোগীন-মা অনেকক্ষণ নাম শোনাবার 
পরেও ব্যুখানের কোন লক্ষণ দেখা গেল না। শেষে যোগীন মহারাজ একটু নাম 
শোনাবার পর সেই ভাব কিছুটা প্রশমিত হয় এবং সমাধিভঙ্গের পর শ্রীরামকৃষ্ণ 
যেমন বলতেন সেইরকম তিনিও বলে উঠলেন “খাব।” কিছু খাবার, জল ও পান 
তার সামনে ধরতেই ঠাকুরের মতোই সামান্য খেলেন। এমনকি ঠাকুর যেমন 
পানের সরু দিকটা দাতে কেটে ফেলে দিয়ে খেতেন তিনিও অনুরূপভাবে 
খেলেন। 

সারদাদেবীর চিরকাল কীর্তনগানের প্রতি গভীর আকর্ষণ-__বৃন্দাবনে লাটু 
মহারাজ ও লক্ষম্লীদেবীর সঙ্গে ভগবানজীর আশ্রমে যেতেন নাম-কীর্তন শুনতে। 
কখনও কখনও রাধাভাবে ভাবিত হয়ে সকলের অগোচরে চলে যেতেন যমুনার 
তীরে। একদিন একজনের প্রশ্নের উত্তরে বলেছিলেন, “আমিই রাধা ।” কৃষ্ণময়ী 
শ্রীমতী রাধা যেমন কৃষ্ণধ্যানে তন্ময় হয়ে যেতেন এখানে মায়ের জীবনেও দেখা 
যায় তিনি রামকৃষ্ণচভাবে তন্ময় হয়ে ঠাকুরের মতই আচরণ করতেন এবং 
ভাবসমাধিস্থ অবস্থায় তাকে কোন প্রশ্ন করলে তার উত্তরগুলিও হত 
শ্রীরামকৃষ্ণের মত। 

একটি সাম্প্রতিক প্রবন্ধে (উদ্বোধন, জ্যৈষ্ঠ ১৩৯৯) স্বামী অচ্যুতানন্দ 
বৃন্দাবনবাসকালে শ্রীমায়ের আবাস কালাকুঞ্জের একটি রেখাচিত্র অঙ্কন করেছেন, 
“যমুনার ঘাট ধরে বংশীবট এলাকায় গৌছে পাণিঘাটের কাছে যমুনার চড়া ছেড়ে 
গলি দিয়ে পশ্চিমে একটু উঠতেই একটি প্রাটীন বাড়ি দেখা গেল-_এটাই 
“কালাবাবুর কুঞ্জ । কলকাতার শ্যামবাজারের গুরুপ্রসাদ বসু বৃন্দাবনে এই কুঞ্জ ও 
শ্যামরায়েব বিগ্রহ প্রতিষ্ঠা করেন। তাদের আত্মীয়তার সূত্রে শ্রীরামকৃষ্ণ-ভক্ত 
বলরাম বসুর ব্যবস্থাপনায় শ্রীশ্রীমা ১৮৮৬ শ্রীস্টাব্দে শ্রীশ্রীঠাকুরের স্থুলদেহ 
অপ্রকট হওয়ার পরে তার সেবক ও সেবিকাদের সঙ্গে এখানে আসেন। বাড়ির 
একতলায় শ্যামরায়ের বিগ্রহ। দোতলায় ধাদিকের ঘরখানিতে মা থাকতেন। আর 
ছাদের আর এক প্রান্তে ডানদিকের ঘরে মেয়ে ভক্তেরা এবং নিচের ঘরে যোগেন 
মহারাজ, লাটু মহারাজ ও কালীমহারাজ প্রভৃতি পুরুষ ভক্তেরা থাকতেন।... 
এখনও এই ঘরে মায়ের ব্যবহার করা একখানি তক্তপোষ আছে। তাতে মায়ের 
একটি ছবি সাজিয়ে রাখা হয়েছে।” 

বৃন্দাবনে অবস্থানকালে দক্ষিণেশ্বর মন্দির থেকে চিঠি গৌছল তার মাসোহারা 
বন্ধ হয়ে গেছে। সংবাদ শুনে সারদাদেবী মন্তব্য করেন, “সংসারে কতরকমের 
লোক সব দেখলুম। রানী রাসমণির জামাতা স্রথুরবাবুর পুত্র ব্রেলোক্া, ঠাকুর 
যখনু আর পুজা! করতে পারলেন না, তখন হতে মাইনের টাকাটা _বন্ধ না করে 
আমাকে ৭টি করে টাকা_দিত। ...তা বন্ধ করেছে করুক। এমন ঠাকুরই চলে 
গ্রীত্রীমা-_-৩ ৩৩ 


গেলেন, টাকা নিয়ে আর কি করব!” 

বৃন্দাবনে বিহারীজীর মন্দিরে সারদাদেবী প্রার্থনা করেন, “ঠাকুর, তোমার 
রূপটি বাকা, মনটি সোজা, আমার মনের ধাক ঠিক করে দাও ।” রাধারমণের 
মন্দিরে ভাবাবস্থায় তিনি দেখেছিলেন, হাওড়ার নবগোপাল ঘোষের পত্ী পাখা 
হাতে সখীর মত ভগবানকে হাওয়া করছেন। সেদিন বাসায় ফিরে তিনি 
যোগীন-মাকে তার দর্শনের কথা জানিয়ে বলেন, “যোগেন, নবগোপালের 
পরিবার বড় শুদ্ধ।” 

বৃন্দাবনে অবস্থানকালে গৌরী-মার সঙ্গেও সারদাদেবীর মিলন ঘটে। 
শ্রীরামকৃষ্ণের অসুস্থতার সময় গৌরী-মা বৃন্দাবনে আসেন। তিনি প্রথমে 
“কালাবাবুর কুঞ্জে' কিছুদিন কাটিয়ে চলে যান কোন নির্জন স্থানে সাধনার জন্য। 
পরে যখন যোগেন-মা বৃন্দাবনে আসেন তখন তিনি বহু সন্ধান করেও গৌরী-মার 
সাক্ষাৎ পাননি। গৌরী-মা তখন একটি বিশেষ সাধনা করছিলেন যার জন্যে 
সূর্যোদয় থেকে সূর্যাস্ত পর্যস্ত উপবাস করে একাদিক্রমে ন'মাস কালযাপন করতে 
হয়। নির্জন স্থানে সাধনা শেষ করে ফিরে বৃন্দাবনে এসে শ্রীরামকৃষ্ণের তিরোভাব 
সংবাদ পেয়ে তিনি 'ভূৃগুপাতে' দেহত্যাগ করতে উদ্যত হন। সেই সময় 
কি£ গৌরী-মা বুঝতে পারেন তার অনেক কাজ বাকি_ তার মৃত্যু শ্রীরামকৃষ্ণের 
অভিপ্রেত নয়। তারপর আবার তিনি সাধনাস্থৃল ফিরে যান। 

জারদাদেবী বৃন্দাবনে পৌছে বহু চেষ্টা করেও গৌরী-মার সন্ধান পেলেন না। 
অকস্মাৎ একদিন যোগানন্দ স্বামী রাওলে রাধারানীর আবির্ভাবক্ষেত্র দর্শন করতে 
গিয়ে একখানি গৈরিক শাড়ি রোদে শুকাতে দেখতে পান। কৌতৃহলবশত 
অনুসন্ধান করে তিনি একটি গুহার মধ্যে গৌরী-মাকে আবিষ্কার করেন। তখন 
তিনি ধ্যাননিমগ্লা। তার ধ্যানভঙ্গ না করে যোগীন মহারাজ “কালাকুঞ্জে' ফিরে 
এসে শ্রীমাকে ঘটনার কথা জানান। পরদিনই সারদাদেবী উপস্থিত হন সেখানে। 
শ্রীরামকৃষ্ণের তিরোভাবের পর এই প্রথম উভয়ের সাক্ষাৎ। স্বতঃই দুজনে 
শোকবিহ্ল হয়ে পড়েন। শ্রীরামকৃষ্ণ সারদাদেবীকে বৈধব্যচিহ ধারণ না করে 
শৌরীর কাছে শাস্ত্র-নিদেশ জেনে নিতে বলেছিলেন। সারদাদেবী তাকে সে কথা 
উত্থাপন করলে গৌরী-মা বলেন, “আমাদের অন্য শাস্ত্রের কাজ কি মা? ঠাকুরের 
কথা শাস্ত্রেন উপরে । ঠাকুর নিত্য বর্তমান, আর তুমি স্বয়ং লক্ষ্মী । তুমি সধবার 
বেশ ত্যাগ করলে জগতের অকল্যাণ হবে।” 

সারদাদেবী পক্ষাধিককাল ধরে বৃন্দাবন পরিক্রমা করেন। বৃন্দাবন বাসের 
শেষদিকে তিনি হরিছ্বার ঘুরে এসেছিলেন-_তার সঙ্গে ছিলেন যোগীন মহারাজ, 
গোলাপ-মা ও লক্ষ্মীদেবী। ট্রেনে আকস্মিকভাবে যোগীন মহারাজ প্রবল ভ্বরে 


৩৪ 


আক্রান্ত হন। যোগীন-মা যখন জ্বরাক্রান্ত যোগীন মহারাজকে বেদানা 
খাওয়াচ্ছিলেন তখন সারদাদেবীর একটি দর্শন হয়। তিনি দেখেন, যোগীন 
মহারাজ নয়, যেন স্বয়ং শ্রীরামকৃষ্ণই বেদানা খাচ্ছেন। আচ্ছন্ন চেতনায় যোগীন 
মহারাজ দেখতে পান এক ভয়ঙ্কর মূর্তি দাড়িয়ে বলছে, “তোকে দেখে নিতাম; 
কিন্ত কি করব, পরমহংসদেবের আদেশ, আমাকে এখনই চলে যেতে হবে।' সেই 
মুর্তি এক রক্তবস্ত্র পরিহিতা দেবীমৃূর্তিকে দেখিয়ে, তাকে রসগোল্লা খাওয়াবার 
নির্দেশ দেন। এর পরই যোগীন মহারাজ সুস্থ হয়ে ওঠেন। হরিদ্বার গৌছে শ্রীমা 
ব্রন্মকুণ্ডে ন্নান এবং বিভিন্ন মন্দির দর্শন করেন- গঙ্গার অপর তীরে চণ্তীপাহাড়ে 
উঠে দেবী দর্শনও করেন। ব্রহ্মকুণ্ডে তিনি শ্রীরামকৃষ্ণের কিছু চুল ও নখ নিক্ষেপ 
করেন। 

হরিদ্বার ত্যাগ করে সারদাদেবী ও অন্যান সকলে জয়পুরে পৌছান এবং 
সকলে গোবিন্দজীর বিগ্রহ দর্শন করেন। অন্যান্য মূর্তিগুলির মধ্যে যোগীন 
মহারাজ দেখতে পান অসুস্থ অবস্থায় তার স্বপ্নে দেখা দেবীমূর্তি-__শীতলা মূর্তি। 
নির্দেশমত সেই দেবীকে রসগোল্লা ভোগ দেওয়া হল। জয়পুর থেকে পুর 
তীর্থে উপস্থিত হয়ে সারদাদেবী সাবিত্রী পাহাড়ে আরোহণ করেন। তীর্থ পরিক্রমা 
শেষ করে কলকাতা ফেরার পথে সকলে প্রয়াগ দর্শন করেন। প্রয়াগে 
গঙ্গা-যমুনার সংগমস্থলে তিনি শ্রীরামকৃষ্ণের অবশিষ্ট কেশ বিসর্জন দেন। 
সেদিনের ঘটনা প্রসঙ্গে পরে তিনি বলেছিলেন, “ঠাকুরের চুল কি কম জিনিষ! 
তার শরীর ত্যাগের পর যখন প্রয়াগ যাই তখন তার চুল তীর্থে দেবার জন্য সঙ্গে 
নিয়েছিলাম । গঙ্গা-যমুনার সঙ্গমের স্থির জলের কাছে এ চুল হাতে নিয়ে জলে 
দেব বলে মনে করছি, এমন সময় হঠাৎ ঢেউ উঠে আমার হাত থেকে নিয়ে 
আবার জলে মিলিয়ে গেল। তীর্থ পবিত্র হবার জন্যে তার চুল আমার হাত থেকে 
নিয়ে গেল।” 

ত্রিবেণীতে লক্ষ্মীদেবী মস্তক মুগডুন করলেও সারদাদেবী করেননি । এই 
সম্পর্কে দুর্গাপুরীদেবী একটি কাহিনী বর্ণনা করেছেন ঃ ত্রিবেণী সঙ্গমে ন্নানকালে 
সারদাদেবী নিজের কেশোদাম বিসর্জন দেবেন বলে স্থির করেছিলেন। তার এই 
সঙ্কল্পের কথা কাউকে জানাননি । স্নানের পূর্বরাত্রির অবসানে শুনতে পেলেন, 
অতি গম্ভীর বেদনার্ত কণ্ঠ, “লক্ষ্মী, লক্ষ্মী, লক্ষ্মী'। দরজার দিকে তাকিয়ে দেখেন 
শ্রীরামকৃষ্ণ দু'হাত দিয়ে দরজা ধরে াড়িয়ে আছেন। তার অলঙ্কার ত্যাগে যেমন 
তিনি নিষেধ করেছিলেন কেশমুগডনেও যেন সেই অভিপ্রায়টি ব্যক্ত হল। সকলে 
সেই কাহিনী শুনে বলেন ঠাকুর লক্ষ্মীদেবীকে ডেকেছিলেন কিন্তু গৌরী-মা 
বলেন, 'না মা, ঠাকুর তোমাকেই ডেকেছিলেন। ত্রিবেণীতে আজ ভোরে তুমি 
স্নান করবে তাই ঠাকুর তোমাকে ডেকে দিয়ে গেলেন।' 

বৎসরাধিক কাল তীর্থভ্রমণ সেরে ৩১ আগস্ট ১৮৮৭, সারদাদেবী সকলের 
সঙ্গে কলকাতা প্রত্যাগমন করে পক্ষকাল বলরাম বসুর গৃহে অবস্থান করেন। 
এবার এক নতুন জীবনে প্রবেশ করতে চলেছেন তিনি-_এক নতুন সাধনার ব্রত 
নিয়ে বলরাম বসুর গৃহত্যাগ করে চললেন কামারপুকুরের পথে কারণ সেটাই ছিল 
শ্রীরামকৃষ্ণের নির্দেশ। পথে কিছুক্ষণ দক্ষিণেশ্বরে যাত্রা বিরতি। সব দেবদেবীকে 
প্রণাম করলেন- শ্রীরামকৃষ্ণের স্মৃতিচিহগুলি দর্শন করলেন। সব পুরনো কথা 
মনে ভিড় করে এলো-_সেই একদিন যেদিন দক্ষিণেশ্বর পূর্ণ ছিল এক অনাবিল 
আনন্দময়তায়-_কত গান, কত ধর্মকথা, কত রঙ্গরসিকতা। সেই দক্ষিণেশ্বর 
আছে__আছেন জগত্তারিণী__রাধাকৃ্চ_ দ্বাদশ শিবমন্দির কিন্তু সারদাদেবীর 
কাছে আজ সবই প্রাণহীন, বিবর্ণ। নিঃ্বতার বেদনা বুকে নিয়ে তিনি দক্ষিণেশ্বর 
ত্যাগ করে গৌছলেন কামারপুকুরে। তার সঙ্গে এলেন স্বামী যোগানন্দ, শিবরাম 
ও গোলাপ-মা। কয়েকদিন পরে গোলাপ-মাও ফিরে গেলেন কলকাতায়। এবার 
শুরু হল নিঃসঙ্গ ও নিঃসপ্ধল জীবনযাত্রা । 

শ্রীরামকৃষ্ণের দেহত্যাগের পর ব্রেলোক্য বিশ্বাস সারদাদেবীর অর্থ সাহায্য বন্ধ 
করে দ্রিয়েছেন। তার পশ্চাতেও ছিল কিছু স্বার্থান্বেষী ব্যক্তির প্রচেষ্টা। শ্রীমা 
বলেছেন, “ত্রৈলোক্য আমাকে ৭টি করে টাকা দিত। ঠাকুর দেহ রাখার পর দীনু 
খাজাঞ্চি ও অন্যান্য সকলে লেগে এঁ টাকাটা বন্ধ করলে। আত্মীয় যারা ছিল 
তারাও মানুষবুদ্ধি করলে,ও তাদের সঙ্গে যোগ দিলে ।” জীবৎকালেই শ্রীরামকৃষ্ণ 
একদিন রামলালকে বলেন, “দ্যাখ. তোর খুড়ী যেন কামারপুকুরেই থাকে।” 
উত্তরে রামলাল বলেছিলেন, “ওর যেখানে ইচ্ছা সেখানে থাকবেন।” তার এই 
কথা থেকেই শ্রীরামকৃষ্ণ বুঝেছিলেন সারদাদেবীর ভবিষ্যৎ কি? ডাকে যে 
অনেক কঠোরতার মধ্যে জীবনযাপন করতে হবে এবং সেই অবস্থাকেই মেনে 
নিয়ে নিজের স্বাতস্ত্রা ও ব্যক্তিত্ব রক্ষা করতে হবে তারই আভাস দিয়েছিলেন 
তিরোভাধের কয়েকদিন পূর্বে “শাকু. বুনে, শাক্ভাত .খেয়ে আর হরিনাম করে 
জীবন যাপনের' নির্দেশের মধ্যে। সারদাদেবী বৃন্দাবনে অবস্থানকালে খাজাঞ্চিকে 
তারা বুঝিয়েছিলেন, সারদাদেবীর দেখাশোনার জন্য যথেষ্ট ব্যবস্থা আছে। 
শ্রীরামকৃষ্ণের ভক্তরাই তাকে প্রয়োজনীয় অর্থ দেন আর একজন বিধবা 
স্ত্রীলোকের খরচই বা কি? সুতরাং কালীবাড়ির টাকা দেবার আর প্রয়োজন নেই। 

স্বামী বিবেকানন্দ এই তর্থথ সাহায্যের জন্য বার বার অনুরোধ জানিয়েও ব্যর্থ হন। 
সেই সময় ভক্তেরা স্থির করেন তারাই সারদাদেবীকে মাষির দঞা-টাকা করে 
সাহায্য করবেন কিন্তু কার্যক্ষেত্রে তার কিছুই হল না? 

সুতরাং "শাক বুনে হরিনাম করে দিন যাপনের' নির্দেশ আক্ষরিক অর্থেই সত্য 
হয়ে ঈাড়াল। নিঃস্ব ও নিঃসঙ্গ জীবন! এমনকি লক্ষ্মীদেবীও তার সঙ্গে না এসে 
দক্ষিণেশ্বরে ভাইয়েদের আশ্রয়ে থেকে গেছেন। সেই একাকীত্বের জন্যই সে 
সময় তার মনে হয়েছিল “যদি একটি সম্ভান থাকত !' শ্রীরামকৃষ্ণ সে সময় দর্শন 
দিয়ে বলেছিলেন, “তুমি একটি ছেলে চাচ্ছ-_আমি তোমাকে এইসব রত্ব ছেলে 
দিয়ে গেলুম। কালে তোমাকে কতলোক “মা” “মা' বলে ডাকবে ।” কিন্ত সে তো 
অনেক পরের কথা-_এখন যে তার পরীক্ষার কাল! তার জীবনকে আরও দুঃসহ 
করে তুলেছে কামারপুকুরের শ্রাম-সমাজ। একালে বসে আমরা কল্পনাই করতে 
পারব না__একশো বছর আগে সংস্কারের বন্ধনে আষ্ট্েপৃষ্টে ধাধা গ্রাম-সমাজের 
চেহারা-_সেখানে সর্বরিক্ত, স্বামীবিরহিত দরিদ্র নারীর জীবন কতখানি ক্লেশকর 
ছিল। সম্বল বলতে এক টুকরো ধানজমি যার ব্যবস্থা করে গিয়েছিলেন 
শ্রীরামকৃষ্ণ । সেই ধানের মোটা চাল আর শাক পাতাই ছিল জীবনধারণের 
উপায়। এমন দিনও গেছে যখন ভাতের সঙ্গে সামান্য লবণটুকুও জোটেনি। 
প্রতিবেশিনীরা কেউ কেউ প্রথম দিকে তাকে সহানুভূতি দেখাতে উপস্থিত 
হয়েছেন কিন্তু তার সধবার লক্ষণসূচক অলঙ্কারাদি দেখে অপ্রসম্ম হয়ে ফিরে 
গিয়ে গ্রামে তার বিরূপ সমালোচনা করেছেন। একমাত্র লাহাবাবুদের ভগিনী 
প্রসন্নময়ীই শ্রীমায়ের মুখে তার বিধবার বেশধারণে শ্রীরামকৃষ্ণের নিষেধাজ্ঞার 
কথা জেনে দৃঢ়ভাবে তাকে সমর্থন করেছেন এবং নিজস্ব প্রভাব বিস্তার করে 
গ্রামবাসীদের বোঝাতে চেষ্টা করেছিলেন যে গদাইয়ের স্ত্রী দৈবাদেশেই সধবার 
লক্ষণ ত্যাগ করতে পারেনি । অবশেষে গ্রামের সমালোচনা নতমস্তকে গ্রহণ করে 
সারদাদেবী হাতের বালা খুলে ফেলেন। চিরদিনই গঙ্গার প্রতি তার আকর্ষণ 
(জয়রামবাঁটীতে আমোদর নদীকেই তিনি গঙ্গা বলে মনে করতেন) __গঙ্গাহীন 
কামারপুকুরও তাই কার মনোকষ্ট্রের অতিরিক্ত কারণ। একদিন স্থির করলেন 
গঙ্গান্নান করতে যাবেন। এই সময় তিনি দেখতে পান সামনের পথ ধরে 
শ্রীরামকৃষ্ণ এগিয়ে চলেছেন আর তার পিছনে পিছনে তরঙ্গায়িত গঙ্গা উচ্ছল 
গতিতে তাকেই অনুসরণ করছে। শ্রীরামকৃষ্ণের সঙ্গে তার অন্তরঙ্গ ভক্তের 
দল- নরেন্দ্রনাথ, বাবুরাম, রাখাল এবং আরও অনেকে। বিস্মিত সারদাদেবীর 
দৃষ্টিতে শ্রীরামকৃষ্ের স্বরূপ উদ্ঘাটিত হল, “দেখছি ইনিই তো সব, এর পাদপদ্ম 
থেকেই গঙ্গা!” তাড়াতাড়ি রঘুবীরের ঘরের পাশের গাছ থেকে একমুঠো জবাফুল 
ছিড়ে এনে সেই গঙ্গায় অঞ্জলি প্রদান করলেন। শ্রীরামকৃষ্ণ তাকে বললেন, “তুমি 

হাতের বালা খুলো না-_বৈষ্ণবতস্ত্র জানো তো?” বৈষ্ণবতন্ত্র জানতেন না 
সারদাদেবী, সে কথা জানাতেই শ্রীরামকৃষ্ণ বললেন, “আজ বৈকালে গৌরমণি 
আসবে, তার কাছে জেনে নিও।” 

সেইদিনই অপরাছে গৌরী-মা এসে হাজির । সব শুনে তিনি বৈষ্বশাস্ত্র ব্যাখ্যা 
করে সারদাদেবীকে বোঝালেন। তার বৈধব্য বলে কিছু নেই কারণ তার স্বামী 
“চিন্ময়'। তাছাড়া তিনি স্বয়ং লক্ষ্পী। তিনি অলঙ্কার ত্যাগ করলে জগৎ শ্রীহীন 
হবে। তার কথায় আশ্বস্ত সারদাদেবী পুনরায় হাতের বালা ও লাল পেড়ে কাপড় 
ব্যবহার শুর করলেন। ইতিমধ্যে প্রসন্নময়ীর চেষ্টায় কামারপুকুরে সামাজিক 
মানসিকতারও কিছু পরিবর্তন ঘটেছিল। তারা বুঝেছিলেন শ্রীরামকৃষ্ণ বা 
সারদাদেবী সাধারণ মানুষ-মানুষী মাত্র নন। তাদের দৈবসত্তা সাধারণ নিয়মের 
অধীন নয়। ক্রমশ তারা সারদাদেবীর আচার-আচরণে সন্তুষ্টির কারণ খুজে পেয়ে 
তার প্রতি আকৃষ্ট হতে লাগলেন। 

আর্থিক দুর্গতির বা গ্রামীণ সংস্কার ছাড়া আরও অশান্তির কারণ ছিল। 
সারদাদেবীর বয়স তখন মাত্র ৩৪/৩৫-_ একাকী নারীর অবস্থানের বিপদের 
দিকটাও উপেক্ষণীয় নয়। এইরকম একটি অশান্তির ঘটনার কথা সারদাদেবীর মুখ 
থেকেই শোনা যাক ঃ “হরিশ এই সময় কামারপুকুরে এসে কিছুদিন ছিল। 
একদিন আমি পাশের বাড়ি থেকে আসছি। এসে বাড়ির ভেতর যেই ঢুকেছি 
অমনি হরিশ আমার পিছন পিছন ছুটছে। হরিশ তখন ক্ষেপা। পরিবার পাগল 
করে দিয়েছিল। তখন বাড়িতে আর কেউ নেই। আমি কোথায় যাই! তাড়াতাড়ি 
ধানের খামারের (তখন ঠাকুরের জন্মস্থানের উপর ধানের গোলা ছিল) চারদিকে 
ঘুরতে লাগলুম। ও আর কিছুতেই ছাড়ে না। সাতবার ঘুরে আমি আর পারলুম 
না। তখন নিজমুর্তি এসে পড়ল। তখন নিজমুূর্তি ধরে দীড়ালুম। তারপর ওর 
বুকে হাটু দিয়ে জিভ টেনে ধরে গালে এমন চড় লাগালুম যে ও হে হেঁকরে 
হাপাতে লাগল। আমার হাতের আডুল লাল হযে গিছল। তারপর নিরঞ্জন এলে 
ঠাকে বললুম “ওকে পাঠিয়ে দাও।' মনে হয় তার আর ওঠার ক্ষমতা ছিল না।» 

ইতিমধ্যে শ্রীমা একবার জয়রামবাটী গিয়েছিলেন চারদিনের জন্য-__মনে হয় 
জগছ্বাত্রীপূজায় যোগদান করতে ।১ জগছ্ধাত্রীপূজার প্রতি তার বরাবরের 
আকর্ষণ। মাতা শ্যামাসুন্দরীর নিজের আর্থিক অবস্থাও তখন শোচনীয় তবু 
মাতৃহৃদয় কন্যার দুরবস্থা দেখে তাকে নিজের কাছে রাখার প্রস্তাব দিয়েছিলেন 
কিন্তু সারদাদেবী তাতে সম্মত হননি, বলেছিলেন, “এখন তো মা কামারপুকুরে 
যাচ্ছি, পরে তিনি যা করবেন তা-ই হবে।” 


১। এই অনুমানে গন্তীবানন্দজীব সমর্থন আছে। 

১৮৮৮-র প্রারস্তে আটপুর থেকে বলরাম বসুর স্ত্রী কৃষ্ণভাবিনী ও শ্বশ্ 
মাতঙ্গিনী এক আশ্রিতা ব্রান্মণকন্যা ও একজন বিশ্বস্ত ব্যক্তিকে নিয়ে 
অপ্রত্যাশিতভাবে কামারপুকুরে উপস্থিত হন। সেখানে গৌছেই কৃষ্ণভাবিনীদেবী 
গৃহদেবতার ভোগের জন্য শ্রীমায়ের হাতে কিছু অর্থ দেন। সম্ভবত" উপস্থিত 
হয়েই তিনি বুঝতে পারেন শ্রীমা কিভাবে জীবনযাত্রা নির্বাহ করছেন। বোধহয় 
তিনিই কলকাতায় ফিরে ভক্তদের কাছে সারদাদেবীর দুঃসহ জীবনযাপনের কথা 
জানান।১ 

এই সময়ের আরও একটু ঘটনার কথা জানিয়েছেন সারদাদেবী, “একজন 
উড়ে সাধু এসে কামারপুকুরে ছিলেন। আমি তার চাল ডাল ইত্যাদি যা যা দরকার 
সব দিতুম, আর রোজ সকালে বিকালে খবর নিতুম “সাধুবাবা কেমন আছ গো £ 

“আহা তার কুড়ে কি করেই যে ধেধেছিলুম মা। রোজ আকাশ ভরে মেঘ হত, 
এই বৃষ্টি হয় হয় আর কি £ আর হাত জোড় করে বলতুম, “ঠাকুর রাখ গো রাখ। 
ওর কুঁড়েটুকু হয়ে যাক তারপর যত পার ঢেলো "তা গ্রামের লোকেরা কাঠকুটো 
যা লাগল দিয়ে সাহায্য করল। রোজ বৃষ্টি আসব আসব করত...এমনি করে 
কুঁড়েখানি তো হয়ে গেল। কিন্তু তার কিছুদিন পরেই সাধুটি সেই কুঁড়েতেই দেহ 


রাখলেন।” 
এই ভাবেই একটি একটি করে দুঃসহ দিনগুলি কাটতে থাকে । লক্ষ্মীদেবী ও 


শিবরাম দু'চারদিনের জন্যে কামারপুকুরে এলে সাময়িকভাবে নিঃসঙ্গ জীবনে 
একটু আনন্দের স্পর্শ লাগে। এছাড়া আর কোন বৈচিত্র্য নেই, তবে শ্রীরামকৃষ্ণের 
নিত্য উপস্থিতি তিনি উপলব্ধি করেন-_-সেইটুকুই শাস্তি। কখনো স্বপ্ন দেখেন 
শ্রীরামকৃষ্ণ তার কাছে খিচুড়ি খেতে চাইছেন। গৃহদেবতা রঘুবীরকে ভোগ দিয়ে 
তাকে খাওয়াবার তৃপ্তি পান। একবার যোগীন-মা কামারপুকুর গেলে ঠাকুরের 
উপস্থিতির কাহিনী, গৌরী-মার কাছে তত্ব জিজ্ঞাসার নির্দেশ ইত্যাদি বর্ণনা প্রসঙ্গে 
বলেছিলেন, “এ অশ্ব গাছের গোড়ায় ঠাকুর তখন দাড়িয়েছিলেন। শেষে 
দেখলুম নরেনের দেহে মিলিয়ে গেলেন! এখানকার ধুলি খাও । প্রণাম কর।” 
গ্রামস্থ মহিলাদের মধ্যে একমাত্র প্রসন্নকুমারী বরাবরই শ্ত্রীমার আনুকুল্য 
করেছেন- যথাসম্ভব তার প্রয়োজন মেটাবার চেষ্টাও করেছেন। রাত্রে তার কাছে 
থাকার জন্য নিজের পরিচারিকাকে পাঠিয়ে দিতেন। ধনী কামারনীর ভ্মী শঙ্করীও 
মাঝে মাঝে রাত্রে এসে তার কাছে থাকতেন এবং তাদের একটি ভাই বিভিন্ন 
কাজে সারদাদেবীকে সাহায্য করতেন। ইতিমধ্যে একদিন রামলাল কামারপুকুরে 
উপস্থিত হন, সারদাদেবী তখন জয়রামবাটীতে। তিনি ফিরে এসে দেখেন 

১। স্বামী গম্ভীরানন্দের অনুমান। অবশ্য গম্ভীবানন্দী আরও একটি সম্ভাবনার কথা জানিয়েছেন, 


মায়ের ভ্রাতা প্রসন্নকুমার, রামলাল, গোপাল-মাও হয়ত জানিয়ে থাকতে পারেন। 
৩৯ 


রামলাল নিজের ইচ্ছেমত বাড়ি ও গৃহদেবতার ব্যবস্থা করে দক্ষিণেশ্বরে ফিরে 
গেছেন। একমাত্র শ্রীরামকৃষ্ণর ঘরখানিই ঠার জন্য নির্দিষ্ট হয়েছে। বিনা 
প্রতিবাদে শ্রীমা সেই ব্যবস্থা মেনে নিয়ে এ একটি নির্দিষ্ট কক্ষেই দিনযাপন করতে 
শুরু করেন। 

এই ক্লেশকর জীবন যাপনের সংবাদ কলকাতায় এসে পৌছল সুদীর্ঘ ন'মাস 
পরে। ১৮৮৮ শ্রীস্টাব্দের মে-জুন মাসে (জ্যেষ্ঠ ১২৯৫) ভক্তদের চেষ্টায় সারদা 
দেবী ফিরে এলেন কলকাতায়। 


॥৮॥ 
ভক্তেরা আপাতত বলরাম বসুর বাড়িতেই তার থাকার ব্যবস্থা করলেন। এই 
সময় তিনি বেশিরভাগ সময় ধ্যানতন্ময়তায় ডুবে থাকতেন। একদিন বলরাম 
বসুর ছাদে ধ্যান করতে করতে তিনি সমাধিস্থ হন। সমাধি ভঙ্গের পর 
যোগীন-মাকে বলেছিলেন, “দেখলুম, কোথায় চলে গেছি। সেখানে সকলে 
আমার কত আদরযত্ব করছে। আমার যেন খুব সুন্দর রূপ হয়েছে। ঠাকুর 
রয়েছেন সেখানে। তার পাশে আমায় আদর করে বসালে-_-সে যে কি আনন্দ 
বলতে পারি নে। একটু ঠঁশ হতে দেখি যে শরীরটা পড়ে রয়েছে। তখন ভাবছি 
কি করে এই বিশ্রী শরীরটার ভেতর ঢুকব? ওটাতে আমার ঢুকতে মোটেই ইচ্ছে 
হচ্ছিল না। অনেক পরে তবে ওটাতে ঢুকতে পারলুম ও দেহে &শ এলো।” 
শ্রীমায়ের থাকার জন্য ভক্তেরা বেলুড়ে নীলাম্বর মুখোপাধ্যায়ের বাড়ি ভাড়া 
নেম। সেইখানেই তিনি ছ' মাস অতিবাহিত করেন। গঙ্গার উপরেই 
বাড়ি_-নিজের ঘর, সামনের বারান্দা__সকল জায়গা থেকে গঙ্গাদর্শন করতে 
পারার জন্য সারদাদেবী এই সময় বিশেষ আনন্দে দিন যাপন করেন। নিচের 
উদ্যান সংলগ্ন এই ঘাটটি আজও “মায়ের ঘাট' নামে পরিচিত। 
এই সময় একদিন কালী মহারাজ (স্বামী অভেদানন্দ) স্বরচিত একটি 
মাতৃস্তোত্র শোনান তাকে £ 
প্রকৃতিং পরমাং বরদাং নররূপধরাং জনতাপহরাং। 
শরণাগত সেবক তোষকরীং, প্রণমামি পরাং জননীং জগতাম ॥ 
গুণহীন সুতানপরাধ যুতান কৃপয়াহদ্যয় সমুদ্ধর মোহগতান্‌। 
তরণীং ভবসাগর পার করীং, প্রণমামি পরাং জননীং জগতাম ॥ 
বিষয়-কুসুম পরিহৃত্য সদা চরণানুরুহামৃত শাস্তি সুধাং। 
পিব ভৃঙ্গমনো ভবরোগহরাং, প্রণমামি পরাং জননীং জগতাম | 
কৃপাং কুরু মহাদেবী শুভেষু প্রণতেষু চ। 
চরণাশ্রয় দাদেন কৃপাময়ি নামাহস্ততে ॥ 
লজ্জাপটাবৃতে নিত্যং সারদে জ্ঞানদায়িকে। 
পাপেভ্যো নঃ সদা রক্ষ কৃপাময়ি নমোহস্ততে। 
রামকৃষ্ণগত-প্রাণাং তন্নাম শ্রবণপ্রিয়াম্‌। 
তন্তাব রঞ্জিতাকারাং প্রণমামি মুহমুর্ছ ॥ 


৪১ 


পবিত্রং চরিতং যস্যাঃ পবিত্রং জীবনং তথা 
পবিভ্রতান্বরাপিন্যৈ তস্যৈ কুর্মনমোনমঃ ॥ 
দেবী প্রসন্নং প্রণতার্তিহস্্ীং, 
যোগীন্দ্র পৃজ্যাং যুগধর্ম পাত্রীং। 
তাং সারদাং ভক্তি বিজ্ঞান দাত্রীং, 
দয়া স্বরূপাং প্রণমামি নিত্যম্‌ ॥। 
স্নেহের বপ্লাসি মনোহস্মদীয়ং 
দোষান অশেষাণ সগুণী করোষি। 
অহেতুনা নো দয়সে সদোষান 
স্বাক্কে গৃহীত্বা যদিদং বিচিত্রম্‌।। 
প্রসীদ মাতর্বিনয়েন যাচে, 
নিত্যং ভব ন্নেহবতী সুতেষু। 
প্রেমৈকবিন্দু চিরদগ্ধ চিন্তে 
বিষিঞ্ুচিত্তং কুরু নঃ সুশাস্তম ॥| 
(চি সারদাং দেবী রামকৃষ্ণ জগদ্গুরুং | 
/ পাদপদ্ছে তয়ো শ্রিত্বা প্রণমামি মুহুমু্ছঃ ॥। 
স্তোত্রটি শুনে প্রীত সারদাদেবী স্বামী অভেদানন্দকে আশীর্বাদ করলেন £ 
“তোমার কণ্ঠে সরন্বতী বসবেন।” 
বেলুড়ে নীলাম্বরবাবুর বাগানবাড়িতে অবস্থানকালে যোগীন-মা ও 
গোলাপ-মার সাহচর্ষে সারদাদেবী কঠোর তপশ্চর্যা করেন। একদিন রাত্রে এই 
ভাড়াবাড়ির ছাদে ধ্যান-নিরত অবস্থায় নিমগ্ন হন নির্বিকল্প সমাধিতে । সমাধি 
ভঙ্গের পর তিনি এক গভীর আবেশের মধ্যে ছিলেন। স্বামী বিশ্বেশ্বরানন্দের কাছে 
বলেছিলেন, “এভাবে আর কিছুদিন থাকলে দেহে মন ফিরিয়ে আনা দুর্কর হত।” 
নীলাম্বরবাবুর বাড়িতে অবস্থানকালেই তিনি মহেন্দ্রনাথ গুপ্তের কাছে 
শ্রীশ্রীরামকৃষ্ণ কথামৃত'র পাগুলিপির কিছু অংশ শোনেন। ১১ জুলাই ১৮৮৮ 
শ্রীম পাণ্ডুলিপি নিয়ে উপস্থিত হয়ে তাকে পড়ে শোনান। শ্রীমা পাগুলিপি 
অনুমোদন করেন এবং মহেন্দ্রনাথের প্রশংসা করেন। ২০ অক্টোবর (১৮৮৮) 
শ্রীমা মহেন্দ্রনাথের স্ত্রী নিকুঞ্জদেবীকে দীক্ষা দেন। পরে মহেন্দ্রনাথকেও মহামন্ত 
দান করেন শ্রীরামকৃষ্ণের নির্দেশ লাভ করে। 
বাড়িতে সেম্তবত ১ বা ২ নভেম্বর) আসেন এবং সেখান থেকে ৫ নভেম্বর 
(১৮৮৮) পুরী যাত্রা করেন। তার সঙ্গে ছিলেন স্বামী ব্রন্মানন্দ, যোগানন্দ, 
সারদানন্দ, যোগীন-মা'র গর্ভধারিণী, গোলাপ-মা ও লক্ষ্মীদেবী। তখনও স্থলপথে 
৪২ 


পুরী গমনাগমনের ব্যবস্থা ছিল না সুতরাং ক্যানাল স্টিমারে কটক গৌছান। কটক 
থেকে পুরী পর্যস্ত গোযানের ব্যবস্থা হয়। তাড়াতাড়ি গৌছবার জন্য স্বামী 
সারদানন্দ স্বয়ং সমস্ত রাত্রি গরুর গাড়ি চালিয়ে যান। সকালে পুরী পৌছেই তারা 
প্রথমে যান জগন্নাথ দর্শনে । শ্রীরামকৃষ্ণ পুরী দর্শনে যেতে পারেননি। সেই কথা 
স্মরণ করে নিজের বস্ত্রাঞ্চলের আড়ালে শ্রীরামকৃষ্ণের একটি ছবি নিয়ে এসে 
তাকে জগন্নাথ দর্শন করান, বলেন, “ছায়া কায়া ঘট পট সমান।' জগন্নাথ দর্শনের 
পর তিনি বলেন, “জগন্নাথকে দেখলুম যেন পুরুষ-সিংহ- রত্ববেদীতে বসে 
আছেন আর আমি দাসী হয়ে তার সেবা করছি।” আবার অন্য একসময় 
বলেছিলেন, তিনি একবার স্বপ্নে পুরুষোত্তমকে শিবরূপে দর্শন করেছিলেন। 

পুরীতে শ্রীমা ও মহিলাদের জন্য বলরাম বসুর “ক্ষেত্রবাসীর মঠ'এ থাকার 
ব্যবস্থা হয়। পুরুষ ভক্তেরা অন্যত্র আশ্রয় গ্রহণ করেন। এখানে অবস্থানকালে 
তিনি প্রায়ই জগন্নাথ দর্শনে যেতেন এবং নিতান্ত শরণাগত ভক্তের মতই উপস্থিত 
হতেন মন্দিরে । কৃষ্ণচভাবিনীদেবী তার যাতায়াতের জন্য শিবিকার ব্যবস্থা করার 
নির্দেশ দেন পাণ্ডা গোবিন্দ শিঙ্গারীকে। কিন্তু শ্রীমা সে ব্যবস্থা নাকচ করে দিয়ে 
বলেন, “না, গোবিন্দ, তুমি আগে আগে পথ দেখিয়ে চলবে । আমি দীনহীন 
কাঙালিনীর মতো তোমার পেছনে পেছনে জগন্নাথ দর্শনে যাব। পুরীতে তিনি 
সমস্ত দ্রষ্টব্য স্থানগুলিই একে একে দর্শন করেন- লক্ষ্মী মন্দিরে মাঝে মাঝে ধ্যান 
করতেও যেতেন। 

কিঞ্জিদধিক দু'মাসকাল পুরীতে কাটিয়ে সারদাদেবী কলকাতায় ফেরেন ১২ 
জানুয়ারি ১৮৮৯। স্বামী গম্ভীরানন্দ লিখেছেন কলকাতায় ফিরে তিনি 'নগা' নামক 
জনৈক ভক্তের বাড়িতে ওঠেন কিন্ত ব্রহ্মচারী অক্ষয় চৈতন্য শ্্রীম'র ডায়েরী 
থেকে উদ্ধৃতি দিয়েছেন। “1৬৪'5 [91121117186 (0 78591017801) 5101) 
ব0৬০17)06 1888, [২০1০175 [0 0 19056 ১8008708% 2 12 
0001৮ পৌ শু ১১ শী_-120 7917. 1889. (পঞ্জিকা অনুসারে ১২৯৫, ২৫ 
কার্তিক ৯ নভেম্বর থেকে ৮ জানুয়ারি, ২৫ পৌষ অশুদ্ধকাল। সুতরাং 
নিশ্চিতভাবেই বলা যায় সারদাদেবী ৮ নভেম্বর পুরী গৌছেই সঙ্গে সঙ্গে জগন্নাথ 
দর্শনে যান কারণ পরদিন থেকে অকাল শুরু এবং স্বামী সারদানন্দের সারারাত 
_-গোযান চালানোর কারণও এইখানেই নিহিত আছে। অকালাস্তে ৮ জানুয়ারি 
তিনি পুরী থেকে যাত্রা শুরু করে ১২ জানুয়ারি কলকাতায় পৌছেছিলেন। 
পরদিন তিনি নিমতলায় গঙ্গা স্নান করেন এবং ২২ জানুয়ারি কালীঘাটে মাতৃমৃর্তি 


দর্শন করেন। 
৫ ফেব্রুয়ারি, ১৮৮৯, শ্রীমা কামারপুকুরের পথে যাত্রা করেন। মধ্যবর্তীকাল 


(মোট ২৪ দিন) তিনি কোথায় ছিলেন সেটা স্পষ্ট নয়। স্বামী অপূর্বানন্দ ঠার 

“জননী সারদাদেবী" গ্রন্থে লিখেছেন “কিছুদিন আরও ভক্তগৃহে' অবস্থানের কথা। 
তিনিও 'নগা' নামক ভক্তের গৃহে মায়ের অবস্থানের কথা লিখেছেন কিন্ত শ্রীম-র 
ডায়েরীকে প্রামাণ্য হিসাবে গ্রহণ করলে সর্বপ্রথম তিনি শ্রীম'র গৃহেই ওঠেন। 
সেদিন বা তারপরদিন তিনি “নগা' নামক ভক্তের গৃহে যান এবং সেখান থেকে 
অন্যান্য ভক্তদের গৃহে মোট ২৪/২৫ দিন অবস্থানের পর ৫ ফে্রুয়ারু,আটপুর 
যাত্রা করেন_স্থামী প্রেমার্ন্দের মায়ের একাস্ত অনুরোধক্রমে । আটপুরে তার 
সহ্যাত্রী হন স্বায়ী ব্রিবেকানন্দ, যোগানন্দ, প্রেমানন্দ, সারদানন্দ, শ্রীম, সান্যাল 
মহাশয় প্রভৃতি । ব্রহ্মচারী অক্ষয় চৈতন্যের মতে, শ্রীমায়ের সঙ্গে আটপুর যান 
স্বামী যোগানন্দ, সারদানন্দ, অভেদানন্দ, নির্মলানন্দ, মাস্টার মহাশয় ও 
লক্ষ্মীদেবী। স্বামী বিবেকানন্দ, প্রেমানন্দ ও বৈকুগৃনাথু সান্যাল পূর্বেই আটপুরে 
গিয়ে গৌছেছিলেন এবং সেখানে সকলে মিলিত হন। 

সারদাদেবী আটপুরে অবস্থান করেন এক সপ্তাহ । সুতরাং অনুমান করা যায় 
১২ বা ১৩ ফেব্রুয়ারি তিনি কামারপুকুর যাত্রা করে সেইদিনই সেখানে পৌছান। 

১৯ মে একটি চিঠিতে শ্রীমাকে কথামৃতকার মহেন্দ্র গুপ্ত লিখেছেন “মা 
শরণাগত করো, সব শক্তি তো তোমারই। আবার তার তিনদিন পর তিনি 
লেখেন। “মা তুমিই বিপদনাশিনী, তুমি রক্ষা করো'। দুটি চিঠির উত্তরে শ্রীমা 
লেখেন, “সংসার জ্বলস্ত আগুন, কিন্তু ঈশ্বরের কৃপা হলে কি না হতে পারে!” 

১৮৯০-এর প্রারস্তে দোলযাত্রার পূর্বে ভক্তদের আগ্রহে শ্রীমা পুনরায় 
কলকাতায় আসেন অর্থাৎ কামারপুকুরে এবারের অবস্থানকাল প্রায় এক বছর। 
ভ্রীম'র “নোট? অনুযায়ী সেবার অক্টোবরের শেষ পর্যস্ত সারদাদেবী কলকাতায় 
অবস্থান করেন। কিন্তু এই সময়ে অবস্থানের কোন বিস্তৃত বিবরণ বা প্রথমে 
কয়েকদিন কোথায় ছিলেন সে কথা জানা যায় না। কিছুদিন বেলুড়ে রাজু 
গোমস্তার ভাড়াবাড়িতে অবস্থানের পর ৪ মার্চ (১৮৯০) তিনি মাস্টার মহাশয়ের 
কম্ধুলিয়া টোলার লেনের বাড়িতে আসেন এবং সেই স্থান থেকেই ২৪ মার প্রবীণ 
সন্ন্যাসী স্বামী অদ্বৈতানন্দের সঙ্গে গয়া যাত্রা করেন। 

শ্রীরামকৃষ্ণের মাতৃদেবীর পরলোকগমনের পর তিনি সারদাদেবীকে গয়াতে 
তার পিগুদানের নির্দেশ দিয়েছিলেন কিন্তু পুত্র বর্তমানে, পুত্রবধূর পিগুদান সঙ্গত 
কিনা, সে সম্পর্কে সারদাদেবীর মনে সংশয় ছিল। শ্রীরামকৃষ্ণ তাকে আশ্বস্ত করে 
বলেছিলেন “তা হবে গো হবে। ওখানে কি আমার যাবার জো আছে £ গেলে কি 
আর ফিরব?" সারদাদেবী অগত্যা সে ভার গ্রহণ করে শ্রীরামকৃষ্ণের গয়া যাত্রায় 
নিষেধ করেছিলেন। সারদাদেবী পিগুদান কৃত্য শেষ করে এই সুযোগে 
বৈদ্যনাথধাম ও বোধগয়া দর্শন করেন। বোধগয়া দর্শন কালে সেখানকার 
ভিক্ষুদের থাকার সুচারু বন্দোবস্ত ও ধর্মানুশীলনের সুযোগ সুবিধা দর্শন করে 

সারদাদেবী অভিভূত হন। তখনই তার মনে পড়ে যায় শ্রীরামকৃঞ্জের সন্তানদের 
দূরবস্থার কথা,.যারা তার নামে সংসার ত্যাগ করে আশ্রয়হীন অবস্থায় পথে পথে 
ঘুরে বেড়াচ্ছে। স্বামী অপূর্বনন্দ লিখেছেন, তিনি কৃষ্ণলাল মহারাজের কাছে 
শুনেছেন বোধগয়া থেকে ফিরে এসে শ্রীমা একবুক গঙ্গাজলে দাড়িয়ে কেদে 
কেঁদে তার ত্যাগী সস্তানদের মঠের জন্য প্রার্থনা করেন। শ্রীমার নিজের কথায় 
জানা যায়,“ বোধগয়ার মঠ-_তাদের অত সব জিনিসপত্রকোন অর্থের অভাব নেই, 
কষ্ট নেই__ দেখে কাদতুম আর ঠাকুরকে বলতুম, “ঠাকুর আমার ছেলেরা 
থাকতে পায় না, খেতে পায় না, দুয়ারে দুয়ারে ঘুরে বেড়াচ্ছে। তাদের যদি অমন 
একটি থাকবার জায়গা হত" !” 

প্রসঙ্গত উল্লেখ করি, ছেলেদের আশ্রয় বা মঠের জন্য সারদাদেবীর আশ্রহ যে 
কতখানি প্রবল ছিল তার প্রমাণ পাওয়া যায় পরবর্তী কালের অনেক কথাবার্তার 
মধ্যে। বেলুড় মঠ তৈরী হবার পর কোয়ালপাড়ার জনৈক সাধুকে তিনি 
বলেছিলেন, “আহা! এর জন্যে ঠাকুরের কাছে কত কেঁদেছি, প্রার্থনা করেছি। 
তবে আজ তার কৃপায় মঠ-টঠ যা কিছু।... ঠাকুরের দেহত্যাগের পরে তার 
কাছে এই বলে প্রার্থনা করতে লাগলুম, “... তোমার নামে যারা বেরুবে, তাদের 
মোটা ভাত কাপড়ের অভাব যেন না হয়। ওরা সব তোমাকে এবং তোমার ভাব 
উপদেশ নিয়ে একত্রে থাকবে । আর এই সংসার তাপদগ্ধ লোকেরা তাদের কাছে 
এসে তোমার কথা শুনে শাস্তি পাবে। এ জন্যই তো তোমার আসা ।” ওদের ঘুরে 
ঘুরে বেড়ানো দেখে আমার প্রাণ আকুল হয়ে ওঠে। তারপর থেকে নরেন ধীরে 
ধীরে এ সব করলে ।” 

১৮৯০-এর ২ এপ্রিল সারদাদেবী কলকাতায় ফিরে শ্রীমা'র কাম্থুলিয়া টোলার 
গৃহে উঠলেন কিন্তু কয়েকদিন অবস্থানের পর তাকে যেতে হল বাগবাজারে, 
বলরাম বসুর গৃহে। বলরাম বসু তখন গুরুতর অসুস্থ--১৩ এপ্রিল (১৮৯০) 
তিনি শেষ নিঃ্বাস ত্যাগ করেন। 

সারদাদেবী বলরাম বসুকে ঠাকুরের গৃহী ভক্তদের মধ্যে শ্রেষ্ঠ বলে মনে 
করতেন কারণ বলরাম বসুর প্রতি শ্রীরামকৃষ্ণর স্ত্রে। বলরাম বসুর গৃহকে 
(বর্তমানে যা বলরাম-মন্দির) তিনি কলকাতার কেল্লা বলে অভিহিত করতেন। 
কলকাতায় এসে তিনি বলরাম বসুর গৃহে অনেকবার রাত্রি যাপন করেছেন। 
শ্রীমায়ের নিজের কথায় জানতে পারি ঃ “একবার যখন বলরামবাবুর স্ত্রী অসুস্থ 
তখন শ্রীরামকৃষ্ণ ভাকে বলেন “যাও দেখে এস গে।' শ্রীমা বলেন "যাব কিসে? 
গাড়ি-টাড়ি নেই।' উত্তরে শ্রীরামকৃঞ্চ বলেছিলেন, “আমার বলরামের সংসার 
ভেসে যাচ্ছে আর তুমি যাবে না ? হেঁটে যাবে, হেঁটে যাও।' অবশ্য শেষে পালকি 
পাওয়া যায়, সেবার তিনি দক্ষিণেষ্ধর থেকে পালকিতেই বলরাম-গৃছে উপস্থিত 

হয়েছিলেন কিস্তু আর একবার শ্যামপুকুর থেকে পদব্রজেই বাগবাজার আসতে 
হয়েছিল, বসুগৃহিণীর অসুস্থতার সংবাদ পেয়ে। 

জ্যৈষ্ঠ মাসে (মে-জুন, ১৮৯০) ভক্তেরা ঘুসুড়ি অঞ্চলে শ্বশানের কাছে একটি 
বাড়ি ভাড়া নিয়ে সেখানে সারদাদেবীর অবস্থানের ব্যবস্থা করেন। জুলাই মাসে 
একদিন স্বামী অখণ্ানন্দকে নিয়ে স্বামী বিবেকানন্দ উপস্থিত হলেন মাতৃসকাশে। 
স্বামীজীর মনে তখন প্রব্রজ্যাগ্রহণের প্রবল আগ্রহ কিন্তু শ্রীমায়ের অনুমতি ছাড়া 
এত দীর্ঘ প্রবাস-যাপন সম্ভব নয়। সেই অনুমতির প্রার্থনা নিয়েই তার কাছে 
উপস্থিত হয়েছিলেন। প্রথমেই তিনি শ্রীমাকে প্রণাম করে তার সন্তুষ্টির জন্য 
কয়েকটি ভক্তিসঙ্গীত গাইলেন, তারপর তার আগমনের উদ্দেশ্য জানিয়ে বলেন, 
“মা যদি মানুষ হয়ে ফিরতে পারি তবেই আবার আসব নচেৎ এই-ই।" ব্যাকুল 
সারদাদেবীর কণ্ঠে শঙ্কা ফুটে উঠল। “সে কি? স্বামীজী তাড়াতাড়ি নিজেকে 
সংশোধন করে নিয়ে বললেন, 'না না, আপনার আশীর্বাদে শীঘ্রই আসব ।” সত্তৃষ্ 
সারদাদেবী প্রাণভরে আশীর্বাদ করলেন কিন্তু সঙ্গে সঙ্গে অখগ্ানন্দকে সতর্ক 
করে দিলেন, “বাবা তোমার হাতে আমাদের সর্বহ্ষ দিলুম। তুমি পাহাড়ের সকল 
অবস্থা জান, [স্বামী অখণ্ডানন্দ পূর্বেই তিব্বত পরিক্রমা করে এসেছিলেন] দেখো, 
যেন নরেনের খাওয়ার কষ্ট না হয়।' নরেন্দ্রনাথের আহারাদি সম্পর্কে 
শ্রীরামকৃষ্ণের বিশেষ দৃষ্টি ছিল, সারদাদেবীকে মাঝে মাঝে নরেন্দ্বের জন্য 
বিশেষভাবে কিছু রান্না করার পরামর্শ দিতেন- সারদাদেবী নরেন্দ্রনাথের এই 
দিকটার কথা বিশেষভাবে মনে রেখেছিলেন। 

ঘুসুড়ির বাড়িতে মায়ের অবস্থানকাল ভাদ্র মাস পর্যস্ত। এই সময় তিনি রক্ত 
আমাশয় রোগে আক্রান্ত হন এবং চিকিৎসার সুবিধার জন্য বরাহনগরে 
সৌরীন্দ্রমোহন ঠাকুরের বাড়ি ভাড়া নিয়ে সেখানে তার থাকার ব্যবস্থা হয়। 

এই বাড়িতেই গিরিশচন্দ্র প্রথম মাতৃপদ স্পর্শ করেন। গিরিশচন্দ্রের দ্বিতীয়া স্ত্রী 
শেষ শিশুপুত্রকে রেখে পরলোকগমন করেন ১৮৮৮-র ডিসেম্বরে। এই পুত্রটির 
প্রতি গিরিশের স্নেহ ছিল মাত্রাধিক এবং এর জন্য পরে ঠাকে অনেক দুঃখভোগও 
করতে হয়েছে__নিজের হাতে গড়া রঙ্গমঞ্চ থেকে ছাটাইও হতে হয়েছে। এই 
স্েহাধিক্যের প্রথম কারণ তার জন্মের পর থেকেই সে মাতৃহারা। দ্বিতীয়ত, এ 
সময় গিবিশচন্দ্র শ্রীরামকৃষ্ণকে ভার পুত্ররূপে জন্মাবার প্রার্থনা জানান, কারণ 
তাতে তাকে অধিকতর সেবার সুযোগ লাভ করবেন। শ্রীরামকৃষ্ণ অবশ্য সে 
প্রস্তাবে সম্মতি জানাননি । তার জন্য মত্ত অবস্থায় গিরিশ ঠাকে যৎপরোনাস্তি 
অপমান করেন। শ্রীরামকৃষ্ণের তিরোভাবের দু'বছর পরে শিশুটি ভূমিষ্ঠ হলে 
গিরিশ নিশ্চিতভাবে ধরে নেন যে ঠাকুর তার প্রার্থনা পূরণ করেছেন এবং তিনিই 
তার পুত্ররূপে আবির্ভূত হয়েছেন। ১৮৯০-এর অক্টোবর মাসে (আশ্বিন-কার্তিক) 

সম্ভবত স্বামী নিরঞ্জনানন্দের আগ্রহে সৌরীন ঠাকুরের বরাহনগরের বাড়িতে তিনি 
মাতৃসন্দর্শনে যান। এর আগে তিনি কখনও শ্রীমাকে দর্শন করেননি । একবার 
বলরাম বসুর বাড়ির ছাদে যখন শ্রীমা বেড়াচ্ছিলেন তখন গিরিশের বাড়ির ছাদ 
থেকে তাকে স্পষ্ট দেখা যাচ্ছিল। গিরিশচন্ত্রের স্ত্রী মাকে দেখবার জন্য গিরিশকে 
ছাদে আহ্বান করেন কিন্তু আতঙ্কিত গিরিশ বলে ওঠেন, “না, না আমার পাপনেত্র। 
এমন করে লুকিয়ে মাকে দেখব না। 

সারদাদেবী তখনও ভক্তদের কাছে দেখা দিতেন না। দু'একজন ছাড়া অন্য 
ভক্তদের কাছে মুখের অবগুষ্ঠনও উন্মোচন করতেন না। সাধারণত ভক্তেরা নিচে 
থেকে মাকে প্রণাম জানিয়ে চলে যেতেন। শিশুটির সঙ্গে কিন্তু শ্রীমায়ের পরিচয় 
ছিল- শ্রীমা মাঝে মাঝে গিরিশভবনে উপস্থিত হলে সে তার ক্রোড়ে বসে 
স্নেহের আস্বাদ লাভ করেছে। তখন শিশুটির বয়স তিন বছর হলেও সে কথা 
বলতে পারত না কিন্তু আকারে ইঙ্গিতে সব বুঝিয়ে দিত। এই বাড়িতে উপস্থিত 
হয়েই সে উপরে যাবার জন্য ব্যাকুলতা প্রকাশ করে। জনৈক সেবক তার ইচ্ছার 
কথা বুঝতে পেরে মায়ের কাছে নিয়ে যান এবং সে মায়ের পায়ের তলায় সাষ্টাঙ্গে 
প্রণাম করে। নিচে নেমে আসার পর সে পিতাকে উপরে নিয়ে যাবার জন্য 
টানতে থাকে। গিরিশের মধ্যে পাপবোধ তখনও প্রবল-_ তিনি কিছুতেই উপরে 
যেতে রাজি নন। কিন্তু শেষ পর্যস্ত তার জিদের কাছে পরাস্ত হয়ে শিশুকে কোলে 
নিয়ে কাপতে কাপতে উপরে উপস্থিত হলেন-_অবগুঠনবতী মাতৃচরণে সাষ্টাঙ্গ 
প্রণাম করে বললেন, “মা এ হতেই তোমার শ্রীচরণ দর্শন হল ।' 

এই প্রথম সারদাদেবীর ভক্তজননীরূপে আত্মপ্রকাশ । 

রোগ উপশম হবার পর সারদাদেবী কিছুদিন বলরাম বসুর বাড়িতে অবস্থান 
করেন। কার্তিক ১২৯৭ অর্থাৎ ১৮৯০-এর নভেম্বর মাসে কামারপুকুর হয়ে 
জয়রামবাটী চলে যান। 

সম্ভবত ১৮৯০-এর শেষের দিকে গিরিশের এই শিশুপুত্রটি মারা যায়। 
গিরিশচন্দ্র প্রবল বিশ্বাসে যে শিশুকে পুনরাবির্ভূত শ্রীরামকৃষ্ণরূপে গ্রহণ 
করেছিলেন এবং যে শিশু তার মৃতা স্ত্রীর স্মৃতিচিহ্ন বহন করেছিল তার মৃত্যু যে 
গিরিশকে কতখানি মর্মান্তিকভাবে পীড়িত করেছিল তা সহজেই অনুমেয়। তিনি 
থিয়েটারের সম্পর্ক প্রায় ছিন্ন করলেন। 

এই সময় দিশাহারা গিরিশকে স্বামী নিরঞ্জনানন্দ জয়রামবাটীতে মাতৃসকাশে 
গমনের পরামর্শ দিলেন। সেই পরামর্শমত তিনি গুরুস্থান কামারপুকুর দর্শন করে 
জয়রামবা্টী গৌছান। এই কালেই গিরিশের কাছে সারদাদেবীর স্বরূপ উদ্ঘাটিত 
হয়। একদিন আহারকালে আকম্মিকভাবে পরিবেশনরত সারদাদেবীর মুখ দর্শন 
করার সুযোগ পান। তখনই িদ্যুচ্চমকের মতো তার কাছে একটি রহস্যের 

সমাধান হয়। ১৮৭৬ শ্রীস্টাব্দে গিরিশচন্দ্র প্রাণসংশয় ব্যাধিতে আক্রান্ত হন। 
তখনও তিনি রামকৃ্ণ-সান্নিধ্যে আসেননি বা তার সঙ্গে পরিচিতও হননি। সেই 
সময় গিরিশ আচ্ছন্ন চেতনায় এক নারীমূর্তির দর্শন পান। চিকিৎসকরা যখন তার 
জীবনের আশা ছেড়ে দিয়েছেন তখন এই নারীমূর্তি তার মুখে প্রসাদ দিয়ে 
বলেছিলেন, “খাও, খেয়ে নাও, ভাল হয়ে যাবে।' ধীরে ধীরে তার চৈতন্য 
সঞ্চারিত হবার পর তিনি ভেবেছিলেন, সেটা স্বপ্ন মাত্র। কিস্ত তখনও যে তার 
মুখে টাটকা প্রসাদের স্বাদ! গিরিশ আরও রহস্যের জালে জড়িয়ে পড়লেন যখন 
তিনি এই নারীমুখের সঙ্গে অন্য কোনও নারীর সাদৃশ্য খুজে পেলেন না। কে এই 
নারী? ধীরে ধীরে গিরিশ সুস্থ হয়ে উঠলেন কিন্তু সেই রহস্য তার কাছে 
অনুদ্ঘাটিতই থেকে গেল। সুদীর্ঘ ১৪ বছর পরে গিরিশচন্দ্র আকম্মিকভাবে 
মাতৃমুখ দর্শন করে সবিম্ময়ে বলে উঠলেন, 'আ্যা, মা তুমি ৮ সারদাদেবীও অনুচ্চ 
কণ্ঠে উত্তর দিলেন, "হ্যা বাবা, আমি ।” গিরিশচন্দ্রই প্রথম সারদাদেবীর কৃপাপ্রাপ্ত 
সম্তান, তবে কৃপালাভ তিনি করেছিলেন নিজের অজ্ঞাতসারে, অযাচিতভাবে। 

সংসার ও সমাজ তখন গিরিশের কাছে বিষবৎ। থিয়েটার করতে, নাটক 
লিখতে তার আর আগ্রহ নেই। সব কিছু ত্যাগ করে তিনি বৈরাগ্যের জীবনকে 
বরণ করে নিতে চান। তিনি স্থির করলেন, সারদাদেবীর অনুমতি নিয়ে তিনি 
সংসার ত্যাগ করবেন। সেই সঙ্কল্পের কথা একদিন মাতৃসমীপে উত্থাপন 
করলেন। সারদাদেবী সঙ্গে সঙ্গে প্রতিবাদ করে বললেন “তা কি করে হয় ? ঠাকুর 
যে তোমাকে নাটকের মধ্যে দিয়ে লোকশিক্ষা বিস্তারের ভার দিয়ে গেছেন। 
তোমার সে পথ ত্যাগ করা চলবে না।” কিন্তু গিরিশের জেদ 
অসাধারণ__তর্কশক্তিও প্রবল। তিনি একটার পর একটা যুক্তি দেখিয়ে শ্রীমাকে 
দৃঢ়তাও অসাধারণ-_তিনিও নানাবিধ যুক্তি উপস্থিত করতে লাগলেন- রামকৃষ্ণ 
আন্দোলনে গিরিশের ভূমিকা থেকে কিছুতেই সরে আসতে দেবেন না-_ঠার 
মত পরিবর্তন দুঃসাধ্য। অবশেষে পরাজয়, মেনে নিলেন নাট্যকার । দীর্ঘ চারমাস 
অনভ্যন্ত গ্রামীণ জীবনযাত্রার সঙ্গে উদার উন্মুক্ত প্রকৃতির মধ্যে কাটিয়ে গিরিশ 
ফিরে এলেন কলকাতায়- মাতৃশক্তিতে উজ্জীবিত গিরিশ ভুলে গেছেন জীবনের 
সঞ্চিত ক্রেদ, গ্লানি। অন্তর থেকে স্ত্রী-পুত্রশোক এখন অনেকটাই স্তিমিত। 
কলকাত।য় ফিরে এসে রচনা করলেন তার বিখ্যাত পৌরাণিক নাটক “জনা'__ যার 
মধ্যে প্রাধান্য পেল মাতৃমহিমা। 

সেবার ১০ নভেম্বর জগছ্ধাত্রীপূজা। পূজার জন্য প্রয়োজনীয় যাবতীয় 
দ্রব্যসস্তার নিয়ে স্বামী সারদানন্দ পৌছালেন জয়রামবাটীতে। তার সঙ্গে বৈকুষ্ঠ 
সান্যাল, হরমোহন মিত্র, যোগীন-মা, গোলাপ-মা এবং কালীকৃষ্ণ (পরে স্বামী 

বিরজানন্দ)। সুচারুভাবেই নিষ্পন্ন হল জগদ্ধাত্রীপূজা । কিন্তু তারপরই কলকাতা 
থেকে আগত সকলেই ম্যালেরিয়া জ্বরে একে একে শয্যা নিলেন। শ্রীমার 
দুর্ভাবনার অস্ত নেই-_অস্ত নেই সেবাযত্বের এবং তজ্জনিত পরিশ্রমের । যা হোক 
শেষ পর্যস্ত সকলেই সুস্থ হয়ে ওঠেন। 

১৮৯২ শ্রীস্টাব্দটা সম্ভবত তিনি জয়রামবাটীতেই কাটিয়েছিলেন। এই বৎসর 
এপ্রিল মাসে স্বামী রামকৃষ্ঠানন্দ, স্বামী সারদানন্দ প্রমুখ কয়েকজন শ্রীরামকৃষ্জের 
জন্মভূমি কামারপুকুর দর্শনে গিয়েছিলেন। সেই সময় অবশ্যই তারা মাত্র কয়েক 
মাইল দূরবর্তী জয়রামবাটীতেও গিয়েছিলেন কিন্তু সেটা অনুমান মাত্র, তার কোন 
প্রামাণ্য বিবরণ পাওয়া যায় না। প্রকৃতপক্ষে সমগ্র ১৮৯২-তে শ্রীমায়ের অবস্থান 
সম্পর্কে প্রামাণ্য সংবাদ বিশেষ পাওয়া যায় না।১ এপ্রিল, ১৮৯৩, মায়ের কাছে 
স্বামী বিবেকানন্দের পত্র গৌছল-_বিদেশগমনে তার অনুমতি প্রার্থনা করে, 
তখনও তিনি গ্রামের বাড়িতে। 

সারদাদেবী পড়লেন গভীর সঙ্কটে । নরেন্দ্রনাথের শক্তি সম্পর্কে তার মনে 
কোন সংশয় ছিল না কিন্তু সে সময় বিদেশগমনের কষ্ট ও অনিশ্চয়তাই তার মধ্যে 
দ্বিধা সঞ্চার করে। মা হয়ে কেমন করে এতদূর দেশে ক্লেষকর জীবন যাপনের 
জন্য সম্ভানকে অনুমতি দেন? অথচ নরেন্দ্রনাথের বিদেশগমনের 
প্রয়োজনীয়তাও তিনি অস্বীকার করতে পারেন না। এই দ্বিধান্বিত অবস্থায় 
একরাত্রে তিনি স্বপ্ন দেখেন স্বয়ং শ্রীরামকৃষ্ণ সাগরের ঢেউয়ের উপর দিয়ে হেটে 
চলেছেন এবং নরেন্দ্রনাথকে ইঙ্গিত করছেন তাকে অনুসরণ করতে । তাহলে 
নরেন্দ্রনাথের বিদেশগমনই ঠাকুরের অভিপ্রায় !২ তার মানসিক দ্বন্দ্ব ঘুচে গেল, 
সম্তান বাংসল্য পরাস্ত হল, শ্রীরামকৃষ্ণের ইচ্ছার কাছে। তিনি নরেন্দ্রনাথকে 
অনুমতিপত্র ও আশীর্বাদ পাঠালেন। আর মায়ের পত্র পেয়ে নরেন্দ্রনাথ শিশুর 
মত উল্লাসে ফেটে পড়লেন-_তিনি কখনো পত্রখানি মাথায় নিয়ে নৃত্য করছেন 
কখনো বা তার দুচোখ দিয়ে ঝরে পড়ছে আনন্দাশ্র। আর কোন বাধা নেই, এবার 


১। ব্রহ্মচারী অক্ষয়চৈতন্য এর মধো একবার বেলুড় মঠে মায়ের উপস্থিতির কথা জানিয়েছেন কিন্তু 
সে সময় কোথায় এবং কতদিন ছিলেন সে সম্পর্কে কিছু বলেননি। স্বামী গন্ভীরানন্দ পুরো সময়টাই 
জয়রামবার্টী-কামারপুকুর অবস্থানের কথা বলেছেন। 

২। স্বামী গল্ভীরানন্দ 'যুগনায়ক বিবেকানন্দ' গ্রন্থে লিখেছেন, বিদেশ গমনের ব্যাপারে স্বয়ং স্বাম়ীজী 
যখন দ্বিধাশ্রস্ত তখন তন্দ্রাচ্ছরন অবস্থায় তিনিও অনুরূপ দর্শন লাভ করেন এবং তা সত্ত্বেও মনস্থির করতে 
পারেননি। শ্রীমার অনুমতি পত্রে একই দর্শনের কথা জানতে পেরে তিনি নিশ্চিন্ত হন। 

মায়ের অনুমতিদানের পটভূমিকা সম্পর্কে আরও একটি সংবাদ পাওয়া যায় প্রাচ্য-পাশ্চাত্য ভক্তমণ্ডলী 
রচিত 'লাইফ অব স্বামী বিবেকানন্দ গ্রন্থের ১ম খণ্ডে। শ্রীরামকৃষ্ণের তিরোভাবের পর শ্রীমা স্বপ্ন 
দেখেন-_-ঠাকুর স্বামীজীর দেহে প্রবেশ করছেন অর্থাৎ পরবর্তীকালে শ্রীরামকৃষ্ণই বিবেকানন্দের আধারে 
কাজ করে যাবেন। অতীত স্বপ্নটির কথা স্মরণ করে শ্রীম বিশ্বাস করেন, নরেন্দ্রনাথের ইচ্ছা প্রকৃতপক্ষে 
ঠাকুরেরই ইচ্ছা। 
শ্রীত্রীমা-_৪ ৪৯ 


তিনি স্বচ্ছন্দে বিদেশগমনের ব্যবস্থা সম্পূর্ণ করতে পারেন কারণ স্বয়ং মা তাকে 
অনুমতি দিয়েছেন। হায়দরাবাদ থেকে মাদ্রাজে মন্মথবাবুর গৃহে যখন ফিরলেন 
তখন তার মুখ প্রভাত সূর্যের মত স্সিগ্ধ অথচ উজ্জ্বল। “হা, পাশ্চাত্য- পাশ্চাত্য । 
আমি এখন প্রস্তুত। এসো আমরা উঠে পড়ে লাগি। স্বয়ং জগন্মাতা অনুমতি 
দিয়েছেন।” ৩১ মে নরেন্দ্রনাথ বোম্বাই ত্যাগ করে আমেরিকা পাড়ি দিলেন এবং 
সঙ্গে সঙ্গে ভারত-ইতিহাসের একটি নতুন অধ্যায়ের সূচনা হল। 

পরবর্তীকালে নরেন্দ্রনাথ একটি চিঠিতে লিখেছিলেন, “মায়ের কৃপা আমার 
উপর লক্ষ গুণ বড়-_মায়ের দয়া, মায়ের আশীর্বাদ. ..তারকভায়া, আমেরিকা 
আসবার আগে মাকে আশীর্বাদ করতে বলেছিলাম, তিনি যেমন আশীর্বাদ দিলেন 
আমি হুপ করে সাগর পার। এই বুঝ দাদা। এই শীতে গীয়ে গায়ে লেকচার দিয়ে 
লড়াই করে টাকা রোজগার করছি, মায়ের মঠ হবে বলে। মায়ের কথা সময় সময় 
মনে করলে বলি, “কো রামঃ-_-এঁ যে বলছি, এঁখানটায় আমার গশ্োড়ামি। 
রামকৃষ্ণপরমহংস ঈশ্বর ছিলেন কি মানুষ ছিলেন যাহা হয় বল, কিন্তু দাদা যার 
মায়ের উপর ভক্তি নেই তাকে ধিক্কার দিও ।” 

১৮৯৩-এর জুন-জুলাই মাসে (আষাঢ় ১৩০০) সারদাদেবী জয়রামবাটী 
থেকে বেলুড় মঠে আসেন। তার থাকার ব্যবস্থা হয়েছিল বর্তমান বেলুড় মঠের 
অনতিদূরে সেই নীলাম্বরবাবুর বাড়িতেই (তখনও অবশ্য বেলুড় মঠ হয়নি-_ 
এমনকি মঠের জমি-সংগ্রহও স্বপ্নমাত্র)। এখানে তার অন্যতম সেবক ছিলেন 
ত্রিগুণাতীতানন্দ। জগদ্ধাত্রীপূজার পূর্ব পর্যস্ত তিনি এই ভাড়াবাড়িতে কাটান। 

এই নীলাম্বরবাবুর বাড়িতে অবস্থানকালে তিনি পঞ্চতপা অনুষ্ঠান করেন। এই 
অনুষ্ঠানের একটা পটভূমিকা আছে। শ্রীরামকৃষ্ণের তিরোভাবের পর শ্্রীমা 
ভেবেছিলেন ঠাকুরই যখন চলে গেলেন তখন তার আর ধাচার প্রয়োজন কি? 
কিন্তু ত্রীরামকৃষ্ণ তাকে দর্শন দিয়ে বলেন, “তোমার মরা হবে না, তোমায় থাকতে 
হবে।' এই থাকার উপযোগিতা তখনও শ্রীমায়ের কাছে স্পষ্ট হয়ে ওঠেনি। 
সুতরাং একরকম জীবন্ত অবস্থাতেই দিন কাটাতে লাগলেন। কোন কিছুই তার 
ভাল লাগে না। এমনকি কারও সঙ্গও ঠার কাছে রচিকব বলে বোধহয় না। 
সারদাদেবী যখন কাশীতে তখন একজন নেপালী সন্নযাসিনী তাকে পরামর্শ দেন, 
“মাঈ, পঞ্চতপা কর।' সন্যাসিনীর কথাতে তার মানসিক পরিবর্তন ঘটল, 
ভাবলেন, অন্তরের দুঃসহ আগুন নিভতে পারে বাইরের আগুনের সংস্পর্শে 
এসে। মনে পড়ল ঠাকুরের কথা-_তিনি চেয়েছিলেন তার ভাবধারা প্রচারের 
জন্য এখনও তার শরীর ধারণের প্রয়োজন আছে। এই অবস্থায় কামারপুকুরে 
ফেরার পর বেশ কিছুদিন পল্লীগ্রামে কাটাল। সেই সময় তার মনে পড়ে একটি 
দিব্য দর্শনের কথা। শ্রীমায়ের জবানীতে “ছেলেবেলায় দেখতুম আমারই মতো 

একটি মেয়ে সর্বদা আমার সঙ্গে থেকে, আমার সকল কাজে সহায়তা করত। দশ 
এগারো বছর বয়স পর্যস্ত এরকম হত। ঠাকুর চলে যাবার থেকে প্রায়ই দেখতুম 
দাড়ি-টাড়িওয়ালা এক সন্ন্যাসী আমাকে পঞ্চতপা করতে বলতেন। প্রথম প্রথম 
আমি তেমন খেয়াল করিনি। পঞ্চতপা কি, তাও তত জানতুম না। তিনি এসেই 
পীড়াপীড়ি করতে লাগলেন।১ বেলুড়ে এসে প্রথম যোগেন-মাকে জানালেন 
পঞ্চতপা অনুষ্ঠানের কথা। যোগেন-মা উৎসাহিত হয়ে বললেন, 'বেশ তো, 
আমিও করব।” নীলাম্বরবাবুর বাগানে পঞ্চতপা অনুষ্ঠানের আয়োজন হল। 
একতলার ছাদে মাটি ফেলে প্লাচ হাত অন্তর ধটে দিয়ে চারদিকে আগুন জ্বলল-_ 
মাথার ওপর সূর্যের প্রচণ্ড অগ্নিবর্ধষণ। ভক্ত-শিষ্য ময়মনসিংহ নিবাসী উমেশকাস্ত 
দত্তের কাছে শ্রীমা পরে আনুপূর্বিক বর্ণনা দিয়ে বলেছিলেন,*চারদিকে খুটের 
আগুন, উপরে সূর্যের তেজ। প্রাণে বড় ভয় ছিল। কি করে ওর ভেতরে যাব 
আর সূর্যাস্ত পর্যস্ত বসে থাকব! পরে ঠাকুরের নাম করে ঢুকে দেখি আগুনের 
কোন তেজ নেই। এভাবে ৭ দিন কাজ করি। কিন্তু বাবা, শরীর যেন কালো ছাই 
হয়ে গিয়েছিল। এরপর আর সেই সন্যাসীকে দেখিনি।”২ 

স্বামী অরূপানন্দের প্রশ্নের উত্তরে সারদাদেবী পঞ্চতপা অনুষ্ঠানের 
উপযোগিতা ও প্রাসঙ্গিক বিষয়ে আলোচনা করেছিলেন। 

অরূপানন্দ-_“মা, লোকে এই যে দর্শনাদি করে, এসব কি ভাবে, না সাদা 
চোখে ?” 

মা_“সবই ভাবে। আমি কিন্তু সাদা চোখে দেখেছিলাম। 
কামারপুকুরে- গৈরিক পরা- রাধুর মত অতটুকু মেয়ে, [১১/১২ বৎসর] 
মাথায় রুখো চুল, রুদ্রাক্ষের মালা গলায়, যেখানে যাই সঙ্গে সঙ্গে ফিরছে-_এই 
সামনে, এই পিছনে ! 

“তারপর বেলুড়ে__- পঞ্চতপা করলুম-_তখন নীলাম্বরবাবুর বাড়িতে। 
যোগেনও করলে। সেই সাধনটাধনের পর মিশে গেল, আর দেখিনি ।” 

অরূপানন্দ-_“তপস্যায় কি দরকার £” 

মা-_-“তপস্যার দরকার। এই যোগেনও কত উপবাস করে। খুব তপস্বী। 
গোলাপ জপে সিদ্ধ। 

“নরেনের মা আমায় দেখতে এসেছিল। নরেন তাকে বললে, “এই তো তুমি 
হয়ত তপস্যা করেছিলে বলে বিবেকানন্দকে পুত্র পেলে। আবার তপস্যা কর। 

১ ও ২ ব্রহ্মচারী অক্ষয়চৈতনা উমেশচন্ত্রের কাছে মাতৃকথিত বিবরণী প্রসঙ্গে লিখেছেন “পঞ্চতপার যাবতীয় 
ব্যাপারে ৫ সংখ্যার সঙ্গে জড়িত। শ্রীমা ৫ দিনেই ব্রত সাঙ্গ করেছিলেন একথা অনেকেব নিকট শুনিয়াছি, উমেশ দত্ত 
৫ দিনের স্থানে ৭ দিনের কথা এবং সম্লযাসীর স্থানে দাড়িওয়ালা সন্্যাসীর কথা লিখিয়াছেন। .... মার পক্ষে সন্ন্যাসী 
দেখাই স্বাভাবিক, যেহেতু এ মূর্তি ডাহার প্রতিরাপ। এই পত্রে উমেশবাবু তার স্মৃতিত্রমের কথা স্বীকার করিয়াছেন.” 


স্বামী গতীরানন্দ অবশ্য উমেশচন্্রকে অনুসবগ করে ৭ দিন ও সম্গাসীর কথাই লিখেছেন। 
৫১ 


আবার হয়তো একটা পাবে।” 

অরূপানন্দ-_“ পঞ্চচতপাটপা করে কেন শরীরকে কষ্ট দেওয়া?” 

মা-_“পার্বতীও শিবের জন্য করেছিলেন।” 

অরূপানন্দ--“শিবও তো করেছিলেন। ধ্যানস্থ।” 

মা--“ছা, এসব করতে হয় লোকের জন্য। নইলে লোকে বলবে “কই 
সাধারণের মত খায়দায় আছে। আর পঞ্চতপাটপা ! এসব মেয়েলী-_যেমন ব্রত 
সব করে না? ঠাকুর সব সাধনা করেছেন_ বলতেন, “আমি ছাচ করে গেলাম, 
ছাচে তুলে নে” 

বেলুড়ে অবস্থানকালে শ্রীমায়ের একটি দর্শন হয়। সেদিন পূর্ণিমা তিথি। 
চিরদিন গঙ্গার প্রতি আসক্তা সারদাদেবী গঙ্গার বাধানো সিড়িতে মোয়ের ঘাটে) 
বসেছিলেন। হঠাৎ দেখতে পেলেন শ্রীরামকৃষ্ণ দ্রুত পদে গঙ্গায় নেমে যাচ্ছেন__ 
ঠার চিন্ময় দেহ গঙ্গার জলের সঙ্গে মিশে গেল। বিশ্মিত দৃষ্টিতে সারদাদেবী সেই 
দিকে তাকিয়ে ছিলেন-__অকস্মাৎ দেখতে পেলেন নরেন্দ্রনাথ কোথা থেকে ছুটে 
এসে সেই গঙ্গাবারি দু'অঞ্জলি ভরে তুলে নিয়ে “জয় রামকৃষ্ণ বলে ছিটিয়ে 
দিচ্ছেন। তার সামনে অগণিত মানুষ-_সেই পবিভ্রবারির স্পর্শে তারা সঙ্গে সঙ্গে 
মুক্তিলাভ করছে। এই দৃশ্যটি তার মনে এতখানি প্রভাব বিস্তার করেছিল যে, 
এরপর কিছুদিন পাদস্পর্শ করে গঙ্গায় ন্নান করতে পারেননি । বলতেন, “এ যে 
ঠাকুরের দেহ, কি করে ওতে পা দি? সেই সঙ্গে তার আরও এক চেতনা জাগ্রত 
হল যে, ঠাকুর এসেছিলেন মানুষের মুক্তির জন্যে। তার প্রয়োজন আজও 
ফুরোয়নি। আজও তিনি জীবিতকালের মতই মানুষের মুক্তির জন্য সচেষ্ট। সেই 
মুক্তিপ্রয়াসে তার নিজেরও একটি ভূমিকা আছে। সেই ভূমিকা গ্রহণের জন্যই 
তার জীবনধারণ প্রয়োজন। 

এই বাড়িতেই নাগমহাশয়(দুর্গাচরণ নাগ্‌ রামকৃষ্জ পরিমণ্ডলে নাগমহাশয় 
বলেই পরিচিত) শ্রীমায়ের প্রথম দর্শন লাভ করেন। নাগমহাশয় শ্রীমাকে সাক্ষাৎ 
জগদস্বা বলে মনে করতেন এবং শ্রীমার প্রতি তার আচরণও ছিল অনুরূপ। 
সেদিন একাদশী । নাগমহাশয় যখন এসে গৌছলেন তখন শ্রীমা আহারে 
বসেছেন। সারদাদেবী প্রদত্ত বিবরণ তার মুখ থেকেই শোনা যাক £“তখন কোন 
পুরুষ ভক্ত আমাকে [আমার] সাক্ষাৎ পেত না, সিড়িতে মাথা ঠুকে প্রণাম করত। 
একজন ঝি এসে নাম করে আমাকে বলত, “মা অমুকবাবু প্রণাম কচ্ছেন।' আমিও 
আশীর্বাদ করতাম। সেদিন ঝি বললে, “মা নাগমহাশয় কে? তিনি প্রণাম 
করছেন, কিন্তু মাথা এত জোরে ঠুকছেন, মনে হয় রক্ত বেরোবে । মহারাজ, 

১ স্বামী জগদীম্বরানন্দের 'নবযুগের মহাপুরুষ অনুযায়ী স্বামী প্রেমানন্দ। শ্ত্রীমা কিন্তু স্বামী 
যোগানন্দের কথাই বলেছেন। 

৫ 


(স্বামী যোগানন্দ) পেছন থেকে এত বলছেন থামবার জন্য, কিন্ত কোন বাক্যই 
নেই- যেন হুশ নেই। পাগল না কি মা? আমি বললাম,যোগেনকে বল এখানে 
পাঠিয়ে দিতে। যোগেন নিজেই ধরে নিয়ে এল। দেখি কপাল ফুলে গেছে। 
চোখ দিয়ে জল গড়িয়ে পড়ছে, হেথায় পা ফেলতে হোথায় পড়ে, চোখের জলে 
দেখতে পাচ্ছে না। আমি ধরে বসালুম। কেবল “মা, মা' শব্দ, যেন পাগল অথচ 
শান্ত, ধীর, স্থির। চোখের জল মুছিয়ে দিলুম। আমার খাবার ছিল লুচি, মিষ্টি, 
ফল। আমি খেতে বসেছিলুম, এমন সময় এই ঘটনা । আমি কিছু খেয়ে তাকে 
খাইয়ে দিতে লাগলুম। খেতে পারে না গো, খাবার জিনিস গিলতে পারলে না। 
বাইরের দিকে মন নেই, কেবল “মা, মা” রব আর আমার পায়ে হাত দিয়ে বসে 
রইল। আমাকে মেয়েরা বলতে লাগল, “মা, তোমার তো খাওয়া হল না। 
মহারাজকে বলি, একে সরিয়ে নিতে । আমি বললুম, “থাক, একটু স্থিব হয়ে 
নিক।"' খানিকবাদে গায়ে মাথায় হাত বুলুতে বুলুতে ও ঠাকুরের নাম করতে 
করতে তার হুশ হল। আমিও খেতে লাগলুম। ওকেও খাইয়ে দিলুম। খাওয়া 
হলে তাকে নীচে নিয়ে গেল। যাবার সময় বলে গেল, নাহং নাহং, তু, তু", 
যারা কাছে ছিল তাদের বললুম, “দেখ কি বুদ্ধি।' আমার জন্যে সব করতে পারত 
গো।” 

মায়ের প্রসাদ লাভ করে নাগমহাশয় নিচে নেমে পুলকিত কণ্ঠে বলেছিলেন, 
বাপের চেয়ে মা দয়াল। 

আরও একটি ঘটনার কথা উল্লেখ করেছেন সারদাদেবী; (ঘটনাটির স্থান কাল 
সম্পর্কে কোথাও উল্লেখ পাওয়া যায় না। তবে অনুমান করা যেতে পারে পূর্বোক্ত 
ঘটনার অল্প কিছুদিন পরেই এটি ঘটেছিল কারণ আযাঢ় মাস আমের সময় এবং 
এখানে ওখানে ঘোরার উল্লেখ আছে। নাগমহাশয় কখনও জয়রামবাটী যাননি)। 
“একবার ময়লা ছেঁড়া কাপড় পরে বাড়ির গাছের ভাল ভাল আম এক টুকৃরি 
নিয়ে এল। মনে ভাব, বসে আমাকে খাওয়াবে । কিন্তু মুখে কিছুই বলা নেই। 
টুক্রী মাথায় নিয়ে এখানে ওখানে ঘুরছে। যোগেন বলে পাঠালে, “মাকে বল, 
নাগমহাশয় আম নিয়ে এসেছেন। কিছু বলছেনও না, কারও কাছে দেনও না। 
আমি বললুম, 'এখানে পাঠিয়ে দাও ' পাঠিয়ে দিলে টুকরি মাথায় করেই এল। 
একজন ব্রহ্মচারী মাথা থেকে টুকরি নাবিয়ে নিলে। তখনও ঠাকুরপূজা হয়নি। 
আমাকে প্রণাম করেই পূর্বের মত বেষ্ইশ। মুখে ঠাকুরের নাম ও “মা, মা” রব। 
দু'চোখ বেয়ে জল গড়িয়ে পড়ছে। খুব ভাল আম কতগুলিতে চুনের ফোটা 
দেওয়া। কেটে ঠাকুরকে ভোগ দেওয়া হল। মেয়ে যোগেন এসে একখানা 
শালপাতা করে প্রসাদ দিলে। আমি কিছু খেলুম ও গোলাপকে বললুম "আর 
একখানা শালপাতা দাও” পাতা দেওয়া হলে পাত থেকে প্রসাদ উঠিয়ে দিয়ে 

বললুম, “খাও।' কে খাবে ! তার শরীরে হুশ নেই, হাত যেন অবশ। আমি ধরে 
অনেক বলতে বলতে খেলে ত না-ই, একখানা আম নিয়ে মাথায় ঘসতে লাগল । 
আমি নিচে বলে পাঠাতেই তারা এসে নিয়ে গেল। প্রণাম করতে করতে কপাল 
ফুলিয়ে দিলে, অশ্নপ্রসাদ আর নিলে না। কিছু বাদে ্শ হতেই নাকি চলে গেছে 
শুনলাম।” 

. ॥৯॥ 
সম্ভবত জগছ্ধাত্রীপূজার আগে সারদাদেবী জয়রামবাটী ফিরে যান। পৌষ 
মাসে অর্থাৎ ১৮৯৪*র জানুয়ারি-ফেব্রুয়ারিতে বলরাম বসুর কন্যা ভুবনমোহিনীর 
মৃত্যু হয়। বলরাম বসুর স্ত্রী কৃষ্ণভাবিনী এই নিদারুণ আঘাতে শয্যাশায়ী হয়ে 
পড়েন। তখন স্থির হয় তার বায়ু পরিবর্তনের এবং পারিপার্থিক অবস্থা থেকে 
সাময়িক মুক্তিদানের জন্য স্থানান্তরের ব্যবস্থা করা দরকার। কিন্তু কৃষ্ণভাবিনীর 
সন্কল্প শ্রীমা যদি তার সঙ্গে যান তবেই তিনি অন্যত্র যেতে প্রস্তুত কারণ একমাত্র 
তারই সান্নিধ্যে তার মানসিক শাস্তি ফিরতে পারে। বলরাম বসুর পরিবারের সঙ্গে 
শ্রীরামকৃষ্ণের সম্পর্ক এবং তার তিরোভাবের পর যেভাবে বসু পরিবার শ্রীমার 
সেবা করে আসছেন সে কথা চিন্তা করে কৃষ্ণভাবিনীর অনুরোধ রক্ষার জন্য তিনি 
মাঘ মাসে দেশ থেকে কলকাতায় বলরাম বসুর বাড়িতে গ্ৌছান। বিহারের 
অন্তর্গত আরার আট মাইল দূরবর্তী বসুদের জমিদারী কৈলোয়ারে যাওয়ার ব্যবস্থা 
হয় এবং সেই মত তারা অচিরেই যাত্রা করেন। তাদের সঙ্গে ছিলেন কৃষ্ণভাবিনী 
দেবীর জননী, গোলাপ-মা, স্বামী সারদানন্দ, স্বামী যোগানন্দ ও তার পিতা 
নবীনচন্দ্র চৌধুরী এবং স্বামী ত্রিগুণাতীতানন্দ। সেখানে তারা দুমাস অবস্থান 
করেন। 
বলেছিলেন $ “দু'মাস আরা জেলায় কৈলোয়ার বলে এক দেশে ছিলুম, সেখানকার 
জলবায়ু ভাল বলে। সঙ্গে গোলাপ, বাবুরামের মা, বলরামের পরিবার- এরা সব 
ছিল। সে দেশে কি হরিণ, মা, সব দল বেধে তিন কোণা হয়ে 'ব'-এর মত 
চলেছে। দেখতে না দেখতে এমন ছুট দিলে, সে আর কি বলবো, যেন পাখা ধরে 
উড়ে যাচ্ছে। এমন দৌড় দেখিনি। আহা! ঠাকুর বলতেন, হরিণের নাভীতে 
কন্তরী হয়, তার গন্ধে দিকে দিকে ছুটে বেড়ায়, জানে না কোথা থেকে গন্ধটি 
আসছে। তেমনি ভগবান এই মানুষের দেহের মধ্যেই রয়েছেন, মানুষ তাকে 
জানতে না পেরে ছুটে মরছে। 

“ও দেশের লোকের কত দুঃখ জান? ও দেশে ছোট ছোট খেজুর গাছ, তাতে 
রস হয়। শিয়ালে এসে রস খেয়ে ফেলে; তাই লোকেরা মাটিতে গর্ত করে 
সারারাত্রি তাতে দাড়িয়ে থাকে। গর্তের মুখে তাদের মাথার উপর মাটির খোলা 
দিয়ে রাখে; মাঝে মাঝে মাথা তুলে দেখে আর 'দূর দূর' করে শিয়াল তাড়ায়।” 

কৈলোয়ার থেকে কলকাতায় ফিরে কয়েকদিন অবস্থানের পর আনুমানিক 
এপ্রিল মাসে সারদাদেবী জয়রামবাটী ফিরে যান কিন্তু কিছুদিন পর সম্ভবত 
সেপ্টেম্বরের প্রথম দিকে আবার ফিরে এসে বেলুড়ে অবস্থান করেন। 

স্বামী প্রেমানন্দের মা মাতঙ্গিনীদেবী আটপুরে দুর্গোৎসব করতেন। মাঝে 
কয়েকবছর বন্ধ থাকার পর (১৮৯৪ শ্রীস্টাব্দে) আবার নতুন করে পূজা আরম্ত। 
মাতঙ্গিনীদেবীর একাস্ত ইচ্ছা শ্রীমা স্বয়ং উপস্থিত থেকে তার পূজার আয়োজনকে 
সার্থক করে তুলুন। তার ইচ্ছানুসারে সারদাদেবী স্বামী প্রেমানন্দের ভ্রাতা 
শান্তিরাম ঘোষের সঙ্গে যোগীন-মা, গোলাপ-মা ও স্বামী সারদানন্দকে নিয়ে 
আটপুর গমন করেন। স্বভাবতই মায়ের উপস্থিতি দুর্গাপূজাকে বিশেষভাবে 
আনন্দমগ্ডিত করে তুলেছিল এবং আটপুর নিবাসী ভক্তগণ তার সানিধ্যলাভ করে 
পরিতৃপ্ত হয়েছিলেন। স্বামী বিবেকানন্দ তখন আমেরিকায়, তার কাছেও মায়ের 
উপস্থিতিতে আটপুরে দুর্গাপূজাব সংবাদ গৌছয় কিন্তু তিনি মাতঙ্গিনীদেবীর 
কাজকে সমর্থন করতে পারেননি । ঘটনাটির প্রসঙ্গ টেনে একটি পত্রে 
লিখেছিলেন, “বাবুরামের মা'র বৃদ্ধবয়সে বুদ্ধির হানি হয়েছে। জ্যাস্ত দুর্গা ছেড়ে 
মাটির “দুর্গাপূজা করতে বসেছে।” 

এই পত্রেই শ্রীমার প্রতি স্বামীজীব ভক্তি প্রবলভাবে উৎসারিত হয়েছে। এই 
পত্রেই লিখেছেন, “গিরিশ ঘোষ মাষের পুজা খুব করছে, ধন্য সে, তার কুল 
ধন্য ।” (শ্রীমা বলেছেন, “গিবিশবাবু কতক কতক টাকা দিযেছে বৈ কি। আর 
আমায় দেড় বছর রেখেছিল বেলুড়ে নীলাম্বরবাবুব বাড়িতে ।” অনুমান করি শ্রীমা 
১৮৯৩-৯৪ শ্ত্রীস্টাব্দে নীলাম্বরবাবুর বাড়িতে যখন থাকতেন তখন তার যাবতীয় 
ব্যয়ভার গিরিশচন্দ্র বহন করতেন। তবে একটানা দেড় বছর তিনি কখনও 
নীলাম্বরবাবুর বাড়িতে থাকেননি ।) 

১৮৯৫ শ্রীস্টান্দে স্বামী ব্রন্মানন্দের কাছে স্বামীজী লেখেন £ “আমার একটি 
কাজ হয়ে গেলেই আমি নিশ্চিত্ত। রাখাল ভায়া, তুমি উদ্যোগ করে সেইটি করে 
দেবে। মা-ঠাকরুণের জন্য একটি. জায়গা , আমার টাকাকড়ি মজুত; তুমি উঠে 
পড়ে লেগে একটা জমি দেখে শুনে কেনো।” 

|| ১৯০ ॥। 


আটপুর থেকেই শ্রীমা ফিরে যান জয়রামবাটীতে। 

শ্রীমায়ের একটি আন্তরিক ইচ্ছা ছিল স্বীয় গর্ভধারিণীকে তীর্থদর্শন করাবেন। 
ভক্তেরা ঠার ইচ্ছার কথা জানতে পেরে ঠাদের তীর্থদর্শনের ব্যবস্থা করে দেন। 
শ্রামা তার জননী ও অন্যান্য কয়েকজন আত্মীয়কে সঙ্গে নিয়ে কলকাতায় এলেন 
এবং সম্ভবত ১৮৯৫-এর ফেব্রুয়ারির ছিতীয় বা তৃতীয় সপ্তাহে (১৩০১ বঙ্গাব্দের 
শেষদিকে) কাশী হয়ে বৃন্দাবন গৌছান। কাশীতে তিনি যথারীতি বিশ্বনাথ দর্শন ও 
পৃজাদি করেন। পূর্বে যখন তিনি কাশী এসেছিলেন তখন তার প্রাণ সদ্য স্বামী 
বিয়োগের বেদনায় কাতর, তাই কিছুটা যাস্ত্রিকভাবেই বিভিন্স্থান ও মন্দিরগুলি 
দর্শন করেছিলেন। বহির্জগত তখন তার কাছে শুন্য। কিন্তু এবার সারদাদেবী 
অনেকখানি প্রশাস্ত। উভয়ে বিশ্বনাথের পূজা দেন। বিশ্বনাথের মাথায় জল ঢালার 
সময় তার একটি দিব্য দর্শন হয়। তিনি বলেন, “অনাদি লিঙ্গ দেখতে পাচ্ছি না, 
ঠাকুর এসে সামনে দীড়িয়েছেন। যত জল ঢালি সবই তার পায়ে পড়ছে। আমার 
অবস্থা দেখে মা আমায় জড়িয়ে ধরেন।” পূর্ববারে অসি মাধব দর্শন হয়নি। অসি 
মাধবের জগন্নাথ রূপ। সেই বিগ্রহ দর্শন করে তিনি বলে ওঠেন, “ও মা, 
কাশীতেও জগন্নাথ এসে বসে আছেন। তা বেশ হয়েছে, যিনি জগন্নাথ, তিনিই 
বিশ্বনাথ।” 

মন্দিরের বাইরে আসার সঙ্গে সঙ্গে একটি সধবা স্ত্রীলোক কোথা থেকে ছুটে 
এসে শ্রীমায়ের পায়ে পুষ্পাঞ্জলি দেন। বিশ্মিত শ্রীমা প্রশ্ন করেন, “কেন এমন 
করলে মা, একা মেয়েমানুষ, তুমি এখানে এলেই বা কেমন করে?” 

উত্তরে সেই স্ত্রীলোকটি বলেন, “ভোর রাত্রে স্বপ্ন দেখলুম-_ আমার ইট্টদেবী 
বলছেন, 'আমায় যদি দেখতে চাস, ফুল বেলপাতা নিয়ে চলে আয় অসিঘাটে-_তুই 
প্রথম যাকে দেখতে পাবি সেই আমি । আমি দূর থেকে প্রথম আপনাকে দেখতে 
পেয়েছি। তাই আপনার পায়ে অঞ্জলি দিলুম। এই ফলটিও আপনি দয়া করে 
গ্রহণ করুন।' ম্মিত মুখে সারদাদেবী ফলটি গ্রহণ করে তার মাথায় হাত রেখে 
আশীর্বাদ করেন, “তোমার ইষ্টলাভ হোক মা।' 

কাশীতে ঠিক কদিন কাটিয়েছেন বলা যায় না। এরপর তারা চলে যান 
বৃন্দাবনে এবং এপ্রিলের দ্বিতীয় সপ্তাহ পর্যন্ত বৃন্দাবনে কালাবাবুর কুঞ্জে অবস্থান 
করেন। তার সঙ্গে ছিলেন জননী শ্যামাসুন্দরী, ভ্রাতাগণ, গোলাপ-মা, যোগেন-মা 

ও স্বায়ী যোগানন্দ। কলকাতায় ফিরে তার আত্মীয়-স্বজন দেশে ফিরে গেলেও 
সারদাদেবী মাস্টারমহাশয়ের কলুটোলাস্থিত ৫১, ভবানী দত্ত লেনে প্রায় এক মাস 
অবস্থানের পর ১৩ মে ১৮৯৫ কামারপুকুর হয়ে জয়রামবাটীতে ফিরে যান। 
বসুমতী (১৩৬০)-তে প্রকাশিত শ্রীমায়ের তিনখানি পত্র থেকে জানা যায় 
তিনি আধা, শ্রাবণ ও ভাদ্র মাসের প্রথম দিকে জয়রামবাটীতে ছিলেন। একটি 
চিঠিতে শ্রীমা মহেন্দ্রনাথ গুপ্ত মোস্টারমহাশয়)-কে 'কথামৃত'” রচনায় উৎসাহিত 
করে লিখেছিলেন “যে বিষয়গুলি অর্থাৎ ঠাকুরের যে কথাগুলি বলিবার জন্য 
বাছিয়া রাখিবার কথা লিখিয়াছেন তাহা ঠিক করিয়া বাছিয়া রাখিবেন।” 
জয়রামবাটীতে অবস্থানকালে সারদাদেবী মাঝে মাঝেই অদূরবর্তী 
কামারপুকুরে যেতেন। মাস্টারমহাশয়কে লিখিত একটি পত্র (২৬/১১/৯৫-এর 
পোস্ট মার্ক যুক্ত) থেকে জানতে পারা যায় সে-সময় তিনি তখন কামারপুকুরে 
অবস্থান করছেন, সঙ্গে ছিলেন গোলাপ-মা- সেখানে তিনি জ্বরে আক্রান্ত হন। 
কিছুদিন পরে ফিরে যান জয়রামবাটীতে। 
বৃন্দাবন থেকে সারদাদেবী একটি পিতলের ছোট বালগোপাল মূর্তি 
এনেছিলেন। জয়রামবাটীতে তিনি সেটিকে সাধারণভাবে অন্যান্য জিনিসপত্রের 
সঙ্গে ফেলে রেখেছিলেন। একদিন তিনি ঘরে শুয়ে আছেন এমন সময় দেখেন 
ছোট্ট গোপাল হামাগুড়ি দিয়ে তার চৌকীর কাছে এসে অনুযোগের সুরে বলছে, 
“তুমি আমায় ফেলে রেখে দিয়েছ__খেতে দাও না, পূজা কর না। তুমি আমায় 
পূজা না করলে কেউ করবে না।” শ্রীমা তখন উঠে গোপালকে বাইরে এনে তার 
চিবুক স্পর্শ করে চুম্বন করলেন। পরে পুষ্পাঞ্জলি দিয়ে তার নিত্যপৃজিত 
শ্রীরামকৃঞ্চের ছবির পাশে রেখে দেন এবং তখন থেকে তার নিত্যপূজা শুরু হয়। 
১৮৯৬-এর এপ্রিলের শেষার্ধে বলরাম বসুর পুত্রের বিবাহ উপলক্ষে শ্রীমা 
কলকাতায় এসে ৫৯/২, রমাকাস্ত বসু স্ত্রিটে শরৎ সরকারের গৃহে অবস্থান করেন। 
এই সময় স্বামীজীর একটি চিঠি মাকে পড়ে শোনানো হয়। সম্ভবতঃ স্বামী 
ব্রহ্মানন্দের কাছে লেখা তারিখবিহীন (কেবলমাত্র ১৮৯৫ উল্লিখিত, পত্রসংখ্যা 
১৫৬) পত্রর্টিই মাকে পড়ে শোনানো হয়েছিল। সে পত্রে স্বামীজী লিখেছিলেন, 
“দুনিয়া ভেসে যাবে- দয়া, দীন, উপকার-__মানুষ ভগবান, নারায়ণ-__আত্মায় 
্ত্রীপুত্র নপুং ব্রন্মমাত্রাদি ভেদ নাই- ব্রন্গাদিত্তশ্ব পর্যস্ত নারায়ণ। কীট 1959 
[12111695160 (অল্প অভিব্যক্ত), ব্রঙ্গ 177010 17911655690 (অধিক 
অভিব্যক্ত...। 

(প্রকৃতিতে বৈষম্য থাকলেও সকলের সমান সুবিধা থাকা উচিত। কিন্তু যদি 
কাকেও অধিক, কাকেও কম দিতেই হয়, তবে বলবান অপেক্ষা দুর্বলকে অধিক 
সুবিধা দিতে হবে)... 

1176 70০9০01, 06 00৬70000617, 0106 18110121816 (18656 06 
017 0০9৫ (দরিদ্র, পদদলিত, অজ্ঞ __ এরাই তোমার ঈশ্বর হোক)।” 
যন্ত্র। তিনি তার ছেলেদের ও ভক্তদের দিয়ে তার কাজ করাবেন বলে, জগতের 
কল্যাণ করবেন বলে নরেনকে দিয়ে এইসব লিখাচ্ছেন।” 

এক মাস পরে (মে মাসের শেষার্ধে) সারদাদেবী বাগবাজারে গঙ্গার তীরে 
সরকার বাড়ি লেনের ভাড়াবাড়িতে চলে যান। এই বাড়িটিকে বলা হত “গুদাম 
বাড়ি' কারণ একতলায় ছিল হলুদের গুদাম। দ্বিতীয় ও তৃতীয় তলা বাসোপযোগী 
ছিল। তিনতলায় শ্রীমা, গোপালের মা, গোলাপ-মা থাকতেন এবং দ্বিতীয় তলায় 
স্বামী যোগানন্দ ও দু-একজন ব্রন্মচারীকে নিয়ে থাকতেন স্বামী ব্রহ্মানন্দ, মায়ের 
সেবাকাজের তদারকির জন্য। 

এই বাড়িতে থাকাকালে গিরিশচন্দ্র প্রায়ই মাকে প্রণাম করতে আসতেন। 
নভেম্বর মাসে কালীপৃজার পর (জগছ্ধাত্রীপূজাব আগে) গিরিশ এলেন মায়ের 
চরণবন্দনা করতে । কাউকে কিছু না বলে তিনি স্বামী যোগানন্দকে ডেকে নিয়ে 
গম্ভতীরভাবে উপরে চলে গেলেন। সেখানে ধারা ছিলেন তারাও তাকে অনুসরণ 
করে মায়ের ঘরে গিয়ে উপস্থিত হলেন। গিরিশচন্দ্র অবগুষ্ঠিতা শ্রীমাকে সাষ্টাঙ্গে 
প্রণাম করে যুক্ত করে বললেন, “মা তোমার কাছে যখন আসি তখন আমার মনে 
হয়, আমি যেন ছোট্ট শিশু, নিজের মায়ের কাছে যাচ্ছি। আমি বয়স্ক ছেলে হলেও 
তোমার সেবা করতে পারতুম কিন্তু সবই উলটো ব্যাপার, তুমিই আমাদের সেবা 
কর, আমরা তোমার করি না। এই তো জয়রামবাটী যাচ্ছ। সেখানে পাড়াগীয়ে 
উনুনের পাশে দেশের লোকের জন্য রাধবে আর তাদের সেবা করবে। আমি 
কেমন করে তোমার সেবা করব? আর মহামায়ীর সেবার আমরা কীই বা 
জানি?” কথা বলতে বলতে তার মুখ আবেগদীপ্ত হয়ে উঠল। একটু পরে 
সকলের দিকে তাকিয়ে বললেন, “ভগবান ঠিক আমাদেরই মত মানুষ হয়ে 
জন্মান_ এটা বিশ্বাস করা মানুষের পক্ষে শক্ত । তোমরা কি ভাবতে পার যে, 
তোমাদের সামনে পল্লীবালার বেশে জগদন্বা দাড়িয়ে আছেন? তোমরা কি কঙ্গনা 
করতে পার যে, মহামায়ী সাধারণ স্ত্রীলোকের মত ঘরকন্না ও আর সবরকম 
কাজকর্ম করছেন? অথচ তিনিই জগজ্জননী, মহামায়া, মহাশক্তি-_সর্বজীবের 
মুক্তির জন্য এবং মাতৃত্বের আদর্শ স্থাপনের জন্য আবির্ভূত হয়েছেন ?” 

এই দিন সকলে হাওড়া স্টেশনে গিয়ে শ্রীমাকে গাড়িতে তুলে দিয়ে আসেন। 

১৮৯৭ স্ত্রীস্টাব্দের ১৮ ফেব্রুয়ারি স্বামী বিবেকানন্দ পাশ্চাত্য দেশ পরিক্রমা 
শেষ করে বজবজে এসে গৌছান এবং স্টিমারে রাত্রিযাপন করে পরদিন ১৯ 
ফেব্রুয়ারি স্পেশাল ট্রেনে শিয়ালদহে এলে অভূতপূর্ব জনসম্বর্ধনা লাভ করেন। 
সারদাদেবী তখন জয়রামবাটীতে। তার সংবাদের মধ্যে এইটুকু জানা যায় ৪ 
জুলাই (১৮৯৭) তিনি কথামৃত রচনায় দ্বিধাগ্রস্ত শ্রীমকে একটি চিঠিতে 
লিখেছিলেন, “এক সময় তিনিই [শ্রীরামকৃষ্ণ] তোমার কাছে এ সকল কথা 
রাখিয়াছিলেন। এক্ষণে আবশ্যকমত তিনিই প্রকাশ করাইতেছেন। এ সকল কথা 
প্রকাশ না হইলে লোকের চৈতন্যলাভ হইবে নাই জানিবে।” 

১৮৯৮ শ্রীস্টাব্দের ৭ মার্চ সারদাদেবী কলকাতায় এলে ২০/২ বোসপাড়া 
লেনের ভাড়াবাড়িতে তার অবস্থানের বাবস্থা হয়। প্রায় দেড় বৎসর 
জয়রামবাটীতে অবস্থানকালে রামকৃষ্ণ সংঘের নানা পরিবর্তন ঘটেছে। 
১৮৯৮-এর ৩ ফেব্রুয়ারি বর্তমান বেলুড় মঠের জমির বায়না দেওয়া হয়েছে। ১৩ 
ফেব্রুয়ারি আলুমবাজার থেকে মঠ নীলাম্বরবাবুর ভাড়াবাড়িতে স্থানাস্তরিত 
হয়েছে। ৫ মার্চ বেলুড় মঠের জমি পাকাপাকিভাবে রেজেস্ট্রি হয়ে রামকৃষ্ণ 
সংঘের স্থায়ী আস্তানার ব্যবস্থা হয়েছে। ১৪ মার্চ স্বামীজী বহুভক্তসহ মাতৃসন্দর্শনে 
যান।১ 

্রীমার্গারেট নোব্ল্‌ পেরে ভগিনী নিবেদিতা) ২৮ জানুয়ারি ১৮৯৮ কলকাতায় 
এসে. গৌছান। ১৭ মার্চ তিনি শ্রীমতী ম্যাকলাউড ও শ্রীমতী ওলি বুলের সঙ্গে 
প্রথম মাতৃসন্দর্শনে যান। সেই সাক্ষাৎকারকালে শ্রীমা “আমার মেয়ে' বলে 
ভাদের সঙ্গেহে গ্রহণ করেন। তারাই প্রথম বিদেশী ধারা শ্রীমায়ের দর্শন লাভ 
করেন। এই সাক্ষাৎকারের কথা জানিয়ে নিবেদিতা একটি পত্রে লিখেছিলেন, 
“আমরা গেলেই ফল খেতে দেওয়া হয়। তাকেও দেওয়া হল- সকলকে অবাক 
করে দিয়ে সেই ফল তিনি একসঙ্গে গ্রহণ করলেন !! এর দ্বারা আমরা মর্যাদা লাভ 
করেছি এবং আমাদের ভাবী কাজের পথ পরিষ্কার হয়েছে যা অন্য কিছুতে হতে 
পারত না। খুব মজার না! অভিভূত নিবেদিতা সেদিন তার ডায়েরীতে লিখেছেন 


১। পাশ্চাত্য থেকে প্রত্যাগমনেব পর স্বামী বিবেকানন্দ কবে প্রথম মায়ের সাক্ষাৎ লাভ করেন সে 
বিষয়ে পরম্পরবিরোধী বিববণ পাওয়া যায়। 

সঠিক তারিখ পাওয়া না গেলেও তার প্রথম সাক্ষাতের দুটি বিবরণ পাওয়া যায়। ব্রহ্মচারী 
অক্ষয়চৈতন্য লিখেছেন, স্বামী শুদ্ধানন্দ বলিয়াছিলেন, আমেরিকা হইতে ফিরিয়া স্বামীজী মাকে দর্শন 
করিতে গেলেন। মা স্বামীজীর গুণকীর্তন করিয়া বলিলেনতুমি যা করেছ এমনটি আর কেউ করেনি।' 
স্বামীজী কহিলেন, 'এ সব কি ছাইপাশ বলছ। এ সব আমি করেছি না তুমি করেছ! তুমি ইচ্ছামাত্র আমার 
মত লাখো বিবেকানন্দ করতে পার তা কি জানি না ?' মা হাসিতে লাগিলেন। 

মায়ের কনিষ্ঠা ভ্রাতৃবধূ বলেছিলেন, স্বামীজী বিশ্বজয় করে এসে যেদিন মায়ের চরণ বন্দনা করলেন 
সেদিন (তার ভাষায়)*রাজার মত চেহারা.ঠাকুরবির পায়ে লদ্বা হয়ে শুয়ে পড়লো, জোড় হাতে বললো, 
“মা সাহেবের ছেলেকে ঘোড়া করেছি, তোমার কৃপায়” 

/৯ [08 01108$5' (একটা দিনের মত দিন)। 

শ্রীমায়ের এই আচরণ শুধু নিবেদিতাকে নয় স্বামীজীকেও বিস্মিত করেছিল। 
স্বামী রামকৃষ্ণানন্দকে একটি পত্রে তিনি লিখেছেন, “মা এখন এখানে আছেন। 
সেদিন ইউরোপীয়ান ও আমেরিকান মহিলারা তার সঙ্গে সাক্ষাৎ করতে 
গিয়েছিলেন। ভাবতে পারো, মা তাদের সঙ্গে এমনকি আহার পর্যস্ত করেছেন। 
এটা কি দারুণ ব্যাপার নয়।' 

ক্রীমতী বুল ম্যাক্সমূলারকে একটি পত্রে মায়ের সঙ্গে তাদের প্রথম কি কথা 
হয়েছিল (অবশ্যই দোভাষী মারফৎ) তা জানিয়েছেন। তারা মায়ের কাছে জানতে 
চেয়েছিলেন গুরুর কাছে আনুগত্য বলতে কি বোঝায়? সারদাদেবী উত্তরে 
বলেন, “কাউকে গুরু নির্বাচন করলে আধ্যাত্মিক উন্নতির জন্য তার সব কথা 
শুনতে বা মানতে হবে কিন্তু এহিক বিষয়ে নিজের সদ্বুদ্ধি প্রণোদিত হয়ে কাজ 
করলে-_সে কাজ যদি গুরুর অননুমোদিত হয়, তবুও গুরুকে শ্রেষ্ঠ সেবা করা 
হবে।” 

৯ এপ্রিল শ্রীমাকে ভক্তেরা নীলাম্বরবাবুর বাগানে নতুন অস্থায়ী মঠে নিয়ে 
যান, তার সঙ্গে স্বামী যোগানন্দ, ব্রল্মচারী কৃষ্ণলাল (পরে স্বামী ধীরানন্দ) এবং 
গোলাপ-মা। ার নৌকা বেলুড়ের ঘাটে গৌছলে সন্ন্যাসী ও ব্রহ্মচারীগণ তাকে 
মঠে সাদর অভ্যর্থনা জানান (ইতিপূর্বে শ্রীমা কয়েকবার নীলাম্বরবাবুর বাড়িতে 
অবস্থান করলেও মঠে তার এই প্রথম আগমন)। সারদাদেবী মঠের ঠাকুরঘরে 
পূজা ও ভোগ নিবেদন করেন। আহারাস্তে কিছুক্ষণ বিশ্রাম নিয়ে বেলা ৪টায় 
যখন কলকাতায় ফেরার জন্য নৌকায় আরোহণ করছেন তখন ব্রহ্মচারী কৃষ্ণলাল 
মারফৎ স্বামী ব্রন্ধানন্দ শ্রীমাকে অনুরোধ করে পাঠালেন, মা যেন একবার মঠের 
জন্য ক্রীত জমিতে পাদস্পর্শ করে যান। শ্রীমা সেই অনুরোধ রক্ষার্থে নৌকা- 
যোগেই গিয়ে পৌছলেন মঠের জমিতে, যেখানে আজ বেলুড় মঠ স্থাপিত। তখন 
সবেমাত্র স্বামী বিজ্ঞানানন্দের তত্বাবধানে মঠের নির্মাণকার্য শুরু হয়েছে। জমির 
উপর একটি মাত্র পুরাতন বাড়ি ছিল-_সেখানে তখন বাস করছিলেন ভিন 
বিদেশিনী- ভগিনী নিবেদিতা (ইতিমধ্যেই তিনি স্বামীজীর কাছ থেকে ব্রন্মর্যে 
দীক্ষা ও “নিবেদিতা' নাম পেয়েছেন), শ্রীমতী ম্যাকলাউড ও শ্রীমতী বুল। তারা 
সারদাদেবীকে সাদরে অভ্যর্থনা করে মঠের জমি দেখালেন। পরম পরিতৃপ্তির 
সঙ্গে শ্রীমা মন্তব্য করলেন, “এতদিনে ছেলেদের একটা মাথা গৌোজার জায়গা 


স্বামী বিবেকানন্দ এলেন বোসপাড়া লেনে 
মাতৃসন্দর্শনে-_তার সঙ্গে ছিলেন স্বামী ব্রন্মানন্দ, স্বামী প্রকাশানন্দ ও স্বামী 
বিমলানন্দ। তার কয়েকদিন পূর্বে তিনি পাশ্চাত্য শিষ্য-শিষ্যাদের নিয়ে অমরনাথ, 


৬৯ 


ক্ষীরভবানী ইত্যাদি পরিক্রমা করে ফিরেছেন। শ্রীমাকে সাষ্টাঙ্গে প্রণাম করে 
স্বামীজী ক্ষুৰধ কণ্ঠে বললেন,“মা, এই তোমার ঠাকুর। কাশ্বীরে এক ফকিরের 
চেলা আমার কাছে আসত বলে সেই ফকিরটা অভিশাপ দিলে, “হেগে হেগে 
তিনদিনের মধ্যে এই জায়গা ছেড়ে পালাতে হবে আর তাই কি না আমার হল। 
সামান্য একটা ফকিরের শক্তি ঠাকুর রোধ করতে পারলেন না £” উত্তরে সারদা 
দেবী বললেন, “বাবা শঙ্করাচার্যও তো শুনতে পাই এমনি করে নিজের শরীরে 
রোগ আসতে দিয়েছিলেন। তোমার শরীরে রোগ আসতে দেওয়া আর নিজের 
শরীরে রোগ আসতে দেওয়া একই কথা। তিনি তো ভাঙতে আসেননি, গড়তে 
এসেছিলেন। সবই বিদ্যা, বিদ্যাকে তো মান্য করা চাই। তিনি তো হাচি, টিকটিকি 
পর্যন্ত মেনে গেছেন।” অভিমানী বিবেকানন্দের ক্ষোভ তাতেও প্রশমিত হল না, 
বললেন,“তুমি যাই বল না কেন, আমি মানি না?” শ্রীমায়ের তাৎক্ষণিক উত্তর, 
“না মেনে থাকবার কি যো আছে ? তোমার টিকি যে বাধা ।” সাশ্রনয়নে স্বামীজী 
মায়ের দুটি পা জড়িয়ে ধরলেন। 

কলকাতায় শ্রীমার সঙ্গে একত্র বাস করেন। সেই সময় শ্রীমতী বুল ও 
ম্যাকলাউডও কলকাতায় ছিলেন। বিদেশিনী মহিলাদের সঙ্গে একত্রেই আহার 
করতেন শ্রীমা। এই সময় শ্রীমতী বুলের ইচ্ছায় শ্রীমার প্রথম ফটো গ্রহণ করা 
হয়--ফটোগ্রাফার ছিলেন জনৈক বিদেশী-__মিঃ হ্যারিংটন। লজ্জাশীলা 
সারদাদেবী ফটোগ্রহণে প্রথমে রাজি হননি কিস্তু বিদেশী মেয়ের একাস্ত অনুবোধে 
শেষ পর্যন্ত তার আপত্তি টেকেনি। নিবেদিতা তার বেশভূষা ঠিক করে দেন কিন্ত 
ফটো তোলার পর দেখা গেল তার দুটি পা সম্পূর্ণ ঢাকা অবস্থায় ছবি উঠেছে। 
সুতরাং তার একান্ত অনুরোধ পদাঙ্গুলি অনাবৃত রাখতে হবে। সারদাদেবী 
স্বভাবতই এ প্রস্তাবে প্রথমে তীব্র আপত্তি করলেন কিন্তু শেষ পর্যস্ত মেয়ের 
জিদের কাছে তাকে হার মানতে হল এবং উন্মুক্ত পদাঙ্গুলি সমেত দ্বিতীয় ছবি 
তোলা হল-_যেটি আজও সর্বত্র পূজিত। 

১২ নভেম্বর প্রভাতে সারদাদেবী বেলুড় মঠে যান। তখন মঠের প্রাথমিক 
নির্মাণকার্য প্রায় সমাপ্ত। মঠভূমিতে ঠাকুরের প্রতিকৃতিসহ উপস্থিত হয়ে তিনি 
স্বহস্তে পূজা করেন। সে সময় তার সঙ্গে ছিলেন স্বামী বিবেকানন্দ, স্বামী 
ব্রন্মানন্দ, স্বামী সারদানন্দ ও ভগিনী নিবেদিতা । সম্ভবত স্বামীজী স্বয়ং তাকে 
মঠের চতুঃসীমা ঘুরিয়ে এনে বলেছিলেন, “মা তুমি আপনার জায়গায়, আপন 
মনে হাফ ছেড়ে বেড়াও।” সারদাদেবী পরে বলেছিলেন, “আমি কিন্তু বরাবরই 
দেখতুম ঠাকুর যেন গঙ্গার ওপারে ওই জাযগাটিতে--যেখানে এখন (বেলুড়) 

মঠ, কলাবাগান-টাগান, তার মধ্যে ঘর, সেখানে বাস করছেন।” অপরাহথে তিনি 
ফিরে আসেন কলকাতায়। 

ইতিমধ্যে নিবেদিতা মায়ের আশ্রয় ছেড়ে ১৬.বোসপাড়া লেনে বসবাস শুরু 
করেছেন কারণ তিনি অনুমান করেছিলেন তার সঙ্গে একত্র বাসু করা হয়ত 
সারদাদেবীর বিড়ম্বনার কারণ হতে পারে। 

এই ১৬ বোসপাড়া লেনে নিবেদিতার বাসভবনে ১৩ নভেম্বর (১৮৯৮) 
কালীপৃজার দিন (অর্থাৎ বেলুড় মঠে মায়ের পদার্পণ ও পুজার পরদিন) 
নিবেদিতার বালিকা বিদ্যালয় প্রতিষ্ঠিত হয়। এখানে সেদিন সারদাদেবী স্বয়ং 
ঠাকুরের পূজা করেন এবং তার আশীর্বাদ মাথায় নিয়ে শুরু হল বিদ্যালয়ের 
যাত্রারভ-_বাংলায় স্ত্রী-শিক্ষা.বিস্তারের একটি নতুন পর্ব। 


|| ১১ ।। 


৯ ডিসেম্বর (১৮৯৮) রামকৃষ্ণ সংঘের ইতিহাসে এক স্বর্ণ-অক্ষরা দিন। 
সেদিন স্বামী বিবেকানন্দ শ্রীরামকৃষ্ণের দেহের ভম্মাবশেষ (যা তার ত্যাগী 
ভক্তেরা গোপনে সরিয়ে রেখে এতদিন বলরামবাবুর গৃহে নিত্যপৃজার ব্যবস্থা 
করে এসেছেন) বেলুড় মঠের প্রাঙ্গণে একটি বেদীর উপর স্থাপন করেন। 
শ্রীরামকৃঞ্জের তিরোভাবের পর তার গৃহী ভক্কেরা পৃতাস্থি ও ভস্মে একটি কলস 
পূর্ণ করে কাকুড়গাছির যোগোদ্যানে স্থাপন করেন ও পরে তার ওপর মন্দিরও 
নির্মিত হয়েছে। 

সেদিনের অনুষ্ঠানের পর কিছু ভক্ত অবস্থান শুরু করেন নতুন মঠ বা বর্তমান 
বেলুড় মঠে__অন্যেরা থেকে যান নীলাম্বরবাবুর বাড়িতে । ২ জানুয়ারি, ১৮৯৯ 
নীলাম্বরবাবুর বাড়ি পরিত্যাগ করে সকলে পাকাপাকিভাবে নিজেদের বহু 
প্রতীক্ষিত আশ্রয় বেলুড় মঠে চলে আসেন। এর মধ্যে একদিন (২০ ডিসেম্বর 
১৮৯৮) সারদাদেবী কিছুক্ষণের জন্য বেলুড় মঠে উপস্থিত হয়েছিলেন। 

১৮৯৯-এর ২৮ মার্চ সারদাদেবীর দীর্ঘদিনের একাস্ত সেবক যোগানন্দ স্বামী 
মহাসমাধিতে নিমগ্ন হন। সেই সময় ভগিনী নিবেদিতা মায়ের কক্ষে উপস্থিত 
ছিলেন এবং তার বর্ণনায় শ্রীমায়ের প্রতিক্রিয়ার কথা জানা যায়। ম্যাকলাউডকে 
৩০.৩.৯৯ তারিখের পত্রে তিনি লিখেছেন, ] 99171 10 1106 ?/1011161 »/110 
৮85 11] 16215 10011)-1)8 ৬/00 1095 10811500 00110110911 101 
10110119192 017 0116 10001 9/1011001 2 ৮/010 01 ৪ (681. | 5/25 (17016 
৪ 10176 01716 11161) ৮4০ 1)6810 “11811 0ো)' [ি0]) 50 00 60 ৬০010925 
009৬/1-508175 170 (176 11011)01 1010 10011719015 (0 8০ 8110 966. 
(মায়ের কাছে গিয়ে দেখলাম তিনি কাদছেন। যোগীন-মা, যিনি মাসের পর মাস 
[স্বামী যোগানন্দের] সেবা করেছিলেন, অস্রশূন্য নির্বাক হয়ে মেঝেতে 
পড়েছিলেন। আমি অনেকক্ষণ ছিলাম, এমন সময় নিচের তলা থেকে ৫০/৬০ 
জনের কণ্ঠে 'হরি ও শোনা গেল- মা তাড়াতাড়ি আমায় বললেন গিয়ে দেখে 
আসতে)। 

স্বামী যোগানন্দের অবস্থার যখন ক্রমাবনতি হচ্ছে তখন সারদাদেবী 
যোগানন্দের সেবার জন্য তার স্ত্রীকে আনতে চাইলে যোগানন্দজী আপত্তি করেন 
কিন্তু তবুও শ্রীমা তাকে আনিয়ে মৃত্যুপথযাত্রী যোগানন্দের সামনে উপস্থিত করে 

বলেন, “একে উপদেশ দাও ।” যোগানন্দজী তখন এঁহিক সম্পর্কের অতীত অনস্ত 
অসীমতার পথযাত্রী। তিনি মাকে বলেন, “সে সব তুমি বুঝবে ।” শেষদিন যখন 
আসন্ন তখন একদিন জনৈক সেবক উপরে পূজার ফুল গৌছে দিতে গিয়ে 
দেখেন মা পা ছড়িয়ে বসে আছেন-_উার দুচোখ বেয়ে গড়িয়ে পড়ছে 
অশ্রধারা। সেবক সারদাদেবীকে প্রবোধ দেবার চেষ্টা করতেই তার রুদ্ধ আবেগ 
প্রশ্ন হয়ে উঠল, “আমার ছেলে যোগেনের কি হবে বাবা? সেবক অবশ্য তাকে 
বোঝাতে চেষ্টা করলেন/উদ্বেগের কারণ নেই, মহারাজ সেরে উঠবেন ।” উত্তরে 
তিনি বলেন, “বাবা আমি যে দেখেছি। ভোরবেলায় দেখলুম ঠাকুর নিতে 
এসেছেন।” এবার সংযমের বাধ সম্পূর্ণ ভেঙে গেল, দুকুল ছাপানো কান্নায় 
আপ্লুত হয়ে পড়লেন। একটু পরে নিজেকে যথাসম্ভব সংযত করে সেবককে 
বললেন, “কাউকে বলো না, বলতে নেই।” 

অপরাহু তিনটা দশ মিনিটে যোগীন মহারাজের শেষ নিঃশ্বাস পড়ার সঙ্গে 
সঙ্গে শিয়রে উপবিষ্ট কৃষ্ণলাল মহারাজ উচ্চকষ্ঠে কেদে উঠলেন। সেই ক্রন্দনস্বর 
দ্বিতলে গৌছবার সঙ্গে সঙ্গে শ্রীমাও ঠার স্বভাববিরদ্ধ ক্ঠে কেদে উঠলেন। 
জনৈক সেবক তাড়াতাড়ি ছুটে গিয়ে মায়ের পায়ের ওপর মাথা রেখে তাকে 
প্রবোধ দেবার চেষ্টা করতেই তিনি বিরক্ত কণ্ঠে বললেন, “তুমি যাও, যাও। 
আমার যোগেন আমায় ফেলে চলে গেল-_” পরদিন দীর্ঘশ্বাস ফেলে গভীর 
বেদনায় বললেন, “বাড়ির একখানা ইট খসল-_এবার সব যাবে।” 

যোগানন্দ স্বামীর মৃত্যুতে শ্রীমা কতখানি ব্যথিত হয়েছিলেন এবং তাকে 
কতখানি অন্তরের মধ্যে গ্রহণ করেছিলেন তা তার পরবর্তীকালে স্বামী 
অরূপানন্দের কাছে স্মৃতিচারণ থেকে জানা যায় 2 

“যোগেনের মতো আমাকে কেউ ভালবাসত না। আমার যোগেনকে কেউ 
যদি আট আনা পয়সা দিত, সে রেখে দিত, বলত, “মা তীর্থেটীর্ঘে যাবেন, তখন 
খরচ করবেন।” সর্বক্ষণ আমার কাছে থাকত। মেয়েদের কাছে থাকত বলে ওরা 
(ছেলেরা) ঠাট্টা করত। যোগেন আমাকে বলত, “মা তুমি আমাকে যোগা যোগা 
বলে ডাকবে।' 

“যোগেন যখন দেহ রাখলে, সে বললে, “আমায় নিতে এসেছিলেন ব্রহ্গা, 
বিষু, শিব, ঠাকুর।, 

“যোগেনকে ঠোকুর) অর্জুন বলতেন।... শরৎ [স্বামী সারদানন্দজী] আর 
যোগেন__এ দু'টি আমার অন্তরঙ্গ ।” 

যোগীন মহারাজ কোন এক সময় শ্রীমাকে একটি লেপ তৈরী করিয়ে 
দিয়েছিলেন। বহু ব্যবহারে জীর্ণ লেপটি ব্যবহারের অযোগ্য হয়ে যায়। 
সারদাদেবী নতুন কাপড় দিয়ে সেটির আবার সংস্কার করার জন্য কোনও একজন 
শ্রীশ্রীমা__৫ ৬৫ 


ভক্তকে দিয়েছিলেন কিন্তু পরক্ষণেই তার মনে হয়, তাহলে সেটি তো আর 
অবিকৃত থাকবে না, ওর সঙ্গে, ওর জীর্ণ কাপড়ের সঙ্গেও জড়িয়ে আছে তার 
স্নেহের সন্তানের স্মৃতি। ভক্তকে ডেকে পাঠিয়ে তিনি নিষেধ করলেন, বললেন, 
“এই লেপ যোগীন দিয়েছিল, দেখলেই তাকে মনে পড়ে ।' সুতরাং কোন সংস্কার 
না করেই তিনি ফেরৎ নিয়ে তুলে রেখে দেন। 


২০ জুন (১৮৯৯) স্বামীজী দ্বিতীয়বার পাশ্চাত্য গমন করেন- শার সঙ্গে যান 
স্বামী তুরীয়ানন্দ ও ভগিনী নিবেদিতা । যাত্রার দিন দুপুরে এই দুই বিদেশযাত্রী ও 
অন্যান্য সন্ন্যাসী সন্তানদের সারদাদেবী আহারের নিমন্ত্রণ জানালেন। সকলকে 
পরিতোষ সহকারে আহার করানোর পর তিনি স্বামীজী ও তুরীয়ানন্দজীকে 
আশীর্বাদ জানিয়ে বিদায় দিলেন। বেলা ৩টায় তারা ঘোড়ার গাড়িতে যাত্রা 
করলেন প্রিন্সেপ ঘাট অভিমুখে। 

২ আগস্ট (১৮৯৯) সারদাজীবনে আর এক আকম্মিক মর্মীস্তিক আঘাত 
এলো-_যা তার পরবর্তী জীবনকে বিশেষভাবে প্রভাবিত করেছে। তার সর্বকনিষ্ঠ 
ভ্রাতা অভয়চরণ সবেমাত্র ক্যান্বেল মেডিক্যাল স্কুল থেকে ডাক্তারি পাশ করে 
বেরিয়েছেন। হঠাৎ কলেরা রোগে তার মৃত্যু হল। তার মৃত্যুশিয়রে উপস্থিত 
শ্রীমাকে তিনি বলেছিলেন, “দিদি এবা সব রইল, তুমি এদের দেখো” সেদিনের সেই 
ভারগ্রহণ তার জীবনকে কতখানি ক্লেশকর যন্ত্রণাদায়ক করে তুলেছিল, তা পরবর্তী 
কালের ঘটনায় জানা যাবে। অভয়চরণকে তিনি প্রায় নিজেব সন্তানের মতই মানুষ 
করেছিলেন, তার উদ্যোগেই অভয়চরণ ডাক্তারী পড়াব সুযোগ পান। অভয়চরণের 
মৃত্যুর সময় ার স্ত্রী সুরবালা অস্তঃসত্তা অবস্থায় পিত্রালয়ে। বাল্যে মাতৃহারা সুরবালা 
দিদিমা ও মামীমার কাছে প্রতিপালিত। অভয়চরণের মৃত্যুর অল্পদিনের মধ্যেই 
লোকাস্তরিত হলেন দিদিমা-মামীমা ও রোগে শয্যাশায়ী। সারদাদ্বী কনিষ্ঠ ভ্রাতার 
শেষ অনুরোধ রক্ষাব জন্য সুরবালাকে জয়রামবাটীতে এনে রাখলেন। কিছুদিনের 
মধোই সুরবালার মামীমা ও মারা গেলেন। পর পর এতগুলি আঘাতে সুববালার 
মানসিরু ভাব্রসাম্য নষ্ট হযে. গেল এবং সারদাদেবীর পরবর্তী জীবন এই বিকৃত মস্তি 
্রাতৃজায়াকে নিয়ে দুর্বিষহ হয়ে উঠেছিল। 

৩০ অক্টোবর সারদাদেবী কলকাতা থেকে জয়রামবাটী ফিরে যান সম্ভবত 
আসন্ন প্রসবা সুরবালার তন্বাবধানের জন্য। ১৯০০ স্রীস্টাব্দের ২৬ জানুয়ারি 
সুরবালা একটি কন্যাসস্তান প্রসব করেন। সারদাদেবীর পরবর্তী জীবনের 
অবলম্বন হয়ে দাড়ায় এই কন্যা__প্রাধারানী বা! রাধু। শ্রীরামকৃষ্ণ তিরোভাবের পর 
তার জীবনে যে শূন্যতা ও হতাশা সৃষ্টি হয়েছিল তার থেকে মুক্তিলাভের জন্য 
শ্রীরামকৃষ্ণ সারদাদেবীকে স্বপ্নে নিদেশ দেন, রাধুকে অবলম্বন করে জীবনধারণের 

জন্য। বিকৃতমস্তিষ্কা সুরবালার পক্ষে সন্তান পালনের অনিশ্চয়তার কথা স্মরণ 
করে শ্রীমা কুসুমকুমারী নামক এক স্ত্রীভক্তের উপর দায়িত্ব ন্যস্ত করেন রাধুর 
প্রতিপালনের জন্য। 

৯ ডিসেম্বর স্বামীজী বিদেশ থেকে কলকাতায় ফিরে এলেন কিন্তু সঙ্গে সঙ্গে 
জানতে পারলেন যে কারণে তাকে পাশ্চাত্য পরিভ্রমণের মধ্যপথে কলকাতায় 
ফিরতে হয়েছে, তা সম্পূর্ণ ব্যর্থ। তার একান্ত সেবক সেভিয়ারের অসুস্থতার 
সংবাদ পেয়ে তার শয্যাপার্থে উপস্থিত হবার জন্য তিনি ফিরে এসেছিলেন। 
কলকাতায় গৌছে সংবাদ পেলেন সেভিয়ার ইতিমধ্যে পরলোকগমন করেছেন। 
করলেন। 


১৯০১ শ্রীস্টাব্দের ২৪ ফেব্রুয়ারি বেলুড় মঠে শ্রীরামকৃষ্ণ-জন্মোৎসব। 
সারদাদেবী সে উৎসবে যোগদান করেছিলেন-_-যোগদান করেছিলেন স্বামীজীও। 
শ্রীমার তখন আশ্রয় ১৬-এ বোসপাড়া লেনের ভাড়াবাড়ি_ সঙ্গে শিশুকন্যাসহ 
সুরবালা। এই বাড়ির পাশে ছিল একটি সন্কীর্ণ গলিপথ। একদিন রাত্রে সেই 
গলিপথে চোর এসে শ্রীমায়ের রান্নাঘরে প্রবেশ করে। তখন শেষ রাত। 
চিরদিনের অভ্যাসমত সেদিনও সুরবালা শেষ রাতে উঠে একটি প্রদীপ নিয়ে 
রান্নাঘরে প্রবেশ করে অকস্মাৎ চোরটিকে দেখে প্রবল চিৎকার করে অজ্ঞান হয়ে 
যান। সকলের শুশ্রুষায় তার জ্ঞান ফিরলেও মানসিক রোগ প্রবল হয়ে ওঠে। 
অগত্যা সারদাদেবী তাকে নিয়ে আবার দেশে ফিরে যাওয়ার সঙ্কল্প করলেন। 
যোগীন-মা কিন্তু এই ব্যবস্থায় সম্মতি দিলেন না-_তিনি ব্যবস্থা দিলেন 
কুসুমকুমারী যেভাবে রাধুকে দেখাশোনা করছে তাতে মায়ের দেশে ফিরে যাবার 
প্রয়োজন নেই। কুসুমকুমারীর সঙ্গে সুরবালা রাধুকে নিয়ে দেশে ফিরে 
যান__ আপাতত মা থাকুন কলকাতায়। এই অবস্থায় সারদাদেবী পড়লেন ছ্িধায়। 


একদিন সন্ধ্যাবেলা জপ করতে করতে ভাবদৃষ্টিতে দেখতে পান শিশুকন্যাটি 
উন্মাদিনী মায়ের হাতে অশেষ ক্লেশ ভোগ করছে, এমনকি তার প্রাণসংশয়ও 
উপস্থিত। জপ অসমাপ্ত রেখেই উঠে পড়লেন তিনি। যোগীন-মাকে তখনই 
ডেকে এনে তার জপকালীন ভবিষ্যৎ দর্শনের কথা জানিয়ে দৃঢ়ভাবে দেশে 
যাওয়ার সঙ্কল্প প্রকাশ করলেন। সেই ব্যবস্থামত সুরবালা, রাধু ও খুড়া 
নীলমাধবকে নিয়ে তিনি দেশে যাত্রা করেন-__-তবে যাত্রার সঠিক তারিখ অজ্ঞাত। 
একমাত্র ভানুপিসি রয়ে গেলেন কলকাতায়। আবার সারদাদেবী কলকাতায় ফিরে 
আসেন দুর্গোঘসবের আগে। 

২৯ আগস্ট, ১৯০১ একটি পত্রে স্বামী বিবেকানন্দ মহেন্দ্রনাথ 


৬৭ 


বন্দ্যোপাধ্যায়কে১ লিখছেন, “মা ঠাকরুণ দয়া করে যে প্রস্তাব করেছেন, তাতে 
আমি কৃতার্থ হয়েছি। কিন্তু মঠের সবাই বলছে যে, নীলাম্বরবাবুর বাড়ি, এমনকি 
বেলুড় গ্রামই এ মাসে ও পরের মাসে ম্যালেরিয়ায় ছেয়ে যায়। তারপর ভাড়াও 
অত্যধিক। সুতরাং মা-ঠাকরুণ যদি আসতে চান, তবে আমি তাকে এই পরামর্শ 
দিই যে, তিনি কলকাতায় একটি ছোট বাড়ি ঠিক করুন। ...ফল কথা, প্রভু 
তাকে যেরূপ চালান, তিনি সেইরূপই চলবেন। আমরা শুধু প্রস্তাব করতে পারি, 
আমরা যা বলব, তা একেবারে ভুলও হতে পারে। তিনি যদি থাকার জন্য 
নীলাম্বরবাবুর বাড়িই পছন্দ করেন, তবে ভাড়া ইত্যাদি আগে থেকেই ঠিক করে 
রেখো । মায়ের ইচ্ছাই পূর্ণ হোক আমি তো এইটুকুই বুঝি।” 

আবার ৭ সেপ্টেম্বর (১৯০১) স্বামীজী- মহেন্দ্রনাথকেই লিখেছেন, “সারা 
বছরের জন্য বাড়ি নেওয়ার সিদ্ধাস্তটা ভেবেচিন্তে করতে হবে। একদিকে যেমন 
এ মাসে বেলুড়ে ম্যালেরিয়া হবার ভয় আছে, অন্যদিকে তেমনি কলকাতায় 
প্লেগের ভয়। তাছাড়া কেউ যদি গায়ের ভিতরে যাওয়া সম্বন্ধে সাবধান থাকে, 
তবে ম্যালেরিয়া থেকে ধেচে যেতে পারে ; কারণ নদীর ধারে ম্যালেরিয়া মোটেই 
নেই। প্লেগ এখনও নদীর ধারে আসেনি, আর প্লেগের প্রকোপকালে এ গীয়ে 
যে-কটা বাড়ি ছিল, সবই মাড়োয়ারিদের দ্বারা ভরতি। 
তদনুযায়ী বাড়ি দেখব। আর একটা প্রস্তাব হচ্ছে বাড়িটি কলকাতায় নেওয়া ।... 
যত শীঘ্র সম্ভব এ দুটি বিষয়ে সিদ্ধান্ত করতে পারো ততই ভালো ঃ (১) মা 
বেলুড়ে থাকবেন না কলকাতায়? (২) যদি কলকাতায় থাকেন তবে ভাড়া কত 
এবং কোন পাড়ায় থাকা তার পক্ষে ভাল £” 

সম্ভবত আশ্বিনের মাঝামাঝি সারদাদেবী কলকাতায় আসেন এবং বোসপাড়া 
লেনেই তার থাকার ব্যবস্থা হয়। সেই বৎসরই মঠে প্রথম দুর্গোৎসব হয়। 
দুর্গোৎসবের সময় কয়েকজন স্ত্রীভক্তসহ তার বেলুড়ে নীলাম্বরবাবুর বাড়িতে 
থাকার ব্যবস্থা হয়েছিল। মঠে দুর্গোৎসবের সিদ্ধান্ত হলে প্রশ্ন ওঠে-_কার নামে 
পূজা হবে। সে প্রশ্নের মীমাংসা করে দেন স্বামীজীঃ “আমরা কপনিধারী, 
আমাদের নামে পুজা হবে না।” সুতরাং স্থির হল সারদাদেবীর নামেই পূজা হবে। 
এখনও মঠে স্বারদাদেবীর নামেই, দূর্গাপূজা হয়। সারদাদেবীর ইচ্ছানুসারে পূজায় 
পশু বলিদান নিষিদ্ধ হয়। শ্রীমায়ের সেবক কৃষ্ণলাল মহারাজ পুরোহিতের কার্য 
পরিচালনা করেন এবং তস্ত্রধারক হন স্বামী রামকৃষ্ঠানন্দের পিতা ঈশ্বরচন্দ্র 
চক্রবর্তী । স্বামীজী মার হাত দিয়ে ঈশ্বরচন্দ্রকে ২৫ টাকা দক্ষিণা দিয়েছিলেন। 

১। মহেন্দ্রনাথ বন্দ্যোপাধ্যায ছিলেন দার্জিলিঙের উকিন্তু। স্বামীজী ঠার কাছে কিছুদিন ছিলেন। মনে 
হয় এই সময় মহ্ন্দ্রনাথ মাযেব কলকাতা অবস্থানের খরচ বহন করেন। 

৬৮ 


এই দুর্গোৎসবকালে (স্বামীজীর উপস্থিতিতে প্রথম দুর্গোসবই তার জীবনের 
শেষ দুর্গোৎসব) কৌতুকজনক একটি ঘটনার কথা শ্রীমা বলেছিলেন, “নরেন 
আমাকে মঠে নিয়ে গিয়ে প্রথম পূজা [দুর্গাপূজা] যেবার করায় সেবার পূজার দিন. 
লোকে লোকারণ্য হয়ে গেছে। ছেলেরা খাটছে। নরেন এসে বলে কি “মা আমার 
জ্বর করে দাও।” ও মা বলতে না বলতে খানিকবাদেই হাড় কেঁপে জ্বল এল। 
আমি বলি, “ও মা, এ কি হল, এখন কি হবে £ নরেন বললে, “কোন চিস্তা নেই 
মা। আমি সেধে জ্বর নিলুম, এই জন্যে যে ছেলেগুলো প্রাণপণ করে তো খাটছে, 
তবু কোথায় ক্রটি হবে আর আমি রেগে যাব, বকবো, চাই কি দুটো থাঙ্পড়ই দিয়ে 
বসবো, তখন ওদেরও কষ্ট হবে, আমারও কষ্ট হবে। তাই ভাবলুম কাজ কি, থাকি 
কিছুক্ষণ জ্বরে পড়ে ।' তারপর কাজ কর্ম চুকে আসতেই আমি বললুম, “ও নরেন, 
এখন তাহলে ওঠ।” নরেন বললে, “হা মা, এই উঠলুম আর কি!” এই বলে সুস্থ 
হয়ে যেমন তেমনি উঠে বসল ।” 

স্বামীজী সেবার নিজের গর্ভধারিণী মাকেও মঠে এনেছিলেন, একথা জানা যায় 
শ্রীমায়ের স্মৃতিচারণ থেকে £ “সে বেগুন তোলে, লঙ্কা তোলে আর এ-বাগান 
ও-বাগান ঘুরে ঘুরে বেড়ায় । মনে একটু অহং যে নরেন এই সব করেছে ।” নরেন 
তখন তাকে এসে বলে, “ওগো তুমি করছ কি? মায়ের কাছে গিয়ে বস না- লঙ্কা 
ছিড়ে, বেগুন ছিড়ে বেড়াচ্ছ। মনে করছ বুঝি তোমার নর এ সব করেছে। তা 
নয়-_যিনি করবার তিনিই করেছেন- নরেন কিছুই নয়।' 

সম্ভবত বছরের শেষের দিকে সারদাদেবী সুরবালা ও রাধুসহ দেশে ফিরে 
যান। 


৬৯ 


|| ১২ || 


১৯০২ শ্রীস্টাব্দের ৪ জুলাই বেলুড় মঠে স্বামী বিবেকানন্দের মহাসমাধি। 
সারদাদেবী তখন দেশের বাড়িতে । নরেন্দ্রের তিরোভাব সংবাদ তার কাছে কি 
ভাবে গৌছয়, তাৎক্ষণিক প্রতিক্রিয়া কি হয়, এ সম্পর্কে কিছুই জানা যায় না। 
তবে পরবর্তীকালের একটি পত্রে, একটি পঙ্ক্তিতে তার উদ্ঘাটিত হৃদয়কে খুজে 
পাওয়া যায়। সে প্রসঙ্গে আসার আগে পত্রটির পটভূমিকা জানা প্রয়োজন। 

১৯০১ শ্রীস্টাব্দের জানুয়ারির প্রথমে স্বামীজী মায়াবতী যান প্রয়াত মিঃ 
সেভিয়ারের বিধবা পত্বীকে সান্ত্বনা দিতে। সেখানে গিয়ে তার এক নতুন 
অভিজ্ঞতা হয়। মায়াতীতে অদ্বৈত আশ্রমের 'প্রসপেক্টাসে' (প্রস্তাবিত 
কর্মপন্থায়) দেখা যায় এই আশ্রমটি প্রতিষ্ঠা হয়েছিল বিশুদ্ধ অদ্বৈতবাদের মনন ও 
অনুশীলনের জন্য। রামকৃষ্ণ সংঘেব মধ্যে অন্তত একটি কেন্দ্র নিরাকার 
অদ্বৈতচগার জন্য নির্দিষ্ট হয়। স্বামীজীর অভিপ্রায় ছিল তাই। কিন্তু সেখানে গিয়ে 
দেখতে পান, একটি ঠাকুরঘর তৈরী হয়েছে-_-সেখানে আনুষ্ঠানিকভাবে 
শ্রীরামকৃষ্ণের পটপৃজা, ধৃপধুনো, ফলমূল দিয়ে ভোগারতিও চলছে। সে দৃশ্যে 
তিনি বিরক্ত হলেও তখনই কোন মন্তব্য করেননি কিন্তু সেদিনই সন্ধ্যায় সমবেত 
সকলের কাছে ক্ষোভ ব্যক্ত করেছিলেন। কঠোর মনোভাব সত্ত্বেও তিনি 
ঠাকুরঘরটি ভেঙে দিয়ে ধারা এটি তৈরী করেছিলেন তাদের মনে আঘাত দিতে 
চাননি। পরে বেলুড় মঠে ফিরে তিনি বলেছিলেন, “ভেবেছিলুম, অন্তত একটি 
কেন্দ্রেও তার বাহ্যপৃজাদি বন্ধ থাকবে। হায়! গিয়ে দেখি বুড়ো ওখানেও ক্লিকে 
বসে আছে।” স্বামীজীর এই মনোভাবের দরুন পূজা বন্ধ হয়ে যায়__ঠাকুরঘরটিও 
বন্ধ হয-_অবশেষে সেটি ভেঙে ফেলা হয়। 

স্বামীজীর এই মনোভাব তার যে সব শিষ্যেবা মন্দিরটি গড়ে তুলেছিলেন তারা 
নিঃসংশয়ে মানতে পারেননি । সম্ভবতঃ স্বামীজীর তিরোভাবের অল্প কিছুদিন পরে 
স্বামী বিমলানন্দ (তার পত্রের সাল তারিখ জানা যায় না) সারদাদেবীকে একটি 
পত্র দিয়ে এ বিষয়ে তার সিদ্ধান্ত জানতে চান। সেই পত্রের উত্তরে ৩১ আগস্ট 
(১৯০২) সারদাদেবী লিখেছিলেন,১ 


১। সাবদাদেবী নিজে হাতে কখনও চিঠি লিখতেন বা হযত পাবতেন না। অন্য কেউ ডাব শ্রুতি 
লেখক বা লেখিকাব কাজ কবতেন। চিঠি লেখাব পব সেটি ঠাকে পড়ে শোনানো হত-_তিনি অনুমোদন 
বা সংশোধন কবতেন।এ চিঠিটিও অন্যেব হস্তাক্ষবে ,চিঠিটিব প্রাসঙ্গিক অংশ বানান ভুল সমেত উদ্ধৃত । 

৭০ 


জয়রামবাটী 


১৩০৯/১৫ ভাদ্র 


নিরাপদেষু, 
পরমশুভাশীর্বাদবিশেষ 


বাবাজী, ১ খান পত্র পাইয়া জ্ঞাত আছি। শ্্রীস্রীস্বামীজী 
মহারাজের জন্য যে কষ্ট হইতেছে লিখিয়া কি জানাই। তোমাদের 
গুরু জিনি তিনি ত অদ্বৈত-_তোমরা সেই গুরুর শিষ্য, তখন 
তোমরাও অদ্বৈতবাদী। আমি যোর করিয়া বলিতে পারি, তোমরা 
অবশ্য অদ্বৈতবাদী।... মঠে সাবধানে থাকিবে । আর স্বা়ীজীর 
যোর নাই। আমরা সকলে ভাল আছি। তোমাদের সংবাদ লিখিবে। 
ইতি__ 
তোমাদের মাতা 
আশীর্বাদীকা 


এখানে স্বামীজীর তিরোভাব সম্পর্কিত কথা দুটির প্রতি বিশেষ দৃষ্টি আকর্ষণ 
করছি। প্রথমটিতে রয়েছে নির্বাক শোকস্তর্ূতা এবং দ্বিতীয়টিতে রামকৃষ্ণ সংঘ 
যে শক্তিতে অগ্রসর হয়ে চলেছিল তার শুন্যতা সম্পর্কে সচেতনতা । 
রামকৃষ্ণ-তিরোভাবের পর সারদাদেবীর আবার নতুন অসহায়তার অনুভূতি । 

পত্রটিতে মায়াবতী আশ্রম সম্পর্কিত স্বামীজীর নির্দেশের প্রতি অকুষ্ঠ সমর্থন 
সারদাদেবীর আত্মিক শক্তির পরিচয়বাহী। 

এই চিঠি স্বামী বিমলানন্দের কাছে গৌছয় ৭ সেপ্টেম্বর । 

১৯০১ শ্রীস্টাব্দের ডিসেম্বর মাসে জয়রামবাটী যান। কলকাতায় অবস্থানের 
পরবর্তী প্রামাণ্য সূত্র পাওয়া যায় ১৪ ফেব্রুয়ারি ১৯০৪। মধ্যবর্তী প্রায় আড়াই 
বছরের কোন সংবাদ পাওয়া যায় না। হয়ত ইতিমধ্যে তিনি কলকাতায় এক বা 
একাধিকবার এসেছেন কিন্তু নির্ভরযোগ্য কোন তথ্যই আমাদের হস্তগত হয়নি। 
১৯০৪-এর ১৪ ফেবুয়ারি শ্রীমা কলকাতায় ফিরে স্বামী সারদানন্দের ব্যবস্থা 
অনুযায়ী ২/১ বাগবাজার স্ট্রিটের ভাড়াবাড়িতে অবস্থান করেন। শ্রীমতী ওলি বুল 
এই সময় থেকেই মায়ের জন্য মাসিক ৬০.০০ হিসাবে দেওয়া শুরু করেন। 
বাগবাজার স্ট্রিটে অবস্থানকালে সারদাদেবীর সঙ্গে ছিলেন খুল্পতাত নীলমাধব, 
ভানু পিসি প্রভৃতি আরও অনেকে । চিরকুমার নীলমাধব একসময় পাইকপাড়ার 
রাজবাড়িতে পাচকের কাজ করতেন-_-শেষ বয়সে কাজ থেকে অবসর গ্রহণ 
করে তিনি সারদাদেবীর কাছেই আমৃত্যু অতিবাহিত করেন। সে-সময় 


৭১ 


সারদাদেবীর ভক্তগণ নানাবিধ ফলমূলাদি ও মিষ্টান্ন প্রায় প্রত্যহ নিয়ে আসতেন। 
তার বেশির ভাগ অংশ আহার করতেন নীলমাধব। ভক্তদের মধ্যে কেউ কেউ এ 
ব্যাপারে অনুযোগ করলে সারদাদেবী বলতেন, “বাবা খুড়োর আর ক'দিন? সাধ 
মিটিয়ে দেওয়াই ভাল। আমরা এখন অনেকদিন ধাচব, অনেক খেতে পাব।' 
এদিকে তার পোষ্য সংখ্যাও যথেষ্ট বৃদ্ধি পেয়েছে___সুরবালা, রাধু ছাড়াও আছেন 
ভানু পিসি, নলিনী প্রভৃতি স্বজনেরা এবং গোলাপ-মা। যোগীন মহারাজের মৃত্যুর 
পর থেকে স্বামী সারদানন্দ তার যাবতীয় দেখাশোনার ভারগ্রহণ 
করেছেন- রামকৃষ্ণ পরিমণ্ডলে তিনি আজও মায়ের ভারী নামেই পরিচিত। 

এই বাড়ির অনতিদূরেই নিবেদিতার বালিকা বিদ্যালয়। সেই সন্্ঘ্ম তার এই 
যাবতীয় সংবাদ গ্রহণ করতেন তেমনি নিবেদিতা, সুধীরাদেবী প্রমুখেরা তার 
সেবার জন্য যথাসাধ্য প্রয়াস পেতেন। বিদ্যালয়ের ঘোড়ার গাড়িতেই শ্রীমা যেতেন 
গঙ্গান্নানে_ ছুটির দিনে সেই ঘোড়ার গাড়িতেই কখনও কখনও গড়ের মাঠে, 
চিড়িয়াখানায়, যাদুঘরে কোম্পানীর বাগানে (বোটানিক্যাল গার্ডেন্স্-এ) বা 
কালীঘাটে যেতেন এবং সেই সুযোগে কিছু পায়ে হেটেও বেড়াতেন, যা 
কলকাতার ভাড়াবাড়িতে সম্ভব ছিল না। এই চলে ফিরে বেড়াবার প্রধান উদ্দেশ্য 
ছিল বাতরোগ-প্রশমন। দক্ষিণেশ্বর থেকেই তার এই রোগের সূত্রপাত-_শেষের 
দিকে এই রোগের তীব্রতার ফলে, তাকে খুঁড়িয়ে চলতে হত। 

১৯০৪ স্রীস্টাব্দের রথযাত্রার দিন সারদাদেবী এন্টালীর শ্রীরামকৃ্ণ-অর্চনালয়ে 
উৎসবে যোগদান করেন এবং কাকুড়গাছির যোগোদ্যানে জন্মাষ্টমীর দিন উৎসবে 
উপস্থিত হন। সেদিন তার সঙ্গে ছিলেন লক্ষ্মীদেবী, গোলাপ-মা, নলিনী ও রাধু। 
যোগোদ্যানের তৎকালীন অধ্যক্ষ যোগবিনোদ মহারাজের অনুরোধক্রমে সকাল 
থেকে সন্ধ্যা পর্যস্ত ভক্তদের প্রণাম গ্রহণ করতে হয়। সারদাদেবী সাধারণত 
পুকষভক্তদের সামনে নিজেকে সম্পূর্ণ আবৃত না করে উপস্থিত হতেন না। 
ভাদ্রের প্রচণ্ড গরমে চাদরমুড়ি দিয়ে তার ক্রেশের অস্ত ছিল না কিন্ত তার জন্য 
মুখে কোন অভিযোগ ফুটে ওঠেনি। বাসায় ফিরে একমাত্র গোলাপ-মার কাছে 
তার সারাদিনের যন্ত্রণার কথা জানিয়েছিলেন। 

এই সময় একদিন গিরিশচন্দ্রের অনুরোধে সারদাদেবী মিনার্ভা থিয়েটারে 
'বিন্বমঙ্গল ঠাকুর নাটক'__দেখতে যান। সেদিন সাধকের (ভগু সাধু) ভূমিকায় 
অভিনয় করছিলেন গিরিশচন্দ্র । থাকোমণির সঙ্গে তার কপট-প্রেমের অভিনয় 
দর্শন করে শ্রীমা কৌতুক বোধ করলেও হাসতে হাসতে মস্তব্য করেছিলেন 'এ 
বয়সে আর কেন? অবশ্য বিন্বমঙ্গলের একনিষ্ঠ প্রেম তার মনে রেখাপাত 
করেছিল। 


৭২. 


১৯০৪ শ্রীস্টাব্দের নভেম্বরের শেষে অথবা ডিসেম্বরের প্রথমে (১৩১১ 
বঙ্গাব্দের অগ্রহায়ণের মাঝামাঝি) সারদাদেবী সদলবলে পুরী যাত্রা করেন। তার 
সঙ্গে ছিলেন খুড়া নীলমাধব, স্বামী প্রেমানন্দ, লক্ষ্মীদেবী, গোলাপ-মা, নিকুঞ্জদেবী 
(শ্রীম'র স্ত্রী), চুনীলাল বসুর স্ত্রী, আশুতোষ মিত্র প্রভৃতি। একমাত্র স্বামী প্রেমানন্দ 
করেন-_প্রেমানন্দজীর থাকার ব্যবস্থা হয় বলরাম বসুরই অন্য একটি বাড়ি 
শশী-নিকেতনে। 

পুরী গৌছেই সকলে গেলেন জগন্নাথ দর্শনে। শ্রীমায়ের জন্য রত্ববেদী খালি 
করে সকল মূর্তি দেখাবার বিশেষ ব্যবস্থা হয়। সারদাদেবী স্বহস্তে আশুতোষ মিত্র 
ও নীলমাধবের মস্তক রত্ববেদীতে স্পর্শ করিয়ে বলেন, “গুরু ইষ্ট একত্রে দেখতে 
হয়।” 

সারদাদেবীর ইচ্ছানুসারে ক্ষেত্রবাসীর মঠে একদিন পাণগা এসে গুথি থেকে 
জগন্নাথ বিগ্রহের ইতিহাস ও মাহাত্ম্য পাঠ করে শোনান। সেদিন ৫০ জন পাণগ্ডার 
পরিতৃপ্তি সহকারে ভোজনেরও ব্যবস্থা ছিল। 

পুরী অবস্থানকালে সারদাদেবীর পায়ে একটি ফোড়া হয়। এর জন্য তিনি 
অতিশয় কষ্ট পাচ্ছিলেন অথচ কিছুতেই অপারেশন করাবার সম্মতি দিচ্ছিলেন 
না। প্রেমানন্দ স্বামী একদিন একজন অল্পবয়সী ডাক্তার ডেকে আনলেন। পূর্ব 
ব্যবস্থামত তিনি সাধারণ ভক্তরূপে উপস্থিত হয়ে মাকে প্রণাম করতে চান। 
অবগুঠনবতী শ্রীমা তার সামনে উপস্থিত হতে তিনি প্রণামের ছলে নিচু হয়ে 
ফোড়ার মুখটি চিরে দিয়ে “মা, আমার অপরাধ নেবেন না' বলে সঙ্গে সঙ্গে 
অদৃশ্য । অবগুষ্ঠনবতী বলে তিনি প্রথমে কিছুই বুঝতে পারেননি কিন্তু তারপর 
আশুতোষ মিত্র যখন টিপে টিপে পুজ রক্ত বার করে দিলেন তখনই সমস্ত 
ব্যাপারটা বুঝতে পেরে শুরু করলেন ভ€ সনা। পূর্বে সংগৃহীত নিমপাতার জলে 
ক্ষতস্থান ধুয়ে দেবার পর শ্রীমা স্বস্তির নিঃশ্বাস ফেলে চাদর খুলে বললেন, “আহ 
আরাম হল।' আশুতোষ মিত্রই নিয়মিত ৩/৪ দিন ক্ষতস্থান ধুয়ে ব্যাণ্ডেজ ধাধার 
কাজ করে তাকে যন্ত্রণামুক্ত করেন। 

এই সময় একদিন সারদাদেবী অত্যন্ত গোপনে আশুতোষ মিত্রকে জয়রামবাটী 
পাঠিয়ে দেন মাতা শ্যামাসুন্দরী ও মধ্যম ভ্রাতা কালীকুমারকে পুরীতে নিয়ে 
আসার জন্য। এই গোপনীয়তার কারণ হল, বিকৃতমস্তিষ্কা সুরবালা তিনি ভিন্ন 
অন্য কেউ সারদাদেবীর ন্েহের অংশীদার হোক, এটা বরদাস্ত করতে পারতেন না 
এবং তাই নিয়ে রীতিমত অশান্তির সৃষ্টি করতেন। যথাসময়ে আশুতোষ মিত্র 
জয়রামবাটী গৌছে শ্যামাসুন্দরী ও কালীকুমারকে পুরী যাওয়ার আহান জানালে 
কালীকুমার নিজের শ্বশুরবাড়ি গেলেন সংবাদ দিতে । ফলে পুরী যাত্রীর 

দল হয়ে দ্লাড়াল বিরাট- শ্যামাসুন্দরী, কালীকুমার, তার শ্বশুর-শাশুড়ী এবং দুটি 
ছেলে। এ ছাড়াও গ্রামস্থ এক বৃদ্ধ সদগোপ সীতারাম ঘোষও এই দলে যোগ 
দিলেন, অবশ্য নিজ অর্থব্যয়ে। আবার এর কিছুদিনের মধ্যে সস্ত্রীক বরদাপ্রসাদ 
শ্রীম-র সঙ্গে পুরী গৌছান। সকলে পুরীতে মিলিত হবার পর শ্রীমায়ের আশঙ্কাই 
সত্য হল। সুরবালা দারুণ ক্ষিপ্ত হয়ে শ্রীমাকে যৎপরোনাস্তি অপমানসূচক কথা 
শোনাতে লাগলেন।১ 

কখনো কখনো সারদাদেবী সকলকে নিয়ে সমুদ্রতটে গিয়ে বসতেন। সেসময় 
কখনো তিনি আনন্দউজ্জ্বলা-__শিশুদের খেলাধূলা দেখে পরমতৃপ্তিতে বলতেন, 
“শিশুদের আনন্দ ভগবানের আনন্দস্বরূপ, বড় সুন্দর, বড় পবিভ্র। এজন্যই ঠাকুর 
বলতেন, শিশুর ন্যায় সরল পবিত্র হলে ঠাকুরকে পাওয়া যায়।” 

আবার কখনো তিনি অস্তমুখী ভাবগস্ভীরা। স্থির দৃষ্টিতে তাকিয়ে থাকতেন 
সমুদ্রের দিকে। একদিন অবিরত সমুদ্র গর্জনে বিরক্ত রামলালের স্ত্রী বলে ওঠেন, 
“সবসময় শুধু শুধু হাউ হাউ করে ঠেঁচাচ্ছে, শুনতে শুনতে কান ঝালাপালা হয়ে 
গেল। কেন, একটু সময় কি চুপচাপ থাকতে পারে না!” দিগস্তবিস্তৃত সমুদ্রের 
দিকে তাকিয়ে করুণ কণ্ঠে শ্রীমা বললেন, “ওর কি কম দুঃখু বৌমা? ওর বুকটা 
যে চৌচির হয়ে যাচ্ছে। দেবতা আর অসুর মিলে যে যার লভ্যগণ্ডার জন্যে 
সমুদ্দুরকে বন্ধন করলে, মন্থন করলে; ওর অতলগর্ভে লুকিয়ে রাখা ধনরত্ব, 
অমৃত, চন্দ্র, সৃয্যি কত কি লুটে নিলে; শেষে কিনা ওর প্রাণাধিক কন্যা কমলাকেও 
কেড়ে নিলে! পিতার এ বুকচেরা দুঃখ কি কম গা £ মেয়েকে একবারটি ফিরিয়ে 
পাবার জন্যে সমুদ্দুর এত চিৎকার ।” 

সমুদ্রমস্থনের পৌরাণিক কাহিনী মানবিকতার আলোয় মর্মস্পশী হয়ে উঠল 
সারদাদেবীর ব্যাখ্যায় । 

অন্য আর একদিন এই সমুদ্র-বেলাভূমিতেই বলরাম বসুর শাশুড়ী ও অন্য 
একজন মহিলার কাছে জপের শক্তি সম্পর্কে আলোচনা প্রসঙ্গে বললেন ( “খুব 
করে জপ করবে । সংসারের কাজের তো শেষ নেই, কাজ করতে করতেই জপ 
করবে। 'জপাৎ সিদ্ধি'- জপ হতেই সিদ্ধি আসে । ভগবানের নাম জপতে জপতে 
মানুষের ইন্দ্রিয়গুলির অনিষ্ট শক্তিও নষ্ট হয়ে যায়। জপের এমনি শক্তি যে, 
অবিরাম নাম জপের গুণে কোন কোন সাধকের রিপুর জাগরণই হয় না 

একদিন ইচ্ছা হল তোটা গোপীনাথ দর্শনের। সকলকে সঙ্গে নিয়ে হেটে 

১। আশুতোষ মিত্রের 'প্রীমা' গ্রন্থ অনুযায়ী ার সঙ্গে উপরোক্ত কয়জন পুরী গিয়েছিলেন ব্রহ্মচারী 
অক্ষয়চৈতনা গ্রন্থে লিখেছেন “কিছুদিন পরে মাস্টার মহাশয়ের সঙ্গে কলিকাতা হইতে 
বরদাপ্রসাদ পুরী গিয়াছিলেন। সুরবালা বরাবরই মায়ের সঙ্গে ছিলেন, শ্যামাসুন্দরী ও অপর তিন পুত্রবধূকে 


হঠাৎ সমাগত দেখিয়া মার মুখের কাছে হাত নাড়িয়া বলিতে থাকেন- “কমলানেবুর প্রাণ, তোমার ভিতর 
এত রস কে জানে সন্ধান, তোমার ভাল ভাজ (বরদাপ্রসাদের স্ত্রী ইন্দূমতী), মা সকলকে নিয়ে এসেছ।” 

চললেন। তার কিছুদিন আগেই পায়ের ফোড়া অপারেশন হয়েছে- তখনো পায়ে 
ব্যথা! ভক্তদের ইচ্ছা নয়, এতটা পথ পদব্রজে শ্রীমা যান। তারা বার বার 
অনুরোধ করতে শ্রীমা কিছুদূর যাবার পর অবশেষে একটি শকটে আরোহণ 
করতে বাধ্য হন। পথের মাঝখানে চটক-পর্বত- বালুকা পাহাড়। দূর থেকে 
সেই চটক পর্বত দেখে একজন বলে উঠলেন, “এ যে চটক পর্বত।” সঙ্গে সঙ্গে 
শ্রীমা গাড়ি থেকে নেমে হেঁটে চললেন সেই পর্বতের দিকে- উন্মাদিনীর মত 
দ্রুত পায়ে। কিছুদূর গিয়ে তার গতি মন্থর হয়ে গেল। তিনি নিষ্পলক দৃষ্টিতে 
তাকিয়ে রইলেন চটক পর্বতের দিকে । এই অবস্থায় তার সঙ্গী ভক্ত মহিলারা 
তাকে অতি সম্তর্পণে গাড়িতে তুলে ফেরার পথে অগ্রসর হলেন। তোটা 
গোপীনাথ দেখা অসমাপ্তই রয়ে গেল। 

কিছুদিন পুরীবাসের ফলে সারদাদেবীর স্বাস্থ্যের সামান্য উন্নতি হয়। এখানে 
তিনি দু'দিন  সমুদ্রন্নান করেন- গুপ্ডিচাবাড়ি, নরেন্দ্র সরোবর, জগন্নাথদেবের 
রন্ধনশালা ইত্যাদি দ্রষ্টব্য স্থানও দর্শন করেন। একদিন তিনি নারীভক্তদের নিয়ে 
সাক্ষীগোপাল দর্শনে যান। পারিপার্থিক পরিবেশ ও বিগ্রহ দর্শন করে হঠাৎ তিনি 
ভাবস্থ অবস্থায় বলে ওঠেন “এ কি বৃন্দাবন ? মন্দির প্রাঙ্গণে একটি তমালবৃক্ষ 
ছিল-__সেটিকে স্পর্শ করে শ্রীমা বলেন, “একে দেখে বৃন্দাবন ও শ্রীকৃষ্ণের কথাই 
মনে পড়ছে। সেদিনই রাত্রে ফেরার সময় তাকে রীতিমত দুর্ভোগে ভুগতে 
হয়েছিল। শেষ ট্রেনটি ধরতে না পারায় পুরী ফেরার ব্যাপারে দারুণ অনিশ্চয়তা । 
শেষ পর্যন্ত স্টেশন কর্তৃপক্ষের চেষ্টায় পার্শেল এক্সপ্রেসে পুরী ফেরেন। 

পুরী থেকেই আবার একদিন যান ভুবনেশ্বরে- সম্ভবত সেখানে এক বা দু'দিন 
যাপনও করেছিলেন। ভুবনেশ্বর স্টেশনে পাণ্ডা ঈশ্বর বড়র একান্ত অনুরোধে 
ভক্তদের অনিচ্ছাসত্বেও তিনি তার গৃহে আশ্রয় গ্রহণ করেন।১ দরিদ্র ব্রাহ্মণের 
কুটিরে উপস্থিত হয়ে সারদাদেবী আনন্দিত কণ্ঠে বলে ওঠেন, “এতক্ষণে প্রাণ যেন 
হায় করে জুড়ালো।' পাণ্ডার আস্তরিকতায় তিনি মুগ্ধ । বিন্দুসরোবরে স্নান করে 
লিঙ্গরাজ দর্শন করেন সারদাদেবী ও তার সঙ্গিনীরা। ভুবনেশ্বরের অনাদিলিঙ্গের 
এক অংশ হরি, অপর অংশ হর। সারদাদেবী পত্র পুষ্প, অক্ষত বিন্বপত্র, চন্দনাদি 
দিয়ে হরিহরের পূজা ও আরতি করেন। সেখান থেকে গৌরীকুণ্ডে গিয়ে সকলে 
পুনরায় স্নান করে ঈশ্বর বড়র গৃহে প্রসাদ গ্রহণ করেন। পরদিবস গরুর গাড়িতে 
সকলে উদয়গিরি ও খগুগিরিতে যান। শ্রীমা একটি গুহায় বসে কিছুক্ষণ জপ 
করেন। ভুবনেশ্বর প্রত্যাগমন করে তিনি পুনরায় পুরী যান। 


১। সম্প্রতি লেখকের সঙ্গে ঈশ্বর বড়ুর পৌত্রের ভুবনেশ্বরে সাক্ষাৎ হয়। তিনি তার পিতামহের নাম 
বলেন ঈশ্বর শিঙ্গারী। 

কালীকুমার, তার পত্তী প্রভৃতি কয়েকজন জানুয়ারি মাসের প্রথমার্ধে (পৌষ 
মাসে) প্রত্যাবর্তন করেন- শ্রীমা প্রভৃতি বাকি সকলে ফিরে আসেন জানুয়ারির 
শেষার্ধে। এই সময় তার কলকাতায় অবস্থিতির সংবাদ পাওয়া যায় নিবেদিতার 
একটি চিঠিতে । নিবেদিতা ছিলেন ১৭ বোসপাড়া লেনে- তখন তিনি প্রায় 
নিত্যই মাতৃসমীপে উপস্থিত হতেন। ২৩ ফেব্রুয়ারি ম্যাকলাউডকে নিবেদিতা 
লিখেছেন, “শ্রীমা তোমাকে তার ভালোবাসা ও আশীর্বাদ জানাচ্ছেন। সর্বদাই 
তিনি একইরকম।” 


শ্যামাসুন্দরী কিছুদিন কলকাতায় অবস্থানের পর প্রসন্নকুমারের বন্ধু রামনাথ 
বন্দ্যোপাধ্যায়ের সঙ্গে দেশে ফিরে যান। সারদাদেবী কলকাতায় গৌছবার 
কিছুদিন পরে সম্ভবত মার্চ বা এপ্রিল মাসে নীলমাধবের মৃত্যু হয়। শেষ 
কয়েকদিন সারদাদেবী অক্রাস্তভাবে তার সেবা করেন। মৃত্যুর দিন প্রাণবিয়োগের 
অব্যবহিত পূর্ব পর্যস্ত তিনি ছিলেন শয্যাপার্থে কিন্তু তার আহারের সময় উপস্থিত 
হওয়ায় এক রকম জোর করে এবং স্তোকবাক্যে ভুলিয়ে কক্ষান্তরে পাঠানো হয়। 
আহারের সামান্য সময়টুকুর মধ্যেই নীলমাধবের মৃত্যুমুহূর্তটি দেখা যায়। শ্রীমা 
কোনরকম আহার শেষ করে এসে মৃত খুল্পতাতকে দেখে সখেদে বলেছিলেন, “ও 
ছাইপ্পাশ খেতে কেন আমায় ডাকলে ? খাওয়াটাই কি বড় হল? খুড়োকে একবার 
শেষ দেখা দেখতে পেলুম নি।” উচ্চকণ্ঠে কিছুক্ষণ কান্নার পর পুনরায় শান্ত মৃ্তি 
ধারণ করে নিজের কক্ষ থেকে ফিরে এসে শবদেহের মাথায় ও বুকে করজপ 
করতে থাকেন। তারপর সকারের বন্দোবস্ত । ললিত বন্দ্যোপাধ্যায়, গণেন্দ্রনাথ, 
প্রসন্নকুমার ও আশুতোষ মিত্র শববাহক। কিন্তু আশুতোষ মিত্র কেন? 
গোলাপ-মা প্রতিবাদ জানিয়ে বললেন, “মা, আশু শুদ্দুর হয়ে ব্রাহ্মণের মড়া 
লে? শান্ত কঠে সারদাদেবী বললেন, “শুদ্দুর কে? _ছেলে। ভক্তের জাত 
আছে কি গোলাপ? সমস্যার সেইখানেই ইতি। 


চতুর্থ দিনে শ্রীমা চতুর্থী উপলক্ষে তিনজন শববাহককে প্রেসন্নকুমারের 
অশৌচ বলে তাকে বাদ দিয়ে) ব্রাহ্মণ বা ভক্তভোজন করান এবং প্রত্যেককে 
একখানি করে বস্ত্র দান করেন। 


এপ্রিল মাসে শ্রীমায়ের কয়েকটি ফটো তোলা হয় চিৎপুর রোডের বি. দত্তের 
স্টুডিওতে-_সে ছবিতে মায়ের সঙ্গে ছিলেন লঙ্ষ্মীদেবী, নলিনী, রাধু প্রভৃতি 
পরের মাসে স্বামী বিরজানন্দের আগ্রহে টৌরঙ্গীস্থ ভ্যানডাইক কোম্পানীতে 
শ্রীমায়ের আরও একটি আলোকচিত্র গ্রহণ করা হয়-_সেটি সারদাদেবীর একক 


৭৬ 


ছবি- সম্মুখে দৃষ্টি রেখে আসনোপরি উপবিষ্ট, তার দক্ষিণে টবে একটি ফুলগাছ। ১ 

এপ্রিল মাসে নিবেদিতা গুরুতর অসুস্থ হয়ে পড়লে সারদাদেবী ৪ এপ্রিল 
নিবেদিতাকে দেখতে গিয়েছিলেন। ৫ এপ্রিল ' তারিখে নিবেদিতা মিস 
ম্যাকলাউডকে লিখেছেন, “শ্রীমা গতকাল আমায় দেখতে এসেছিলেন। আমি 
এখন বিপদ-মুক্ত জেনে কী খুশি! আমি কখনো ভালবাসায়ভরা অমন মুখ 
দেখিনি ।” 

১৯০৫ স্রীস্টাব্দের ৪ মে নিবেদিতা ম্যাকলাউডকে দার্জিলিঙ থেকে লিখেছেন, 
“প্লেগটা খুব খারাপ রোগ। খুব শীঘ্ই শ্রীমা কলকাতা ত্যাগ করবেন জেনে খুশি 
হয়েছিলাম কিন্তু এখন শুনছি তার তাড়াতাড়ি যাওয়া হচ্ছে না।... তার চারিপাশ 
ঘিরে যে সব লোক রয়েছে তারা তার ভালোমানুষির উপর জোর খাটান আর 
তিনি সব সময় সেটা মেনে নেন।” অবশ্য তার পরের মাসেই জুনে ১৯০৫, 
জ্যৈষ্ঠ ১৩১২ বঙ্গাব্দ) শ্রীমা বিষু্পুরের পথে জয়রামবাটী যাত্রা করেন। যাবার 
আগে তিনি বাবুরাম মহারাজের হাতে শ্রীরামকৃষ্ণের কবচটি তুলে দিয়ে মঠে তার 
নিত্যপূজার নির্দেশ দেন। এতদিন তিনিই নিত্যপূজা করতেন কিন্তু পল্লীগ্রামে তার 
অসুস্থকালে যদি কেউ চুরি করে এই আশঙ্কাতেই সেটি তিনি মঠে সুরক্ষার ব্যবস্থা 
করেন- বলেছিলেন, “ঠাকুরের কবচখানি এতদিন আমার কাছে ছিল, মঠে 
দিলুম। কি জানি, শরীরের ভদ্দরাভদ্দর আছে__কখন কি হয় বলা ত যায় না। 
হয়ত জ্বরে পড়ে আছি_-্ঁশ নেই-_-কেউ সময় পেয়ে চুরি করে নিলে । দেশ ত 
দেখেছ। কাউকে বিশ্বেস নেই।” 


বিষুপুরের পথে এই প্রথম যাত্রা। যাবতীয় ব্যবস্থার জন্য আশুতোষ মিত্র 
আগেই রওনা হয়ে গেলেন। একজন ডিটেকটিভ ইন্স্পেক্টর ছিলেন যোগীন-মার 
আত্মীয়। তিনি দুটি চিঠি দিলেন, একটি বিষুপুর থানায়, অপরটি কোতুলপুর 
থানায়। আশুতোষ বিষুপুর পৌছে থানার দারোগার সঙ্গে যোগাযোগ করে চটা, 
পাচক ও গরুর গাড়ির ব্যবস্থা করে রাখলেন। শ্রীমা বিষুপুর পৌছে পূর্বব্যবস্থামত 
চটাতে পূজা ও আহারাদি শেষ করে আবার সন্ধ্যার পূর্বেই কোতুলপুর যাত্রা 


১। প্রসঙ্গত শ্রীমায়ের প্রচলিত ছবিগুলি সম্পর্কে কিছু আলোচনার প্রয়োজন। শ্রীমায়ের প্রথম 
আলোকচিত্র তোলা হয় ১৮৯৮ শ্বীস্টাব্দে শ্রীমতী ওলি বুলের (মায়ের ভাষায় সারা মেমসাহেব) 
বাবস্থাপনায়। শ্রীরামকৃষ্ণের প্রথম ছবি তোলা হয়েছিল তার ৪৫ বছর বয়সে, সারদাদেবীরও প্রথম ফটো 
নেওয়া হয় ৪৫ বছর বয়সে। তবে তার যে ছবিটি সর্বত্র পূজিত ও বহুল প্রচারিত সেটি কিন্তু প্রথম ছবি 
নয়-_দ্বিতীয় ছবি। একই দিনে একই অবস্থানে তোলা হয় দ্বিতীয় ছবিটি। প্রথম ছবিতে মা নতমুখী। 
ইংরেজ ক্যামেরাম্যান সে ছবিটি তুলে সন্তুষ্ট হতে পারেননি । সেই অবস্থায় মা মুখ তুলে প্রশ্ন করেন 
'হয়েছে কি” ক্যামেরাম্যান সেই সুযোগটি হারাননি-_তিনি সঙ্গে সঙ্গে দ্বিতীয় ছবিটি তুলে নেন। এই 
একই দিনে নিবেদিতার সঙ্গে মুখোমুখি বসিয়ে ঠার আরও একটি ছবি 'তোলা হয়। সেটিও বিশেষ 
পরিচিত ও বহু ব্যবহৃত। 

করলেন। বিষুপুর পর্যস্ত তার সঙ্গে এসেছিলেন কৃষ্ণলাল ও গণেশ 
মহারাজ-_ঙারা বিষ্পুর থেকে কলকাতায় ফিরে যান। 

পরদিন প্রত্যুষে কোতুলপুর পৌছে স্থানীয় দারোগার সাহায্যে চটী ও পাক্ষির 
ব্যবস্থা হয়। পৃজা, রান্না, আহারাদি শেষ করে শ্রীমা ও রাধু পাক্ষিতে এবং অন্যান্য 
সকলে গরুর গাড়িতে যাত্রা শুরু করে সন্ধ্যায় জয়রামবাটী গৌছান। 

১৯০৫ শ্রীস্টাব্দের শেষের দিকে প্রসন্নকুমারের প্রথমা স্ত্রী রামপ্রিয়া অকস্মাৎ 
কলেরা রোগে আক্রান্ত হয়ে পরলোকগমন করেন। গ্রামে চিকিৎসক নেই, 
চিকিৎসার ব্যবস্থাও কিছু নেই। প্রকৃতপক্ষে বিনা চিকিৎসাতেই তার মৃত্যু ঘটে। 
প্রসন্নকুমার তখন কলকাতায়। জয়রামবাটীতে রামপ্রিয়ার কাছে দু কন্যা নলিনী ও 
সুশীলা (মাকু)। সারদাদেবী পূর্বেই অভয়চরণের কন্যা রাধারানীর (রাধু) ভার 
গ্রহণ করেছিলেন-_ এখন প্রসন্নকুমারের দুই নাবালিকা কন্যার ভারও তারই ওপর 
ন্যস্ত হল। 

স্ত্রী বিয়োগের অল্প কিছুদিনের মধ্যেই প্রসন্নকুমার দ্বিতীয়বার দারপরিগ্রহ করার 
জন্য ব্যস্ত হয়ে উঠলেন, সারদাদেবীর কাছে উপস্থিত হয়ে অনুমতি প্রার্থনা করে, 
তাকে বললেন, “দিদি তুমি অনুমতি না দিলে একাজ কিছুতেই হবে না। তবে 
ভেবে দেখো, আমার মেয়েদের কে দেখবে? অসময়ে কে আমার সেবা করবে £ 
তুমি অনুমতি দাও, তুমি আশীর্বাদ কর।” 

সারদাদেবী দৃঢ়কষ্ঠে বললেন-“বিয়ে একবার। দ্যাখ দেখি মেয়েরা কেমন 
থাকে। আমি রয়েছি, তোর সেবার ভাবনা কি ? বিয়ে করার ইচ্ছে হলেই ছেলেরা 
বলে, অসময়ে কে আমাকে দেখবে, শেষে হাসপাতালে মরতে হবে !' 

প্রসন্নকুমার সারদাদেবীর দৃঢ়তায় তখনকার মত নিরস্ত হলেও একেবারে হাল 
ছাড়লেন না। অল্প কিছুদিন পরেই আবার জ্ঞোষ্ঠা ভগ্নীকে বোঝাতে শুরু 
কর, নিজের ইচ্ছেয় কর। তুই আমাকে জড়াচ্ছিস কেন ? শাস্ত্রে নিয়ম আছে বটে, 
তবু গেরো। একদিকে মেয়েরা তোকে শত্রু ভাববে, আর একদিকে যে আসবে 
সে নিতান্ত ভাল মানুষটি না হলে, তোর দুই মেয়েকে শক্র ভাববে । তোরই 
অশান্তি বাড়বে। আমি আর কি বলবো বল? ঠাকুর তোর ভাল করুন।' 

এইটুকু সম্মতি আদায় করেই অল্প কিছুদিন পরে প্রসন্নকুমার শিহড় নিবাসিনী 
সুবাসিনী দেবীকে বিবাহ করেন।১ 


১। বামপ্রিযা দেবীব মৃত্যু ১৯০৫ সালেব শেষার্ধেব বলে উল্লেখ কবেছেন স্বামী গন্ভীবানন্দ; অপর 
পক্ষে দুর্গাপুবীদেবী তাব “সাবদা-বামকৃষ্ণ' গ্রন্থে কয়েকটি পত্রসহযোগে এটিকে ১৯০৭-এব ঘটনা রূপে 
উপস্থিত কবেছেন। আমবা অবশা স্বামী গন্ভীবানন্দকেই অনুসবণ করেছি। তবে প্রসন্নকুমাবের দ্বিতীয় 
বিবাহেব বর্ণনা দুর্গাপুবীদেবী অনুসাবী। 

১৯০৬ শ্রীস্টাব্সের জানুয়ারি মাসের মাঝামাঝি (মাঘ ১৩১২ বঙ্গাব্দের ১ম 
সপ্তাহে) শ্যামাসুন্দরীরও অকস্মাৎ পরলোকপ্রাপ্তি ঘটল। সকালে একটি 
স্ত্রীলোকের কাছ থেকে ধান ও সর্ষের বিনিময়ে কিছু শাকসব্জী কিনে টেকিশালে 
ধান কোটায় সাহায্য করছিলেন তিনি। ইতিমধ্যে বারদুয়েক দাস্ত হয়। দ্বিতীয়বার 
শৌচ সেরে ফিরে এসে শ্রীমায়ের জনৈক সেবককে বলেন, “ভাই আর ধাচব না। 
মাথা কি রকম করছে।' সেবক সঙ্গে সঙ্গে ডেকে আনলেন সারদাদেবীকে। 
সারদাদেবী তাকে তৃতীয়বার শৌচে নিয়ে গেলেন। শ্যামাসুন্দরী ফিরে এসে 
বললেন, 'কুমড়োর খ্যাট খেতে ইচ্ছে করছে।' সাস্তবনাচ্ছলে শ্রীমা বললেন, 
“কুমড়ো তো ভারি জিনিস! সেরে ওঠো, খাবে।” কিন্তু বৃদ্ধা শেষবারের মত 
জলপান করতে চাইলে শ্রীমা তার মুখে তিনবার গঙ্গাজল দেন। তার পরই তার 
দেহ স্পন্দনহীন। মৃত্যু আসন্ন বুঝে শ্রীমা তার মাথায় ও বুকে করজপ করেন। 
সকাল ৯টায় তার শেষ নিঃশ্বাসপড়ল। সংবাদ পেয়ে বরদাপ্রসাদ মাঠ থেকে ছুটে 
এলেন। যথাসময়ে আমোদরের তীরে তার শেষকৃত্য সম্পন্ন হল। 


শ্যামাসুন্দরীর মৃত্যুসংবাদ কলকাতায় গৌছলে স্বামী সারদানন্দ শ্রাদ্ধের জন্য 
প্রয়োজনীয় যাবতীয় ব্যবস্থা গ্রহণ করেন। তিনি কলকাতার থেকে সকল জিনিস 
সংগ্রহ করে জয়রামবাটীতে পাঠান। শ্রীমায়ের ভ্রাতৃকুল সকলেই তার 
মুখাপেক্ষী শ্যামাসুন্দরীর উপযুক্ত শ্রাদ্ধানুষ্ঠানের আর্থিক ক্ষমতা তাদের ছিল 
না। স্বামী সারদানন্দ প্রেরিত সামগ্রী দিয়ে বেশ ঘটা করেই শ্যামাসুন্দরীর শ্রাদ্ধ 
সম্পন্ন হল। প্চিশটি পিতলের ঘড়া, ছাতা, আসন প্রভৃতি দান করা হল। 
ব্রাহ্মণ-অব্রাহ্মণ নির্বিশেষে গ্রামস্থ সকলকেই ভূরিভোজে পরিতুষ্ট করা হয়। 
শ্যামাসুন্দরীর অস্তিম ইচ্ছার কথা স্মরণ করে 'কুমড়োর খ্্যাট' ছিল আহার্য 
তালিকার অন্যতম পদ। 


মাতৃুশোক ও পরবর্তীকালে শ্রাদ্ধের কার্ষে অতিরিক্ত পরিশ্রমের জন্য 
সারদাদেবীর শরীর দুর্বল হয়ে পড়ে। আনুমানিক মার্চ-এপ্রিল মাসে ভক্তেরা 
স্াকে কলকাতায় আনেন এবং ২/১ বাগবাজার স্ট্রিটের বাড়িতেই তার অবস্থানের 
ব্যবস্থা হয়। 


১৯০৬ স্রীষ্টাব্দের ৮ জুলাই নিবেদিতার স্কুল বাড়ির একটি কক্ষে গোপ্রালের 
মার মহাসম্যধ্রি। তার আগে একদিন সারদাদেবী গোপালের মাকে দেখতে যান। 
অঘোরমণিদেবী রামকৃষ্ণ সংঘে.গ্রোপাল্রে মা নামেই প্ররিচিতা । তার ইষ্টদেবতা 
ও বিগ্রহ ছিল বালগোপাল। তাকে তিনি জীবিত সন্তানের মতই সেবা ও যত 

করতেন। পরবর্তীকালে শ্রীরামকৃষ্ণকে দর্শন করার পরে তিনি তাকেই 
গোপালরপে দর্শন করেন এবং সেই সূত্রে সারদাদেবীকে “বৌমা' বলে ডাকতেন। 
সারদাদেবী যেদিন নিবেদিতা স্কুলে শেষ শয্যায় শায়িত গোপালের মাকে দেখতে 
যান সেদিন তিনি তাকে দেখে সাগ্রহে বলে ওঠেন “বৌমা এলি মা? এলি মা? 
তারপর অশ্রুভারাক্রাস্ত কণ্ঠে বলেন “তোমাকে দেখতে আমার বড় ইচ্ছা হয়েছিল। 
ভগিনী নিবেদিতার পত্র থেকে জানা যায় গোপালগত প্রাণ অসুস্থ অঘোরমণি 
১৯০৪-এর নভেম্বর থেকে নিবেদিতার আশ্রয়ে (১৭ বোসপাড়া লেনে) এসে 
ওঠেন। নিবেদিতা তাকে পরমযত্নে আমৃত্যু সেবা করেন। দেহত্যাগের কয়েকদিন 
আগে শেষবারের জন্য অঘোরমণিদেবী শয্যা পার্থে সারদাদেবী উপস্থিত হলে 
তিনি বলেন “গোপাল এসেছ £ তারপর হাত বাড়িয়ে দিলেন__ যেন কিছু প্রার্থনা 
করছেন। সারদাদেবী বুঝতে পারলেন না তিনি কি চাইছেন--পার্থে উপবিষ্ট 
সেবিকা তাকে জানান, শ্রীরামকৃষ্ণের সঙ্গে অভিন্নতাজ্ঞানে গোপালের মা তার 
পদধুলি প্রার্থনা করছেন। সারদাদেবী এতদিন ঠাকে আপন শ্বশ্ঠাকুরানি জ্ঞানেই 
সম্মান দিয়ে এসেছেন কিন্ত আজ এই মুহুর্তে দ্বিধার সময় নেই। সেবিকা আপন 
অঞ্চলপ্রান্তে সারদাদেবীর পদধূলি নিয়ে গোপালের মা'র মস্তকে দিলেন। 
মৃত্যুর পূর্বে গোপালের মাকে তার ইচ্ছানুসারে গঙ্গার তীরে নিয়ে যাওয়া হল 
এবং সেখানেই তার মৃত্যুলগ্ন উপস্থিত হয়। নিবেদিতার উদ্যোগে ১৮ জুলাই 
অঘোরমণি দেবীর পারলৌকিক কাজ নিম্পন্ন হল। এঁদিনই কেদার দাস 
বাগবাজারে গোপাল নিয়োগী লেনে বের্তমান ১ উদ্বোধন লেন) ৩ কাঠা ৪ ছটাক 
জমি বেলুড় মঠকে দান করেন এবং এ জমিতেই স্বামী বিবেকানন্দের বহু 
আকাঙঞ্জিককত “মায়ের বাড়ি' নির্মাণের পরিকল্পনা বাস্তবায়িত হয়। 
জগদ্ধাত্রীপূজার পূর্বেই শ্রীমা ফিরে যান জয়রামবাটীতে। 

১৯০৭ শ্রীস্টাব্দের ১ ফেুয়ারি স্বামী অরূপানন্দ (তখন রাসবিহারী) উপস্থিত 
হন জয়রামবাটীতে মাতৃসান্িধ্যে। পুর্বপরিচিতের মতই সারদাদেবী গ্রহণ করলেন 
তাকে । অরূপানন্দ সারদাদেবীকে সেদিন প্রশ্ন করেন, “মা, এই যে ঠাকুরকে 
সকলে পূর্ণব্রহ্ম সনাতন বলে, তুমি কি বল?” 

শ্রীমা উত্তরে বললেন, “হ্যা, তিনি আমার পূর্ণবরন্ম সনাতন।” 

“আমার এই কথাটিতে রাসবিহারী সন্তুষ্ট হতে পারলেন না, তিনি আবার প্রশ্ন 
করলেন, “তা প্রত্যেক স্ত্রীলোকেরই স্বামী পূর্ণব্রন্ম সনাতন। আমি সেভাবে 
জিজ্ঞাসা করছি না।” 

শ্রীমা বললেন-+শ্থ্যা, তিনি পূর্ণব্র্ম সনাতন-_স্বামীভাবেও, এমনি ভাবেও ।” 

এই সময় আর একদিন কথাপ্রসঙ্গে সারদাদেবী বলেন, “যখন আমার কোন 
ভক্তকে মনে পড়ে, আমার প্রাণ ব্যাকুল হয়, তখন হয় সে নিজে আসে, নয় তার 

চিঠিপত্র আসে। 
“এই যে তুমি এখানে এসেছ, একটা কিছু ভাব নিয়ে এসেছ। হয়তো জগল্মাতা 
ভেবে এসেছ।” 
রাসবিহারীর প্রশ্ন__“তুমি কি সকলেরই মা £ 
_প্যা।” 
রাসবিহারী-_“এই সব ইতর জীবজস্তরও ।” 
ত্রীমা--হ্যা, ওদেরও।” 
আর একদিন অরূপানন্দের প্রশ্নের জবাবে সারদাদেবী বলেন, “মন্ত্রের দ্বারা 
দেহশুদ্ধি হয়। ভগবানের মন্ত্র জপ করে মানুষ পবিত্র হয়...বৈষ্বরা মন্ত্র দিয়ে 
বলে, “এখন মন তোর'-__তাই তো 
+/মানুষ গুরু মন্ত্র দেন কানে 
' জগদ্গুরু মন্ত্র দেন প্রাণে। 
“মানতেই সব। মন শুদ্ধ না হলে কিছুই হয় না। 
“গুরু, কৃষ্ণ, বৈষ্ণব, এ তিনের দয়া হল। 
একের দয়া বিনে জীব ছারেখারে গেল।” 
“একের কিনা মনের । নিজ মনের কৃপা হওয়া চাই।” 
স্বদেশী আন্দোলনের প্রশ্নটিও সেদিন তুলেছিলেন অবপানন্দ ঃ “মা এদেশের 
দুঃখ-দুর্দীশা কি দূর হবে না?” 
শ্রীমা- ঠাকুর তো এসেছিলেন তারই জন্যে ।” 
এই সময় আর একটি বিপদ ঘটে। সুরবালা তখন পাগল । রাধুর গয়নাগুলি 
নিয়ে গিয়েছিলেন পিত্রালয়ে। সেই সময় তার পিতা গয়নাগুলি কেড়ে 
নিয়েছিলেন। ফলে তার পাগলামি আরও বৃদ্ধি পান। শ্রীমা ২৯ জানুয়ারি জনৈক 
উকিলের কাছে পত্র দিয়েছিলেন-_ 
পরম শুভাশির্বাদ পোঃ আনুড়, ২৯ জানুয়ারি, ১৯০৭ 
বিজ্ঞাপনাধ্চঠাদৌ বিশেষ পরে বাবাজীবন আমি বড়ই বিপদে 
পড়িয়াছি এই ছোটো বৌ গঙ্গান্নান করিব বলিয়া পিত্রালয়ে সমস্ত গহনা 
ও ২০০ টাকা এবং বাদুর গহনাও সমস্ত হাত হইতে কাড়িয়া লইয়াছে 
এবং এখন বলে ও গহনা কাহাকে দিইব নেই সেই ভাবনায় ছোট বৌ 
ভয়ানক পাগল হইয়া গিয়াছে, আমিও ভয়ানক কষ্টে পড়িয়াছি জানিবেন। 
ইহার উপায় কি করা হয় সত্বর সংবাদ লিখিবেন। আমি বড়ই বিপদে 
পড়িয়াছি।” 
এই সংবাদ কলকাতায় জানালে শ্রীম ও ললিত চট্টোপাধ্যায় জয়রামবাটী 
প্রীপ্রীমা--৬ ৮১ 


উপস্থিত হন। একদিন ললিতবাবু সাহেবের পোশাক পরিধান করে, পালকি চড়ে 
সুরবালার পিত্রালয়ে উপস্থিত হন। তাকে কোন সম্ত্রান্ত রাজকর্মচারী মনে করে, 
সুরবালার পিতা ভীত হয়ে মায়ের কাছে সব কিছু ফেরৎ দিয়ে যান এবং শ্রীমাও 
সে যাত্রা বিপদ থেকে উদ্ধার পান। 

॥১৩॥ 
প্রায় একবছরে পরে ১৯০৭ শ্বীস্টাব্সের অক্টোবর মাসে সারদাদেবী কলকাতায় 
আসেন গিরিশচন্দ্রের আহানে- তার দুর্গাপূজায় যোগ দিতে । তখন সারদাদেবী 
বেশ অসুস্থ কিন্তু গিরিশের জিদ শ্রীমা উপস্থিত না থাকলে পূজা হবে না। 
গিরিশচন্দ্র ও তার দিদি দৃক্ষিণাকালীর বিশেষ অনুরোধক্রমে শ্রীমাকে জানানো হল 
গিরিশের অভিপ্রায়ের কথা। সারদাদেবী তখন বার বার ম্যালেরিয়ায় আক্রান্ত হয়ে 
অত্যন্ত দুর্বল। তবু ভক্তের ইচ্ছা পূর্ণ করতে তিনি কলকাতা আসতে সম্মত 
হলেন। বিষুপুরের পথে কলকাতা রওনা হলেন তিনি। সে বছর কলকাতায় 
সাম্প্রদায়িক দাঙ্গা চলেছে, রাত্রে শহর নিষ্প্রদীপ অথচ শ্রীমা এসে গৌছবেন 
সন্ধ্যায়। তার নিরাপত্তার কথা চিন্তা করে তাকে সঙ্গে করে আনার জন্য শ্রীম ও 
ললিত চট্টোপাধ্যায় গিয়েছিলেন বিষুপুরে। শ্রীমার সঙ্গে সেবার এসেছিলেন রাধু 
ও সুরবালা। সন্ধ্যার পর হাওড়া স্টেশনে পৌছে ললিত চট্টোপাধ্যায়ের ঘোড়ার 
গাড়িতে সকলে এসে বাগবাজারে বলরামভবনে উপস্থিত হলেন। অদূরে 
গিরিশচন্দ্রের বাড়ি__সুতরাং তার সুবিধার কথা চিন্তা করে বলরামভবনেই বাসের 
ব্যবস্থা হল। 
পবদিন গিরিশভগিনী দক্ষিণাকালী শ্রীমার সঙ্গে দেখা করে কি অবস্থায় তাকে 
এই অসুস্থ শবীরেও কলকাতায় টেনে আনতে হয়েছে সেটা ব্যাখ্যা প্রসঙ্গে 
জানালেন. তিনি না এলে গিরিশচন্দ্র পূজা বন্ধ করে দেবেন বলেই স্থির 
করেছিলেন,এখন দক্ষিণা শ্রীমাকে পেয়ে নিশ্চিন্ত। 
কযেকদিন পরে শুরু হল পৃজা। সারদাদেবীর উপস্থিতিতেই কল্লারস্ত। ওদিকে 
বলরামভবনেও বহু ভক্তের সমাগম সপ্তমীর দিন থেকে। দলে দলে লোক এসে 
শ্রীমায়ের চরণে অঞ্জলি প্রদান করে। তাদের ইচ্ছাপূরণের জন্য সারদাদেবীকে সে 
কষ্ট হাসিমুখে সহ্য করতে হয় ঘণ্টার পর ঘণ্টা । আবার গিরিশভবন থেকে সংবাদ 
পৌছলেই তাকে যেতে হয় সেখানে। সেখানেও সেই একই অবস্থা-_জ্যান্ত 
দুর্গার পুজা" আপাদমস্তক চাদরে ঢেকে প্রতিমার পাশে দীড়িয়ে থাকতে হয়। 
সপ্তমী অষ্টমী এই ভাবেই কাটল কিন্তু গোল বাধল সন্ধিপূজার সময়। মধ্যরাত্রে 
সম্বিপূজা-_দুদিনের ধকলে সারদাদেবীর শরীর ক্লান্ত, অবসন্ন। ভক্তেরা দেখলেন 
এই অবস্থায় মধ্যরাত্রে গিরিশের পূজায় তার উপস্থিতি অসম্ভব। গিরিশের কাছে 
এই সংবাদ গৌছতেই তিনি ভেঙে পড়লেন । ক্রমশ সন্ধিপূজার লগ্ন উপস্থিত। 

গিরিশ মুহ্মান অবস্থায় পৃূজাস্থল থেকে দূরে চিন্তিতমুখে বসে আছেন- তার 
মাতৃপূজা অসমাপ্ত থেকে গেল! অকস্মাৎ গিরিশের খিড়কির দরজায় 
করাঘাত- সারদাদেবীর ক্ষীণ ক শোনা গেল 'ও দক্ষিণা, দরজা খোল, আমি 
এসেছি।'- "বলরাম বসুর বাড়ির পশ্চিমের গলিপথ দিয়ে সারদাদেবী ও তার স্ত্রী 
ভক্তের দল হেঁটে এসে গৌছেছেন গিরিশভবনে। গিরিশের কানে শ্রীমায়ের 
আগমনবার্তা গৌছবার সঙ্গে সঙ্গে তিনি নতুন শক্তিতে উজ্জীবিত হয়ে উল্লাসে 
ফেটে পড়লেন, “আমার পূজা সার্থক'। শ্রীমা প্রতিমার প্রতি দৃষ্টি নিবদ্ধ করে 
উত্তর-পশ্চিম কোণে দাড়ালেন। শুরু হল পৃজা। দেবী প্রতিমার পৃজার সঙ্গে সঙ্গে 
সারদাদেবীর চরণেও অঞ্জলি দিল সকলে-_-গিরিশের আত্মীয়-স্বজন, বন্ধুবান্ধব 
তো ছিলই-_থিয়েটারের অভিনেতা-অভিনেত্রীরাও বাদ গেল না। এমনকি 
তাদের স্পর্শ করা খাবারও তিনি স্বচ্ছন্দে গ্রহণ করলেন।১ এইভাবে নবমীর 
দিনটিও সকলের আনন্দে ও সারদাদেবীর ক্রেশের মধ্যে দিয়ে অতিবাহিত হল। 

দুর্গাপূজার পরেই সারদাদেবী জয়রামবাটী ফেরার জন্য ব্যস্ত হয়ে পড়লেন 
কিন্ত কালীপূজার আগে তাকে যেতে দেওয়া ভক্তদের ইচ্ছা নয়। অগত্যা 
কালীপৃূজার পরে ১১ নভেম্বর (১৯০৭) বিষুপুরের পথে ভার দেশে ফেরার 
ব্যবস্থা হল। বিষুপুর থেকে গরুর গাড়িতে দেশড়ায় এবং সেখান থেকে 
পালকিতে জয়রামবাটী-_যাবতীয় ব্যবস্থার জন্য তৃতীয় ভ্রাতা কালীকুমারকে 
পরপর দুটি চিঠি দিয়ে জানানো হল যাতে তিনি নির্ধারিত দিনে নির্দিষ্ট সময়ে 
লোকজন ও পালকি নিয়ে দেশড়ায় উপস্থিত থাকেন। সারদাদেবী এবং অন্যান্য 
মহিলারা বিষুল্পুর ও কোতুলপুর হয়ে দেশড়ায় পৌছলেন-_এবার সার সঙ্গী রাধু, 
সুরবালা, গোলাপ-মা, কুসুমকুমারী এবং আশুতোষ মিত্র । দেশড়ায গৌছেই 
তাদের চক্ুস্থির! সেখানে পালকি বা লোকজন কিছুরই সন্ধান নেই। সেখান 
থেকে জয়রামবাটী যেতে হলে শিহড় ঘুরে যেতে হবে-_-সে পথও দুর্গম। সে 
ব্যবস্থায় কেউই রাজি হলেন না। সুতরাং মাঠ অতিক্রম করে যাওয়া ছাড়া উপায় 
নেই। স্থির হল গরুর গাড়িগুলি মালপত্র সমেত গোলাপ-মা ও কুসুমকুমারীর 
জিম্মায় ছেড়ে দিয়ে ওরা প্রান্তর অতিক্রম করবেন। অন্ধকার রাত-_কোথাও 
জনবসতি নেই-ধূ ধু প্রান্তর। রাস্তা সকলেরই মোটামুটি পরিচিত তবে 
সুরবালারই অপেক্ষাকৃত বেশি-_সুতরাং তিনিই হলেন পথপ্রদর্শক | তার 
প্রদর্শিত পথে সকলে অগ্রসর হয়ে একসময় বুঝতে পারলেন তারা পথ ভুল 
করেছেন। আমোদর নদীর যে ঘাটে তাদের গৌছুবার কথা সেখানে না গৌছে 


১। সারদাদেবী সাধারণতঃ সকলেব স্পর্শ কা রান্না কবা বা আহার্য গ্রহণ কবতেন না। পবদিন যখন অন্যেব স্পষ্ট 
অল্ন ঠাকে দেওয়া হয় তখন তিনি তা গ্রহণে অসম্মতি জানালে 'গালাপ-মা বলেন, 'কিন্তু কাল তো তুমি সকলেব 
ছোয়৷ খাবার খেলে? উত্তবে তিনি বলেন, 'কাল কি আমি আমাতে ছিলুম ? 

তারা উপস্থিত হয়েছেন আঘাটায়। ভাগ্যক্রমে তখন নদীতে জল বেশি ছিল না। 
সেই আঘাটাতেই তারা নদী পার হয়ে এগিয়ে চললেন বটে কিন্ত সেটা 
জয়রামবাটী না শিহড় অভিমুখে সেটা বোঝা গেল না। তবু তারা এগিয়ে চললেন 
এবং এইভাবেই চলতে চলতে একটা ক্ষীণ আলোকরেখা দেখা গেল। কিছু 
আশ্বস্ত হয়ে তারা অগ্রসর হয়ে চিৎকার করে আলোকবাহীর দৃষ্টি আকর্ষণ করার 
চেষ্টা করলেন। এবার আলোকরেখা তাদের দিকেই অগ্রসর হতে লাগল এবং 
প্রদীপ হাতে তাদের কাছে গৌছলেন একটি স্ত্রীলোক- শ্রীমায়ের পরিচিতা। 
তিনি বললেন, “তোরা ঠিকই এসেছিস, তবে একটু আড় ধোকা) হয়ে আসার 
জন্যে গ্রামের বাইরে গৌছেছিস। তিনি স্বয়ং আলো নিয়ে তাদের শ্রামে গৌছে 
দিলেন। কিছুক্ষণ পরেই শিহড় ঘুরে গরুর গাড়ি ও মালপত্র এসে গৌছল, তখন 
প্রায় মধ্যরাত্রি। 

কালীকুমার দুটি পত্রেরই প্রাপ্তি স্বীকার করলেন কিন্তু পালকি বা লোকজন না 
পাঠানোর নানাবিধ অজুহাত দেখাতে লাগলেন। যাইহোক, একে অসুস্থ, শরীর 
তদুপরি ক্লেশকর ভ্রমণ এবং পথ পর্যটনে ক্লিষ্ট সারদাদেবী আর বিশেষ বিতর্কের 
মধ্যে গেলেন না। 

এদিকে স্বামী সারদানন্দ শ্রীমায়ের জন্য কেদার দাস প্রদত্ত জমিতে মাতৃভবন 
নির্মাণের জন্য অতিমাত্রায় উদ্শ্রীব। তার হাতে তখন স্বামীজীর পুস্তক বিক্রয় 
বাবদ মাত্র ২৭০০ টাকা সম্বল। হিসাব করে দেখা গেল তা দিয়ে ভিতটুকু মাত্র 
হতে পারে। স্বামী সারদানন্দ জেদী মানুষ-_ তিনি পাচ হাজার সাতশো টাকা খণ 
নিয়ে গৃহনির্মাণ কার্য শুরু করলেন। অবশ্য এই টাকাতেও গৃহনির্মাণ কার্য সম্পূর্ণ 
হয়নি। সারদানন্দজী আরও কিছু অর্থ সংগ্রহ করে এগারো হাজার টাকায় “মায়ের 
বাড়ি সম্পূর্ণ করলেন। একতলায় দুখানি ঘর, দ্বিতলে ৩ খানি এবং ব্রিতলে 
একখানি ঘর তৈরী হল। নিচের তলাটিতে হল “উদ্বোধন' পত্রিকার অফিস আর 
দ্বিতল ও ত্রিতলের ঘরগুলি মা এবং তার ভক্ত ও পোষ্যদের জন্য নির্দিষ্ট হল। 
বৎসরের শেষভাগে “উদ্বোধন' -এর কার্যালয় স্থানান্তরিত হল কিন্তু গৃহপ্রবেশের 
সময় শ্রীমা জয়রামবাটীতেই ছিলেন। 

১৯০৯ শ্রীস্টাব্দের মার্চ মাসের প্রথমার্ধে ব্রহ্মচারী যোগবিনোদ মাতৃসমীপে 
উপস্থিত হন কামারপুকুরে শ্রীরামকৃষ্ণের জন্মোৎসবে শ্রীমার উপস্থিতির জন্য 
অনুরোধ নিয়ে। সারদাদেবী সানন্দে সে প্রস্তাবে রাজি হয়ে উৎসবে যোগ দিয়ে 
বিশেষ প্রীত হন। 

২৪ মার্চ ভ্রাতাদের.. সৃম্পৃত্রি_ বাটোয়ারার..জন্য সারদাদেবীর আহ্ানে 
সারদানন্দজী জয়রামবাটী উপস্থিত হন-_ার সঙ্গে গেলেন গোলাপ-মা (তিনি 
ইতিমধ্যে কলকাতায় ফিরে এসেছিলেন), যোগীন-মাও একজন ব্রহ্মচারী । প্রধানত 

বৈষয়িক কাজের জন্য এলেও সারদানন্দজী বেশিরভাগ সময় ব্যস্ত থাকতেন 
শ্রীরামকৃষ্ণ প্রসঙ্গ আলোচনায় ও স্বামীজীর 'জ্ঞান-যোগ' সম্পাদনার কাজে, তবে 
ঠার ব্যক্তিত্বই ছিল সারদাদেবীর নিশ্চিস্ততার পক্ষে যথেষ্ট। 

অবশেষে জমির মাপজোকের জন্য কোয়ালপাড়া থেকে কেদারনাথ দত্তকে 
(পরে স্বামী কেশবানন্দ) আহ্ান জানানো হল। গ্রাম্য শরিকানার যা নিয়ম-_ 
ভাইয়েরা কেউ কাউকে বিশ্বাস করে না, পরস্পর কাদাছোড়াুড়ি চলতে থাকে। 
এক এক জনের এক এক রকম জিদ কিন্তু সারদানন্দের উপস্থিতির ফলে গোলমাল 
খুব বেশিদূর অগ্রসর হতে পারে না। সমস্ত সম্পত্তির দলিল এযাবৎ থাকত 
কালীকুমারের কাছে। প্রসন্নকুমার প্রথমেই চাইলেন দলিল ভাগ। এই নিয়ে শুক 
হল বিবাদ-__সারদানন্দজী রায় দিলেন-_-জমি ও দলিল একই সঙ্গে ভাগ হবে। 
প্রসম্নকুমারের সেটা মনঃপুত না হলেও তিনি মেনে নিতে বাধ্য হলেন। কিন্তু 
অল্পসময়ের জন্য সারদানন্দজী বাইরে যেতেই শুরু হল দু'ভায়ে ধস্তাধস্তি-_ 
একজন দলিল কেড়ে নিতে চায়__অন্যজন তা আকড়ে বসে থাকে। ইতিমধ্যে 
সারদানন্দজী উপস্থিত হতেই প্রসন্নকুমার নিরস্ত হলেন। দলিল কালীকুমারের 
হেপাজতেই রয়ে গেল। 

কিন্ত এই বিদ্বেষপূর্ণ পরিবেশেও সারদাদেবী স্থির, অচঞ্চলা । তিনি যথানিয়মে 
যাবতীয় সাংসারিক কাজ করে যাচ্ছেন। তার ধৈর্য দেখে বিস্মিত স্বামী সারদানন্দ 
মন্তব্য করেছিলেন, “আমাদের তো দেখেছ, পান থেকে চুণ খসতে আমরা চটে 
আগুন হই। কিন্তু মাকে দেখ। তার ভায়েরা কি কাণ্ডই করছেন; অথচ তিনি 
তেমনটিই আছেন- ধীর স্থির।” 

অশান্তির মধ্যেই ভাগ-বাটোয়ারার কাজ শেষ হল-__সালিশী দলিলও লেখা 
হল-_সালিশ হিসাবে স্বাক্ষর করলেন স্বামী সারদানন্দ, তাজপুবেব 
শ্রীসারদাপ্রসাদ চট্টোপাধ্যায় এবং জিবটার শল্ূচন্দ্র রায়। সারদাবাবু শ্রীমায়ের 
কাছে জিজ্ঞাসা করে পাঠালেন, তিনি কোন ঘরে থাকতে চান, অর্থাৎ সেই ঘরটি 
বাদ রেখেই সম্পত্তি ভাগ হবে। শ্রীমা উত্তরে বলে পাঠালেন, “ইদুরে গর্ত করে, 
সাপ সেই গর্তে বাস করে।' সারদাবাবু আবার লোক পাঠালেন সারদাদেবীর 
কাছেঃ “জমিজমা, ঘর বাড়ি সবই তো ভাগ হয়ে যাচ্ছে__ তিনি জয়রামবাটী 
এলে কোন ঘরে থাকবেন %” এবার উত্তর এল ঃ “দুদিন প্রসন্নর ঘরে, দুদিন কালীর 
ঘরে থাকব।” মায়ের ব্যবহৃত ঘরখানিও ভাগ হয়ে গেল-_বরদাপ্রসাদ দলিল 
লেখার পর যথাসময়ে কোতুলপুরে রেজিস্ট্রি হল। সারদাদেবী স্বেচ্ছায় সব স্বত্ব 
ত্যাগ করে কলকাতায় আসার জন্য প্রস্তত হলেন। যাত্রার দিন স্থির হল ২১ মে 


শুক্রবার। 
২৩ মে রবিবার (১৯০৯) সারদাদেবী প্রথম পদার্পণ করলেন অশেষ চেষ্টার 

পর তার জন্য নবনির্মিত মাতৃমন্দির “মায়ের বাড়িতে'। এতদিনে স্বামী 
বিবেকানন্দের স্বপ্ন সার্থর হল। দ্বিতলে ঠাকুরঘরের পাশে তার নির্দিষ্ট কক্ষ কিন্তু 
তিনি আপত্তি জানিয়ে বললেন, “ঠাকুরকে ছেড়ে আমার থাকা চলে না-_থাকা 
উচিতও নয়।” সুতরাং তার ইচ্ছানুযায়ী ঠাকুরের জন্য নিদিষ্ট ঘরেই তার থাকার 
ব্যবস্থা হল। ঠাকুরের জন্য তৈরী বেদীটি সুন্দর করে সাজানো হল- বেদীর ওপর 
রেশমী চন্দ্রাতপটি তৈরী করে দিলেন ভগিনী নিবেদিতা । 

শ্রীমায়ের জন্য সারদানন্দজী একটি নতুন খাট তৈরী করে রেখেছিলেন। 
ঠাকুর ঘরে শ্রীমায়ের থাকার ব্যবস্থা হলে খাটটিকে সেই ঘরে আনা হল আর তার 
পাশে রাধুর জন্য একটি পুরাতন পালঙ্ক। প্রথম রাত্রিটি সেই নতুন খাটে 
শোওয়ার পর তিনি বললেন, এই নতুন খাটে শুয়ে তার অস্বস্তি বোধ হচ্ছে কারণ 
রাধুকে পাশে না নিয়ে তিনি শুতে পারেন না। অতঃপর তার ইচ্ছানুসারে নতুন 
খাটটি অন্যত্র সরিয়ে রাধুর পালক্কেই তার রাত্রিযাপনের ব্যবস্থা হল। 

জুন মাসে (১৯০৯) সারদাদেবী আক্রান্ত হলেন পানিবসন্তে। স্বামী 
শাস্তানন্দের স্মৃতিকথায় দেখা যায় কাশী থেকে ফিরে তিনি মায়ের বাড়িতে 
সারদানন্দজীকে প্রণাম করতেই তিনি জানালেন, “মায়ের বসস্ত হয়েছে।” শ্রীমা 
সেরে ওঠার পর আরও কয়েকজন এই সংক্রামক রোগের শিকার হন। 

জুলাই মাসে বিদেশিনী ভক্ত দেবমাতা (লরা গ্লেন) এসেছিলেন- শ্রীমায়ের 
নিকট সান্নিধ্য লাভের জন্য। প্রথমে স্থির হয় তিনি উদ্বোধনে মায়ের কাছেই 
থাকবেন কিন্তু পর পর কয়েকজন বসত্ত রোগাক্রান্ত হওয়ায় ভার আবাস শেষ 
পর্যস্ত নির্দিষ্ট হয় নিবেদিতার স্কুলে 

. কথা ছিল, তিনি এসে গৌছবার পর কেউ একজন এসে তাকে পথ দেখিয়ে 
নিয়ে গিয়ে মায়ের কাছে শৌছে দেবেন কিন্তু দেবমাতা তার জন্য অপেক্ষা করেননি। 
তিনি নিজ আবাসে গৌছেই নিজে মালপত্র নিয়ে [শ্রীমা এবং অন্যান্য সন্ন্যাসীদের 
জন্য ফল, বস্ত্র ও কিছু প্রণামী) বেরিয়ে পড়লেন। পথ চলতি মানুষকে জিজ্ঞাসা 
করতে করতে তিনি মায়ের কাছে গিয়ে গৌছলেন। তাকে দেখেই শ্রীমার সানন্দ 
মন্তব্য “ওমা, দেবমাতা!' দেবমাতা লিখেছেন, “তার শ্রীচরণে নিবেদন করলাম 
নিজেকে-_ প্রণামীর সঙ্গে।...ঠার শ্রীহস্ত আমার মাথায় রাখলেন। তার স্পর্শে 
আমার অন্তর থেকে নবজীবনের তরঙ্গ উদ্বেল হয়ে আমার সমগ্র সত্তাকে প্লাবিত 
করল।' দেবমাতা কিছু খুটিনাটি ঘটনার বর্ণনা দিয়েছেন যা সারদাদেবীর চরিত্র 
বৈশিষ্ট্যের ওপর আলোকপাত করে। একবার কোন ভক্ত দুটি বাছাই করা সেরা 
আম নিয়ে এসেছেন শ্রীমায়ের জন্য । আম দুটি নিয়ে তিনি দেবমাতাকে সে দুটি 
দিতে চাইলেন। তখন আমের মরশুম প্রায় শেষ-_-দেবমাতা জানতেন, মা আম 
খুব ভালবাসেন তাই সবিনয়ে বললেন “আম দুটি আপনি রাখলে আমার বেশি 

তুমি নিলে আমার আনন্দ, কার আনন্দ বেশি হবে বলে তোমার মনে হয় ?” 
দেবমাতা বলেছিলেন, 'মা আপনার আনন্দই বেশি হবে কারণ আপনার অনেক 
বড় মন। দেবমাতা সারদাদেবীর কতকগুলি পত্র সযত্বে রক্ষা 
করেছিলেন-_তারই দু' একখানি এখানে উদ্ধৃত করছি ঃ 
(ক) আমার আদরের কন্যা, 

তোমার ভালবাসাভরা পত্রগুলি পাইয়াছি। ঠিক সময়ে উত্তর দিতে পারি 
নাই বলিয়া কিছু মনে করিও না। তোমার কথা সব সময়ে মনে পড়ে। তুমি 
যেখানে বসিয়া ধ্যান করিতে সেই জায়গাটিতে চোখ পড়িলেই তোমার সুন্দর 
মধুর চেহারাটি সম্মুখে ভাসিয়া ওঠে।'১এ বাড়ির সকলে তোমার কথা খুব বলিয়া 
থাকে। তোমার শেষ পরে স্বামী রামকৃষ্তানন্দ ভাল আছেন জানিয়া আহ্রাদিত 
হইলাম। 

আশীর্বাদিকা 
তোমার একান্ত ন্েহশীলা মাতাঠাকুরানী 


(খ) আমার আদরের কন্যা, 

তোমার পয়লা নভেম্বরের পত্র পাইয়াছি। চিঠি পাইয়া যে কী আনন্দ হইল 
তাহা বলিয়া বুঝাইতে পারিব না। আমি এখানে (পুরীতে) বায়ু পরিবর্তনের জন্য 
আসিয়াছি। আরও দু'একমাস থাকিব । আশাকরি আমাকে মধ্যে মধ্যে পত্র দিবে। 
আমি এখন আগের চেয়ে ভাল আছি। বোস্টন কেন্দ্রে স্থান পরিবর্তন হইয়াছে 
এবং ঠাকুরের ভাব দিন দিন ছড়াইয়া পড়িতেছে জানিয়া আমি সবিশেষ আনন্দিত 
হইযাছি। আদরের কন্যা আমার। আমি সকল সময় তোমার কথা 
ভাবি।...আমার স্নেহপূর্ণ আশীর্বাদ জানিও। 


তোমার স্নেহের মাতাঠাকুরানী।২ 











১। দেবমাঙার কাছে ৮ সেপ্টেম্বব (১৯০৯) চিঠিতে নিবেদিতা লিখেছেন “শ্রীমা তোমার কথা প্রায়ই 
বলেন। প্রথম রাত্রে [তুমি চলে যাওয়ার পব] তোমার শুনা স্থানটি দেখছিলেন বেদনার্ত অস্তরে।” 

এই চিঠিতে তিনি জানিয়েছেন মিঃ হ্যালক মায়ের কাছে মন্ত্র নিয়েছেন। 

২। দেবমাতার কাছে লেখা সব পত্র তারিখবিহীন এবং ক্রম-পর্যায় অনুসারী নয়। এই পত্রখানি 
অবশ্যই ১৯০৪ শ্্রীস্টাব্জের নভেম্বর-ডিসেম্বর মাসে লিখিত কারণ সেই সময় তিনি দীর্ঘকাল বায়ু 
পরিবর্তনের জন্য পুরী গিয়েছিলেন। 


৮৮ 


(গ) আমার আদরের কন্যা, 

তোমার সব পত্র যথাসময়ে পাইয়াছি। সেগুলি যে আমার কত ভাল 
লাগিয়াছে তাহা ভাষায় প্রকাশ করিতে পারিব না।...আমার ন্নেহের কন্যা, তুমি 
নিশ্চয় জানিবে, ঠাকুর তোমার সঙ্গে আছেন এবং তোমার উপরে দৃষ্টি 
রাখিতেছেন। এই মাসের ১৬ তারিখে আমি দেশে যাইব ।...এখানে সকলে ভাল 
আছে। আমার ভালবাসা ও আশীর্বাদ লইবে। 


তোমার একান্ত ন্েহময়ী মাতাঠাকুরানী।১ 


(ঘ) আমার পরম আদরের কন্যা, 
তোমার ১৬ আগস্টের পত্র পাইয়াছি। যখন তোমার কথা ভাবিতেছিলাম 
তখনই তোমার পত্র আসিল। সুতরাং বুঝিতে পার আমি কতখানি আনন্দ 
পাইয়াছি। 
তুমি আবার সুস্থ হইয়াছ এবং পরম উৎসাহে ঠাকুরের কাজ করিতেছ জানিয়া 
আমি আরও খুশি হইয়াছি। আমি আগের চাইতে এখন একটু ভাল আছি। 
সারদানন্দ, যোগীন-মা, গোলাপ-মা, সত্যকাম, কুসুমদেবী, গণেন, নিবেদিতা 
ও সুধীরা ভাল আছে। তাহারা প্রায়ই তোমার কথা বলে। আমার ভালবাসা ও 
আশীর্বাদ জানিও। আদরের কন্যা আমার ! 
ইতি 
তোমার স্নেহময়ী মাতাঠাকুরানী ।+ 


১। এই পত্রটি অবশ্যই ১৯০৯ শ্ত্রীস্টাব্দেব নভেম্বরে লেখা কারণ ১৬ নভেম্বর (১৯০৯) শ্ত্রীমা 
যাত্রা করেন। 
২। এই পত্রখানি অবশ্যই ১৯০৯-এর পরবর্তী কোনকালে লেখা কারণ উল্লেখিত ব্যক্তিদের সঙ্গে 
দেবমাতার পরিচয় উদ্বোধনে ঠার উপস্থিতিকালেই হওয়া সম্ভব। 


৮৯ 


|| ১৪ || 


নিবেদিতার পত্র থেকে জানা যায় এই সময় কারামুক্ত বিপ্লবীরা প্রায়ই 
আসতেন শ্রীমাকে প্রণাম করতে। তাদের মধ্যে কেউ কেউ জয়রামবাটীতে 
অবস্থানকালে মাতৃসমীপে উপস্থিত হয়েছিলেন। সাবদাদেবী তাদের সাহসিকতা ও 
দেশপ্রেমের প্রশংসা কবে বলেছিলেন, “কী সাহস! ঠাকুর আর নরেনই খ্রদের 
ভয়হীন করে তুলেছেন। সব তাদের দোষ।” 

৪ আগস্ট (১৯০৯) আচার্য জগদীশ বসুর স্ত্রী লেডি অবলা বসু মাতৃপদপ্রান্তে 
উপস্থিত হন। ৫ আগস্ট এই সংবাদ জানিয়ে নিবেদিতা ম্যাকলাউডকে লিখেছেন, 
“শ্রীমা সম্পূর্ণ সুস্থ। তার পাদম্পর্শ কবার জন্য গতকাল বৌ [অবলা বসুকে 
নিবেদিতা “বো” বা “বৌ' বলতেন আব জগদীশচন্দ্রকে বলতেন 79171) অর্থাৎ 
“বাচ্চা” বা শিশু] ব্যাপারটা খুব চমত্কার না? বড় বড় স্বদেশপ্রেমিকরাও 
আজকাল এটা করছেন। সকলেই এখন স্বীকার করেন স্বামীজীর মাধ্যমেই আহান 
। এসেছিল। যখন আমি সেদিন বললাম, “মা, শ্রীরামকৃষ্ণ ভবিষ্যদ্বাণী করেছিলেন 
যে একদিন তুমি অনেক সন্তান লাভ করবে, সেটা এখন ফলে যাচ্ছে__পুরো 
| দেশটাই এখন তোমার' তখন তিনি বললেন, “তাই তো দেখছি।' 

২১ আগস্ট সাবদাদেবী যোগোদ্যানের উৎসবে যোগদান করেন। 

২৯ আগস্ট মিঃ লেগেটেব মৃত্যু হয। সংবাদ পেয়ে শ্রীমা নিবেদিতা মারফৎ 
শ্রী) লেগেটকে ভালবাসা ও সহানুভূতি জানিয়ে বলেন, “ওরা ভাগাবান 


রি 
দি সেপ্টেম্বর শ্রীমা গিরিশচন্দ্রের অনুরোধে মিনার্ভা থিয়েটারে “পাগুব 
গৌরব নাটক দেখতে যান। সারদাদেবী কয়েকজন পুরুষ ও স্ত্রীভক্তকে নিয়ে 
সেদিন অভিনয় দেখতে যান। স্বামী শাস্তানন্দও ঠাদের সঙ্গে ছিলেন। 
শান্তানন্দজী লিখেছেন, (উদ্বোধন, ৬০ বর্ষ, পৃ ৭০২) গিরিশচন্দ্র সারদাদেবীকে 
বলেছিলেন, “মা অনেকদিন হল থিয়েটারে আছি। আর ও-সব ভাল লাগে না, 
ছেড়ে দেব মনে কবছি। তবে আপনি যদি অনুমতি করেন তাহলে একদিন 
আপনাকে আমার অভিনয় দেখাই আর ওই হবে আমার শেষ অভিনয়।”১ 


১। স্বামী শাস্তানন্দেব বচনায এই কথাগুলিব উল্লেখ থাকলেও গিবিশচন্দ্রেব এটি শেষ অভিনয নয। 
তিনি শেষবাব মঞ্চাবতবণ কবেন ৩০ আষাঢ, ১৩১৮ (জুলাই, ১৯১১ হ্রীঃ) 'বলিদান' নাটকে। তা ছাডা 
গিবিশেব মুখে 'একদিন আপনাকে আমাব অভিনয দেখাই' একথাগুলিও প্রযুক্ত হতে পাবে না কাবণ, 
সাবদাদেবী ইতিপূর্বে 'বিন্বমঙ্গল' নাটক দেখেছেন-___সে কথা পূর্বেই উল্লেখ কবেছি। 


৯০ 


কঞ্চুকীর ভূমিকায় গিরিশের অভিনয় দেখে সারদাদেবী আনন্দিত হন। তার 
মঞ্চাবতরণে শ্রীমা বলে ওঠেন, “ওঃ, এই বুঝি গিরিশ, তা বেশ সেজেছে তো। 
মোটেই চেনা যাচ্ছে না কিন্তু।” 

মঞ্চে কালীমূর্তির আবির্ভাবের সঙ্গে সঙ্গে যখন দেবতাদের সপ্ত বজ্ব ও 
মহামায়ার শক্তি মিলে অষ্ট বজ্ের সম্মেলন হয় তখন দেবী-সহচরী যোগিনীগণের 
কণ্ঠে “হের হরমনমোহিনী, কে বলে রে কালো মেয়ে' গানটি শুনে সারদাদেবী 
গভীর ভাবে মগ্ন হয়ে গেলেন-_ঙার সমস্ত শরীর স্থির। এই ভাবসমাধিস্থ অবস্থায় 
তিনি দীর্ঘক্ষণ ছিলেন। 


৬ অক্টোবর সারদাদেবী নিবেদিতার বিদ্যালয়ে সম্বর্ধনায় যোগ দেন। ৫ 
অক্টোবর নিবেদিতা ম্যাকলাউডকে একটি পত্রে লিখেছেন, “শুক্রবাব বিকালে 
আমরা আমাদের প্রিয় শ্রীমা সারদাদেবীকে একটা জমকালো অভ্যর্থনা জানাব 
আশা করছি!” সারদাদেবী রাধু, গোলাপ-মা প্রভৃতির সঙ্গে স্কুলে উপস্থিত হয়ে 
গাড়ি থেকে নামামাত্র নিবেদিতা ডাকে সাষ্টাঙ্গে প্রণাম করে অনুষ্ঠানস্থলে নিয়ে 


“মা'র চরণে পুষ্পাঞ্জলি দিবার জন্য [ভগিনী নিবেদিতা] আমাদের হাতে ফুল 
দিলেন। মেয়েরা পুষ্পাঞ্জলি দিয়া উঠানে দাড়াইলে সিস্টার [নিবেদিতা] একে 
একে সকলের পরিচয় দিলেন। মা মেয়েদের একটু গান গাহিতে বলিলেন 
মেয়েরা গান গাহিল এবং একটি কবিতা পড়িল। শুনিয়া মা বলিলেন, “বেশ 
পদ্যটি।' তারপর মিষ্টি প্রসাদ করিয়া আমাদের দিতে বলিলেন। কিছুক্ষণ পরে 
সিস্টার মাকে লইয়া সমস্ত ঘর এবং মেয়েদের হাতের কাজ প্রভৃতি দেখাইতে 
লাগিলেন। মা দেখেন আর আনন্দ করেন এবং বলেন, “বেশ তো শিখেছে 
মেয়েরা ।' পরে সিস্টার বিশ্রামের জন্য মাকে নিজের ঘরে লইয়া যান।” 


১৯০৯-এর ২৩ মে সারদাদেবী উদ্বোধনে প্রথম প্রবেশ করে জয়রামবাটা 
ফিরে যান ১৬ নভেম্বর । এই সুদীর্ঘ প্রায় ছ'মাস কালের মধ্যে তিনি কলকাতার 
বিভিন্ন দ্রষ্টব্যস্থান দর্শন করেন- রামরাজাতলাতেও যান ঠাকুর দর্শন করতে। 
ফেরার পথে রামকৃষ্ণপুরে নবগোপাল বসুর বাড়ি ঘুরে আসেন। এইছ'মাসে 
যেমন সাময়িক কিছু রোগভোগ করেছেন তেমনই অনেক মধুর স্মৃতিও জড়িয়ে 
আছে এই কালের সঙ্গে । সন্ধ্যারতির পরই তিনি সারদানন্দকে নির্দেশ দিতেন কিছু 
গান শোনাবার। সারদানন্দজী তবলা ও তানপুরা সহযোগে গান ধরতেন, “এস 
এস মা”, “শিবসঙ্গে সদারঙ্গে”, “দনুজদলনী নিজজন প্রতিপালিনী” ইত্যাদি-_ 
দ্বিতলে বসে সারদাদেবী নিবিষ্ট চিন্তে গান শুনতেন। একদিন ১, লক্ষ্মী দত্ত 
লেনের দত্তবাড়িতে শ্রীমায়ের উপস্থিতিতে কীর্তন গানের আসর বসল। গায়ক 


৯১ 


যতীন মিত্র। শ্রীমার সঙ্গে যথারীতি তার মহিলা ভক্তমগ্লী। চিকের আড়ালে 
বসে সবাই গান শুনছেন। মিত্র মহাশয় সেদিন গাইছিলেন মাথুর। চিকের 
আড়ালে বসে গান শুনতে শুনতে শ্রীমা ভাবস্থ। যতীনবাবু মাথুর শেষ করে যখন 
বিদায় নেবার উদ্যোগ করছেন তখন সারদাদেবী গোলাপ-মা মারফৎ বলে 
পাঠালেন, মাথুর পালা শেষ করা উচিত “মিলন'-এ। যতীনবাবু শুরু করলেন 
মিলনের পালা। সে গান শেষ করে তিনি শ্রীমাকে প্রণাম করে বিদায় নিলেন 
কিন্ত সারদাদেবী সম্পূর্ণ বাহ্যজ্ঞানশূন্য। বুদ্ধিমতী গোলাপ-মা কোনরকমে হাত 
ধরে তুলে সামান্য জলযোগান্তে গাড়িতে তুললেন_ লক্ষ্য করলেন মায়ের 
হাত-পা স্ববশে নেই। উদ্বোধনে পৌছে শ্রীমাকে দু'জনে ধরে ধরে ঠাকুরঘরে 
নিয়ে গেলেন, শ্রীমার চৈতন্য তখনও অন্তলীন__সেখানেও তিনি নিম্পলক 
দৃষ্টিতে নিম্পন্দ হয়ে দাড়িয়ে রইলেন। গোলাপ-মা বললেন, “সেই বৃন্দাবনে মার 
ভাব দেখেছিলাম আর আজ এই দেখলুম।” সে রাতে কোনভাবেই তার মন 
বাহ্যভূমিতে নামছে না দেখে সকলে একসঙ্গে “মা” 'মা' বলে ডাকতে লাগলেন। 
তাইতেই ক্রমশঃ শরীরে স্পন্দন দেখা গেল-_পরে স্পষ্ট স্বরে বললেন, 'কেন 
বাবা! ভক্তদের স্বস্তির নিঃশ্বাস পড়ল। তারপর যথাবিধি ঠাকুরের ভোগ করে 
স্বাভাবিকভাবেই কথাবার্তা বলতে শুরু করলেন। 

নিবেদিতা শ্রীমায়ের কাছে প্রত্যহ আসেন যান। শ্রীমা যেন তার কাছে এক 
পরম বিস্ময় অথচ কথাবার্তায় আচার-আচরণে তিনি সাধারণের মতোই। 
নিবেদিতা ম্যাকলাউডকে একটি পত্রে (৯ সেপ্টেম্বর, ১৯০৯) লিখেছেন, “মা 
এখনও দেখতে তেমনি ছেলেমানুষটি, সর্বদা কর্মমুখর যদিও তার বয়স এখন ৬৫ 
[প্রকৃতৃপক্ষে. ৫৫]। আমার বয়স যদিও ৪৫ কিন্তু আমাকে তার চেয়ে বয়স্ক 
দেখায়। তার শরীর ভাল নেই। নিবিড় উপবাস ও কৃচ্ছসাধনের ফল।” 

অগ্রহায়ণের প্রথম পর্যস্ত সারদাদেবী ছিলেন কলকাতায়। তখন সামান্য শীত 
পড়তে শুরু হয়েছে। তাই ভক্তেরা তার ব্যবহারের জন্য একটি পশমী গেঞ্জি শরৎ 
মহারাজ-প্রদত্ত ১০ টাকায় কিনে আনলেন। গেঞ্জি পেয়ে সারদাদেবীর খুব আনন্দ 
_তিন দিন সেটি ব্যবহারও করলেন কিন্তু চতুর্থদিন থেকে সেটি আর গায়ে 
উঠল না। ভক্তদের বললেন, 'মেয়েমানুষের কি জামা পরতে আছে বাবা? তবু 
তোমাদের মন রাখতে ৩ দিন পরেছি।' 

১৬ নভেম্বর সারদাদেবী যাত্রা করলেন জয়রামবাটী অভিমুখে । 


১৪ ডিসেম্বর উদ্বোধন বাড়ি প্রসারিত করার জন্য পার্শ্ববর্তী এক কাঠা চার 
ছটাক জমি সংগৃহীত হল এক হাজার আটশ টাকায়। 


৯ 


॥ ১৫ ।। 


১৯১০ শ্্রীস্টাব্দের জুলাই মাসে 'সারদাদেবী ফিরে এলেন কলকাতায়-_ 
নিজের বাড়িতে । ২৮ জুলাই ম্যাকলাউডকে নিবেদিতা একটি পত্রে জানিয়েছেন, 
“শ্রীমা এখন এখানে এবং সেই সঙ্গে শ্রীরামকৃষ্ণের ভ্রাতুষ্পত্রী লক্ষ্মী দিদিও। সান্ধ্য 
আসরে এখন শুধু দক্ষিণেশ্বরের গল্প-_অতীতের কাহিনী- সুতরাং বেশ ভাল 
লাগে। যোগীন-ম! র ক'দিন জ্বর হয়েছে। ন'দিদি (গিরিশচন্দ্রের ভগিনী যাকে 
তুমি সব সময় কুমারী ঘোষ বলো) সেদিন আমার সঙ্গে হাটতে হাটতে বাড়ি 
ফিরলেন। [মায়ের] বাড়িটি যেন মাধূর্যে পরিপূর্ণ।” 

এঁ একই দিনে অর্থাৎ ২৮/৭/১০ শ্রীমা শ্রীমতী ওলি বুলকে একটি পত্র দেন, 
নিবেদিতার কাছে তার অসুস্থতার সংবাদ শুনে। ইংরেজি চিঠিটি হয়ত কেউ লিখে 
দিয়েছিল শ্রীমায়ের নির্দেশমত। এখানে তার বাংলা তর্জমাটি উদ্ধৃত হল ঃ 

“মা, তুমি খুবই অসুস্থ, একথা শুনে খুবই চিন্তায় আছি। তোমার কন্যা 
নিবেদিতার কাছে শুনলাম তুমি এখন একটু ভালো আছ। ঠাকুরের কাছে তোমার 
রোগমুক্তির প্রার্থনা করি। তুমি ভালো হয়ে উঠলে আমার কত আনন্দ হবে 
কি বলব!... 

“শ্রীরামকৃষ্ণের চরণে তোমার হয়ে আমি তুলসী আর বেলপাতা দিয়েছি আর 
তিন সন্ধ্যা তার সামনে বসে তোমার জন্য প্রার্থনা করেছি।... 

“এখন এই সঙ্গে শ্রীশ্রীঠাকুরের কাছে পূজার সময় নিবেদিত পুষ্পচন্দন 
তোমার কাছে পাঠাচ্ছি। আমার গভীর ভালবাসা আশীর্বাদ অনুভব করো। 
তোমাকে খুব ভালবাসি, অন্তর থেকে আশীর্বাদ করি। তোমার কাছ থেকে 
অনেক দূরে আছি, তবু সদাই মনে হয়, তুমি কাছেই আছো। 

তোমার মা।' 


৪ঠা আগস্ট ম্যাকলাউডের কাছে নিবেদিতার লেখা একটি পত্রেও 
সারদাদেবীর সংবাদ পাওয়া যায় ঃ “শ্রীমা সর্বদাই মধুরিমায় পূর্ণ। গতরাত্রে ঠার 
চমৎকার শ্বেতপাথরের ঘরে একটি ভাষণ শোনার জন্য তিনি সকলকে অভ্যর্থনা 
জানাচ্ছিলেন। সেখানে অনেক পুরুষ উপস্থিত ছিল। শ্রীমা ও ঠার মেয়েরা 
পাশের শয়নকক্ষে চিকের আড়ালে বসেছিলেন। 

,**কয়েক সপ্তাহ এখানে থেকে তাকে বিশ্রামপ্রাপ্ত এবং আগের চেয়ে ভালো 
দেখাচ্ছে। আমার মনে হয় গ্রামে তার লোকজন তাকে এতো বেশি পরিশ্রম 

কবায় যে তার শরীর ক্ষয় হয়ে যায়।” 


বলরামবাবুর স্ত্রীর অনেক দিনের ইচ্ছা কোঠারে াদেব জমিদারীতে শ্রীমাকে 
কিছুদিনের জন্যে নিয়ে গিয়ে একাতস্তভাবে তার সেবা করেন। এবার তিনি সেই 
প্রার্থনা জানালেন সারদাদেবীর কাছে। বলরামবাবু ও তার পরিবারবর্গের প্রতি 
শ্রীরামকৃষ্ণের আদেশের কথা স্মরণ করে শ্রীমা কোঠাব গমনে সম্মতি জানালেন। 
১৯১৫-র ৫ ডিসেম্বর কোঠারে যাওয়ার দিন স্থির হল- সঙ্গে যাবেন গোলাপ-মা, 
সুরবালা, রাধু এবং স্বামী আত্মানন্দ (শুকুল মহারাজ), কৃষ্ণলাল মহারাজ, রামবাবু 
আশুতোষ মিত্র প্রভৃতি আরও দু'একজন ভক্ত। নির্দিষ্ট দিনে ট্রেনে তারা ভদ্রক 
স্টেশনে পৌছে সেখানকার কাছারিবাড়িতে কিছুক্ষণ বিশ্রাম করে পালকি 
ইত্যাদিতে সকলে উপস্থিত হলেন ভদ্রক থেকে আট-নয় ক্রোশ দূরবর্তী 
কোঠারে। তখন কোঠারের জল হাওয়া বেশ ভাল-_সকলেই বেশ আনন্দে দিন 
যাপন করছিলেন কিন্তু বাদ সাধলেন সুরবালা। ঠার পাগলামির মাত্রা বেড়ে 
যাওয়াতে বাধ্য হয়ে তাকে জয়রামবাটীতে পাঠিয়ে দেওয়া হল। 

কোঠারে অবস্থানের ব্যবস্থা ছিল সদর ও অন্দর মহলের স্বাতন্ত্য রেখে। সদর 
অংশে থাকতেন পুরুষ ভক্তের দল-_খাবার সময ডারা উপস্থিত হতেন অন্দর 
মহলে। শুকুল মহাবাজ, কৃষ্চলাল মহারাজ ও আশুতোষ বরাবরই 
নিরামিষাশী-_অপর একজন ভক্ত মাত্র মাস দুয়েক আগে নিরামিষ গ্রহণ করতে 
শুরু করেছেন। কারণ শ্রীমা যখন স্বয়ং নিবামিষ আহার করেন তখন তিনিও স্থির 
করেন আর আমিষ গ্রহণ কববেন না। 

একদিন সকলে যখন মধ্যাহু-আহাবে বসেছেন তখন গোলাপ-মা এ 
ভক্তটিকে শ্রীমার নাম করে মাছ খেতে বলেন কিন্তু ভক্তটি কিছুতেই সম্মত হলেন 
না-_বার বার শ্রীমাব আদেশেব কথা জানানো সত্বেও ভক্তটি নিজের সিদ্ধান্তে 
অবিচল হয়ে রইলেন। তখন শ্ররীমা স্বয়ং এসে উক্ত ভক্তের পাতে দুটি চিংড়ি মাছ 
দিয়ে বললেন “যা বলবার আছে বিকেলে বোলো- এখন খাও ।” ভক্তটি বাধ্য 
হয়েই সেদিন মাছ খেলেন। বিকেলে একসমযে শ্রীমা তাকে ডেকে পাঠালেন 
খিড়কির দরজায়, প্রশ্ন করলেন “মাছ খাওয়া কেন ছেড়ে দিয়েছ?” 

ভক্তটি উত্তর দিলেন, “আপনি কেন খান না?” 

সারদাদেবী দৃঢ়কঠে বললেন, “আমি.কি একমুখে খাই? তুমি কি মনে কর? 
বোকামি করো না- মাছ খাবে । আমি বলছি খাবে।” 

এই জোরের কাছে পরাস্ত হলেন ভক্তটি। তারপর থেকে আবার পূর্বের মতই 
আমিষ গ্রহণ করতে শুরু করেন। 


১৯১১ শ্রীস্টাব্দের জানুয়ারি বা ফেব্রুয়ারি মাসে কোঠারে মহা-সমারোহে 

সরস্বতীপুজার ব্যবস্থা হয়। পূজা উপলক্ষে রাত্রে প্রতিমার সামনে উত্কলদেশীয় 
যাত্রাগানের বন্দোবস্ত হল। অবশ্য এই যাত্রাগানে কোন সংলাপ ছিল না-_শুধু 
গান এবং নৃত্যকলার মাধ্যমে অভিনয়, আধুনিক পরিভাষায় যাকে বলা যেতে 
পারে নৃত্যনাট্য। সুতরাং ভাষার বিপত্তির জন্য রসগ্রহণে কারও অসুবিধা হয়নি। 
শ্রীমা সারারাত্রি জেগে এই পালা দর্শন করে এমনই মুগ্ধ হন যে ডার ইচ্ছায় 
পরদিন একই পালা পরিবেশিত হল। তৃতীয় দিনে প্রতিমা বিসর্জন। সরম্বতী- 
পূজার দিনে বলরাম বসুর পুত্র রামবাবু এবং শিলং থেকে আগত সুরেন্দ্রনাথ 
সরকার, হেমেন্দ্রকুমার মিত্র, ধীরেন্দ্রনাথ মজুমদার সারদাদেবীর কাছে মন্ত্রদীক্ষা 
গ্রহণ করেন। 

তখন কোঠারের পোস্টমাস্টার ছিলেন দেবেন্দ্রনাথ চট্টোপাধ্যায় ঘটনাক্রমে 
তিনি একসময় শ্রীস্টধর্ম গ্রহণ করেন কিন্তু পরে তার মধ্যে দেখা যায় অনুতাপ। 
স্বধর্মে ফেরার ইচ্ছা তার মধ্যে প্রবল হয়ে ওঠে। তার আগ্রহ ও মানসিক 
অনুশোচনার কথা জানতে পেরে রামকৃষ্ণ বসু (বলরামবাবুর পুত্র) ও কৃষ্ণলাল 
মহারাজ সারদাদেবীকে সব বিষয়টি জানান। ভক্তদের মুখে আনুপৃর্বিক সব শুনে 
শ্রীমা বিধান দিলেন দেবেন্দ্রবাবু যেন সরস্বতীপূজার পূর্বদিনে বলরামবাবুর 
গৃহদেবতা [কোঠারস্ত] রাধাশ্যাম ঠাদজীর সম্মুখে যথাবিধি প্রায়শ্চিত্ত করেন এবং 
গায়ত্রী মন্ত্র জপ করে যজ্ঞোপবীত ধারণ করেন তাহলেই তিনি পুনরায় ব্রাহ্মণত্ে 
ফিরতে পারবেন। সেই অনুসারে দেবেন্দ্রবাবু প্রায়শ্চিত্ত করে কৃষ্ণচলাল মহারাজের 
কাছ থেকে গায়ত্রী মন্ত্র ও যজ্ঞোপবীত গ্রহণ করেন। মুগ্ডিত মস্তক দেবেন্দ্রনাথ 
মাতৃসমীপে আগত হয়ে তকে প্রণাম করতেই শ্রীমাও প্রতিপ্রণাম করেন 
সরস্বতী পূজার দিন সারদাদেবী তাকে মন্ত্রদীক্ষা দিয়ে প্রসাদস্বরূপ একটি নতুন 
কাপড় দেন। 

কোঠারে অবস্থানকালে একদিনের একটি ঘটনার বিশদ বিবরণ দিয়েছেন 
আশুতোষ মিত্র। সরম্বতীপূজার পর একদিন বিকালে মাতৃসঙ্গ প্রত্যাশী 
আশুতোষ গিয়েছিলেন খিড়কি মহলে । সেখানে দেখেন শ্রীমা একাকী বসে 
আছেন-__পা দুটি ছড়িয়ে তার দৃষ্টি উন্মুক্ত কিন্তু বাহ্যদৃষ্টিহীন__আশুতোষের 
উপস্থিতি তিনি জানতে পারলেন না। আশুতোষ মায়ের ভাব ভঙ্গ না করে চুপ 
করে দাড়িয়ে রইলেন। ১৫/২০ মিনিট পরে তার দিকে দৃষ্টি পড়তে তিনি 
জিজ্ঞাসা করলেন,“কতক্ষণ এসেছ ?” আশুতোষ বললেন, “ বেশিক্ষণ নয়, আপনি 
কতক্ষণ এখানে এসেছেন মা £” 

শ্রীমা__“বদ্ধ হয়ে থাকতে ভাল লাগে না-_তাই দুপুরবেলা ওরা সব শুলে 
বেরিয়ে নিরিবিলিতে বসে আছি।” 

“বার বার আসা-এর কি নিস্তার নেই? যেখানে শিব, সেখানেই 

শক্তি__শিবশক্তি একত্তরে। বার বার সেই শিব সেই শক্তি । নিস্তার নেই। তবু ত 
লোকে বোঝে না-__কত কষ্ট ঠাকুর করেছেন, তাদের জন্যে। কি সব 
তপিস্যে-_তপিস্যের দরকার কি? তবু তপিস্যে- খালি লোকের জন্য। লোক 
কি পারবে £ তাদের তেজ কই, শক্তি কই? তাই ত ঠাকুরকে সব করতে হয়। 
কাকুড়গাছির একটা গান জান ?» 

আশুতোষ-_“কোন গানটা মা? 

শ্রীমা-_“এসেছে কাঙালের ঠাকুর, কাঙালের তরে'__ সত্যিই বাছারা আমার 
কাঙাল। একবার মা বলে ডাকলে কি থাকা যায় £ অমনি ঠাকুরকে আসতে হয়।” 

আশুতোষ-_“চৈতন্যদেবেও কি এই ঠাকুব ?” 

_-ষ্ট্যা, হ্যা এই ঠাকুর বার বার-_একই চাদ রোজ রোজ। নিস্তার 
নেই-_-ধরা পড়ে আছেন। তারই জীব। তিনি দেখবেন না ত কে দেখবে? ও 
পাড়ার লোক এসে £ বলেছেন, “যখনি ডাকবি মোবে, এসে দেখা দিব তোরে! 
এইটা মনে রেখো- কখনো ভুলো না- ডাকলেই পাবে-_তিনি যে কল্পতরু।” 

আশুতোষ- “আমি জানি আমার মাকে।” 

শ্রীমা-*ঠাকুরই তো মা বুলি শিখিয়েছেন। মা বলা কি ছেল আর? তার 
ছিষ্টি-_তিনি প্রসব করছেন, আবার খেযে ফেলছেন। খেয়ে ফেলছেন মানে কি? 
মুক্ত করে দিচ্ছেন। তার লীলা, তার খেলা । ... 

“বলে, “বারে বারে আসি, দুঃখ রাশি রাশি, যাতনা সহিবে ক'দিন, একি খালি 
জীবের- এ যে ঠাকুরের। তাই বসে বসে ভাবছিলুম। দেখলুম শেষ নেই। কি 
কষ্ট ঠাকুরের কে বুঝবে ?৮ 

আশুতোষ- “খালি ঠাকুরের কেন মাঃ আপনারও তো। ঠাকুর আর আপনি 
তো এক।” 

_ছিঃ, ওকথা বলতে আছে, বোকা ছেলে? আমি যে তার দাসী। 
পড়নি ? “তুমি যন্ত্রী, আমি যন্ত্র, তুমি ঘরণী আমি ঘর; যেমন করাও তেমনি করি।' 
সব ঠাকুর- ঠাকুর ছাড়া কিছু নেই। এক একবার মনে হয় জীবের ধার কি শোধ 
হবে না? আবার ভাবি-_না,এধার ত শোধ হবার নয়__াতে কুটো কেটেও 
নয- জীব যে তার।” 

আশুতোষ- “তাই বুঝি যে আসছে মন্ত্র নিতে, তাকেই দিচ্ছেন।” 

শ্রীমা--“কত শোক তাপ পেয়ে, কত জ্বালা যন্ত্রণায় জীব ছটফট করে 
আসছে। ঠাকুর না হলে কে তাদের জ্বালা ঘোচাবে ? তিনি যে ব্যথার ব্যথী। তিনি 
যে নিজে তার চেয়েও জ্বালা পাচ্ছেন, তাই তো তাদের জ্বালা বুঝছেন।” 

“একবার দেখি কি জান? দেখি না, ঠাকুর সব হয়ে রয়েছেন। যেদিকে দেখি, 
সেই দিকেই ঠাকুর-_কানাও ঠাকুর, খোড়াও ঠাকুর-_ঠাকুর ছাড়া আর কেউ 

দাঙিযে -গণেন্্রনাথ ও আশুতোষ বাস--নপিনী ্রাস্রীমা বাধু ও লক্ষমী। 


নেই। তখন বুঝলুম, তারই ছিষ্টি, তিনিই সব হয়ে রয়েছেন। জীব কোন কষ্ট 
পাচ্ছে না, তিনিই পাচ্ছেন। তাইত যে এসে কেঁদে পড়ে তাকেই উদ্ধার করতে 
হয়। তারই জিনিষে তাকেই করি। 

“এরা সব ঘুমুতে বলে। ঘুম কি আর আছে, না আসে ? মনে হয় যতক্ষণ ঘুমুব 
ততক্ষণ জপ করলে জীবের কল্যাণ হবে। এক এক বার মনে হয়, এই শরীরটুকু 
না হয়ে একটা খুব বড় শরীর হত তাহলে কত জীবের কল্যাণ হত। 

“একটা ডেও পিপড়ে যাচ্ছে__রাধি তাকে মারবে-_দেখলুম কি তা জান? 
সেটা গ্রিপড়ে ত নয়, ঠাকুর__ঠাকুরের সেই হাত পা, মুখ, চোখ, সব সেই। 
রাধিকে আটকালুম-_ভাবলুম, সব জীব ত ঠাকুরের! আমি আর কি করতে 
পাচ্ছি__কজনকে দেখতে পাচ্ছি? তিনি যে সকলের ভার আমার উপর 
দিয়েছেন। সকলকে দেখতে পাতুম, তবে ত হত।” 

সন্ধ্যা হল- মাঙ্গলিক শঙ্খঘণ্টা বেজে উঠল। শ্রীমাও উঠলেন ঠাকুরকে সন্ধ্যা 
দেবার জন্য। 


কোঠারে থাকাকালে সারদাদেবীর দাক্ষিণাত্য ভ্রমণের ব্যবস্থা হয়। তার 
নিজেরও একান্ত ইচ্ছা ছিল, রামেশ্বর দর্শন, কারণ শ্রীরামকৃষ্ণের পিতা ক্ষুদিরাম 
চট্টোপাধ্যায় রামেশ্বর থেকেই তাদের গৃহদেবতা রামশিলা সংগ্রহ করে এনে গৃহে 
প্রতিষ্ঠা করে নিতাপৃজার ব্যবস্থা করেন। সুতরাং সারদাদেবী সাগ্রহে এই 
পরিকল্পনা অনুমোদন করলেন। কলকাতায় স্বামী সারদানন্দের কাছে খবর 
ৌছলে তিনি সানন্দে যাবতীয় ব্যবস্থা করেন এবং মাদ্রাজে স্বামী রামকৃষ্ঠানন্দের 
কাছে পত্রযোগে মায়ের জন্য উপযুক্ত আয়োজনের কথা জানান। রামকৃষ্ণানন্দও 
মায়ের তীর্ঘদর্শনের ভার গ্রহণ করেন। শ্রীমার সঙ্গী হলেন কৃষ্ণলাল মহারাজ, 
গোলাপ-মা, রামবাবুর মা বেলরামবাবুর স্ত্রী),খুড়িমা ও রাধু। ইতিমধ্যে তিনি 
আশুতোষ মিত্র মারফৎ সুরবালাকেও জয়রামবাটী থেকে আনিয়ে নিয়ে তাকেও 
সঙ্গে নিয়ে যান। কোয়ালপাড়ার কেদার দত্তের স্ত্রীও তাদের সঙ্গ গ্রহণ করেন। 
১৯১০-র ফেবুয়ারি মাসে দাক্ষিণাত্য অভিমুখে ডাদের যাত্রা শুরু হল। 

স্বামী রামকৃষ্ণানন্দের ব্যবস্থামত গঞ্জাম জেলার বহরমপুরে 'কেলনার' 
কোম্পানীর তৎকালীন বাঙালী ম্যানেজার স্টেশনে উপস্থিত হয়ে সকলকে গাড়ি 
থেকে নামিয়ে নিজের বাড়ি নিয়ে গেলেন। পরদিন আবার সকলে মাদ্রাজগামী 
ট্রেনে করে গন্তব্য পথে এগিয়ে চললেন। বিকালের দিকে গাড়ি যখন 
ওয়ালটেয়ারের নিকটবর্তী হল তখন পাহাড়ের ধাপে বাড়িগুলি ট্রেন থেকে দেখে 
শ্রীমা আনন্দে উচ্ছৃসিত-_দেখ দেখ ঠিক যেন ছবির মত।” পরদিন দুপুরে তারা 

গৌছলেন মাদ্রাজে। স্টেশনে স্বামী রামকৃষ্কানন্দ এবং কয়েকজন দক্ষিণদেশীয় 
ভক্ত অপেক্ষা করছিলেন। সকলে জয়ধ্বনি সহকারে শ্রীমাকে অভ্যর্থনা 
জানালেন। মাইলাপুরে শ্রীরামকৃষ্ণ মঠের সামনেই একখানি ভাড়াবাড়ির ব্যবস্থা 
হয়েছিল। সেই বাড়িতে সঙ্গিনীদের নিয়ে প্রায় একমাস শ্রীমার অবস্থান। অবশ্য 
সেখানে অন্যান্য দ্রষ্টব্য স্থানগুলি পরিদর্শন করেছিলেন। এই সময় দেবমাতাকে 
লিখিত সারদাদেবীর একখানি পত্র বিশেষ মূল্যবান ঃ 
আদরের কন্যা আমার, 

তোমার ১৭ জানুয়ারি ও ৯ ফেব্রুয়ারির দুইখানি পত্র পাইলাম। ওয়াশিংটন ও 
বোস্টনের কাজের বিবরণ খুব আগ্রহের সহিত আমি শুনিয়াছি। ভবিষ্যতে এ 
বিষয়ে আরও জানিবার ইচ্ছা রহিল। 

দুইমাস কোঠারে কাটাইয়া আমি এখানে আসিয়াছি। তুমি যে বাটীতে অবস্থান 
করিতে আমি এখন সেখানে আছি। দেড় মাস হইল এখানে আসিয়াছি। ইহাব 
মধ্যে আমি রামেশ্বর দর্শন করিতে গিয়াছিলাম এবং সেখানে চার দিন ছিলাম। 
বলরামবাবুর পরিবারের লোকেরা এখন আমার সঙ্গে আছে। সবাই ভাল আছে, 
কেবল উহাদের পরিবারের একজন মহিলা আন্ত্বিক জ্বরে ভুগিতেছে। সে সুস্থ 
হইয়া উঠিলেই আমরা কলিকাতা রওনা হইব। কাল আমাকে বাঙ্গালোর যাইতে 
হইবে। সেখানে দু'একদিন থাকিব তারপর এখানে ফিরিয়া আসিব। 

স্বামী রামকৃষ্ঠানন্দ এখন একটু ভাল। অন্যান্য সাধুরা ভাল আছেন। 

তুমি, স্বামী পরমানন্দ এবং ওয়াশিংটন ও বোস্টনের সকল ভক্ত আমার 
আশীর্বাদ জানিও। 

ইতি 

সারদাদেবীর অন্য পত্রগুলির মত এটিও তারিখবিহীন কিন্তু কতকগুলি বিষয় 
এই পত্রটি থেকে মোটামুটি নিঃসন্দেহ হওয়া যায়। সারদাদেবী কলকাতা থেকে 
কোঠার রওনা হন ৫ ডিসেম্বর। সেখানে দু'মাস অবস্থানের পর ফেব্রুয়ারির প্রথম 
সপ্তাহে মাদ্রাজ গৌছান। মাদ্রাজ থেকে মাদুরা হয়ে রামেশ্বর যান। আবার 
বাঙ্গালোরে তার উপস্থিতির তারিখ ২৪ মারচ। “কাল আমাকে বাঙ্গালোরে যাইতে 
হইবে' কথাশুলির মধ্যে দিয়ে বোঝা যায় পত্রখানি ২২ বা ২৩ মার্চ লিখেছিলেন। 
শ্রীমা লিখিত (বা কথিত) “দেড়মাস' অবস্থানের সঙ্গেও সঙ্গতি রক্ষা হয়। 

মাদ্রাজ থেকে প্রথমেই তিনি যান রামেশ্বরের পথে মাদুরায়। মাদ্রাজ থেকে 
ট্রেন-যোগে পরদিন সকালে সকলেই মাদুরা গৌছেছিলেন। তীর্থদর্শনের সুষ্ঠ 

ব্যবস্থাপনার জন্য স্বামী রামকৃষ্ান্দও তার সঙ্গে ছিলেন। স্থানীয় 
মিউনিসিপ্যালিটির চেয়ারম্যানের গৃহে সকলে আতিথ্য গ্রহণ করেন। সেইদিনই 
অপরাহ্ে সকলে মীনাক্ষী মন্দিরের পার্খস্থ প্রস্তর নির্মিত “শিবগঙ্গা' নামক 
সরোবরে স্নান করেন এবং মন্দিরে দেবীদর্শন করেন। মন্দিরের মধ্যে অনেকগুলি 
“মগুপম্‌*__তার মধ্যে সর্বাধিক খ্যাত “হস্ত সত" ও “বসম্ভ মগ্ডপমূ । এগুলি 
দর্শন করে তারা মন্দিরে পূজা দেন এবং স্থানীয় প্রথানুযায়ী শিবগঙ্গার তীরে 
সকলে নিজের নিজের নামে প্রদীপ ভাসান। এছাড়া তিরমল নায়েকের সুপ্রসিদ্ধ 
প্রাসাদ ও তেপ্‌পা কুলম নামে সুবৃহৎ সরোবর দেখেছিলেন। 

পরদিন মধ্যাহ্নে মাদুরা থেকে রামেশ্বর অভিমুখে যাত্রাপথে মণ্ডপম -এ 
উপস্থিত হন এবং স্টীমারে সমুদ্রের খাড়ি অতিক্রম করে পাম্বান গৌছান। সেখান 
থেকে ট্রেনে রামেশ্বরে উপস্থিত হন রাত ১১টায়। পূর্ব ব্যবস্থামত পাণ্ডা গঙ্গারাম 
পীতাম্বর কর্তৃক সংগৃহীত ভাড়াবাড়িতে সকলে রাত্রি যাপন করে পরদিন মন্দিরে 
দর্শন ও পূজা দান করেন। রামেশ্বরে বালুকাময় প্রস্তরের লিঙ্গমুর্তি-_কঠিন প্রস্তর 
মূর্তি নয়। গর্ভমন্দিরে রক্ষিত সেই লিঙ্গমূর্তিটি স্বর্ণমুকুটে আচ্ছাদিত। আগত 
ভক্তেরা সেই স্বর্ণমুকুটের উপর স্নান জল ঢেলে দেন। তবে অতি প্রত্যুষে 
অনাবৃত মূর্তিরও দর্শন পাওয়া যায়। রামেশ্বরে বিগ্রহের স্নান ও ভোগের ব্যবস্থা 
হয় গঙ্গাজলে। 

পান্বান দ্বীপ ও রামেশ্বর মন্দির ছিল তখন রামনাদের রাজার অধীন। তিনি 
স্বামীজীর ভক্ত। স্বামীজী এখানে এসে দর্শকের খাতায় যে মন্তব্য লিখেছিলেন 
এবং যে বক্তৃতা দিয়েছিলেন বিগ্রহের সম্মুখস্থ দেওয়ালের গাত্রে এখনও তা' 
উৎকীর্ণ অবস্থায় দেখা যায়। সেঁই বিবেকানন্দের গুরুপত্রী শ্রীমা রামেশ্বর দর্শনে 
আসছেন শুনে তিনি তার কর্মচারীদের তারযোগে তার মন্দির ও বিগ্রহ দর্শনের 
সুষ্ঠু ব্যবস্থার নির্দেশ দিয়েছিলেন। শ্রীমা বিগ্রহ দর্শনে উপস্থিত হলে রাজাদেশ 
অনুযায়ী উপরের স্বর্ণ-আবরণ সরিয়ে দেওয়া হয়। সেই অনাচ্ছাদিত লিঙ্গমৃর্তি 
দর্শন করে সারদাদেবী অস্ফুট স্বগোততক্তি করেন, “যেমনটি রেখে গিয়েছিলাম 
ঠিক তেমনটিই আছে।” নিকটবর্তী ভক্তদের কানে কথাটি গৌছলেই তারা 
সচকিতে প্রশ্ন করেন, “মা কি বললেন ?” সহাস্যে শ্রীমা উত্তর দিলেন,“ও একটা 
কথা মুখ দিয়ে বেরিয়ে গেল।”১ সারদাদেবী মনের সাধ মিটিয়ে “রামেশ্বরকে 


১। কলকাতায় ফেরার পর দেশে যাবার পথে কোয়ালপাড়ায় কেদারবাবু শ্রীমাকে প্রশ্ন করেছিলেন, “মা, রামেশ্বর 
প্রভৃতি কেমন দেখলেন ” উত্তরে সেদিনও সারদাদেবী বলেন, “বাবা যেমনটি রেখে এসেছিলাম, ঠিক তেমনিটি 
আছে।' সদা উৎকর্ণ গোলাপ-মার কানে কথাটা গৌছতেই তিনি প্রশ্গ করেন, “মা কি বললেন শ্রীমা উত্তর দিলেন 
“কই কি বলব? বলছি এই তোমাদের কাছে যেমন শুনেছিলাম ঠিক তেমনির্টিই দেখে বড় আনন্দ হয়েছিল ।' কিন্তু 
গোলাপ-মাও সহজে ছাড়ার পাত্রী নন, তিনি উত্তর দিলেন, 'ন! মা আমি সব গুনেছি। এখন আর কথা ফেরালে কি 
হবে? পরে তিনিই সকলের কাছে শ্রীমায়ের এই মন্তব্য জানিয়ে দেন। 

গঙ্গাজলে স্নান করান। এবং স্বামী রামকৃষ্কানন্দ আনীত একশো আটটি স্বর্ণনির্মিত 
বিন্বপত্র দিয়ে পূজা করেন। রামেশ্বরে সারদাদেবী ত্রিরাত্র যাপন করেন এবং 
প্রতিদিনই মন্দিরে গিয়ে পূজার ব্যবস্থা করেন। তৃতীয় দিনে মন্দিরে বিশেষ পূজার 
আয়োজন হয় এবং পুথি থেকে পাণ্াদের মুখে রামেশ্বর মাহাত্ম্য শ্রবণ করে 
সাদের ভোজন করান। প্রত্যেক পাগাকে একটি করে জলের ঘটি দিয়ে তাদের 
সম্মান প্রদর্শন করেন। পুরাণ কথা শোনার সময় হাতে পান ও সুপারি নিয়ে বসার 
প্রথা প্রচলিত। কথা শেষ হলে সেইগুলি কথককে দান করতে হয়। শ্রীমা 
সেইসব আচার-আচরণ যথাযথভাবে পালন করেন। 

কর্মচারীদের উপর রাজার আদেশ ছিল, মন্দির সংলগ্ন রত্বাগারটি, যা সাধারণ 
দর্শকরা দেখার সুযোগ পায় না যেন সারদাদেবীকে দর্শন করানো হয়। শুধু তাই 
নয় যদি তার থেকে কোন বস্তু শ্রীমা গ্রহণ করতে চান, তাহলে তা যত মুল্যবানই 
হোক না কেন, তৎক্ষণাৎ যেন তাকে সেটি প্রদান করা হয়। কর্মচারীদের মুখে 
রাজার নির্দেশের কথা শুনে সারদাদেবী বুঝতে পারলেন না, তার চেয়ে নেবার 
মত কি আছে! তার যা কিছু প্রয়োজন সবই তো শশী মহারাজ (স্বামী 
রামকৃষ্জানন্দ) মিটিয়ে দিচ্ছেন। কিন্তু সরাসরি রাজার ইচ্ছা প্রত্যাখ্যান করাও 
উচিত হবে না মনে করে তিনি বলেন, “রাধু যদি কিছু নিতে চায় তো নিতে 
পারে।' রত্বাগার দর্শন প্রসঙ্গ শ্রীমার মুখ থেকেই শোনা যাক ঃ 

“রামনাদের রাজা আমি এখানে এসেছি শুনে দেওয়ানকে হুকুম দিলেন 
মন্দিরের রত্বাগার খুলে আমাকে দেখাতে ; আর যদি আমি কোন জিনিস পছন্দ 
করি তখনই যেন তা আমাকে উপহার দেওয়া হয়। আমি আর কি বলব? কিছু 
ঠিক করতে না পেরে বললাম, “আমার কি প্রয়োজন ? আমার যা কিছু দরকার সব 
শশীই ব্যবস্থা করছে, আবার তারা ক্ষুপ্ন হবে ভেবে বললাম, “আচ্ছা রাধুর যদি 
কিছু দরকার হয় নেবে এখন", রাধুকে বললাম, “দেখ তোর যদি কিছু দরকার হয় 
নিতে পারিস।' তারপর যখন হীরে জহরতের জিনিস সব দেখছে তখন কেবলই 
আমার বুক দুর দূর করছে। ঠাকুরের কাছে আকুল হয়ে প্রার্থনা করছি “ঠাকুর 
রাধুর যেন কোন বাসনা না জাগে ।' তা রাধু বললে, “এ আবার কি নেব? ও সব 
আমার চাই না। আমার লেখবার পেন্সিলটা হারিয়ে ফেলেছি-_একটা পেন্সিল 
কিনে দাও।” আমি একথা শুনে হাফ ছেড়ে বাইরে এসে রাস্তার দোকান থেকে দু 
পয়সার একটা পেনসিল কিনিয়ে দিলুম।”” 

ধনুস্কোডিতে শ্রীমার যাওয়া হয়নি তবে তিনি বিধিমত রূপার তীরধনুক সহ 
দু'জন সেবককে পাঠিয়ে দেন পূজা দিতে। 

রামেশ্বরে ব্রিরাত্রি যাপনের পর আবার সকলে ফিরে আসেন মাদুরায়। 
সেখানে একদিন বিশ্রাম করে পুনরায় মাদ্রান্জে প্রত্যাবর্তন করেন। এই সময় 

মাদ্রাজের আশ্রমে শ্রীরামকৃষ্ণের জন্মতিথি পালিত হল- মায়ের উপস্থিতির ফলে 
সেবারের উৎসব হয়েছিল বিশেষ আকর্ষণীয়। 

২৪ মার্চ (১০ চৈত্র) সারদাদেবী বাঙ্গালোর যান। মায়ের বর্ণনা অনুযায়ী “বাপ 
রে কত লোক। রেলপথ থেকে নামতে পুষ্পবৃষ্টি হতে লাগল। এত উঁচু হয়ে 
গেল রাস্তা । ঠাকুরেরও শেষটায় কত লোক। আমি তো এত বলি “কুলগুরুর 
কাছে মন্ত্র নাও, তারা প্রত্যাশা করে।' আমার তো কিছু প্রত্যাশা নেই। তা ছাড়ে 
না, কাদে, দেখে দয়া হয়। আর আমারও শেষ হয়ে এল। এখন যে ক'দিন আছি, 
এমনি হবেই।” 

তখন বাঙ্গালোরে শ্রীরামকৃষ্ণ মঠ শহরের মধ্যে একটি নির্জন ও শাস্ত 
ভূমিখণ্ডের মাঝখানে অবস্থিত বলে আশ্রমটির নির্জনতা বিদ্িত হয়নি। শ্রীমা ও 
তার সঙ্গিনীদের জন্য আশ্রমস্থ মন্দিরের একাংশে থাকার ব্যবস্থা হল-_আর 
সাধুভক্তদের জন্য তাবু খাটানো হয়েছিল। স্থানটি ফুলফলে শোভিত অতি 
মনোরম। সামনেই বুল টেম্পল রোড--ুল টেম্পলে সুবৃহৎ বৃষভ 
মূর্তি-_সেখানে প্রত্যহ ভক্ত ও দর্শনার্থীর ভিড়। 

শ্রীমার আগমনবার্তী প্রচারিত হওয়ার সঙ্গে সঙ্গে দলে দলে লোক তাকে দর্শন 
ও প্রণাম করতে আশ্রমে উপস্থিত হতে শুরু করল । শ্রীমা প্রত্যেককেই নীরবে 
আশীর্বাদ করেন কারণ তাদের ভাষা তিনি জানেন না। একদিন অপরাহে স্বামী 
বিশুদ্ধানন্দ তাকে নিকটবর্তী কেভ টেম্পলে গুহা মন্দিরে) বেড়াতে নিয়ে 
গিয়েছিলেন। শ্রীমা গাড়িতে সেখানে গিয়ে দর্শনাদি সেরে গাড়িতেই আবার 
আশ্রমের ফটকে এসে দেখেন আশ্রমপ্রাঙ্গণ জনসমাকীর্ণ। মায়ের গাড়ি পৌছবার 
সঙ্গে সঙ্গে তারা সকলে উঠে দাড়িয়ে তাকে অভ্যর্থনা জানালো এবং পরমুহুর্তে 
সেইখানেই শুরু হল প্রণাম পর্ব। অভিভূত সারদাদেবী বরাভয় মুদ্রায় দক্ষিণ 
হস্তটি উত্তোলন করে সেইখানেই ৫ মিনিট স্থির হয়ে দাড়িয়ে রইলেন। চারিদিক 
নিস্তরূ। অবশেষে ধীরে ধীরে আশ্রমবাটিতে প্রবেশ করে ঠাকুরের সামনে বড় 
ঘরটিতে বসলেন। দর্শনার্থী ও ভক্তবৃন্দও তার সঙ্গে সেখানে এলেন। কারও মুখে 
কোন কথা নেই। নৈঃশব্দ্যের মধ্যেই চলেছে পরস্পর ভাব বিনিময়। নীরবতা ভঙ্গ 
করে সারদাদেবী এক সময় বিশুদ্ধানন্দজীকে বললেন, “এদের ভাষা তো জানি 
না। দুটি একটি কথা বলতে পারলে এরা কত শাস্তি পেত।” বিশুদ্ধানন্দজী, 


১। বাঙ্গালোরে মায়ের সঙ্গে গিয়েছিলেন আশুতোষ মিত্র। তিনি 'শ্রীমা' গ্রন্থে উল্লেখ করেছেন 
সেসময় বাঙ্গালোরের মঠাধ্যক্ষ ছিলেন স্বামী নির্মলানন্দ (তুলসী মহারাজ)। তিনি শ্ত্রীমাকে 
মাদ্রাজে এসে বাঙ্গালোরে যাবার জন্য অনুরোধ করেন এবং তার সঙ্গে মাদ্রাজ হয়ে কলকাতা 
পর্যন্ত ছিলেন। তুলসী মহারাজের অনুরোধেই মা টিলার ওপরে বসে জপ করেছিলেন। 

মায়ের অভিপ্রায়ের কথা ইংরেজিতে অনুবাদ করে উপস্থিত সকলকে জানালে 
তারা তাদের ভাষায় বললেন, “না, না, এই বেশ। এতেই আমাদের হৃদয় আনন্দে 
ভরে গেছে। এ ক্ষেত্রে মুখের ভাষার আর কোন প্রয়োজন নেই।” 

সকল সময়ে মুখের কথাই ভাববিনিময়ের মাধ্যম এ কথা অন্ততঃ সারদাদেবীর 
ক্ষেত্রে খাটে না। আমরা দেখতে পাই পাশ্চাত্য দেশ থেকে আগত মহিলারাও 
অন্তর দিয়েই তার অন্তর স্পর্শ করতেন-_ভাষাহীনতাও হয়ে উঠত বাত্তয়। 
দেবমাতা যখন কলকাতায় শ্রীমাকে দর্শন করতে আসেন তখন তার অনুভূতির 
বিবরণ দিয়েছেন ঃ “আমরা একে অন্যের ভাষা জানতাম না। যখন পরস্পরের 
বক্তব্য বুঝিয়ে দেবার মত কেউ উপস্থিত থাকতেন না তখন তিনি হৃদয়ের 
অকথিত গভীরতর ভাষায় নিজেকে প্রকাশ করতেন। সে ভাষা বুঝতে আমাদের 
কারোরই কোন অসুবিধা হত না।” 


বাঙ্গালোরে অবস্থানকালের আরও একটি ঘটনা । 

আশ্রমের পশ্চার্দিকে আশ্রমের জমির ওপরেই একটি টিলা ছিল। একদিন 
সন্ধ্যার কিছু পূর্বে দু' একজন মহিলা ভক্তকে নিয়ে শ্রীমা সেই টিলার উপর উঠে 
সূর্যাস্ত দর্শন করছিলেন। শশী মহারাজেব কাছে খবর গৌছতেই তিনি বিহুলভাবে 
বলে উঠলেন, “গ্যা, মা পর্বতবাসিনী হয়েছেন।” বলেই সেই দিকে ছুটলেন। 
একে স্থুল দেহ তার ওপর দ্রুত চলা এবং টিলার ওপরে ওঠা। তিনি হাপাতে 
হাপাতে শ্রীমায়ের সামনে উপস্থিত হলেন- মায়ের পায়ের ওপর মাথা রেখে স্তব 
করতে শুরু করলেন ! 


সর্বমঙ্গলমঙ্গল্যে শিবে সর্বার্থসাধিকে। 
শরণ্যে তর্কে গৌরি নারায়ণি নমোহস্ত্বতে ॥ 
আর মাঝে মাঝে শুধু একটিই কথা “কৃপা' “কৃপা'। সারদাদেবী তার মাথায় 
হাত বুলিয়ে তাকে শাস্ত করেন। মঠাধ্যক্ষের [ম্বামী নির্মলানন্দের) অনুরোধে 
পশ্চিমাস্য হয়ে তিনি কিছুক্ষণ জপ করেন। সেই টিলাটি আজও তীর্থক্ষেত্ররূপে 
পবিগণিত। 
আব একদিনের কথা। একদিন শ্্রীমা বড়ঘরের এক পাশে অতি সাধারণ 
পরিচ্ছদে (অবশ্য সর্বদাই সার পরিচ্ছদ ছিল অতি সাধারণ) বসেছিলেন এবং সেই 
সময়ে সেই দেশের কিছু ভক্ত মহিলা তাকে দর্শন করতে এসেছিলেন। খ্রদের 
মধ্যে এক সন্ত্রস্ত মহিলা বহুমূল্য বস্ত্র-অলঙ্কারে ভূষিতা হয়ে সেখানে এসে ঘরের 
মাঝখানে আসন গ্রহণ করেন। কিছু পরে আরও কয়েকজন দর্শনার্থিনী উপস্থিত 
হয়ে ঘরের কেন্ত্রস্থলে উপবিষ্টা সালক্কারা মহিলাকেই শ্রীমা মনে করে ঠাকে 
প্রণাম করতে উদ্যত হতেই সেই ধনীজায়া উঠে ঈ্াড়িয়ে সে-দেশীয় ভাষায় 

অনেক কথা বললেন, কিন্তু ততক্ষণে অভ্যাগতারা তাকে ঘিরে ধরেছে সকলেই 
তার পাদস্পর্শের জন্য উদশ্রীব। অগত্যা কোনক্রমে তিনি তাদের সরিয়ে সেই 
স্থান পরিত্যাগ করলেন। শ্রীমা তাদের কোন কথাই বুঝতে পারেন না কিন্তু 
মুকাভিনয়ের মধ্যেই ঘটনাটি বুঝে এই্ধর্য প্রদর্শনের বিড়ম্বনায় হাসতে লাগলেন। 

প্রায় এক সপ্তাহ বাঙ্গালোরে অবস্থানের পর সারদাদেবী ফিরে এলেন আবার 
মাদ্রাজে। সেখানে দু'দিন বিশ্রাম নিয়ে তিনি এবং অন্যান্য সকলে রওনা হলেন 
কলকাতা অভিমুখে । পথে আবার রাজমহেন্দ্রীতে যাত্রা ভঙ্গ -গোদাবরীতে 
স্নানের জন্য। এখানে জেলা জজ এম.ও. পার্থসারথী আয়েঙ্গারের গৃহে 
একদিনের জন্য আতিথ্য গ্রহণ করে গোদাবরী-ম্নান সারলেন। রাজমহেন্দ্রীতে 
একদিন অবস্থানের পর আবার ট্রেনে পুরী এসে পৌছান এবং তিন-চার দিন “শশী 
নিকেতনে' অবস্থান করেন। ১১ এপ্রিল 0১৯১১) সকলে কলকাতায় প্রত্যাবর্তন 
করেন। 

দক্ষিণ ভারত পরিক্রমা এবং তীর্থ দর্শন সেরে কলকাতা ফেরার পর যেদিন 
তিনি বেলুড় মঠে পদার্পণ করেন সেদিন তাকে সমারোহ সহকারে বিপুল 
অভ্যর্থনা জানানো হয়। প্রবেশ দ্বারের দুদিকে স্থাপিত হল মঙ্গলঘট। পথের 
দু'ধারে শতাধিক ভক্ত শ্রেণীবদ্ধ হয়ে দাড়িয়ে করজোড়ে তাকে বরণ করেন। 
মঠের প্রবেশদ্বারে তার গাড়ি গৌছলে ৯টি বোমা ফাটিয়ে শুভ মুহূর্ত ঘোষিত 
হয়। শ্রীমা ও তার স্ত্রী ভক্তগণ ধীরে ধীরে অগ্রসর হলে ভক্তগণ সমস্বরে "ও 
সর্বমঙ্গলমঙ্গল্যে শিবে সর্বার্থসাধিকে' ইত্যাদি মন্ত্র উচ্চারণ করেন। সর্বাঙ্গ বস্ত্রাবৃতা 
সারদাদেবী পদব্রজে তার স্ত্রী ভক্তদের নিয়ে যখন অগ্রসর হলেন তখন স্বামী 
ব্রহ্মানন্দের কঠোর নিষেধ ছিল সেই সময় কেউ তাকে প্রণাম করবে না। কিন্তু 
সেই নিষেধ অগ্রাহ্য করেই এক গৈরিকধারী সন্গ্যাসী অকন্মাৎ তার পাদস্পর্শ করে 
একরকম ছুটেই উধাও হয়ে গেলেন। নিজের জারী করা নিয়ম লঙ্ঘনে স্বামী 
্রন্মানন্দ কিন্তু ক্রোধে ফেটে পড়লেন না, তিনিও সকৌতুকে চিৎকার করে 
উঠলেন 'ধর, ধর, কে আসামী অচিরেই ধরা পড়লেন-_স্বামী সুবোধানন্দ 
(খোকা মহারাজ)। 

মঠবাড়ির উপরের একটি কক্ষে সারদাদেবীর বসার ব্যবস্থা হয়েছিল, নিচের 
ঘরে চলেছে কালীকীর্তন। স্বামী ব্রল্মানন্দ তন্ময় হয়ে শুনছেন-_অকস্মাৎ তার 
শরীর নিস্পন্দ চক্ষু নিষ্পলক, সমস্ত দেহ স্থির- শ্বাস-প্রশ্বাসের শব্দও 
নেই-_তিনি সমাধিস্থ। এই অবস্থায় কালীকীর্তনের আসরেও দেখা দিল 
বিশৃঙ্খলা-_সবাই তখন ছুটেছেন রাজা মহারাজের সমাধি-অবস্থা দেখার জন্য । 
সকলের ব্যগ্র নয়ন তার দিকে। সময় কেটে যাচ্ছে অবস্থার কোন পরিবর্তন 
নেই। উপরে সারদাদেবীর কাছে সংবাদ গৌছল-_তিনি একজন সাধুকে ডেকে 


১০৩ 


অত্যন্ত গোপনে তাকে একটি মন্ত্র শিখিয়ে দিয়ে সেটি স্বামী ব্রন্মানন্দের কানের 
কাছে বার বার উচ্চারণের নির্দেশ দিলেন। (একসময় শ্রীমা যখন শ্রীরামকৃষ্ণের 
কক্ষে থাকতেন তখন রাত্রে তার সমাধি হলে তার কানে কি মন্ত্র শোনাতে হবে 
সমাধিভঙ্গের জন্য সেটা সারদাদেবীকে শিখিয়ে দিয়েছিলেন। মনে হয় সেই 
মন্ত্রটিই তিনি এ ক্ষেত্রে প্রয়োগ করেছিলেন।) সাধুটি নিচে নেমে শ্রীমায়ের 
নির্দেশমত রাজা মহারাজের কানে সেই মন্ত্র বার বার উচ্চারণের পর তিনি সহসা 
নিদ্রোখিতের মত চেতনা লাভ করে বলে উঠলেন-__-হা চলুক, চলুক।” আবার 
নতুন উৎসাহে শুরু হল কালীকীর্তন। 

ঠাকুরের পূজার পর তার প্রসাদ শ্রীমাকে নিবেদন করা হল। তিনি সামান্য 
একটু মুখে দিয়ে নিচে রাজা মহারাজ ও অন্যান্য ভক্ত সন্তানদের কাছে পাঠিয়ে 
দিলেন। থালা হাতে শরচ্ন্দ্র চক্রবর্তী নিচে নেমে নাচতে শুরু করে দিলেন। 
উপস্থিত ছিলেন গিরিশচন্দ্র-_তিনি লাফিয়ে উঠে পীড়িয়ে শরচ্চন্দ্রের হাত থেকে 
থালা নিয়ে বললেন, “ঠাকুরের প্রসাদ, মা'র স্পর্শে তা মহাপ্রসাদ হয়েছে। আমি 
থাকতে এ প্রসাদ কাউকে বিতরণ করতে দেব না।” কয়েকজন ভক্তকে প্রসাদ 
বিতরণের পর তিনি আবার থালা ফেরৎ দিলেন শরচ্ন্দ্রের হাতে। 

আহারান্তে বিশ্রামের পর সায়াহ্নে যখন তিনি কলকাতা ফিরে যান তখন 
আবার তার সম্মানে ন'টি বোমা ফাটানো হয়।১ 

পরদিন ১২ মে ভগিনী নিবেদিতা শ্রীমায়ের সঙ্গে সাক্ষাৎ করে আশীর্বাদ লাভ 
করেন। এইটিই উভয়ের মধ্যে শেষ সাক্ষাৎকার।২ নিবেদিতা সেইদিনই মায়াবতী 
যাত্রা করেন। 

দাক্ষিণাত্য থেকে সারদাদেবী ফিরে আসার পর শ্রীমতী সরযৃবালা সেন একদিন 


১। দাক্ষিণাত্য থেকে ফিরে আসার পর শ্রীমা কবে বেলুড় মঠে গিয়েছিলেন তার সঠিক 
তারিখ পাওয়া যায় না। তিনি কি ট্রেন থেকে নেমে হাওড়া স্টেশন থেকে সোজা মঠে উপস্থিত 
হয়েছিলেন £ প্রচলিত জীবনীতে প্রদত্ত বর্ণনা অনুযায়ী তিনি ঘোড়ার গাড়িতে গিয়েছিলেন। 
বাগবাজার থেকে সাধারণত তিনি নৌকা যোগেই মঠে যাতায়াত করতেন। প্রধান ফটকে 
গৌছানোব কথায় বোঝা যায় তিনি হাওড়া ঘুরে ঘোড়ার গাড়িতে গিয়েছিলেন। অনুমান করি 
হাওড়া স্টেশনে নেমে তিনি সোজা বেলুড় মঠে সৌছেছিলেন এবং সেদিনটি ছিল ১১ এপ্রিল। 

২। প্রত্রাজিকা মুক্তিপ্রাণা তার “ভগিনী নিবেদিতা' গ্রন্থে লিখেছেন, “১১ই এপ্রিল শ্রীমা 
দাক্ষিণাত্য ভ্রমণের পর পুরী হইয়া কলকাতা প্রত্যাবর্তন করেন। এঁ দিনই নিবেদিতা উদ্বোধনে 
গিয়া তাহার পাদবন্দনা করেন।” কিন্তু ম্যাকলাউডের কাছে ১২ এপ্রিলের পত্রে নিবেদিতা 
লিখেছেন, “প্রীমা তার দীর্ঘ-তীর্থযাত্রার পর গতকাল কলকাতা ফিরেছেন। আমি এখনও স্তাকে 
দেখতে যেতে পারিনি।” মনে হয় ১২ এপ্রিল মায়াবতী যাওয়ার পূর্বে তিনি শ্রীমার আশীর্বাদ 
লাভ করার জন্য উদ্বোধনে উপস্থিত হয়েছিলেন। 


১০৪ 


ভার কাছে রামেশ্বর-প্রসঙ্গ উত্থাপন করে জিজ্ঞাসা করেন, “মা কি দেখে এলেন 
বলুন।” শ্রীমা দক্ষিণ ভারত পরিভ্রমণের অভিজ্ঞতা বর্ণনা করে বলেন, “অনেক 
লোক আমাকে দেখতে এসেছিল। সেখানকার মেয়েরা খুব লেখাপড়া জানে। 
আমাকে তারা লেকচার দিতে বললে । আমি বললুম, “আমি লেকচার দিতে জানি 
না, যদি গৌরদাসী আসত তবে দিত।” 

গৌরী মা প্রসঙ্গে তিনি বললেন, “যে বড় হয় সে একটিই হয়, তার সঙ্গে 
অন্যের তুলনা হয় না। যেমন গৌরদাসী।” 

১৭ মে সারদাদেবী যাত্রা করলেন জয়রামবাটীর পথে। 


১০৫ 


॥॥ ১৬ ॥। 


১৯ মে সারদাদেবী জয়রামবাটী গৌছান। এই সময় রাধুর বিবাহ স্থির হয়। 
সেই সংবাদ কলকাতায় জানালে স্বামী সারদানন্দ যোগীন-মা ও গোলাপ-মাকে 
নিয়ে জয়রামবাটী উপস্থিত হন-__বিবাহের যাবতীয় ব্যবস্থা গ্রহণ করতে। ১০ জুন 
তাজপুরের মন্মথনাথ চট্টোপাধ্যায়ের সঙ্গে রাধুর বিবাহ নির্বিঘে সম্পন্ন হল। রাধুর 
বয়স তখন বারো বছর আর মন্থনাথের ১৫ বছর। বিবাহে রাধুকে প্রচুর 
পরিমাণে অলঙ্কার যৌতুক দেওয়া হয়েছিল। পাত্রপক্ষও সুযোগ বুঝে নানা দাবী 
উপস্থিত করে। শ্রীমা সকল দাবীই পূরণ করেন। পরদিন বর ও কন্যাপক্ষকে 
ভূরিভোজে আপ্যায়িত করা হল। নিমন্ত্িত ব্যক্তি এবং অনিমন্ত্রিত গরীব দুঃখীরাও 
বাদ গেল না। সারদাদেবী একান্তে খিড়কির দরজায় দীড়িয়ে গরীব দুঃখীদের সঙ্গে 
দেখা করে আহারাদি ঠিকমত হয়েছে কি না ইত্যাদির সংবাদ নেন। 

শ্রীমায়ের একটি বড়ো কালো বাক্স ছিল- সেটি তিনি রাধুকে দিয়েছিলেন। 
বরকন্যা বিদায়ের সময় সেই বাক্সটিও দেওয়া হয়েছিল কিন্তু তার মধ্যে যে 
অতিরিক্ত হাজার টাকা ছিল সেটা তিনি বিস্মৃত হয়েছিলেন। বরকন্যা চলে যাবার 
পর ঠাকুর তাকে দেখা দিয়ে বলেন, “এক হাজার টাকা রাধুর বাঝ্সে দিয়ে দিলে £ 
তখন তার খেয়াল হতে বিভূতিবাবুকে তাজপুরে পাঠালেন। তিনি গিয়ে টাকা 
ফেরৎ আনেন। 

রাধুর বিবাহ-উপলক্ষে যারা জয়রামৰাঁটীতে উপস্থিত ছিলেন তার মধ্যে স্বামী 
অরূপানন্দ অন্যতম। একদিন (২৬ মে, ১৯১১) সারদাদেবী কথাপ্রসঙ্গে জনৈক 
সন্ন্যাসী-ভক্তের সংবাদ জানতে চান। অরূপানন্দ বলেন-_“তার প্রাণটা তোমার 
জন্য কেমন ব্যাকুল হয়েছে তিন-চার মাস ধরে।” 

এ সংবাদে সারদাদেবী রীতিমত বিরক্তি প্রকাশ করে বলেন, “সে কি? সাধু 
সব মায়া কাটাবে। সাধুর মায়াতে জড়াতে নেই। কি কেবল “মাতৃম্সেহ মাতৃম্সেহ' 
করে, মাযের ভালবাসা পেলুম না--ওসব কি? বেটা ছেলে সর্বক্ষণ সঙ্গে সঙ্গে 
ফেরা-_ও সব আমি ভালবাসি না। মানুষের আকৃতিটা তো? ভগবান তো পরের 
কথা। আমাকে কুলের ঝি বউ নিয়ে থাকতে হয়।...” 
প্রসঙ্গ পরিবর্তন করে অরপানন্দ প্রশ্ন করেন “বেদাস্তবাদী সাধু যারা, তারা কি 
সব নির্বাণে যাবে ?” 

শ্রীমা--“তা বই কী। মায়া কাটিয়ে কাটিয়ে নির্বাণ হবে- _ভগবানে মিশে 

যাবে। বাসনা হতেই দেহ। একটু বাসনা না থাকলে দেহ থাকে না। 
একেবারে নির্বাসনা হল সব ফুরাল। 

“কোন ছেলে এল, খেলে-দেলে চলে গেল। মায়া কি? হাজরা ঠাকুরকে 
বলেছিল, “আপনি নরেন-টরেন, ওদের জন্য অত ভাবেন কেন? তারা আপনার 
মনে খাচ্ছে-দাচ্ছে, আছে। আপনি ভগবানের চিস্তায় মন স্থির করুন। আপনার 
আবার মায়া কেন% ঠাকুর তার কথামত সব মায়া কাটিয়ে ভগবানে মন লীন 
করলেন।... একবার ভাবো দেখি, সে লোকটি কি ছিলেন। ঠাকুর তখন বাহ 
গিয়েছিলেন। রামলাল শৌচ করাতে পারলে না। কাকে শৌচ করাবে £ সব শরীর 
জড়, কাঠ_ শক্ত! তখন রামলাল বলতে লাগল, “যেমনটি ছিলে তেমনটি হও, 
যেমনটি ছিলে তেমনটি হও ।” বলতে বলতে শেষে দেহে মন এল । দয়ার মনকে 
নামিয়ে রাখতেন।... 

“দেবতা বল, যা বল-_সব এসে পৃথিবীতে জন্মাচ্ছে। সুক্সমদেহে তো আর 
খাওয়া-পরা কথাবার্তা কিছু নেই, তাই বেশিদিন থাকতে পারে না।” 

অরূপানন্দ প্রশ্ন করেন, “খাওয়া-পরা কথাবার্তা নেই, তবে কি নিয়ে সময় 
কাটে £” 

শ্রীমায়ের উত্তর-__“কাঠের পুতুলটির মত যুগযুগান্তর ধরে যেখানে আছে 
সেখানেই থাকে। রামেশ্বরে যেমন দেখলুম, রাজাদের সব পাথরের মৃত্তি 
পোষাক-পরা রয়েছে। আবার ভগবানের দরকার হয় তিনি নিয়ে আসেন 
সেখান থেকে। বিভিন্ন দেবলোক সব আছে কি না-_জনলোক, সত্যলোক, 
প্ুবলোক। স্বামীজীকে সপ্তর্ধি থেকে এনেছিলেন, ঠাকুর বলেছেন। তার কথা 
বেদবাক্য তো, মিথ্যা হবার জো নেই।” 

অরূপানন্দের প্রশ্ন_“তবে আমাদেরও কি কাঠ-মাটির পুতুলের মতো হয়ে 
থাকতে হবে?” 

শ্রীমা__“না, তোমরা তার সেবা করবে। দুটি থাক আছে। একটি এখানকার 
মতো ভগবানের সেবাদি নিয়ে থাকে। অপরটি এ রকম পুতুলের মতো 
যুগযুগাস্তর ধরে ধ্যানমগ্ন।” 

অরূপানন্দের প্রশ্ন__“মা ঠাকুর বলতেন যে, ঈশ্বরকোটি নির্বাণের (নির্বিকল্প 
সমাধির) পরও ফেরে, আর কেউ পারে না, এর মানে কি ?” 

শ্রীমা-_“ঈশ্বরকোটি নির্বাণের পরও মনটি গুছিয়ে আনতে পারে।” 

অরূপানন্দ-_“যে মন লীন হয়ে গেল, সে মন কি করে ফিরে আসে ?এক ঘটি 
জল পুকুরে ফেলে দিলে কি করে সেই জলটুকুই বেছে আনবে?” 

শ্রীমা--“সব্বাই পারে না। যারা পরমহংস তারা পারেন। হাস, জল দুধ একত্র 
করে দাও, দুধটুকু বেছে খাবে।” ॥ 

অরূপানন্দ- “সবাই কি নির্বাসনা হতে পারে ?” 

শ্রীমা-__“পারলে তো সৃষ্টি ফুরিয়ে যেত। পারে না বলেই তো সৃষ্টি 
চলছে-_পুনঃ-পুনঃ জন্মাচ্ছে।...৮” 

অরূপানন্দ__“মা এই অনন্ত সৃষ্টিতে কোথায় কি হচ্ছে কে জানে? এই যে 
অসংখ্য গ্রহ-নক্ষত্র, ওতে কোন জীবের বাস আছে কি না কে বলবে?” 

শ্রীমা- “মায়ার রাজ্যে সর্বজ্ঞ হওয়া একমাত্র ঈশ্বরেই সম্ভব। ও সব গ্রহ 
নক্ষত্রে কোন জীবের বাস নেই।” 

২১ আগস্ট (৪ ভাদ্র, ১৩১৮), ১৯১১ স্বামী রামকৃষ্ণানন্দ মহাসমাধি লাভ 
করেন। তিনি দীর্ঘকাল মাদ্রাজে সাংগঠনিক কর্মে ও শ্রীরামকৃষ্ণের ভাবপ্রচারে 
অক্লান্ত পরিশ্রম করেন। শ্রীমায়ের দাক্ষিণাত্য পরিভ্রমণকালে ঠার তীর্থদর্শন যাতে 
সুচারুভাবে নিষ্পন্ন হয় তার জন্য স্বয়ং সঙ্গে থেকেছেন এবং শ্রীমায়ের যাবতীয় 
প্রয়োজন মিটিয়েছেন। মায়ের নিকট-সান্লিধ্য এই সময় তিনি বিশেষভাবে লাভ 
করেছিলেন। মাদ্রাজে মঠ সংগঠনের জন্য অতি পরিশ্রম এবং দীর্ঘকাল 
কৃচ্ছসাধনার ফলে তিনি তৎকালে দুরারোগ্য যক্ষ্মারোগে আক্রান্ত হন। চিকিৎসার 
জন্য তাকে কলকাতায় এনে মায়ের বাড়িতে রাখা হয়__চিফিৎসকরাও তাদের 
সাধ্যমত চেষ্টা করেন কিন্তু যাবতীয় প্রচেষ্টা নিষ্ষল করে তার মহাপ্রয়াণ ঘটে। 
মৃত্যুর পূর্বে তার একান্ত ইচ্ছা ছিল মাতৃচরণ দর্শন। সেই অনুরোধ নিয়ে 
না- সন্তানের অনিবার্ধ মৃত্যু মা হয়ে স্বচক্ষে দেখার ইচ্ছা তার ছিল না-_তদুপরি 
তখন তার সংসার বিরাট, সেই বিরাট সংসার নিয়ে “উদ্বোধন” এ উপস্থিত হলে 
রোগীর চিকিৎসা ও সেবার ক্রটি ঘটবে। 

স্বামী রামকৃষ্ণানন্দ তখন মাতৃভাবে বিশেষভাবে আধ্নুত। মৃত্যুর কয়েকদিন 
পূর্বে সামান্য সুস্থ অবস্থায় সুগায়ক পুলিন মিত্রকে ডেকে এনে একটি গান রচনা 
কবতে বললেন যার প্রথম পঙ্ক্তিটি তিনি নিজেই রচনা করে দিলেন-__“পোহাল 
দুঃখ রজনী'। পুলিনকৃষ্ণ নিজে গান রচনা না করে ভার দিলেন গিরিশচন্দ্রের 
উপর । সম্পূর্ণ গানটি রচনা করলেন গিরিশচন্দ্র ঃ 

“পোহাল দুঃখ রজনী' 
গেছে “আমি আমি' ঘোর সুন্বপন 
নাহি আর ভ্রম জীবন মরণ 
হের জ্ঞান অরুণবদন বিকাশে, হাসে জননী। 
তোল উচ্চ তান গাও জয় জয় 
বাজাও দুন্দুভি শমনবিজয়, মা'র নামে পূর্ণ অবনী। 

কহিছে জননী, কেদনা 
রামকৃষ্ণ পদ দেখনা 
নাহিক ভাবনা রবে না যাতনা 
হের মম পাশে করুণায় দুটি আখি ভাসে 
ভুবনতারণ গুণমণি ॥ 

রামকৃষ্ণানন্দজীর অন্তিম সাধ অপূর্ণ থাকেনি। পুলিন মিত্র মহাশয় গানে 
সুরারোপ করে তাকে যখন গানটি শোনাচ্ছিলেন, তখনই তিনি বিস্ফারিত দৃষ্টিতে 
বলে উঠলেন, “মা এসেছ!" সেটিই তার অন্তিম নিঃশ্বাস পড়ার মুহূর্তে শেষ 
কথা। 

মায়ের কাছে শশী মহারাজের মহাসম্বাধির সংবাদ গৌছলে তিনি কেদে উঠে 
বলেন, “শশীটি আমার চলে গেছে__আমার কোমর ভেঙে গেছে।” আগস্ট 
থেকে অক্টোবর- মাত্র কয়েকমাসের ব্যবধানে আরও একটি মৃত্যু। ১৩ অক্টোবর 
দার্জিলিঙে নিবেদিতা অস্তিম নিঃশ্বাস ফেললেন শ্রীমায়ের সঙ্গে তার দীর্ঘদিনের 
হৃদয়ের সম্পর্ক উদ্বোধনের সান্ধ; আসরটি তিনি এবং লক্ষ্মীদেবী মাতিয়ে রাখতেন 
একদিন নিবেদিতা সাজলেন সিংহিনী আর পিঠে চেপে বসলেন জগদ্ধাত্রীর সাজে 
লক্ষ্মীদেবী। সরলা বালিকার মত মা সব দৃশ্য উপভোগ করেছেন। মায়ের বাড়িটি 
ছিল নিবেদিতার ধুব মন্দির ।নিবেদিতার মৃত্যুর পরে তার প্রসঙ্গ উঠলে শ্রীমায়ের 
অশ্রু ঝরে পড়ত, বলতেন, “যে হয় সুপ্রাণী তার জন্যে কাদে মহাপ্রাণী।” স্বয়ং 
উত্থাপন করতেন নিবেদিতা প্রসঙ্গ । সারদাদেবী একবার তাকে একটি পশমের 
পাখা তৈরী করে উপহার দেন। সেটি পেয়ে নিবেদিতা আনন্দে উচ্ছৃসিত। “কি 
সুন্দর, কি চমৎকার! শ্রীমা বললেন, “একটা সামান্য জিনিষ পেয়ে ওর আহ্রাদ 
দেখেছ! আহা কি সরল বিশ্বাস। যেন সাক্ষাৎ দেবী। সামান্য জিনিষ পেয়ে 
আনন্দ কি শুধু নিবেদিতার একার? একবার নিবেদিতা শ্রীমাকে দেন একটি 
জার্মান সিলভারের কৌটা। সারদাদেবী তাতে রাখতেন ঠাকুরের পবিত্র কেশ; 
বলতেন, “পূজার সময় কৌটাটি দেখলে নিবেদিতার কথা মনে পড়ে ।” আর 
একবার নিবেদিতা তাকে দিয়েছিলেন একটি এগ্ডির চাদর। সেটি জীর্ণ হয়ে 
গেলেও সারদাদেবী ফেলে দিতে রাজি নন-_তার ভাজে ভাজে কালো জিরে 
দিয়ে সযত্ে রক্ষা করতেন। বলতেন, “কাপড়খানিকে দেখলে নিবেদিতার কথা 
মনে পড়ে । আহা, কি মেয়েই ছিল! 

২৩ নভেম্বর শ্রীমা কলকাতা যাত্রা করলেন। কলকাতা অভিমুখে জয়রামবাটী 
পরিত্যাগের দু'চার দিন আগে কোয়ালপাড়া আশ্রমের অধ্যক্ষ কেদারবাবু পেরে 
স্বামী কেশবানন্দ) জয়রামবাটী থেকে শ্রীমায়ের কোয়ালপাড়া আশ্রমে আসার 
নির্দিষ্ট সময় জানবার জন্য সেখানে উপস্থিত হলে শ্রীমা তাকে বলেন, “দেখ, বাবা, 

তোমরা যখন ঠাকুরের জন্যে ঘর এবং আমাদের বিশ্রামের জন্য স্থান একটু করেছ 
তখন এবার যাবার সময় ওখানে ঠাকুরকে বসিয়ে দিয়ে যাব । আমাদের যা' কিছু 
সবের মূলে ঠাকুর্‌। যা কিছু কর না কেন, তাকে ধরে থাকলে বেচাল হবে না। 
সব আয়োজন করে রেখো। পূজা, অন্নভোগ, আরতি সব নিয়মিত করতে 
থাকবে। শুধু স্বদেশী করে কি হবে £ 

কোয়ালপাড়া আশ্রমে তখন ধ্যানজপ পৃজাপাঠের চেয়ে চরকায় সুতা কাটা, 
তাত বোনা প্রভৃতি স্বদেশীয়ানার দিকেই বেশি ঝোক। ফলে আশ্রমটির উপর 
পুলিশ কর্তৃপক্ষের সুতীক্ষ নজর ছিল। প্রায়ই পুলিশ দল এসে আশ্রমে 
নবাগতদের খোজ খবর নিয়ে যেত। কেদারবাবু মায়ের এই কথার সরাসরি 
প্রতিবাদ না করে বিনীতভাবে বললেন, “স্বামীজী তো দেশের ঝুট করতে খুব 
বলেছেন এবং দেশের যুবকদের উৎসাহিত করে নিষ্কাম কর্মের পত্তন করেছেন। 
তিনি আজ ধেঁচে থাকলে কত কাজই না হত!” কেদারবাবুর এই যুক্তির উত্তরে 
দিত? জেলে পুরে রাখত। আমি তা দেখতে পারতুম না। নরেন যেন খাপখোলা 
 তরোয়াল। বিলেত থেকে ফিরে এসে আমাকে বললে, “মা আপনার আশীর্বাদে এ 
'যুগে লাফিয়ে না গিয়ে তাদের তৈরী জাহাজে চড়ে সে মুলুকে গিয়েছি এবং 
সেখানেও দেখলুম, ঠাকুরের কি মহিমা, কত সঙ্জনলোক আমার কাছে তার কথা 
মন্ত্রমুগ্ধের মতো আগ্রহ সহকারে শুনেছে এবং এই ভাব নিয়েছে।' তারাও তো 
আমার ছেলে-_কি বল ?”১ 

অতি প্রত্যষে সারদাদেবী এবং রাধু, তার স্বামী মন্মথ, মাকু পালকিতে 
কোয়ালপাড়া যাত্রা করলেন- _সুরবালা, নলিনী, ভূদেব প্রভৃতি অন্যান্য সকলে 
গরুর গাড়িতে। তত্বাবধায়ক হিসাবে সঙ্গে গেলেন ব্রহ্মচারী প্রকাশ। সেখানে 
গৌছে শ্রীমা মান সেরে নিজের ও শ্রীরামকৃষ্ণের ফটো পাশাপাশি রেখে পৃজা 
করলেন। তার আদেশে হোমাদি নিষ্পন্ন করলেন কিশোরী মহারাজ। 
কোয়ালপাড়ায় প্রতিষ্ঠিত হল রামকৃষ্ণ মন্দির। মধ্যাহ্ন ভোজনের পূর্বে শ্রীমা, 
লক্ষ্মীদেবী ও নলিনী কেদারবাবুর বাড়ি গেলেন পায়ে হেটে। এই সংবাদ প্রকাশ 
মহারাজের কানে গৌছতেই তিনি বিরক্তির সঙ্গে সকলকে ভণপনা শুরু 
করলেন, “তোমরা মায়ের মর্যাদা কিছুই জান না। আমাকে না বলে তাকে হাটিয়ে 


১। সারদাদেবীর কথাগুলি থেকে একটা জিনিস স্পষ্ট হয়ে ওঠে__তিনি বলেছেন, “শুধু 
স্বদেশী করে কি হবে' অর্থ আধ্যাত্মিকতা বর্জিত স্বদেশ প্রেম জাতির কল্যাণ সাধন করতে পারে 
না, তা নিছক জাতি বিদ্বেষের পটভূমিকা রচনা কবে মাত্র। অথচ সে জাতির মধ্যেও রয়েছে 
শ্রীরামকৃষ্ণ গুণগ্রাহীর দল-__বিশ্বমাতার কাছে সকল সম্ভানই সমান। 

নিয়ে গেলে কেন। যাই হোক ফেরার সময় তাকে পালকি করে নিয়ে এসো।” 
তারপর নিজেই পালকি বেহারা যোগাড় করে রওনা হলেন কেদারবাবুর বাড়ির 
দিকে । পথের মাঝখানেই দেখা পেলেন শ্রীমায়ের-_তিনি তখন ফিরে আসছেন। 
প্রকাশ মহারাজকে দেখে আর ডার উদ্যোগের কথা শুনে বিরক্ত শ্রীমা বললেন, 
“এ আমাদের পাড়াগ্লা। কোয়ালপাড়া হল আমার বৈঠকখানা। এই সব ছেলেরা 
[কোয়ালপাড়ার] আমার আপনার লোক। আমি এ দেশে এসে একটু স্বাধীনভাবে 
চলব ফিরব। কলকাতা থেকে এসে হাপ ছেড়ে ধেচেছি। তোমরা তো সেখানে 
আমাকে খাচার ভেতর পুরে রাখো-_আমাকে সর্বদা সঙ্কুচিত হয়ে থাকতে হয়। 
এখানেও যদি তোমাদের কথামত পা-টি বাড়াতে হয়, তা আমি পারব 
না-_শরৎকে লিখে দাও। অপ্রতিভ প্রকাশ মহারাজ শেষ পর্যস্ত ক্ষমা চেয়ে 
নিষ্কৃতি পেলেন- শ্রীমা এবং অন্যান্য সকলে পদব্রজেই আশ্রমে ফিরলেন। 
সন্ধ্যা এটার আগেই যাত্রা শুর করতে হবে। পথের জন্য খাবারের ব্যবস্থা তার 
আগেই শেষ করতে হবে। তার জন্য সকলে শশব্যস্ত কিন্তু চেষ্টা করেও সেটা 
সম্ভব হল না। অগত্যা স্থির হল, শ্রীমা যাত্রা শুরু করুন, যেভাবে হোক তার 
খাবার রাস্তাতেই পৌছে দেওয়া হবে। প্রকাশ মহারাজ রীতিমত বিরক্ত কিন্তু 
সকল কথা শুনে শ্রীমা বললেন, “তুমি মাথা গরম করে এত রাগারাগি করছ 
কেন? এ আমাদের পাড়াগ্সা, কলকাতার মতো এখানে কি সব ঘড়ির কাটায় হয়ে 
ওঠে? দেখছ, সকাল থেকে ছেলেরা কি খাটাই খাটছে। তুমি যাই বল না কেন, 
এখান থেকে না খেয়ে যাওয়া হবে না।' তার নির্দেশই পালিত হল শেষ পর্যস্ত। 
রাত আটটায় খাওযা-দাওয়া শেষ করে আটখানি গরুর গাড়িতে যাত্রা শুরু হল। 


অবশেষে ১৪ নভেম্বর (১৯১১) কলকাতায় নিজের বাড়িতে গৌছলেন 
সারদাদেবী। তার আগমনের সঙ্গে সঙ্গে আবার মায়ের বাড়ি জনমুখর মন্ত্প্রার্থীর 
দল ভিড় করে আসতে আরম্ভ করল- আর দ্বার তো সর্বদাই কৃপাপ্রার্থীর জন্য 
উন্মুক্ত। এ ব্যাপারে সাধুদের উদাসীনতা দেখে নিজেই বলেছেন, “তোমরা কি 
মনে কর যদি ঠাকুর এ শরীরটা না রাখেন তাহলে যাদের ভার নিয়েছি, তাদের 
একজনও বাকি থাকতে আমার ছুটি আছে ?... যাদের নিজের বলে নিয়েছি 
তাদের তো আর ফেলতে পারি না।” 


্ত্ীশিক্ষা সম্পর্কে সারদাদেবী চিরদিনই আগ্রহী । বার বার নিবেদিতার স্কুলে 
উপস্থিত হয়ে তাদের উৎসাহিত করেছেন। নারীকে আপন ভাগ্য জয় করার 
অধিকার সম্পর্কে তিনি সচেতন। মেয়েরা শিক্ষিত হয়ে উঠুক সংসারের বাধাধরা 
গণ্ডি ছেড়ে ত্যাগ ও তপস্যার দিকে অগ্রসর হয়ে অভীন্সিত লক্ষ্যে 
পৌছাক-স্র্বাস্তঃকরণে তিনি তা চেয়েছেন। অনেক শিষ্য-শিষ্যাকে কন্যাদের 

আশ্রমে রেখে সৎ শিক্ষা দানের পরামর্শ দিয়েছেন। সেই রকম একটি পত্র উদ্ধৃত 
হলঃ 

পোঃ বাগবাজার 

১২ জানুয়ারি ১৯১২ 

তোমার পত্র হস্তগত হইয়াছে এবং ইহা পাঠ করিয়া পরম প্রীত হইলাম ।... 

তোমার কন্যাকে শ্রীমতি গৌরদাসীর নিকট রাখিয়াছ জানিয়া সুখী হইলাম, তাহার 

মঙ্গল হইবে। অধিক আর কি লিখিব, আমার শুভাশীর্বাদ তোমরা সকলে 
জানিবে। ইতি-_ 

শ্রীশ্রী সনিধানে সতত কল্যাণাকাঙ্িক্ষণী 

তোমার মা। 


৮ ফেব্রুয়ারি ভক্তপ্রবর গিরিশচন্দ্রের তিরোধান। ৯/২/১২ তারিখের অর্থাৎ 
তিরোভাবের পরদিন স্বামী অরূপানন্দের সঙ্গে গিরিশপ্রসঙ্গ আলোচনা করেন। 
অরূপানন্দজী বললেন, “সন্ধ্যা ৬টার পরে যে [গিরিশচন্দ্র] শুলেন, আর তেমন 
চৈতন্য হয় নাই। এর খানিকক্ষণ আগে কেবল “চল' চল' করছিলেন। “একটু ধর 
না রে বাপ'__এই সব। শয্যাপার্খে উপবিষ্ট অরূপানন্দজী তখন বলেছিলেন “কি 
আপনি কেবল চল চল কর্ছেন£ আপনি এখন ঠাকুরের নাম করুন যাতে ভাল 
হবে। অর্ধ অচৈতন্য অবস্থায় গিরিশ বলেছিলেন, “তা কি আর আমি জানি না ?”১ 

অরূপানন্দের বর্ণনা শুনে শ্রীমা বললেন, “যে চিন্তাটি নিয়ে অজ্ঞান হল যেন 
এ চিন্তাতেই ডুবে রইল। সব তার কাছ থেকে এসেছে, তার কাছে চলে যাবে। 
কেউ তার বাহু হতে, কেউ পা হতে, কেউ লোম হতে হয়েছে। সব তার অঙ্গ, 
অংশ।” 

চতুর্থীর দিন সকালে গিরিশচন্দ্রের বাড়ি থেকে লোক এলো শ্রীমাকে নিয়ে 
যেতে কিন্তু তিনি রাজি হলেন না। “সে [গিরিশ] নেই, আর কি সেখানে যেতে 
ইচ্ছে করে? আহা, একটা ইন্দ্রপাত হয়ে গেল, কী ভক্তি বিশ্বাসই ছিল।” 

এইসময় একদিন একজন উন্মাদ ব্যক্তি এসে শ্রীমার কাছে ভারী গোলমাল 
শুরু করে। মনে হয় অনেক অকথা কুকথাও বলেছিল। ২১ ফেব্রুয়ারি 
কথা-প্রসঙ্গে শ্রীমা বলেন, “তিনি (ঠাকুর) কাউকে জানতেও দেননি কত 
সাবধানে রেখেছিলেন। এখন তেমনি বাজারে ঢাক পিটিয়ে দিয়েছে । মাস্টারই 


১। গিরিশবাবুর গঙ্গাযাত্রার খুব ইচ্ছা ছিল কিন্তু ভ্রাতা অতুলচন্দ্র বলেছিলেন, 'আমার ভাইকে 
আবার গঙ্গাযাত্রা।' তিনি যেতে দেননি। গিরিশচন্দ্র যে এই কারণেই কথাগুলি বলছিলেন, 
অরূপানন্দজী সে কথা বুঝতে পারেননি। 

১১২ 


এরূপ করলে, “কথামৃত'-এ ছাপিয়ে দিয়ে মাথা বিগড়ে দিয়েছে। গিরিশবাবুর 
ঠাকুরের ওপর এ রকম জোর । গালমন্দ দিয়েছে কি না তাই ওরাও অমন করতে 
অপূর্বানন্দ বললেন, “তুমি যে মন্ত্র দাও, সে তো ইচ্ছে করেই দাও ।” 
শ্রীমার উত্তর, “দয়ায় মন্ত্র দি। ছাড়ে না, কাদে। দেখে দয়া হয়। কৃপায় মন্ত্র 
দি। নতুবা আমার কি লাভ? মন্ত্র দিলে তার পাপ গ্রহণ করতে হয়। ভাবি, 
শরীরটা তো যাবেই, তবু এদের হোক।” 

২৪/২/১২ তারিখে পোল্যান্ডের এক শ্বেতাঙ্গিনী মহিলা এসেছিলেন, 
সারদাদেবীর কাছে। এই মেয়েটি ভারতে এসেছিলেন বেদাস্ত শিক্ষা করতে। 
কিছুক্ষণ আলাপের পর স্বোমী অপূর্বানন্দ দোভাবীর কাজ করেছিলেন) তিনি 
বলেন, ভাদের দেশের “বাহাই' সম্প্রদায়ের শিক্ষা শ্রীরামকৃষ্ণের অনুরূপ- সর্বধর্ম 
সমন্বয়। মহিলাটি বিদায় নেবার পর সারদাদেবী বলেন, “ঠাকুর ভাবাবস্থায় 
বলেছিলেন এর পর ঘরে ঘরে আমার পূজা হবে । আমার যে কত লোক তার 
কৃলকিনারা নেই।” 

উদ্বোধন ২৫/৬/১২ তারিখে অরূপানন্দ সারদাদেবীকে প্রশ্ন করলেন,“ মা, এই 
যে কেউ কেউ বলেন, মঠের সেবাশ্রম, হাসপাতাল, বই বেচা, হিসাব-নিকাশ 
প্রভৃতি সাধুরা যে করছে, এ ভাল নয়। ঠাকুর কি এই সব করেছিলেন? নৃতন 
নূতন যারা ব্যাকুলতা নিয়ে মঠে ঢুকছে তাদের ঘাড়ে এই সব কর্ম চাপিয়ে দিচ্ছে। 
কর্ম করতে হয় ত পূজা, জপ, ধ্যান, কীর্তন এই সব করবে। অন্য সব কর্ম 
বাসনা জড়িয়ে ঈশ্বর থেকে বিমুখ করে।” 

সারদাদেবী বললেন, “তোমরা ওদের কথা শুনো না। কাজ করবে না তো 
দিনরাত কি নিয়ে থাকবে £ চব্বিশ ঘণ্টা কি ধ্যানজপ করা যায় ? ঠাকুরের কথা 
বলছে- তার কথা আলাদা । আর তার মাছের ঝোল, ঘিয়ের বাটি মথুর যোগাত। 
এখানে একটি কাজ নিয়ে আছে বলে খাওয়াটি জুটছে। নইলে দুয়ারে দুয়ারে 
কোথায় একমুঠোর জন্যে ঘুরে ঘুরে বেড়াবে? শরীরে অসুখ হয়ে পড়বে। আর 
কেই বা এখন সাধুদের এত ভিক্ষা দিচ্ছে? তোমরা ওসব কথা কিছু শুনে! না। 
ঠাকুর যেমন চালাচ্ছেন তেমনি চলবে। মঠ এমনিভাবেই চলবে। এতে যারা 
পারবে না তারা চলে যাবে। 

“মণি মল্লিক সাধু দেখে এসে ঠাকুরকে বললে। ঠাকুর বললেন, “কি গো, 
কেমন সব সাধু দেখলে % সে বললে, “হা, দেখলুম তো, তবে- সব্বাই পয়সা 
চায়।' ঠাকুর বললেন, “কি আর পয়সা চায় ? হয়তো একটা পয়সা, গীজা কি 
তামাক খাবে- এই পর্যস্ত। তোমার ঘিয়ের বাটি, দুধের বাটি, গদি__এ সব চাই। 
আর তার একটা আধটা পয়সা মাত্র_ হয়তো একটু তামাক কি গাজা খাবে। এও 
শরীত্রীমা--৮ ১১৩ 


চাই নে? সব ভোগ তোমরাই করবে? আর তারা এক পয়সার তামাকও খাবে 
না?” 

(অরপানন্দ বললেন, “বাসনা থেকেই ভোগ।” 

শ্রীমা উত্তর দিলেন, “তাই তো বাসনা থেকেই সব। বাসনা না থাকলে কিসের 
কি? এই যে আমি এসব নিয়ে আছি--কই আমার তো কোন বাসনা হয় 
না__কিছুই নয়।” ১ 

অরূপানন্দ-_“মা আমাদের ভিতর কত কি তুচ্ছ বাসনা উঠছে, এ সব কি 
করে যাবে £ 

সারদাদেবী__“তোমাদের ও সব কোন বাসনা নয়। ও কিছু নয়। মনের 
খেয়ালে অমনি উঠছে, যাচ্ছে। ও সব যত বেরিয়ে যায়, তত ভাল ।১ 

“যতক্ষণ “আমি' রয়েছে ততক্ষণ বাসনা তো থাকবেই। ও সব বাসনায় 
তোমাদের কিছু হবে না। তিনিই রক্ষা করবেন। যে তার শরণাগত, যে সব ছেড়ে 
তার আশ্রয় নিয়েছে, যে ভাল হতে চায়, তাকে তিনি যদি রক্ষা না করেন, তবে 
সে তো তারই মহাপাপ। তার উপর নির্ভর করে থাকতে হয়। তিনি ভাল করতে 
হয় করুন, ডোবাতে হয় ডোবান। তবে ভাল কাজটি করে যেতে হয়, আর তাও 
তিনি যেমন শক্তি দেন।” 

৭/৭/১২ তারিখে শ্রীমার কাছে অরূপানন্দ প্রশ্ন করেন “মা কর্মের ফল কি 
খগ্ডন হয় ?শাস্ত্রে বলে জ্ঞান হলে খণ্ডন হয়। তাও প্রারন্ধ ভোগ করতে হয়।” 

শ্রীমার উত্তর. “কর্ম হতেই সুখদুঃখ সব। তাকেও কর্মফল ভোগ করতে 
হয়েছিল। ঠাকুরের বড়ভাই বিকারের সময় জল চেয়ে খাচ্ছিলেন। একটুখানি 
খেতেই ঠাকুর হাত থেকে গ্নাসটি টেনে নিলেন। তিনি তাতে অসন্তুষ্ট হয়ে 
বললেন, “তুই আমাকে জল খেতে দিলি নি, তুইও এমনি কষ্ট পাবি তোর গলায়ও 
(এমনি যাতনা হবে। ঠাকুর বললেন, “দাদা, আমি তো তোমার মন্দ করিনি। 
'তোমার অসুখ, জল খেলে অনিষ্ট হবে, তাই দিইনি। তবে কেন তুমি আমায় এমন 
ধাপ দিলে? তিনি কেদে বললেন, “কি জানি ভাই, আমার মুখ থেকে ওকথা 
বেরিয়ে পড়ল। এ তো অন্যথা হবে না।”... 

“কর্মফল ভুগতে হবেই। তবে ঈশ্বরের নাম করলে যেখানে ফাল সেধুত, 
সেখানে ছুচ ফুটবে । জপ তপ করলে কর্মফল অনেকটা খণ্ডন হয়। যেমন সুরথ 


রাজা লক্ষ বলি দিয়ে দেবীর আরাধন! করেছিল বলে লক্ষ পাঠায় মিলে তাকে 


১। কোন এক সময একজন ত্যাগী ভক্ত সাবদাদেবীকে জিজ্ঞাসা কবেছিলেন “মা, সাধন 
ভজন €ঠো কবা যাচ্ছে, চেষ্টাও কম কবছি না কিন্তু মনে আবর্জনা যেন কমছে না।” উত্তবে শ্রীমা 
বলেন, “লাটাইতে সুতো যে ভাবে গুটিয়েছে_ লাল সুতো, কাল, সাদা--খোলবার সময় 
তেমনি করে করে খুলবে তো।” 

এক কোপে কাটলে। তার আর পৃথক লক্ষ বার জন্ম নিতে হল না। দেবীর 
আরাধনা করেছিল কি না! ভগবানের নামে কমে যায়।” 

এই দিনই অরূপানন্দজী তাকে আরও একটি প্রশ্ন করেন, 'আচ্ছা মা, তুমি 
জয়রামবাটীতে বলেছিলে, সব এক সময়ে সৃষ্টি হয়েছে। যা হয়েছে সব এককালে 
হয়েছে, একটি একটি করে হয়নি।' 

উত্তরে শ্রীমা বলেন, “তিনি কি আর একটি একটি সৃষ্টি করেছেন? এ যেন তার 
একটা কল চলছে-_এই যেমন ময়দার কল। কলওয়ালা দেখছে, কলটি যাতে 
নষ্ট না হয়। সে কি কোথাও একটি একটি করে গম গুড়ো হচ্ছে দেখছে? তেমনি 
তার কলটি তিনি ঠিক রাখছেন। কোথায় কে কি খুটিনাটি করছে তা কি তিনি 
অত দেখছেন? তার অনন্ত সৃষ্টি, তাকে সর্বক্ষণ দেখতে হচ্ছে। অত খুঁটিনাটি 
দেখলে কি চলে? 

১৬ অক্টোবর, ১৯১২ _ মঠে দুর্গাপূজা, দেবীর বোধন। সারদাদেবীর বিকালে 
মঠে আসবার কথা কিন্তু সন্ধ্যা হতে চলল-_তখনও তিনি এসে গৌছননি। ভার 
অভ্যর্থনার জন্য বাবুরাম মহারাজ ছুটোছুটি করছেন। তখনও মঙ্গলঘট ও 
কলাগাছ স্থাপিত হয়নি দেখে বিরক্তির সঙ্গে বললেন, “এখনও এ সব হয়নি, মা 
আসবেন কি! বোধন শেষ হওয়ার সঙ্গে সঙ্গে মায়ের গাড়ি মঠে গৌছল। 
গোলাপ-মা তাকে হাত ধরে নামালেন। চারদিকে সুবন্দোবস্তের দিকে তাকিয়ে 
শ্রীমা বললেন, “সব ফিটফাট, আমরা যেন সেজেগুজে মা দুর্গাঠাকরুণ এলাম ।” 
মঠের উত্তর দিকে বাগানবাড়িতে তার থাকার ব্যবস্থা হয়েছিল__সেখানেই তাকে 
নিয়ে যাওয়া হল। তার পাশের ঘরটি নির্দিষ্ট হল যোগীন-মা, গোলাপ-মা ও 
লক্ষ্মীদিদির জন্যে। 

বোধনের দিন রাত্রে গিরিশচন্দ্রের ভগিনী দক্ষিণাকালী নে"দিদি নামে সমধিক 
পরিচিত) আকম্মিকভাবে মারা যান। পরদিন বিকালে তার মৃত্যু সংবাদ শুনে 
বললেন, “আর মানুষ, এই আছে, এই নাই। কিছুই সঙ্গে যাবে না। একমাত্র 
ধর্মাধর্মই সঙ্গে যাবে। পাপপুণ্য মৃত্যুর পরেও সঙ্গে যায়।”১ 

সারদাদেবী বোধনের দিন উপস্থিত হয়ে একাদশী পর্যস্ত মঠে অবস্থান করেন। 
মহাষ্টমীর রাত্রে “জনা' নাটক এবং বিজয়ার রাত্রে “রামাশ্বমেধ' যাত্রাভিনয় হয়। 
শ্রীমা দোতলায় বসে নাটক দুটি দেখেন। মহাষ্টমীর দিন রাজা মহারাজ (স্বামী 
ব্রহ্মানন্দ) ১০৮টি পদ্মফুল দিয়ে শ্রীমাকে পূজা করেন। নবমীর দিন গোলাপ-মা, 
সারদাদেবীর বার্তা বহন করে সারদানন্দের কাছে গিয়ে বলেন, 'শরৎ, মা-ঠাকরুণ 


১। পরে একদিন (২৯ শ্রাবণ, ১৩২৫) গিরিশ-ভগিনী প্রসঙ্গে শ্রীমা বলেছিলেন, “আহা 
গিরিশ ঘোষের বোন আমাকে বড় ভালবাসত, বাড়িতে যা রান্নাবান্না করত আমার জন্যে আগে 

তোমাদের সেবায় খুব খুশি। তোমাদের তার আশীর্বাদ জানাচ্ছেন।' সারদানন্দের 
পাশেই বসেছিলেন স্বামী প্রেমানন্দ। শ্রীমায়ের প্রীতিতে উৎফুল্ল হৃদয়ে উভয়ে 
কোলাকুলি করেন। 

নিরঞ্জনের সময় যে নৌকায় বিসর্জনের জন্য প্রতিমা তোলা হয়েছিল সেই 
নৌকায় ডাক্তার কারঞ্জিলাল দেবীমূর্তির সামনে নানা মুখভঙ্গী ও রঙ্গব্যঙ্গ করছিলেন 
যা উপস্থিত অনেকেই উপভোগ করেছিলেন কিন্তু এই লঘুতা জনৈক ব্রহ্মচারীর 
পছন্দ হয়নি। শ্রীমা দোতলায় বসে সবই দেখেছিলেন। ব্রন্মচারীটির বিরক্তির 
প্রতি শ্রীমায়ের দৃষ্টি আকর্ষণ করেন জনৈক সাধু। সারদাদেবী কারঞ্জিলালকে 
সমর্থন করে বলেন, “না, না, এসব ঠিক। গান-বাজনা, রঙ্গব্যঙ্গ-_এ সব দিয়ে 
সকল রকমে দেবীকে আনন্দ দিতে হয়।” ২২ অক্টোবর তিনি ফিরে যান 
উদ্বোধনে । 


(জনম 


রেখে নিয়ে আসত। কতরকম রান্না করিয়ে ব্রাহ্মণ দিয়ে নিয়ে এসে বসে বসে আমাকে 
খাওযাতো। ...তার ভালবাসা মুখ-দেখান ছিল না। বড় ঘরের বৌ ছিল, টাকা পয়সা ছিল, সে 
সব গাচজনে নিয়ে নষ্ট করলে। অতুল পাচ হাজার টাকা নিয়ে ব্যবসা খুলে বসল। তাছাড়া এক 
বৎসর স্বামীর চিকিৎসায় অনেক টাকা ব্যয় করেছিল। শেষে মরবার সময় আমার জন্যে একশ' 
টাকা লিখে দিয়ে গিয়েছিল। বেচে থাকতে হাতে করে দিতে লজ্জাবোধ করেছিল-_কি বলে 
মাত্র একশ'টি ঢাকা দেয়, দেহ রাখবার পরে তার ভাই এসে আমাকে টাকাটা দিয়ে যায়। আহা! 
বোধনের দিন দুপুরে আমার সঙ্গে শেষ দেখা করে গেল। যতক্ষণ ছিল সঙ্গে সঙ্গে ঘুরতে 
লাগল।... যাবার সময় বললে, তবে আসি মা। আমি অন্যমনস্ক হয়ে বললাম, হা যাও ।... সে 
যেতেই মনে হল বললুম কি ? যাও বললুম ? এমন কথা তো কাউকে বলি নে। আহা! আর এল 
না। কেনই বা অমন কথা মুখ দিয়ে বেরুল!” 

১১৬ 


| ১৭ ॥। 


পূজার পরে ৫ নভেম্বর (১৯১২) সারদাদেবী উপস্থিত হন কাশীতে। প্রথম 
বেলা ১টায় তিনি পদার্পণ করেন অদ্বৈত আশ্রমে । কিছুক্ষণ সেখানে কাটিয়ে ও 
বিশ্রাম করে তার আবাসস্থল 'লঙ্ষ্মীনিবাস-এ চলে যান। 'লক্ষ্মীনিবাস' তখন 
কিরণ দত্তরা নতুন তৈরী করেছেন। এখানে তিনি প্রায় আড়াই মাস ছিলেন। 
মুখোপাধ্যায়। প্রতিদিন প্রাতঃকালে গঙ্গান্নান সেরে হাতে কিছু মিষ্টি নিয়ে 
শ্রীমাকে প্রণাম করতে আসতেন তিনি। শ্রীমায়ের বিভিন্ন স্থান দর্শনের জন্য 
নিজের গাড়িটি দিযেছিলেন নৃপেন্দ্রনাথের ঘনিষ্ঠ বন্ধু শস্তুবাবু। শ্রীমায়ের সঙ্গে 
সেবার ছিলেন গোলাপ-মা, ভানুপিসি, কোয়ালপাড়ার কেদারবাবুর মা, শ্রীম'র স্ত্রী 
ও শ্যালিকা, শ্রীম স্বয়ং এবং বিভৃতিবাবু প্রভৃতি কয়েকজন। 

লক্ষ্মীনিবাসের প্রশস্ত বারান্দা দেখে আনন্দিত শ্রীমা মন্তব্য করেছিলেন, 
“ভাগ্যবান না হলে এমন হয় না। ক্ষুদ্র জায়গায় থাকলে মনও ক্ষুদ্র হয়, খোলা 
জায়গায় দিলও খোলা হয়।” 

পরদিন সারদাদেবী পালকিতে * বিশ্বনাথ ও অন্নপূর্ণা দর্শনে যান। ৯ নভেম্বর 
“শ্যামাপুজার পরদিন সকালে মিশন সেবাশ্রমে পদধূলি দেন। সে-সময় স্বামী 
্রন্মানন্দ, স্বামী শিবানন্দ, স্বামী তুরীয়ানন্দ, চারুবাবু, ডাক্তার কার্জিলাল প্রভৃতি 
অনেকেই কাশীতে উপস্থিত ছিলেন। শ্রীমা'র পালকির সঙ্গে পদব্রজে স্বামী 
অচলানন্দ রোগীদের আবাস পরিদর্শন করান ও সেগুলির পরিচয় দেন। সেগুলি 
দেখা শেষ হলে তিনি দক্ষিণের বারান্দায় চেয়ারে আসন গ্রহণ করেন। 
কথাপ্রসঙ্গে সেবাশ্রমের বাড়ি, বাগান ও ব্যবস্থার প্রশংসা করেন, “এখানে ঠাকুর 
নিজে বিরাজ করছেন আর মা লক্ষ্মী পূর্ণ হয়ে আছেন।” তিনি জানতে চান, “এটি 
প্রথমে কি করে আরম্ত হল? এ ভাবটি প্রথমে কার মাথায় ঢুকেছিল?” 
কেদারবাবা (স্বামী অচলানন্দ) চারুবাবু প্রভৃতির যত্ব ও অধ্যবসায়ের উল্লেখ করে 
বলেন, “বাড়ি তৈরীর সময় বুড়ো বাবা দাড়িয়ে থেকে কাজ করিয়েছেন।” 
মহারাজ কেদারবাবার যত্ব উদ্যম ও পরিশ্রমের কথা উল্লেখ করেন। আনন্দপ্রকাশ 
করে সারদাদেবী বলেন, “স্থানটি এতো সুন্দর যে আমার ইচ্ছা হচ্ছে কাশীতেই 
থেকে যাই।” লল্ষ্মীনিবাসে' ফিরে আসার পর একজন ভক্ত সেখান থেকে এসে 
সেবাশ্রমের অধ্যক্ষের কাছে ১০ টাকা জমা দিয়ে বলেন, *শ্রীত্রীমার সেবাশ্রমে 

দান এই দশটাকা জমা করে নেবেন।” 
সেবাশ্রম যে প্রকৃতপক্ষে ঠাকুরেরই কাজ সেটা শ্রীমা'র মুখ থেকে শোনার 
পর সকলেই বিশেষ উৎসাহিত। রাজা মহারাজ মহাপুরুষ মহারাজকে ডেকে 
মায়ের অভিমত শোনালেন, আবার ঠিক সেই সময়ে শ্রীম বা মাস্টারমশাই-ও এসে 
গৌছেছেন। শ্রীম সাধনভজন ছাড়া রামকৃষ্ণ মিশনের অন্যান্য কাজের বিশেষ 
গুরুত্ব দিতেন না। তার মতে এ সব কাজ রামকৃষ্ণ ভাবধারার অনুকূল নয়। আজ 
স্বয়ং শ্রীমায়ের অনুমোদনে উৎসাহিত ব্রহ্মানন্দজী কয়েকজন ব্রহ্মচারী মারফৎ 
তাকে জিজ্ঞাসা করে পাঠালেন, “মা বলেছেন সেবাশ্রম ঠাকুরের কাজ। আপনি 
কি বলেন £”" সব শুনে শ্রীম কিছুক্ষণ চুপ করে রইলেন। তখন উপস্থিত সকলে 
একযোগে প্রশ্ন শুঞু কবলেন, “আপনি কি বলেন £% এবাব শ্রীম হাসতে হাসতে 
উত্তর দিলেন, 'আর অস্বীকার করবার জো কি? 
রাজা মহারাজ (স্বামী প্রন্মানন্দ) প্রতিদিন সকালে 'লক্ষ্্ীনিবাসে' গিযে 
গোলাপ-মা'র কাছে সারদাদেবীর সংবাদ নেন-_তাবপর নিচের তলাষ বসে 
সকলের সঙ্গে কিছু রহস্যালাপ করেন। একদিন এইরকম রঙ্গব্যঙ্গে মত্ত 
ব্ন্মানন্দজীকে সারদাদেবী গোলাপ-মা মারফৎ প্রশ্ন করে পাঠালেন “আগে 
শক্তিপূজা করতে হয় কেন £" 
উত্তরে ব্রন্মানন্দজী বললেন, “মার কাছে যে জ্ঞানের চাবি । মা কৃপা করে চাবি 
দিয়ে দোর না খুললে যে আর উপায নেই। তারপরই শুরু করলেন বাউলের সুরে 
গান 2 
শঙ্কবী চরণে মন মগ্ন হয়ে ও রে 
মগ্ন হয়ে রও রে সব যন্ত্রণা এডাও রে॥ 
এ তিন সংসার মিছে, মিছে ভ্রমিয়া বেড়াও রে 
কুলকুগ্ুলিনী ব্রন্মময়ী অন্তরে ধিয়াও রে॥ 
কমলাকান্তের বাণী, শ্যামামায়ের গুণ গাও রে 
এতোসুখের নদী, নিরবধি, ধীরে ধীরে বও রে॥ 
গান গাইতে গাইতে ভাবোন্মন্ত অবস্থায় রাজা মহারাজ নৃত্য শুর করলেন এবং 
শেষ হওয়া মাত্র 'হো হো হো' বলে সবেগে ছুটে বেরিয়ে গেলেন। 
একদিন দ্বিপ্রহরে শ্রীমা নিজের ঘরে বিশ্রাম করছিলেন। চারদিক নিস্তব্ধ । সেই 
নিস্তব্ধতার মাধ্য একটি করুণ কণ্ঠের গান তার কানে এলো । গানটির বেদনা ও 
আর্তি তন্দ্রাচ্ছন্ন সারদাদেবীকে সচেতন করে তুলল। সবলাবালাকে নিয়ে 
বারান্দায় গিয়ে দাড়িয়ে গানটি শুনলেন £ 
মা আমার কোথায় গেলে 
ঘলেকদিন দেখি নাই মা, 7 ডাগারে কৌলে। 


৯৯ 


তুই গো কেমন জননী, সন্তানে হও এত পাষাণী 
দেখা দে মা, আর কাদাস নে তনয়া বলে ॥। 
গানের সঙ্গে সঙ্গে মেয়েটির চোখে অশ্রুপ্রবাহ। গান থামিয়ে মেয়েটি মাকে 
প্রণাম করে বলল, মা আমার অনেক দিনের সাধ আজ পূর্ণ হল। আজ আমার কি 
আনন্দ হচ্ছে বলতে পারছি না। আশীর্বাদ করে তার পরিচয় জানতে চাইলেন 
সারদাদেবী। মেয়েটি ভিখারিনী- _দশাশ্বমেধ ঘাটে বিহারী মন্দিরের কাছে বসে 
ভিক্ষা করে। শ্রীমায়ের ইচ্ছায় আবার গান ধরল সেঃ 
মা আমায় দয়া করে 
শিশুর মত ক'রে রাখো। 
শৈশবেব আনন্দ ছেড়ে 
বড় হতে দিও নাকো। 
“কি চমৎকার গানটি”__সারদাদেবী উচ্ছৃসিত। প্রসাদ পেয়ে মেয়েটি 
সেদিনের মত বিদায় নিল। 
আবার একদিন মেয়েটি এলো-_একটি পেয়ারা নিয়ে, সেটি সেদিন সে 
ভিক্ষায় পেয়েছে, শ্রীমাকে নিবেদন কবা তার উদ্দেশা। সাগ্রহে পেয়ারাটি গ্রহণ 
করলেন শ্রীমা, বললেন, “ভিক্ষার জিনিষ খুব পবিত্র, ঠাকুর বড় ভালবাসতেন। 
বেশ পেয়ারাটি তো; আমি খাব এখন।” তারপর চাইলেন আবার গান 
শুনতে__“তোমার গান বড় মিষ্টি। তুমি একটি গান গাও ।” 
মেয়েটি গান ধরল ঃ 
“গোপাল সাজিয়ে দিই বাপ তোরে। 
একবার তেমনি তেমনি তেমনি করে 
নাচরে ঘুরে ফিরে || 
গান শুনে সারদাদেবীর ক্লান্তি নেই-_“গানটি বেশ, আর একটি বল না।” 
উপযুক্ত এবং মর্মগ্রাহী শ্রোতা পেয়ে ভিখারিনীও আগ্রহের সঙ্গেই আবার গান 
শোনাল। 
এই কাশীতেই একদিন এলো গেরুয়াপরা একটি বিধবা মেয়ে-_সারদাদেবীকে 
গান শুনিয়ে গেল ঃ 
থাকরে জবা বনের শোভা 
মনে হয় মার চরণ দুটি। 
সেই সময় কাশীতে ছিলেন বিখ্যাত গায়ক অঘোরনাথ চক্রবর্তী । বেশ 

একদিন একটি কৌতুকজনক ঘটনা ঘটল। শ্শ্রীমা বারান্দায় বসে 
আছেন-_তার সঙ্গে আছেন গোলাপ-মা এবং আরও কয়েকজন মহিলা ভক্ত। 
তিন-চারজন মহিলা দর্শনার্থী উপস্থিত হলেন কিন্তু কে মা সেটাই তারা স্থির 
করতে পারছেন না। তাদের মধ্যে একজন গোলাপ-মাকে বেশ ভব্য দেখে তার 
দিকেই এগিয়ে গেলেন প্রণাম করতে । গোলাপ-মাকে প্রণাম করে তার সঙ্গেই 
কথা বলতে উদ্যত হলে গোলাপ-মা বুঝতে পারলেন তারা তাকেই মা মনে করে 
ভুল করেছেন। তিনি তাড়াতাড়ি শ্রীমার দিকে অঙ্গুলি নির্দেশ করে বললেন, “এ, 
উনিই মা-ঠাকরুণ।” মা"ব নিতান্ত সাদাসিধা পোশাক তাই তারা ভাবলেন স্বয়ং 
ভ্রীমাই বোধহয় রহস্য করে অন্যের কাছে পাঠাতে চাইছেন। তারা গোলাপ-মা'র 
দিকেই সকলে এগিয়ে গেল কিন্তু গোলাপ-মা কথাটার পুনরুত্তি করায় তারা 
এবাব অগ্রসব হলেন মায়ের দিকে। ইতিমধ্যে রঙ্গপ্রিয়া সারদাদেবী কৌতুকের 
গন্ধ পেয়ে গোলাপ-মাকে দেখিয়ে বললেন, “না, না, উনিই মা-ঠাকরুণ।' তারা 
আবার গোলাপ-মা'র দিকে অগ্রসর হতেই ঝেঝে উঠলেন তিনি-_“তোমার কি 
বাছা, বুদ্ধি বিবেচনা নেই? দেখছ না, মানুষের মুখ কি দেবতার মুখ-_মানুষের 
চেহারা কি অমন হয়! এবার সকল সন্দেহের অবসান হল। সকলের কৌতুক 
হাস্যের মধ্যে দিয়ে তারা যথাস্থানে গৌছলেন। 

মাতৃসদনে “কাশীখণ্ড পাঠ হত। ১১/১২/১২ সন্ধ্যায় পাঠের পর স্বামী 
অপূর্বানন্দ শ্রীমাকে প্রশ্ন করলেন, “কাশীতে মলে কি সবারই মুক্তি হয় ?” 

শ্রীমা উত্তর দিলেন, “শাস্ত্রে বলে__হয়।” 

পরদিন সকালেও তার সেই এক প্রশ্ন, “বল কাশীতে মলে মুক্তি হয় কি না?” 

শ্রীমা বললেন, “শান্ত্রাদিতে আছে__এত লোক আসছে_ মুক্তি হয়। তার 
শরণাগত যে তার মুক্তি হবে নাতো হবে কি?” 

অরূপানন্দ-__“শরণাগত যে তার তো মুক্তি হবেই। যে শরণাগত নয়, ভক্ত 
নয়, বিধর্মী-_ এদের মুক্তি হবে কি না?” 

শ্রীমা-__“তাদেরও হবে। কাশী চৈতন্যময় স্থান। এখানে সব জীব 
চৈতন্যময়-_-পোকাটা মাকড়টা পর্যস্ত। ভক্তাভক্ত যে এখানে মরবে কীটপতঙ্গ 
পর্যস্ত-_তারই মুক্তি হবে।” 

অরূপানন্দ-_“সতা বলছ ?” 

শ্রীমা-_“হা, সত্য বই কি! নইলে আর স্থান মাহাত্ম্য কি?” 

প্রসঙ্গান্তরে অরূপানন্দ বলেন, “মা আমি এ সব যা জিজ্ঞাসা করি, ও অমনি 
বলি, আমি ও-সবের জন্য অত ভাবি না। আমার মনের ভাব অন্যরকম। আমি 
নিজে জানতে চাই, তোমাকে যে মা বলে ডাকি, তুমি আপন মা কি না!” 

শ্রীমা__“আপনার মা নয়ত কি? আপনারই মা।” 

অরূপানন্দ-_“তুমি তো বললে, আমি যে ভাল বুঝতে পারছি না। গর্ভধারিণী 
মাকে যেমন আপনা হতেই মা বলে জানি, এমন তোমাকে মনে হয় কই £” 

শ্রীমা-_“আহা, তাই তো।” পরক্ষণেই বললেন, “তিনিই মা-বাপ বাছা, তিনিই 
মা-বাপ হয়েছেন।” 

কাশীখণ্ডে আছে, কাশীতে মাছ খাওয়া উচিত নয়। অরূপানন্দ এই প্রসঙ্গ 
উত্থাপন করে একদিন (১৪ বা ১৫ ডিসেম্বর, ১৯১২) বললেন, “তা মাছ খেলে 
প্রাণীহত্যা হয় তো।” 

শ্রীমা বললেন, “ও সব মানুষের খাদ্য, মানুষ খাবে না তো কি করবে £” 

অরূপানন্দ-_“খাদ্যের নাম করে প্রাণীকে ব্যথা দেবে £” 

শ্রীমা--“তা বিচার করে দেখলে ওতেও হিংসা হয় বই কি-_ প্রাণী তো? 
কাশীপুরে ঠাকুরের জন্য শামুকের ঝোল ব্যবস্থা হল। ঠাকুর আমাকে করতে 
বললেন। আমি বললুম “ওগুলো জীয়ন্ত প্রাণী, ঘাটে দেখি চলে বেড়ায় । আমি 
এদের মাথা ইট দিয়ে ছ্েচতে পারব না।” শুনে ঠাকুর বললেন “সে কি! আমি 
খাব, আমার জন্যে করবে । তখন রোখ করে করতে লাগলুম।” 

সবসময় মনের এক অবস্থা থাকে না। “তুমি (পূর্ব নন্দজীকে) সব খাবে। 
তোমার ও সব বিচার করবার দরকার নেই।” 

এর আগে দু'বার সারদাদেবী যদিও কাশী এসেছিলেন কিন্তু তার 
অবস্থিতিকাল বেশিদিন ছিল না। এবারই তিনি দীর্ঘকাল কাশীতে থেকে 
সেখানকার যাবতীয় দর্শনীয় স্থান ও বস্তু ঘুরে ঘুরে দেখেন। ২৮ অগ্রহায়ণ (১২ 
বা ১৩ ডিসেম্বর ১৯১২) শ্রীমা পালকিতে কালভৈরব, বেণীমাধব, ত্রৈলঙ্গস্বামী, 
নাগপুর ও গোয়ালিয়র রাজার মন্দির, সঙ্কটা, মণিকর্ণিকা প্রভৃতি দর্শন করে 
সন্ধ্যায় লক্ষ্মীনিবাসে ফিরে আসেন। অন্য আর একদিন বৈদ্যনাথ ও 
তিলভাণ্েম্বর দর্শন করে বলেছিলেন, “এ স্বয়স্তু লিঙ্গ ।” পরে একদিন কেদারনাথ 
দর্শন করে মন্তব্য করেন, “এই কেদার আর সেই কেদার (হিমালয়স্থ) 
এক-_যোগ আছে। একে দর্শন করলেই তাকে দর্শন করা হয়। বড় জাগ্রত।” 

একদিন সঙ্গিনী নিয়ে দু'জন সাধুকে দর্শন করতে যান-__একজন নানকপন্থী 
বৃদ্ধ সাধু, অন্যজন চামেলীপুরী। চামেলীপুরীকে গোলাপ-মা প্রশ্ন করেন, “কে 
খেতে দেয়? তিনি সহাস্যে উত্তর দেন, “এক দুর্গা মাঈ দেতা। আউর কোন 
দেতা ?” বৃদ্ধ চামেলীপুরীর উত্তরে শ্রীমা অভিভূত। বাসায় ফিরে বলেন,“আহা 
বুড়োর মুখটি মনে পড়ছে__-যেন ছেলেমানুষটির মত।” পরদিন কিছু লেবু 
সন্দেশ ও একখানি কম্বল তাকে পাঠিয়ে দেন। অন্য সাধুদের দর্শনের প্রস্তাবে 
বলেন, “আবার কি লাধু দেখব? এ তো সাধু দেখেছি__আবার সাধু কোথায় £” 

এঁ সময় রাসলীলায় অদ্বৈত-আশ্রমে শ্রীকৃষ্ণের রাসলীলা অভিনীত হয়। শ্রীমা 

তার ভক্ত সঙ্গিনীদের নিয়ে অভিনয় দর্শন করে বিশেষ আনন্দলাভ করেন। 
অভিনয়ান্তে তিনি শ্রীকৃষ্ণ ও শ্রীরাধিকার ভূমিকায় অভিনয়কারী বালকন্বয়কে 
টাকা দিয়ে প্রণাম করেন। অদ্বৈত আশ্রমে একদিন ভাগবতপাঠের আসরেও 
উপস্থিত ছিলেন। তা ছাড়া প্রায় রোজই লক্ষ্মীনিবাসে তাকে ভাগবত শোনানোর 
ব্যবস্থা ছিল। 

সারদাদেবী একদিন সারনাথ দর্শনেও গিয়েছিলেন। শ্রীমতী ম্যাকলাউড 
শ্রীমায়ের কাশীতে অবস্থানের কথা শুনে নিজেও কাশীতে এসে একটি হোটেলে 
উঠেছিলেন । শ্রীমা সারনাথ যাবেন খবর পেয়ে তিনি হোটেল থেকে একটি ফিটন 
গাড়ি পাঠাবার ব্যবস্থা কবেন কিন্তু গাড়িটি গৌছতে অনেক বিলম্ব হয়। তখন 
সারদাদেবী আর অপেক্ষা না করে অন্য আর একটি ভাড়াগাড়িতে রাধু, ভূদেব 
প্রভৃতিকে নিযে সাবনাথ রওনা হয়ে যান। কিছুক্ষণের মধ্যে ম্যাকলাউড প্রেরিত 
গাডিটি এসে পৌছলে ডাক্তার নৃপেন্দ্রনাথ মুখোপাধ্যায় ও দু'জন সেবককে নিয়ে 
স্বামী ব্হ্মানন্দ তাড়াতাড়ি সেই গাড়িতে সারনাথ গৌছান। ততক্ষণে সারদাদেবী 
বৌদ্ধ যুগের মূর্তি ও স্মারকচিহগ্চলি দেখছিলেন। কয়েকজন ইউরোপীয় 
পর্যটকও একই সময় মূর্তিগুলি দেখে ভাস্কর্যের সৌন্দর্যে বিম্ময় প্রকাশ 
করছিলেন। তাদের দেখে শ্রীমা মন্তব্য করেন, “যারা করেছিল তারাই আবার 
এসেছে আর অবাক হয়ে বলছে “কি আশ্চর্য সব করে গেছে!” শ্রীমা নিজেও 
ভাস্কর্যগুলির অনুপম সৌন্দর্য দর্শন করে আনন্দে অভিভূত। 

সারনাথ থেকে ফেরার পথে একটি দুর্ঘটনা ঘটে। ফেরার সময় সকলেই 
ফিটনে ওঠার জন্য সারদাদেবীকে অনুরোধ করেন কিন্তু তিনি তাতে রাজি হলেন 
না, বললেন, “না না ও গাড়িতে রাখাল এসেছে- বাখাল ওরাই যাবে। আমার এ 
গাড়িতে কোন কষ্ট হবে না।' কিন্তু শেষ পর্যন্ত রাজা মহারাজের বিশেষ 
অনুরোধে শ্রীমা ফিটনেই উঠলেন, আর ভাড়াগাড়িতে রাজা মহারাজ প্রমুখ 
অন্যান্যরা। শ্রীমায়ের গাড়ি আগে আগে চলতে লাগল- পিছনে ভাড়াগাড়িটি। 
পথে ভাড়াগাড়ির ঘোড়া ক্ষেপে গিয়ে একটি ধাক ঘোরার সময় খানায় গিয়ে 
পড়ল। অনেক চেষ্টার পর সকলকে উদ্ধার করে দেখা গেল, সকলের অল্পবিস্তর 
আঘাত লাগলেও তেমন গুরুতর কিছু হয়নি- দু'এক জায়গায় সামান্য ছড়ে 
গেছে মাত্র। খবর শুনে সারদাদেবী আক্ষেপ করে বললেন, 'এ বিপদ আমারই 


আরদিষ্টে ছিল, রাখাল জোর করে তা নিজের ঘাড়ে টেনে নিল। না হলে 
ছেলেপিলে গাডিতে-_কি যে হত!" 


মনঃপৃত হয়নি। একজন স্পষ্টই বলে ফেললেন, “মা আপনি দেখছি (সংসারের) 
মায়ায় বদ্ধ।' অস্ফুট কণ্ঠে সারদাদেবী উত্তর দিলেন, “কি করব মা, নিজেই তো 
মায়া।' 

সে বছর মায়ের জন্মতিথি ছিল ৩১ ডিসেম্বর। লক্ষ্মীনিবাস এবং অদ্বৈত 
আশ্রম উভয়স্থানেই মহাসমারোহে জন্মতিথি পালিত হল। 'লল্ষ্মীনিবাস-এ 
সকালের দিকে তার পুজার পর নতুন শাড়ী পরে সাধু, ভক্ত ও অন্যান্য মহিলাদের 
প্রণাম ও পূজা গ্রহণ করেন। ওদিকে অদ্বৈত আশ্রমে স্বামী ব্রন্মানন্দজী ও ডাক্তার 
নৃপেন্দ্রের ব্যবস্থা অনুযায়ী ঠাকুরের বিশেষ পুজা ও ভোগরাগের 
আয়োজন-_অদ্বৈত আশ্রম ও সেবাশ্রমের সাধু-ভক্ত-কর্মী মিলিয়ে দুশোজন 
প্রসাদ গ্রহণ করেন। শ্রীমায়ের জয়ধবনিতে সেদিন আশ্রমপ্রাঙ্গণ মুখরিত। 

এদিন বিকালে পূর্বব্যবস্থামত সাধুদের অনুরোধে সারদাদেবী অদ্বৈত আশ্রমে 
উপস্থিত হলেন এবং মণ্ডপে বসে সকল সাধুকে একখানি করে সৃতিবস্ত্র দেন। 
কেবল স্বামী ব্রন্মানন্দকে দেন তসরের কাপড় ও চাদর। শাস্তানন্দজী হাসতে 
হাসতে বলেন, “মা, আমাদের সকলকে সূৃতির কাপড় দিলেন আর মহারাজকে 
যে তসরের জোড় দিলেন ।” শ্রীমা-ও সহাস্যে উত্তর দেন, “রাখাল যে আমাব 
ছেলে।” 

সেবার (জানুয়ারি, ১৯১৩) স্বামী শাস্তানন্দ একদিন শ্রীমাকে প্রশ্ন করেন 
“কিরূপ ভাবে,কিরূপ স্থানে গিয়ে সাধনভজন করতে হবে ?” 

উত্তরে সারদাদেবী বলেন, “কাশী তোমাদের স্থান। সাধন মানে তার পাদপদ্স 
সর্বদা মনে রেখে তার চিস্তাতে মনকে ডুবিয়ে রাখা। তার নাম জপ করবে ।” 

শাস্তানন্দ বললেন, “অনুরাগ না থাকলে শুধু নামজপ করলেই কি হবে ?” 

শ্রীমার উত্তর “জলেতে ইচ্ছে করেই পড়, আর ঠেলেই ফেলে 
দিক- কাপড় ভিজবেই। নিত্য ধ্যান করবে। কাচা মন কি না! ধ্যান করতে 
করতে মন স্থির হয়ে যাবে। সর্বদা বিচার করবে। যে বস্তূতে মন যাচ্ছে তা 
অনিত্য চিস্তা করে ভগবানে মন সমর্পণ করবে। একটি লোক মাছ 
ধরছিল-__পাশে বাজনা বাজিয়ে বর যাচ্ছে, কিন্ত তার ফাতনার দিকেই দৃষ্টি।” 

কলকাতা ফেবার দু'তিন দিন আগে শ্রীমা শেষবারের মত অদ্বৈত আশ্রমে 
আসেন, সঙ্গে ছিলেন স্বামী শাস্তানন্দ। আশ্রমে গৌছেই তিনি সোজা ঠাকুরঘরে 
77175 9য় হর চদ। ঠার ব্যাঞ্লের মখো ছিল একখানি নিজের ফটো। 
টুন অপাম করে শ্রীমী নিজের ছবিখানি বার কবে একটি কুলুর্পতে স্থাপন 
বেন এবং অঞ্চলের গ্রন্থি থেকে কয়েকটি ফুল ছবিটির পাদদেশে রাখেশ। 

ণ পরে বেরিয়ে এসে চন্ত্র মহারাজকে বলেন, “বাবা চন্্র, এ ছবিটিতেও 
বোজ দুটি দুটি ফুল দিও।” চন্দ্র মহারাজ মাকে প্রণাম করে তার আদেশ 

শিরোধার্ধ করে নেন এবং তখন থেকে অদ্বৈত আশ্রমে মায়ের নিত্যপূজা শুরু 
হয়। 

নিজের ছবি রেখেছেন। তখন তিনি মহাপুরুষ মহারাজকে ডেকে সকল কথা 
জানিয়ে বলেন, “তারকদা লক্ষণ বড় সুবিধার নয়। মনে হচ্ছে, মা সরে পড়বার 
আয়োজন করছেন।” হরি মহারাজও সেবার সেবাশ্রমে ছিলেন, শিবানন্দজী 
তাকেও সব কথা জানান। 

|| ৯৮ ।। 


১৬ জানুয়ারি (১৯১৩) সারদাদেবী কলকাতায় ফিরে এলেন শেষবারের মত 
তীর্থ দর্শন করে। বাগবাজারে নিজের বাড়িতে একমাসের কিছু বেশি সময় 
অবস্থান করে ২৩ ফেব্রুয়ারি তিনি জয়রামবাটা যাত্রা করেন। ১৯১১ স্্ীস্টাব্দের 
পর থেকে সারদাদেবী যখন ঝবিষ্ুপুরের পথে জয়রামবাটী যেতেন তখন 
প্রতিবারই বিষু্পুরে সুরেশ্বর সেনের বাড়ি দু'এক ঘন্টা বিশ্রাম নিতেন, কখনো 
কখনো ২/১ দিন থেকেও যেতেন। শ্রীরামকৃষ্ণ একসময় সারদাদেবীকে 
বলেছিলেন, “বিষুঃপুর গুপ্ডুবুন্দাবন।” একসময় বিষুপুর ছিল নিতান্ত অখ্যাত 
জায়গা কিন্তু অতীতের বৈষ্ণবরাজাদের বহু গৌরবময় কীর্তি বক্ষে ধারণ করে 
রেখেছিল। কালক্রমে রেল যোগাযোগ স্থাপিত হলে বিষ্ুপুরের প্রাচীন এঁতিহ্যর 
প্রতি বাইরের দৃষ্টি আকৃষ্ট হয়-_পুরাতন টেরাকোটার ভাস্কর্যগুলি তখন 
পর্যটকদের কাছে দর্শনীয় বস্তু হিসাবে গৃহীত হয়। বিষুপুর তার লুপ্ত মহিমায় 
উজ্জ্বল হয়ে ওঠে। 

শ্রীমা একবার যাত্রাপথে একদিন বিষুপুরের সর্বমঙ্গলা মন্দিরে বিশ্রাম 
করেন-_সেই সময় তিনি মন্তব্য করেন, “ঠাকুরের কথাই দেখছি সত্য হল।” 
এবার মায়ের আগমন সংবাদ পূর্বেই কোয়ালপাড়ায় পৌছেছিল। সকলেই অধীর 
আগ্রহে তার জন্য অপেক্ষা করছিলেন-_কেউ কেউ বিষু্পুরের দিকে খানিকটা 
এগিয়ে এসে ঠাকে অভ্যর্থনা জানানোর প্রতীক্ষায় ছিলেন। শ্রীমায়ের গাড়ি 
তাদের দৃষ্টিপথে আসার সঙ্গে সঙ্গে ভারা এগিয়ে শ্রীমাকে সাদর অভ্যর্থনা 
জানান। একজন ছুটে গেলেন আশ্রমে মায়ের আগমন সংবাদ দিতে অন্য 
একজন গরুর গাড়ির গাড়োয়ানকে সরিয়ে নিজেই গাড়ি হাকাতে শুরু করলেন। 
সারদাদেবী আনন্দ প্রকাশ করে বললেন, “বাঃ তুমি তো বেশ গাড়ি হাকাতে 
জানো দেখছি। তা সব কাজই শিখে রাখা ভাল।” গাড়ি আশ্রমে পৌছলে 
কেদারবাবুর মা শ্রীমায়ের হাত ধরে গাড়ি থেকে নামালেন। সকলে প্রণাম করে 
চলে যাবার পর সারদাদেবী ধাড়ুজ্জে পুকুরে স্নান সেরে এসে পূর্বোক্ত ছেলেটিকে 
বললেন, ফুল তুলে আনতে। ফুল-তোলা চন্দন-ঘষার কাজ যখন চলছিল তখন 
কেদারবাবু শ্রীমায়ের পাশে বসে কথাপ্রসঙ্গে বললেন, “মা আপনার সব ছেলেই 
বিদ্বান-আমরা এই কয়টি আপনার একেবারে মুর্খ সম্তান।” সন্নেহে শ্রীম৷ 
বললেন, “সে কি গো! ঠাকুর যে লেখাপড়া তেমন কিছু জানতেন না। ভগবানে 

মতি হওয়াই আসল। তা তোমার দ্বারা এদেশে অনেক কাজ হবে। এই সব 
ছেলেরা কত কাজ করছে। ভাবনা কি? ঠাকুর এবার এসেছেন, ধনী, নির্ধন, 
পণ্ডিত, মূর্খ সকলকে উদ্ধার করতে । তোমাদের ভালবাসি-_-তোমরা আমার 
আপনার লোক ।” 

পূজা, প্রসাদ গ্রহণ ও কিছুক্ষণ বিশ্রামের পর সেইদিনই শ্রীমা জয়রামবাটী 
চলে যান। 

১৪ মা (১৯১৩) শ্যামবাজারে ললিতবাবু (ডাক্তার) ও প্রবোধবাবু 
জয়রামবাটী গিয়েছিলেন মাতৃদর্শনে। তাদের সঙ্গে কথাপ্রসঙ্গে মা খাদ্যাখাদ্য 
বিচার করে অভিমত দেন, “আদ্যশ্রাদ্ধের অন্ন খেতে নেই, ভক্তির বড় হানি হয়। 
বরং অন্যশ্রাদ্ধের অন্ন খাবে, তবু আদ্যশ্রাদ্ধের নয়, ঠাকুর নিষেধ করতেন। আর 
যা কিছু খাবে ভগবানকে দিয়ে খাবে। অপ্রসাদী অন্ন খেতে নেই। যেমন অন্ন 
খাবে তেমন রক্ত হবে। শুদ্ধ অন্ন খেলে শুদ্ধ রক্ত হয়, শুদ্ধ মন হয়, বল হয়। 
শুদ্ধ মনে শ্রদ্ধা ভক্তি হয়, প্রেম হয়।” 

ললিতবাবু জানতে চান, “মা, আমরা তো গৃহী, আত্মীয়স্বজনের শ্রাদ্ধে কি 
করব?” শ্রীমা উত্তরে বলেন, “শ্রাদ্ধে গিয়ে কাজকর্ম দেখবে, খাটবে, যেন তারা 
কিছু মনে না করতে পারে। কিন্তু সেদিনটা কোনরকমে খাওয়াটা এড়াতে চেষ্টা 
করবে। নেহাৎ না পারলে শ্রাছ্ধে বিষু বা দেবতাদিগকে যা নিবেদন করা হয় তাই গ্রহণ 
করবে। প্রসাদী হলে আদ্যশ্রাদ্ধের অন্ন ভক্তেরা খেতে পারে।” ললিতবাবু বলেন, 
«অনেক সময় শ্রাদ্ধের জন্যে আনা জিনিসপত্র বাড়তি থাকে__তা খাওয়া চলে ?” 

শ্রীমা__“তা চলতে পারে, তাতে দোষ নেই। গৃহী আর কি করবে।” 

প্রবোধবাবু উত্থাপন করলেন ত্যাগ-্রসঙ্গঃ “মা তিনি যে ত্যাগ 
ভালবাসতেন আমাদের ত্যাগ কোথায় £” 

শ্রীমা-_“হবে ক্রমে ক্রমে। এজন্মে খানিকটা হল। পরজন্মে আবার হবে। 
খোলটাই তো বদলায়, আত্মা তো একই থাকে ।... তিনি বলতেন, “আমি ইচ্ছা 
করলে কামারপুকুরটাকে সোনার করে দিতে পারি, সেজবাবুকে [মথুরবাবু] বলে। 
কিন্ত ওতে কি হবে? ওগুলো তো অনিত্য।”... 

সন্ধ্যায় কায়স্থদের উপবীত গ্রহণের কথা উঠল। অপূর্বানন্দ প্রশ্ন করলেন 
“কেউ কেউ স্বামীজীকে বলেছিল “শুদ্রের সন্ন্যাসে অধিকার কি £... স্বামীজী 
কিন্তু উত্তর দিয়েছিলেন, “কায়স্থ ক্ষত্রিয়, সুতরাং উপবীতে অধিকার আছে।” 

অনা কিছু কথার পর শ্রীমা বললেন, “আর কিছু বুঝি না, সপ্তর্ষির মধ্য থেকে 
একটি ঝষি এসেছিলেন এইটি জানি। আর ঠাকুরের ভক্তেরা জ্ঞানী সন্ন্যাসী। 
জ্ঞানীর সন্ন্যাস হতে পারে। এই যে গৌরদাসী, মেয়েদের তো সন্ন্যাস নেই। 
গৌরদাসী কি মেয়ে ? ও তো পুরুষ। ওর মত কণ্টা পুরুষ আছে ? এই স্কুল, গাড়ি 

ঘোড়া সব করে ফেলল । ঠাকুর বলতেন “মেয়ে যদি সন্ন্যাসী হয়, সে কখনও 
মেয়ে নয়।-_সে তো পুরুষ। 

৩০ মার্চ দুপুরে সবাই খেতে বসেছে। সুরবালাদেবী একটি ছেলেকে পাতা ও 
গ্লাস দিয়েছেন__কিস্তু জল দেবার সঙ্গে সঙ্গেই একটি বেড়াল এসে সেই গ্লাসের 
জলে মুখ দিল। সুতরাং আবার জল পালটে দিতে হল। দ্বিতীয়বারও সেই একই 
কাণ্ড-_সেবারও সুরবালা জল পালটে দিলেন মুখ বুজে কিন্তু তৃতীয়বার এই 
ঘটনা ঘটতে তিনি আর ধৈর্য রাখতে পারলেন না__বিড়ালটিকে তাড়া করে গিয়ে 
চিৎকার করে উঠলেন-_“পোড়ারমুখো বেড়ালকে মেরে ফেলব।” শ্রীমা 
তাড়াতাড়ি ঠাকে বাধা দিয়ে বললেন, “না না, পিপাসার সময় বাধা দিতে নেই। 
আর ও জলে তো মুখ দিয়ে ফেলেছে।” 

সুরবালা ঝেঝে উঠলেন, “তোমায় আর বেড়ালকে অতো দয়া দেখাতে হবে 
না। মানুষকেই বড় দয়া করছেন! মানুষকে দয়া কর না।” 

শ্রীমা শান্ত অথচ গম্ভীর কণ্ঠে বললেন, “আমার দয়া যার ওপর নেই, সে 
নেহাত হতভাগ্য । আমার দয়া যে কার ওপর নেই, তা বুঝি না-_প্রাণীটা পর্যস্ত।” 

৭ মে (১৯১৩) কালীকুমারের পুত্রের বিবাহ। ভূদেবের বয়স তখন তেরো 
বছর আর পাত্রীটি নিতান্তই বালিকা । শ্রীমা নিজে বাল্যবিবাহের পক্ষপাতী নন। 
ভ্রাতা কালীকুমার ঠার দুটি ছেলেরই বিবাহ দিয়েছিলেন বাল্যাবস্থায়। কণিষ্ঠপুত্র 
রাধারমণের যখন বিবাহ হয় তখন তার বয়স এগারো। সারদাদেবী তখন 
বাগবাজারে নিজ বাটীতে। ভ্রাতাদের অভিপ্রায় তার কাছে অস্পষ্ট ছিল না, সে 
সময় তিনি বলেছিলেন, “ছোট ছোট ছেলেদের বিয়ে দিচ্ছে আর আমার কাছে 
আদায় করে নিচ্ছে । আখেরে যে বষ্ট পাবে তা জানে না।” 

বাঙালী সমাজে, বিশেষ করে গ্রামবাংলায় বাল্যবিবাহ প্রথা সমাজের যে 
কতখানি ক্ষতি করছে সে বিষয়ে সারদাদেবী অবহিত ছিলেন এবং মাঝে মাঝে এ 
নিয়ে তাকে ক্ষোভ প্রকাশ করতেও দেখা যায়। মাদ্রাজের বিশ-বাইশ বছরের দুটি 
কুমারী মেয়ে নিবেদিতা স্কুলে ছিল। তাদের কথা উল্লেখ করে সারদাদেবী 
বলতেন, “আহা! তারা কেমন সব কাজকর্ম শিখেছে । আর আমাদের? এখানে 
(জয়রামবাটীতে) পোড়া দেশের লোক আট বছর হতে না হতেই বলে, পর গোত্র 
করে দাও, পর গোত্র করে দাও ।” 

সম্ভবত জুন-জুলাই মাসে সারদাদেবী আমাশয় রোগে আক্রান্ত হন। তখন 
আনুড়ের ডাকঘর থেকে জয়রামবাটীতে চিঠি বিলি হত সপ্তাহে দু' দিন। তার 
ওপর সেবার আমোদরের বন্যায় ডাক যোগাযোগ সম্পূর্ণ বন্ধ হয়ে গেল। দীর্ঘকাল 
শ্রীমার সংবাদ না পেয়ে সারদানন্দজী বিশেষ চিন্তিত হয়ে পড়লেন। অবশেষে 
মায়ের সংবাদ জানার জন্য কলকাতা থেকে লোক পাঠালেন। তিনি এসে মায়ের 

আমাশয় রোগের কথা জানতে পেরে কোতুলপুর ডাকঘর থেকে চিঠি পাঠালেন 
কলকাতায়। সঙ্গে সঙ্গে চিকিৎসার জন্য ডাঃ কাঞ্জিলাল এবং সেবা-শু্ুষার জন্য 
নিবেদিতা স্কুল থেকে সুধীরাদেবী জয়রামবাটী গিয়ে গৌছলেন। দু'একদিন পরে 
যোগীন-মার ভগিনী কালীদাসী এবং মাস্টারমহাশয়ের স্ত্রীও গিয়ে গৌছলেন। 
সকলের সেবাযতে শ্রীমা সুস্থ হয়ে উঠলেন বটে কিন্তু সমস্যা দেখা দিল 
অন্যদিকে । জয়রামবাটী তখন নগণ্য ক্ষুদ্র গ্রাম- _তদুপরি বন্যার জন্য শাকসক্জী 
দুষ্প্রাপ্য। এতগুলি লোকের আহারাদি ও সুখ-স্বাচ্ছন্দ্যের ব্যবস্থা রীতিমত কঠিন 
হয়ে দাড়াল। বর্ষাকালে গ্রামাঞ্চলের রাস্তাঘাটও অগম্য। অগত্যা সারদাদেবী 
সংবাদ পাঠালেন কোয়ালপাড়ায়__একমাত্র তারাই ভরসা। তারা দুবেলা 
শাকসব্জী এবং অন্যান্য প্রয়োজনীয় দ্রব্য সরবরাহের ব্যবস্থা করে নিজেরাও থেকে 
গেলেন জয়রামবাটীতে সুষ্ঠু ব্যবস্থাপনার জন্য। শ্রীমাকে খানিকটা সুস্থ দেখে ডাঃ 
কাঞ্জিলাল ফিরে গেলেন কলকাতায়। 

ওদিকে আবার নতুন সমস্যা। অতিরিক্ত পরিশ্রম ও বৃষ্টিতে ভেজার দরুন 
কোয়ালপাড়ার সকলেই ম্যালেরিয়া জ্বরে আক্রান্ত হলেন। আট দশ দিন তাদের 
কোন সংবাদ নেই- -শাকসব্জীর সববরাহও বন্ধ । শ্রীমা কোয়ালপাড়া আশ্রমের 
অধ্যক্ষের কূপণতার কথা জানতেন। কয়েকদিন অপেক্ষা করে একজন 
স্ত্রীলোককে পাঠালেন কোয়ালপাড়ায়__সংবাদ পেলেন তার আশঙ্কাই সত্য। 
তখন আবার সেই স্ত্রীলোকটির মারফৎ রাধুকে দিয়ে একখানা চিঠি লিখিয়ে 
পাঠালেন। “শ্রীমান কেদার, ও আশ্রমে আমিই ঠাকুরকে বসিয়েছি। তিনি 
সিদ্ধচালের ভাত খেতেন, মাছও খেতেন। অতএব আমি বলছি, ঠাকুরকে 
সিদ্ধচালের ভোগ ও অন্তত শনি-মঙ্গলবারে মাছ ভোগ দেবে । আব যেমন করে 
হোক তিন তরকারির কম ভোগ দিতে পারবে না। অতো কঠোরতা করলে 

কয়েকদিন পরে কেদারবাবু গেছেন মাতৃসকাশে। সেদিন শ্রীমা তার কাছে 
রাধুর জন্মবৃত্তাত্ত ও তার প্রতি তার অহেতুক আকর্ষণের কারণ বর্ণনা করে 
বলেছিলেন, “ঠাকুরের শরীর যাবার পর যখন সংসারে আর কিছুই ভাল লাগছে 
না, মন হু ছু করছে আর প্রার্থনা করছি, “আর আমার এ সংসারে থেকে কি হবে!' 
সেই সময় হঠাৎ দেখলাম, লাল কাপড় পরা দশ-বার বছরের একটি মেয়ে সামনে 
ঘুরে বেডাচ্ছে। ঠাকুর তাকে দেখিয়ে বললেন,'একে আশ্রয় করে থাক। তোমার 
কাছে কত সব ছেলেরা এখন আসবে ।' পরক্ষণেই তিনি অন্তর্ধান হলেন, 
মেয়েটিকেও আর দেখতে পাইনি। তারপর একদিন ঠিক এই জায়গাটিতে বসে 
আছি, ছোট বৌ (রাধুর মা) তখন বদ্ধ পাগল, কতকগুলো কাথা বগলে করে 
টানতে টানতে এদিকে যাচ্ছে, আর রাধু হামা দিয়ে কাদতে কাদতে তার পেছনে 

পেছনে যাচ্ছে । তাই দেখে বুকের ভেতরটা কেমন করে উঠল । ছুটে গিয়ে 
রাধূুকে তুলে নিলাম। মনে হল, তাই তো একে আমি না দেখলে কে আর 
দেখবে ? বাবা নেই, মা এ পাগল। এই মনে করে যাই ওকে তুলে নিয়েছি, অমনি 
ঠাকুরকে সামনে দেখলাম। তিনি বলছেন, “এই সেই মেয়েটি, ওকে আশ্রয় করে 
থাক, এটি যোগমায়া।' কি জানি বাবা, আগে আগে ও বেশ ছিল। আজকাল নানা 
রোগ, আবার বিয়েও হল। এখন ভয় হয় পাগলের মেয়ে শেষে পাগল না হয়! 
শেষটায় কি একটা পাগলকে মানুষ করলাম !” 


ভ্রীশ্রীমা-_-৯ ১২৯ 


|| ৯৯ || 


১৯ সেপ্টেম্বর (১৯১৩) সারদাদেবী কলকাতায় এলেন। 

এই সময় দলে দলে দর্শনার্থী ও দীক্ষার্থী তার কাছে আসত। সারাদিনই তার 
কেটে যেত তাদের প্রতি কুপাবিতরণে। অনেকে উপস্থিত হত তাদের নানাবিধ 
সাংসারিক সমস্যা নিয়ে। শ্রীমা অসীম ধৈর্য নিয়ে তাদের কথা 
শুনতেন-_প্রয়োজনমত পরামর্শ দিতেন। তার কলকাতা আবাসের সামনেই ছিল 
একটি শ্রমিক বস্তি। একবার একটি স্ত্রীলোক এসেছে একটি রুগ্ন শিশুকে কোলে 
নিয়ে। শিশুটির জন্যই তার আগমন- যাতে সে সুস্থ হযে ওঠে তাব জন্য মায়ের 
আশীর্বাদ-ভিক্ষা। শ্রীমা আশীর্বাদ জানিযে বললেন, “ভাল হবে __দুটি বেদানা, 
কিছু আঙুর, ঠাকুরকে নিবেদন করে মেয়েটিকে বললেন, “তোমার ছেলেকে 


খেতে দিও ।” 
আর একদিন দুটি বিবাহিতা নিঃসস্তান মহিলা এলেন। সলজ্জভাবে তারা 


সস্তানের জন্য প্রার্থনা জানালেন। শ্রীমা তাদেব প্রার্থনায সাড়া দিযে বললেন, 
“ঠাকুরের কাছে মনের কথা জানিযে প্রার্থনা করবে। ...প্রাণের বেদনা কৌদে 
কেদে জানাবে- দেখবে, তিনি একেবাবে ছেলে কোলে বসিযে দেবেন।” পবে 
তাদের আকাঙ্ক্ষা সত্যই পূর্ণ হয়েছিল। 

একদিন এলেন এক শ্বেতাঙ্গিনী বিদেশী মহিলা । শ্রীমাকে প্রণাম কবে নিজের 
কন্যার কঠিন অসুখের কথা জানালেন শ্রীমা কিছু ফুল ও বিশ্বপত্র নিয়ে কিছুক্ষণ 
চোখ বুজে বসে রইলেন। পরে ঠাকুরের দিকে একদৃষ্টে তাকিযে ওই ফুল বিশ্বপত্র 
মেয়েটির হাতে দিয়ে বললেন, “এগুলি তোমার মেযেব মাথায় বুলিয়ে দেবে।” 
পরে আবার সেই মহিলা এসে শ্রীমাকে প্রণাম কবে জানিযে যান, তার মেয়ে 
সুস্থ হয়ে উঠেছে। 

নানা মানুষ- বিচিত্র তাদেব পার্থিব প্রার্থনা । দর্শনার্থীর সংখ্যা ক্রমশঃ বেড়ে 
চলেছে আর সেই সঙ্গে বাড়ছে শ্রীমায়ের যন্ত্রণা। কোন কোন দিন এমন অবস্থা 
হয় যে সকলে চলে যাপার পব হাটু পর্যস্ত গঙ্গাজলে ধুতে হয়। বলেন, “আর 
কাউকে পায়ে মাথা ঠেকিয়ে প্রণাম করতে দিও না-_ যত পাপ এসে ঢোকে। 
আমার পা জ্বলে যায়। পা ধুয়ে ফেলতে হয়। এই জন্যই তো ব্যাধি; দূর থেকে 
প্রণাম করতে বলবে।” কিন্তু পরক্ষণেই আবার তিনি করুণাময়ী “এসব কথা 
শরৎকে বলো না। তাহলে প্রণাম বন্ধ করে দেবে।” 

এইভাবেই চলে ্ার প্রাত্যহিক জীবনযাত্রা । বহু মানুষের প্রার্থনা শুনতে ও 
পূরণ করতে করতে কখনো কখনো অস্থির হয়ে ওঠেন। রাত গড়িয়ে চলে-_তবু 
বিশ্রাম নেই। শেষ প্রার্থীটি চলে যাবার পর কোন কোন দিন সেবিকাকে বলেন 
“গড় করি মা কলকাতাকে। কেউ বলে আমার এ দুঃখ, কেউ বলে ও দুঃখ। আর 
সহ্য হয় না। কেউ বা কত কি করে এসেছে- মানুষ তো নয়, সব পশু- পশু। 
সংযম নেই, কিছু নেই।” সেবিকাকে বলেন বাতাস করতে। পরদিনই আবার 
“অন্ধকারে কিলবিল করা' কলকাতায় মানুষ 'গিপড়ের সার দেয় আর শ্রীমাও সব 
ভুলে করুণার ভাগ্ার উজাড় করে দেন। 

১৯১৪ শ্রীস্টাব্দের প্রারস্তে শ্রীমায়ের সেবিকা সরলাদেবীর (পরে ইনি সারদা 
মঠের প্রথম অধ্যক্ষা প্রব্রাজিকা ভারতীপ্রাণা) লেডি ডাফরীন হাসপাতালে ট্রেনি 
নার্স-হিসাবে যোগদানের ব্যবস্থা হল। সেই সময় বাংলার গভর্নর ছিলেন লর্ড 
কারমাইকেল ডার স্ত্রী লেডি ডাফরীন হাসপাতালের জন্য তিনটি সন্ত্ান্ত ঘরের 
মেয়ে চাইছিলেন, যারা নার্সিং শিখবে। লেডি কারমাইকেলের সঙ্গে ভগিনী 
ক্রিস্টিনের সৌহার্য ছিল। ক্রিস্টিনই তিনটি মেয়েকে ঠিক করেন, যাদের মধ্যে 
একজন সরলাদেবী। অন্য মেয়ে দুটির মধ্যে একটি ডাক্তারী পরীক্ষায় অমনোনীত 
হয়__অপরটি প্রথমে রাজি হলেও শেষ পর্যন্ত পিছিয়ে যায়। তখনও পর্যস্ত 
রক্ষণশীল হিন্দু সমাজ নার্সিং-এর কাজ (শুধু নার্সিং কেন, স্ত্রী-শিক্ষাও সীমাবদ্ধ 
ছিল বাল্যাবস্থার মধ্যে) সম্মানজনক তো নয়ই পরস্ত ঘৃণিতই ছিল। সুধীরাদেবী 
সরলাকে নিয়ে এলেন মায়ের কাছে তার অনুমতির জন্য। আতকে উঠলেন 
গোলাপ-মা, “সুধীরার এ কি কাণগু! ব্রাহ্মণের মেয়েকে হাসপাতালে কাজ করতে 
দিচ্ছে! সে আবার কি গো! যত সব অনাছিষ্টি-_-ওর হাতে আর কে খাবে £৮ 
শ্রীমা শান্ত কণ্ঠে বললেন, “সে কি গোলাপ £ শিখে এসে ও তো আমাদেরই সেবা 
কববে।” শ্রোমায়ের শেষ শয্যায় সরলাদেবীই ছিলেন প্রধানা সেবিকা এবং 
গোলাপ-মা'র আশঙ্কাকে ব্যর্থ করে শ্রীমা তার হাত থেকেই ওষুধ পথ্য তো 
বটেই, ভাতও খেতেন।) ১৯১৪-এর ফেব্রুয়ারি মাসে ডাফরীন স্কুলে সরলাদেবী 
মিডওয়াইফারী -- নার্সিং শেখার জন্য ভর্তি হয়ে শ্রীমার সঙ্গে দেখা করতে 
এলেন। শ্রীমা বললেন, “আমি একটা কিছু দেব-_কি দিই!” তিনি একটা ভাল 
গরম কম্বল কিনে দিলেন-_-সরলাদেবীর মাথায় হাত বুলিয়ে আশীর্বাদ করলেন, 
“তুমি ওখানে হিন্দুর মেয়ের মত থাকবে ।” 

১৯১৪ শ্রীস্টাব্দের মে মাসের তৃতীয় সপ্তাহে সারদাদেবী কয়েকজন ভক্ত 
মহিলাসহ সরযৃদেবীর বালিগঞ্জের বাসভবনে যান। সারাদিন বেশ আনন্দেই 
কাটে, গোল বাধল রাত্রে ফেরার সময়। রাত হয়ে গেছে__বালিগঞ্জ থেকে 
বাগবাজার দীর্ঘ পথ-_সুতরাং তার ফেরার জন্য ভক্তেরা মোটরের ব্যবস্থা 

করেছেন কিন্তু সারদাদেবী কিছুতেই মোটরে চড়বেন না, কারণ একবার তিনি 
মোটরে মাহেশে রথ দেখতে গিয়েছিলেন, সেই গাড়ি একটি কুকুরকে চাপা 
দেয়-_সুতরাং মোটরে তার প্রবল আপত্তি । ভক্তেরা অনেক বোঝালেন- রাত 
হয়েছে, এখন ঘোড়ার গাড়িতে যেতে গেলে পৌছতে মধ্যরাত হয়ে যাবে। খুব 
সাবধানে চলবে, যাতে আর কোন কুকুর না চাপা পড়ে। শেষ পর্যস্ত তিনি আশ্বস্ত 
হয়ে মোটরেই ফিরে আসেন। 

কয়েকদিন পরে সরযুদেবী যখন উদ্বোধনে যান তখন শ্রীমা তাকে ঈশ্বর লীলা- 
তত্ব বুঝিয়ে বলেন বিধাতা যখন প্রথম মানুষ তৈরী করলেন তখন একেবারে 
সত্ব গুণী করেই করলেন। সুতরাং তখনই তারা ভগবানের নাম নিয়ে তপস্যা 
করতে বেরিয়ে পড়ল এবং তার মুক্তি পদে লীন হয়ে গেল। বিধাতা দেখলেন, 
তবে তো হল না। এদের দিয়ে সংসারে লীলা খেলা কিছু করা চলল না। তখন 
সত্বের সঙ্গে রজঃ ও তমঃ অধিক পরিমাণে মিশিয়ে মানুষ তৈরী করলেন এবার 
লীলা খেলা চলল ভাল।” 

এ কাহিনী তিনি শুনেছিলেন যাত্রা বা কথকতার আসরে । বললেন, “তখন, 
মা, যাত্রা কথকতা-_এই সব ছিল। আমরা কত শুনেছি, এখন আর তেমনটি 
শোনা যায় না।” 

এই সময় সারদাদেবী কোয়ালপাড়ায় কেদারবাবুকে একটি চিঠিতে লেখেন, 
“তোমরা যদি কোয়ালপাড়ায় আমার জন্য একখানা ঘর করে রাখতে পার তাহলে 
দেশে গিয়ে মাঝে মাঝে তোমাদের ওখানে থাকি। জয়রামবাটীতে ভাইয়ের 
সংসারে ঝামেলা দিন দিন বাড়ছে, আর ও সবের জ্বালা সব সময় সহ্য করতে 
পারি না। সামান্য একটু অসুখ-বিসুখ হলেও দেশে গিয়ে ঠাইনাড়া হবার উপায় 
নাই।” 

পত্রপ্রাপ্তির পর কোয়ালপাড়া আশ্রমের কর্মীরা প্রবল উৎসাহে নিজেরা 
পরিশ্রম করে কেদারবাবুরই পুরানো ভিটায় শ্রীমায়ের বাসোপযোগী একটি 
ছোটখাট বাড়ি নির্মাণ করতে শুরু করেন এবং তিনখানি ঘর,একটি রান্নাঘর ও 
একটি পায়খানা সমেত আবাসটির কাজ সম্পন্ন করেন। পরে এই বাড়িটির নাম 
দেওয়া হয় “জগদন্বা আশ্রম" । সম্ভবত ১৯১৪ শ্রীস্টাব্দের শেষে অথবা ১৯১৫ 
্রীস্টাব্দের প্রারস্তে বাড়িটির নির্মাণকার্য শেষ হয়। 

দীর্ঘকাল কলকাতায় কাটিয়ে সারদাদেবী ১৯১৫ খ্রীস্টাব্দের ১৯ এপ্রিল 
জয়রামবাটী যাত্রা করেন এবং পরদিন গিয়ে গৌছান কোয়ালপাড়ায়। নতুন বাড়ি 
জেগদন্বা আশ্রম) দেখে শ্রীমা বিশেষ আনন্দিত তবে সেসময় সেখানে তার 
থাকা সম্ভব ছিল না। সারদাদেবী বললেন,--“এবার আর থাকা হবে না, সঙ্গে সব 
অনেকগুলি (রাধু, মাকু, তাদের স্বামীরা এবং আরও অনেকে) আছে। এদের সব 

জয়রামবাটীতে রেখে পরে নিরিবিলি হয়ে রাধুকে নিয়ে এসে দিনকতক থাকব। 
তিন মাস জয়রামবাটীতে অবস্থানের পর সম্ভবত জুলাই-আগস্ট মাসে তার 
কোয়ালপাড়ায় আসার দিন স্থির হয় কিন্তু নির্দিষ্ট দিনে দারুণ দুর্যোগ । সেই প্রবল 
বৃষ্টির মধ্যেই কোয়ালপাড়ার কর্মীরা পালকি নিয়ে জয়রামবাটী গিয়ে হাজির। 
ভক্ত হয়েছ!... যোগেন মহারাজ দিদির কি সেবাটাই করেছেন। শরৎ মহারাজ 
কি সাবধানেই সব কাজ করেন-__কী ঠাদের ভক্তি। আর তোমরা এই বাদলায় কি 
করে দিদিকে নিতে এলে ?” সন্ত্রস্ত কর্মীরা বলল, “আমাদের কি সাধ্য আছে যে 
মাকে নিয়ে যাই বা তার সেবা করি! আজ পালকি নিয়ে আসার কথা ছিল, তাই 
এসেছি।” শ্রীমা হাসতে হাসতে বললেন, “তোমরা কথা রাখতে পার আর আমি 
বুঝি পারি না? আমাকে এখনি নিয়ে চল। রাধু ওরা সব পরে যাবে।” মায়ের কথা 
শুনে কোয়ালপাড়ার কর্মীরা হার মেনে বলল, “তা কি হয়? এই বাদলে কেউ 
বাড়ির বার হতে পারছে না, আর আমরা আপনাকে ভিজিয়ে নিয়ে গিয়ে কি অসুখ 
করাব ?” 

অগত্যা যাওয়া স্থগিত হল। একমাস পরে আগস্টের শেষে অথবা 
সেপ্টেম্বরের প্রথমে শ্রীমা কোয়ালপাড়ার নতুন বাড়িতে এলেন- সঙ্গে রাধু, 
সুরবালাদেবী, নলিনী প্রমুখ আরও কয়েকজন কিন্তু ১৫ দিনের বেশি থাকা সম্ভব 
হল না কারণ তিনি ভাদ্র মাসে এসেছিলেন সুতরাং সেপ্টেম্বরের মাঝামাঝি ফিরে 
যেতে হল জয়রামবাটীতে। 

সেবার জগগ্ধাত্রীপৃূজায় ধার ভাড়ারী হবার কথা ছিল তিনি হঠাৎ অসুস্থ হয়ে 
পড়লেন। অগত্যা কোয়ালপাড়ার একটি অব্রাহ্মণ ছেলের উপর এই দায়িত্ব দিতে 
হল। সম্কুচিত শ্রীমা তাকে বিশেষ করে সাবধান করে দিলেন, “একটু আলগোছে 
থেকে কাজগুলি করবে, তাহলেই হবে।” এই সতর্কতার কারণ জযরামবাটীর 
তৎকালীন অতি রক্ষণশীল সামাজিক মানসিকতা । সেখানে সহায়তার লোক নেই 
কিন্তু নাক কাটার গৌোসাইরা সদা প্রস্তুত। পূর্বেকার একটি ঘটনার কথা শ্রীমা 
বিশেষ করে মনে রেখেছিলেন। সেবার এই জগগ্ধাত্রীপূজাতেই সারদাদেবীর 
ভ্রাতা বরদাপ্রসাদ পরিবেশন করছিলেন-_-একজন সন্াসী ভক্ত (সম্ভবত 
অব্রা্মণ) সেই সময় তার কপালে ফোটা দেন। আর যায় কোথায়! স্থানীয় 
জমিদারেরা দারুণ শোরগোল তুললেন। তাদের মতে এটা ঘোর অনাচার- এর 
প্রতিবাদে তারা আহার শেষ না করেই উঠে পড়লেন। শ্রীমা ও অন্যান্য সকলের 
বিনীত অনুরোধ সত্ত্বেও ভারা আর আহারে বসলেন না, উপরস্ত পচিশ টাকা 
জরিমানা দিতে বাধ্য করা হল। এই সংবাদ কলকাতায় পৌছবার পর শ্রীমায়ের 
অন্যতম ভক্ত ললিতবাবু একটা কৌশল করলেন। তখন সবেমাত্র কলকাতায় 

গ্রামোফোন উঠেছে গ্রাম দেশে তখনও পৌছয়নি, বিশেষ করে জয়রামবাটীর 
মত ক্ষুদ্র গ্রামে। সুতরাং গ্রামাফোন দেখা এবং শোনার জন্য তাদের অদম্য 
কৌতৃহল। ললিতবাবু একটি গ্রামোফোন যন্ত্র (৩ কলের গান নামেই এর 
বিশেষ পরিচিতি) ও কয়েকখানি রেকর্ড নিয়ে জয়রামবাটীতে উপস্থিত হলেন। 
গ্রামের লোক সেই অদ্ভুত যন্ত্র থেকে মানুষের কঠ্ঠ শোনার জন্য দলে দলে ভিড় 
করে আসতে লাগল । শুধু জয়রামবাটী নয়, পাশের গ্রামগুলিতেও কলের গানের 
সংবাদ ছড়িয়ে পড়ল। ললিতবাবু অকাতরে সকলকে গান শোনাতে লাগলেন। 
একদিন জমিদারবাবুরাও এসে উপস্থিত এবং এই সুযোগের জন্যই ললিতবাবু 
অপেক্ষা করেছিলেন। তাদের দেখেই ললিতবাবুর রুদ্রমূর্তি- জমিদারদের 
বললেন, টাকা ফেরৎ দিন না হলে গুলি করে মারব।” ফলও হল সঙ্গে 
সঙ্গে তারা সব টাকা ফেরৎ দিয়ে দিলেন। 

এই ছিল তখনকার পল্লীসমাজ। একবাব শ্যামাসুন্দরীর কাছে নিবেদিতা আনন্দ 
করে বলেছিলেন, “দিদিমা একবার তোমার দেশে গিয়ে তোমাকে রান্না করে 
খাওয়াব।” আতকে উঠেছিলেন শ্যামাসুন্দরী “না দিদি, উ কথাটি বলো নি। তুমি 
আমার হেঁসেলে ঢুকলে দেশের লোক আমাদের ঠেকো (একঘরে) করবে ।” 

সুতরাং সারদাদেবীকে অত্যন্ত সতর্কভাবে চলতে হত জয়বামবাটী বাসকালে। 

তিন দিন প্রতিমা রেখে পূজা করতেন সারদাদেবী। এবার তৃতীয় দিনে সাধুরা 
*দেবীমাহাত্ময সূচক গানের আসর বসালেন-_তার মধ্যে একটি গান ছিল “মাকে 
দেখব বলে ভাবনা কেউ করো না আর/সে যে তোমার আমার মা নয় 
শুধু/জগতের মা সবাকার।” সারদাদেবী গানটি শুনে মুগ্ধ । কোয়ালপাড়ার সেই 
ভাড়ারী ছেলেটিকে বললেন, “আহা গান বেশ জমেছিল, তাই তো, ভক্তের 
আবার জাত কি? সব ছেলেই তো এক। আমার ইচ্ছা হয় সব ছেলেদের এক 
পাতে বসিয়ে খাওয়াই। তা এ পোড়া দেশে জাতির বড়াই আবার আছে। যা 
হোক মুডিতে তো দোষ নেই। কাল এক কাজ করো-_খুব সকালে কামারপুকুর 
গিয়ে সত্য ময়রার দোকান থেকে বড় বড় জিলাপী দু'সের নিয়ে এস। পরদিন 
প্রায় নটার সময় কামারপুকুর থেকে জিলাপী এসে গৌছল। শ্রীমা সঙ্গে সঙ্গে 
ঠাকুরকে নিবেদন করে একটি বড় থালায় প্রচুর মুড়ি এবং তার চারপাশে জিলাপি 
সাজিয়ে ভক্তদেব কাছে পাঠিয়ে দিলেন। বর্ণ-নির্বিশেষে সকলে গোল হয়ে বসে 
একসঙ্গে আনন্দ করে খেতে শুরু করলেন আর শ্রীমা অন্তরালে দীড়িয়ে পুলকিত 
অন্তরে সে দৃশ্য উপভোগ করলেন। 

ভাইদের মধ্যে সম্পত্তি ভাগাভাগির পর জয়রামবাটী এলে সারদাদেবী 
প্রথমদিকে ভ্রাতা প্রসন্নকুমারের কাছে থাকতেন কিন্তু ক্রমশঃ তার ভক্তসংখ্যা 
বেড়ে চলেছে-_ল্রাতাদের সংসারও বাড়ছে। সুতরাং ওখানে থাকা অসুবিধাজনক 

হয়ে উঠছে। এই অবস্থা উপলব্ধি করে সারদানন্দজী ও কয়েকজন ভক্ত শ্রীমায়ের 
জন্য স্বতস্ত্র ব্যবস্থার কথা চিন্তা করলেন। পুণ্যপুকুরের পশ্চিমদিকে জায়গা সংগ্রহ 
করে তারা দু হাজার টাকা ব্যয়ে একটি নতুন বাড়ি তৈরী করলেন। বাড়িটির 
উত্তর-পশ্চিম কোণে শ্রীমায়ের জন্য একটি দক্ষিণমুখী ঘর, তার দক্ষিণ-পশ্চিম 
দিকে বৈঠকখানা বা জগগ্ধাত্রীমগ্ডপ। মায়ের ঘরের বিপরীত দিকে 
আত্মীয়-স্বজনদের জন্য বাসস্থান এবং উত্তর-পূর্ব কোণে রান্নাঘর । সবটাই মাটির 
ঘর-_-উপরে খড়ের চাল। বাড়ি তৈরীর জন্য শ্রীমা বিশেষ অর্থ সাহায্য 
করেছিলেন। এই বাড়ির জন্য জমি কেনার সময় পুণ্যপুকুরটিও অনেক টাকা 
দিয়ে কেনা হল। ললিতবাবুর অর্থসাহায্য ও আগ্রহে ওষধালয় ও নৈশ 
পাঠশালাও স্থাপিত হল। 

বর্ষাকালে মাটির উঠানে কাদা হয়, তাই সেটা পাকা করার প্রস্তাব হলে 
সারদাদেবী আপত্তি জানিয়ে বললেন, “গ্রামে মাটির ঘরই ভাল। সব লোক মাটির 
ঘরে থাকে__জাকজমকে লোকের মনে ঈর্ষা হয়-_ শব্ুুতা বাড়ে। দুতিন বছর 
পরে অবশ্য তার মতের বিরুদ্ধেই উঠান ও অন্য ঘরের মেঝে পাকা করে ধাধানো 
হয় কিন্ত শ্রীমায়ের ঘরের মেঝে মাটিরই রেখে দেওয়া হয়। তিনি স্পষ্টই জানিয়ে 
দিয়েছিলেন তার শোবার ঘরখানি যেন পুরো মাটিরই থাকে কারণ পাকা মেঝেতে 
বসে আরাম নেই- শ্গ্রীম্মে বেশি গরম, আবার শীতে বেশি ঠাণ্ডা। ভার শেষ 
অসুখের সময় যখন তিনি উদ্বোধনে ছিলেন তখন তাকে না জানিয়ে মেঝে 
ধাধানো হলেও তিনি আর সেখানে ফেরার সুযোগ পাননি । 

১৫ মে,১৯১৬ সালে আনুষ্ঠানিক ভাবে গৃহপ্রবেশ হল। সেই অনুষ্ঠানের দিন 
একটি দুঃখজনক ঘটনা ঘটে। কোয়ালপাড়ার সাধু এবং ভক্তেরা মায়ের গৃহনির্মাণ 
থেকে শুরু করে গৃহপ্রবেশের আয়োজন পর্যস্ত প্রাণপাত পরিশ্রম করেন কিন্তু 
কিছু কর্তৃপক্ষ স্থানীয় গৃহস্থ ভক্তের ব্যবহারে তারা মর্মীস্তিক আঘাত পান এবং 
গৃহপ্রবেশের দিন সকলেই অনুপস্থিত থাকেন। কোয়ালপাড়ার কাউকে না দেখে 
শ্্রীমা রীতিমত মনকক্ষুপ্ন হন- বারবার তাদের অনুসন্ধান করেন। গৃহপ্রবেশ 
অনুষ্ঠানের কয়েকদিন পরে কোয়ালপাড়ার ভক্তেরা কিছু তরিতরকারী ও 
জিনিসপত্র নিয়ে উপস্থিত হলে সারদাদেবী তাদের অনুষ্ঠানে অনুপস্থিতির কারণ 
জানতে চান কিন্তু তারা কোনো উত্তর না দিয়ে চুপ করে থাকেন। তখন শ্রীমায়ের 
্রাতুষ্পুত্রী নলিনী সবিস্তারে মাকে ঘটনাটি জানায়। ব্যথিত শ্রীমা বললেন, 
“গায়ে মানে না আপনি মোড়ল। কোয়ালপাড়ার ছেলেরা আমার জন্য, ভক্ত 
ছেলেদের জন্য, সেখানে খা্টিটি করে আগলে বসে আছে। তারা আমাদের জন্যে 
কিনা করে? যোগ্যতা নেই__দিলে তাদের দুটো কথা বলে মনঃক্ষুপ্ন করে। 
অমুকের কথায় কি এইসব নিয়ে [তার বিপুল পরিবার] নদীনালা পার হয়ে 

গড়বেতা দিয়ে আমাকে যেতে হবে? এ-সব বুদ্ধি তাকে কে দিয়েছে? 
কোয়ালপাড়ার ছেলেরা দেশে আমার ডান হাত, ধা হাত। যে যাই 
বলুক___কোয়ালপাড়া দিয়ে আমাকে চিরকাল যাতায়াত করতে হবে শ্রীমায়ের 
এই ল্লেহ ও সহমর্মিতার আম্বাদ পেয়ে কোয়ালপাড়ার ভক্ত সন্তানেরা তাদের দুঃখ 
ভুলে গেলেন। তারা বুঝতে পারলেন শ্রীমা যখন ভাদের ভালবাসেন তখন 
অন্যের কটুকথার মূল্য সামান্যই । 

জয়রামবাটীতে মায়ের নিজস্ব গৃহে প্রবেশের সময় স্বামী সারদানন্দ মঠ 
মিশনের কাজে বৃন্দাবনে ছিলেন। দেড় মাস পরে কলকাতায় ফিরে শ্রীমাকে 
বাগবাজারে নিয়ে আসার জন্য তিনি স্বয়ং জয়রামবাটীতে উপস্থিত হলেন। স্থির 
হল, কলকাতা যাবার পথে কোতুলপুর সাবরেজেস্ট্রি অফিসে জয়রামবাটীতে 
মায়ের যাবতীয় সম্পত্তি- নতুন বাড়ি, পুণ্যপুকুর, জগদ্ধাত্রীর জন্য কেনা 
ধানজমির অর্পণনামা রেজেস্ত্রি করে যাওয়া হবে। সেই ব্যবস্থামত তারা ৬ জুলাই 
সন্ধ্যায় কোতুলপুরে উপস্থিত হয়ে পরদিন ৭ জুলাই কোতুলপুরের 
সাবরেজিস্ট্রারকে আশ্রমে এনে যাবতীয় সম্পত্তি জগদ্ধাত্রীর নামে অর্পণ করে 
বেলুড় মঠের ট্রাস্টিদের উপর তত্বাবধানের ভার দেওয়া হয়। সাব-রেজিস্ট্রার 
একজন ২৬/২৭ বৎসরের যুবক । সারদানন্দজী নিজে সর্বক্ষণ দাড়িয়ে থেকে 
তাকে সিগারেট দিয়ে পাখার বাতাস করে সৌজন্য প্রদর্শন করেন। কাজ শেষ 
হয়ে যাবার পর তাকে পালকিতে তুলে দিলেন। সেই রাত্রেই আহারের পর 
সকলে গরুর গাড়িতে বিষুণপুর রওনা হলেন। পরদিন ৮ জুলাই (১৯১৬) সকালে 
বিষু্পুর গৌছে সুরেম্বর সেনের বাড়িতে সকলে বিশ্রাম নেন-আবার রাত্রের ট্রেনে 
যাত্রা করে ৯ জুলাই বাগবাজারে মায়ের বাড়িতে পৌছান। 

১৯১৬-র ১৫ জুলাই মিনার্ভা থিয়েটারে অপরেশচন্দ্র মুখোপাধ্যায়ের নতুন 
নাটক “রামানুজ'।নাটকটির কাহিনী তিনি সংগ্রহ করেছিলেন স্বামী রামকৃষ্টানন্দের 
'শ্রীরামানুজ-চরিত' থেকে । স্বামী সারদানন্দের উৎসাহে অপরেশচন্দ্র এই নাটকটি 
লিখেছিলেন এবং তাকে উৎসর্গ করেছিলেন। সুতরাং এই নাটক 
রামকৃঞ্চ-মণ্ডলীতে বিশেষ মর্যাদা লাভ করেছিল এবং সারদাদেবী, ব্রন্মানন্দ স্বামী 
প্রমুখেরা কোন না কোন সময়ে মিনার্ভায় এই নাটকটি দেখতে উপস্থিত 
হয়েছেন। ৯ জুলাই (১৯১৬) থেকে ৩১ জানুয়ারি ১৯১৭) পর্যস্ত সারদাদেবী 
কলকাতায় ছিলেল। এই সমযকালের মধ্যে কোন একদিন তিনি নাট্যকারের 
বিশেষ অনুরোধে মিনার্ভা থিয়েটারে গিয়েছিলেন অভিনয় দর্শন করতে। ৩য় 
অন্কের শেষে রামানুজের ভূমিকাভিনেত্রী তারাসুন্দরী রামানুজ-এর সাজসজ্জা 
পরেই সারদাদেবীকে প্রণাম নিবেদন করতে গেলে তিনি “আয় মা বোস' বলে 
সন্পেহে তারাসুন্দরীকে পাশে বসান। থিয়েটার শেষ হয়ে যাবার পর শ্রীমা চমস্বার 


১৩৬ 


ভূমিকাভিনেত্রী নীরদাসুন্দরীকে ডেকে পাঠান। অপরেশচন্দ্রেব মুখে মায়ের 
আহানের কথা শুনে বেশ পরিবর্তন না করেই কিশোরী নীরদা তৎক্ষণাৎ ছুটে যান 
সারদাদেবীর কাছে। শ্রীমা তাকে আপন ক্রোড়ে গ্রহণ করেন। নাট্যজগতে এই 
ঘটনা বিশেষ আলোড়ন সৃষ্টি করে। এই ঘটনার কথা উল্লেখ করে অপরেশচন্দ্ 
লিখেছেন, “মানুষ খোলটা দেখে । ভগবান খোলের ভিতরটা দেখেন বলিয়াই, 
নিজে দেখিয়াছি, শ্রীশ্রীরামকৃষ্ণ-ভক্তজননী, মা আমার এই দেশের রঙ্গালয়ের 
কোন পতিতা অভিনেত্রীকে কোলে করিয়া জগৎকে দেখাইয়া 
গিয়াছেন- ভগবানের দয়া কাটাগাছ বাছে না- সে দয়ার পাত্রাপাত্র নাই, সে দয়া 
বিচার করে না, ব্যবহারিক জগতের কোন বিধিনিষেধ মানে না, সে কেবল 
জাতিনির্বিচারে সকলকে পবিত্র করিয়া লয়।” নীরদাসুন্দরীও শেষ জীবন পর্যস্ত 
মায়ের এই আশীর্বাদ লাভের কথা অত্যন্ত গৌরবের সঙ্গে উল্লেখ করতেন। এই 
ঘটনাটি শ্রীরামকৃষ্ণের বিনোদিনীকে আশীর্বাদ করার মতই নাট্যজগণৎকে বিশেষ 
মর্যাদা দান করেছিল । 

তারাসুন্দরীর পূর্ব থেকেই উদ্বোধনে যাতায়াত ছিল। “রামানুজ' নাটকে 
অভিনয়ের আগে এবং পরে তিনি উদ্বোধনে শ্রীমাকে প্রণাম করতে 
যেতেন-_অনেক সময় সঙ্গে থাকতেন অভিনেত্রী তিনকড়ি। কিন্তু তারা কখনো 
ঠাকুর ঘরে প্রবেশ করতেন না। বাইরে থেকে ঠাকুর ও শ্রীমাকে প্রণাম করতেন। 
শ্রীমা তাদের প্রসাদ দিলে তারা বাইরে বসে প্রসাদ গ্রহণ করে, রাস্তায় পাতা 
ফেলে দিয়ে, গোবর দিয়ে প্রসাদগ্রহণের স্থানটি পরিষ্কার করে দিতেন। শ্রীমা 
তাদের প্রসাদী পান দিলে তারা শ্রীমার স্পর্শ ধাচিয়ে আলগোছে সেটি শ্রহণ 
করতেন। শ্ত্রীমা বলতেন, “এদেরই ঠিক ঠিক ভক্তি যেটুকু ভগবানকে ডাকে 
একমনে ডাকে।” 

একবার তিনকড়ি একাই এসেছেন মাকে প্রণাম করতে । লক্ষ্মীদেবী ধরে 
বসলেন, "গান শোনাও ।” সঙ্কুচিতা তিনকড়িকে সারদাদেবী উৎসাহিত করে 
বললেন, “তোমার সেই পাগলীর [“বিস্বমঙ্গল ঠাকুর' নাটকে পাগলিনীর গান] 
গানটা গাও।' তিনকড়ি গান ধরলেন “আমায় নিয়ে বেড়ায় হাত ধরে/ যেখানে 
যাই, সে যায় পাছে/আমায় বলতে হয় না জোর করে।' সারদাদেবীর চোখ দুটি 
ধীরে ধীরে নিমীলিত হল-_যখন চোখ খুললেন সেখানে বাহাদৃষ্টি নেই গান 
শেষ হবার পরেও বসে রইলেন-__স্থির, নিস্পন্দ। এ কি তারই মনোজগতের 
উন্মোচন? কিছুক্ষণ পরে আচলে চোখ মুছে বললেন, “আজ কি গানই শোনালি 
মা। 

এই বৎসর (১৯১৬) সারদাদেবী বেলুড় মঠে দুর্গোৎসবে যোগদান করেন। 
মহাসপ্তমীর দিন প্রত্যুষে চণ্তীমণ্ডপে নবপত্রিকা স্থাপনের সঙ্গে সঙ্গে ঘোড়ার 

গাড়িতে মঠে পৌছান-_ঠার সঙ্গে ছিলেন যোগীন-মা, গোলাপ-মা ও 
সুধীরাদেবী। তার আগমন উপলক্ষে মঠের প্রবেশদ্বার থেকে চন্তীমণ্ডপ পর্যস্ত 
পুরো পথ নানা পত্র পুষ্পে শোভিত করা হয়। শ্রীমা ঠাকুরঘরের সিডির কাছে 
উপস্থিত হলে শুকুল মহারাজ (স্বামী আত্মানন্দ) আরতি ও বাবুরাম মহারাজ চামর 
ব্জন করেন। তিনি চন্তীমগ্ডপে প্রবেশ করে তার জন্য নিদিষ্ট আসন গ্রহণ 
করেন। সারদাদেবী ৩ থেকে ৬ অক্টোবর মঠের উত্তরদিকের বাগানবাড়িতে 
অবস্থান করার কথা, কিন্তু জানা গেল রাধুর শরীরের অসুস্থতার জন্য সপ্তমীর 
দিনই সন্ধ্যায় ফিরে যেতে হবে। এই সংবাদ জেনে কৃষ্ণলাল মহারাজ ছুটে 
গেলেন স্বামী প্রেমানন্দের কাছে-_“আপনি গিয়ে, একবার বলুন যাতে উনি 
থাকেন।” প্রেমানন্দ মহারাজ সভয়ে হাত জোড় করে বললেন, “মহামায়াকে কে 
বাবা নিষেধ করতে যাবে, তার ইচ্ছার বিরুদ্ধে কে কি করবে ? তার যা ইচ্ছে, তা 
তিনি করবেন।” অবশ্য শেষ পর্যস্ত রাধু কিছুটা সুস্থ হয়ে ওঠার সংবাদ পেয়ে 
তিনি পূজার চারদিনই উপস্থিত ছিলেন। সদ্ধিপূজার পর স্বামী সারদানন্দ একজন 
ব্রহ্মচারীকে একটি গিনি দিয়ে বলেন, “ও বাগানে মা আছেন, তার পায়ে গিনিটা 
দিয়ে তাকে প্রণাম কবে আয়। এখানে তো তারই পুজা হল।” 

অষ্টমীর দিন সকালে শ্রীমা গেলেন প্রতিমা দর্শনে । মঠের সাধুরা তখন পাশে 
বসে ভোগের কুটনো কুটছিল। সারদাদেবী তা দেখে আনন্দিত, বললেন, 
“ছেলেরা বেশ কুটনো কোটে তো।” কাজ করতে করতে সহাস্যে স্বামী জগদানন্দ 
বললেন, '্রহ্মময়ীর প্রসন্নতা লাভই হলো উদ্দেশ্য__তা সাধনভজন করেই হোক 
আর কুটনো কুটেই হোক।' 

অষ্টমীর দিন বহুলোক শ্রীমায়ের পাদস্পর্শ করে প্রণাম করলেন, তারপর 
যোগীন-মা দেখেন সারদাদেবী বার বার গঙ্গাজলে পা ধুচ্ছেন। শঙ্কিত যোগীন-মা 
বলে ওঠেন “মা ও কি হচ্ছে? সদি করে বসবে যে।” সারদাদেবী উত্তর দেন 
“যোগেন কি বলব, এক একজন প্রণাম করে যেন গা ঠাণ্ডা হয়, আবার এক 
একজন প্রণাম করে, যেন গায়ে আগুন ঢেলে দেয়-_গঙ্গাজলে না ধুয়ে ধাচিনে।” 

এই প্রণাম গ্রহণ করা তার কাছে কোনদিক দিয়েই সুখকর ছিল না- সর্বাঙ্গ 
চাদরে মুড়ে দাড়িয়ে বা বসে থাকা রীতিমত যন্ত্রণাদায়ক, তার ওপর অনেকের 
স্পর্শ তাকে পীড়িত করত কিন্তু তা সত্বেও তিনি মেনে নিতেন সর্বপ্রকার 
ক্লেশ- পরে বলতেন, “বাবা সারাদিন যেন কুস্তি করছি, এই ভক্ত আসছে তো 
এই ভক্ত আসছে। এ শরীরে আর বয় না। ঠাকুরকে বলে 'রাধু রাধু' করে মনটা 
রেখেছি।” কখনো কখনো ভাবতেন, আর কারও প্রণাম নেবেন না-_অন্যের 
কাছে ইচ্ছা প্রকাশ করতেন কিন্তু পরক্ষণেই ভাবতেন-__-এ দেহটা তো ঠাকুর 
রেখেছেন এই জন্যই, সুতরাং প্রণাম চলতেই থাকে। 

সেবারের পূজার বিবরণ স্বামী শিবানন্দের ৯।১০।১৬ তারিখের পাত্রে পাওয়া 
যায়! শশ্রীশ্রীমা উপস্থিত থাকায় পৃজা যেন প্রতাক্ষরপে হইল।...যদিও 
তিনদিনই অনবরত বৃষ্টি-ঝড় তথাপি মা-র কৃপায় কোন কার্যে বিত্ব হয় নাই। এমন 
কি ভক্তেরা যে সময় প্রসাদ পাইতে বসিয়াছে, ঠিক সেই সময় বৃষ্টি খানিকক্ষণের 
জন্য থামিয়া যাইত। সকলে দেখিয়া আশ্চর্য। পরে যোগীন-মার কাছে শোনা 
গেল যে, যখনই ভক্তেরা প্রসাদ পাইতে বসিত এবং বৃষ্টি এই এল এল, অমনি 
শ্রীশ্রীমা দুর্গানাম জপ করিতে বসিতেন আর বলিতেন, 'তাই তো, অত লোক কি 
করে বৃষ্টিতে বসে খাবে ? পাতা-টাতা সব যে ভেসে যাবে। মা, রক্ষা কর।' মা-ও 
সত্য-সত্যই রক্ষা করিতেন। তিন দিনই এ রকম।” 

প্রায় গাচমাস কলকাতায় অবস্থানের পর ৩১ জানুয়ারি, ১৯১৭ তিনি 
কোয়ালপাড়ার পথে জয়রামবাটী যাত্রা করলেন। কোয়ালপাড়ায় নিজ বাড়ি 
“জগদন্বা আশ্রমে দুদিন অবস্থান করে জয়রামবাটী গিয়ে পৌছলেন। 

ফান্মুন মাসে শ্রীরামকৃষ্ণের জন্মতিথির কয়েকদিন আগে একদিন কোয়ালপাড়া 
থেকে সাইকেলে বরদা মহারাজ (স্বামী ঈশানানন্দ) গিয়েছিলেন জয়রামবাটীতে। 
সেদিন বিকালে, অকালবর্ষণের কিছু লক্ষণ দেখা গেল-_ওদিকে রাধুও আব্দার 
ধরল বরদা মহারাজকে থাকতে হবে। শ্রীমা বললেন, 'মেঘও তো সামান্য 
হয়েছে, রাধুও জেদ করছে, তবে থেকেই যাও ।" বরদা মহারাজ কিন্তু সব উপেক্ষা 
করে কোয়ালপাড়া অভিমুখে বেরিয়ে পড়লেন। দেশড়া গ্রাম অতিক্রম করে 
প্রান্তরে উপস্থিত হতেই শুরু হল দারুণ শিলা বৃষ্টি। নিকটে কোথাও আশ্রয় নেই। 
একটি শুঙ্কপত্র গাছের তলায় দাড়িয়ে শিলার আঘাত ও বৃষ্টিতে জর্জরিত হয়ে 
কিছুক্ষণ পরে বৃষ্টি থামতে-_হেটে গিয়ে গৌছলেন কোয়ালপাড়ায়। পরদিন 
সকালেই রাধুকে দিয়ে চিঠি লিখিয়ে কেদারবাবুর কাছে শ্রীমা লোক 
পাঠালেন___“শ্রীমান বরদা নিরাপদে পৌছেছে কিনা এবং কেমন আছে পত্রপাঠ 
জানাবে। কাল ঝড়বৃষ্টির সময় সমস্ত রান্তির চিন্তায় কাটিয়েছি এবং উদ্বিগ্নে 
আছি।” বরদা মহারাজ কোয়ালপাড়ায় পৌছে কিছু জানাননি-_এখন সব কথা 
বলতে হল। দু'একদিন পরে আবার যখন তিনি জয়রামবাটী গেলেন তখন শ্রীমা 
মৃদু ভরসনা করে বললেন, “কথা না শুনে গো ভরে তো চলে গেলে। তারপর 
উৎকণ্ঠা ও চিন্তা তো আমার। তোমাদের মাস্টারমশাই বকবেন বলে আমার কথা 
না শুনে চলে গেলে । আমি কি তোমার পর £ আমার কথা না শুনলে আমাকেই 
কষ্ট পেতে হয়। অন্তর থেকে যে যা বলে শুনতে হয় বাবা।” 

১৯১৭ শ্রীস্টাব্দের জুলাই মাস। বরদা মহারাজ গিয়েছেন কিছু আনাজপাতি 
নিয়ে জয়রামবাটীতে। গিয়ে শুনলেন, শ্রীমা গিয়েছেন ধাড়ুজ্জেদের বাড়ি। 
কিছুক্ষণ পরে তিনি ফিরে এসে জানালেন বাড়ূজ্জে বাড়ির রাজেন্দ্রনাথের বিধবা 

স্ত্রী একটি নাবালক ছেলে নিয়ে থাকে__তার কানের মধ্যে ঘা হয়েছিল । দেখা 
শোনার কেউ নেই- ফলে সেই ঘা পচে গিয়ে বড় বড় পোকা হয়েছে, দুর্গন্ধে 
কেউ কাছে যেতে পারে না। শ্রীমা সকালে নিমপাতার জল গরম করে একজন 
ব্রহ্মচারীকে নিয়ে সেখানে গিয়ে ঘা ধুইয়ে পরিষ্কার করে দিয়ে এলেন। পরে 
স্ত্রীলোকটিকে কোয়ালপাড়ায় নিয়ে গিয়ে উপযুক্ত ওঁষধ প্রয়োগ ও চিকিৎসা করা 
সত্বেও সে মারা গেল। 

সে বছর দুর্গাপূজার সময় ভাইদের ছেলেমেয়েদের জন্য কতকগুলি কাপড় 
কেনার ভার দেন বরদা মহারাজের উপর । বরদা মহারাজ কোয়ালপাড়া আশ্রমের 
স্বদেশীয়ানায় বিশ্বস্ত-_তিনি দেশী মিলের কাপড় কিনে নিয়ে গেলেন, কিন্তু 
নলিনী-মাকুরা তা এককথায় না-পছন্দ করল। তারা যে জিনিস চায় সব বিলাতি। 
বরদা মহারাজ বললেন, “ও সব তো বিলিতি হবে, ও আবার কি আনব £ শ্রীমা 
হাসতে হাসতে বললেন, “বাবা, তারাও (বিলাতের লোকেরা) আমার ছেলে। 
আমার সকলকে নিয়ে ঘর করতে হয়। আমার কি আর একরোখা হলে চলে? 
ওরা যেমন যেমন বলছে, তাই সব এনে দাও। ওদেরও মনটি বুঝে আমাকে 
চলতে হবে। আমাকে অনেক ঝঞ্জাট পোয়াতে হয় বাবা।” অগত্যা আবার বরদা 
মহারাজকে সব পোশাক পালটে আনতে হল। 

নভেম্বর মাসে নতুন বাড়িতে জগছ্ধাত্রীপূজা। দুর্গাপূজার পর থেকেই শুরু হল 
উদ্যোগ আয়োজন। সেবার পূজার পুরোহিত হলদিপুরের হৃবীকেশ ভট্টাচার্য। 
তন্ত্রধারক মাতৃকুলগুরু। পূজা শেষ হলে কুলগুরুকে প্রণাম করে শ্রীমা তার 
পদধূলি গ্রহণ করলেন কিন্তু পুরোহিত প্রণাম করতে যেতেই তিনি সসঙ্কোচে 
পিছিয়ে গেলেন, “মা আপনি আমাকে প্রণাম করছেন কি? আশীর্বাদ করুন।' 
লগুরু অগ্রস্তত- আত্মপক্ষ সমর্থনে বললেন, “অখণ্ড মগ্ডলাকারং বাণ্তং যেন 
চরাচরং/তৎপদং স্পর্শিং যেন তস্মৈ শ্রীগুরুবে নমঃ1” শ্রীমাও তাকে সমর্থন করে 
বললেন “তা বৈকি বাবা ! 

পরদিন সকালে সাতবেড়ের লালু জেলে এসে সারদাদেবীর কাছে আব্দার 
ধরল, “পিসিমা, আমি বাউল গান করব ।শ্রীমা তাতে সম্মত নন, নানা অসুবিধার 
কথা জানালেন, বললেন, “কেন লোক হাসাবি লালু? তার চেয়ে অমনি বসে 
দু'একখানি গান জগদ্ধাত্রীকে শুনিয়ে পরে প্রসাদ পেয়ে যাস।” কিন্তু একথায় লালু 
ভোলবার পাত্র নয়-_-সে নিজেই সামিয়ানা জোগাড় করে, টাঙিয়ে বাউলের 
আলখাল্লা পরে ঢোলক কাধে নিয়ে আসরে নামল। তারপর দু'চারটি হাসির গান 
গেয়ে সকলকে হাসিয়ে বিদায় নিল। 

জগদ্ধাত্রীপৃূজার পরেই সারদাদেবী অসুস্থ হয়ে পড়লেন। পৌষ মাসে তার জ্বর 
খুব বেড়ে গেল। ৪ জানুয়ারি (১৯১৮) তার জন্মতিথি পালনের ব্যবস্থা হয়েছিল 

কিন্ত সেই দিনই তার প্রবল জ্বর। সংবাদ পেয়ে সারদানন্দজী নিজের ভ্রাতা 
ডাক্তার সতীশ চক্রবর্তী, ডাঃ কাঞ্জিলাল, যোগীন-মা, গোলাপ-মা এবং 
সরলাদেবীকে নিয়ে ২১ জানুয়ারি জয়রামবাটী পৌছান। শ্রীমা বললেন, “আমি 
কাঞ্জিলালের ওষুধ খাব ।' কিছুদিন চিকিৎসা ও সেবাযত্বের পর তিনি সুস্থ হয়ে 
উঠলেন। প্রকৃতপক্ষে সারদানন্দজীর উপস্থিতিই তাকে মানসিকভাবে সুস্থ করে 
তুলেছিল। 

এই সময় শুরু হয়েছিল এক নতুন উৎপাত। তখন সারা দেশ জুড়ে স্বদেশী 
আন্দোলনের ঢেউ আছড়ে পড়ছে। মায়ের ভক্তদের মধ্যে দু'একজন ছিলেন 
অন্তরীণ বন্দী। তারা প্রায়ই যাতায়াত করতেন মাতৃআশ্রয়ে। পুলিশ আসে, জেরা 
করে-_এমনকি সারদাদেবীকেও বাদ দেয় না। একবার পুলিশ এসে 
উত্তর দিলেন, “কে তোমার স্বদেশী, কে বিদেশী তা ত জানি না বাবা। আমার 
কাছে আমার ছেলেরা আসে।' বিশেষ করে পূর্ববঙ্গের সাধুদের আগমনই 
পুলিশকে সন্দিগ্ধ করে তুলেছিল। তারা প্রায়ই এসে আগত ভক্তদের নাম ধাম 
লিখে নিয়ে যেত এবং মায়ের বাড়ির উপর তীক্ষ নজর রাখত। সারদাদেবীর 
পক্ষে এটা নিতাত্ত অস্বস্তির ব্যাপার। কোয়ালপাড়া আশ্রমটিও স্বভাবতই 
পুলিশের দৃষ্টি আকর্ষণ করেছিল। প্রকৃতপক্ষে তখনকার দিনে এইসব আশ্রম, 
যাদের সঙ্গে স্বামী বিবেকানন্দের মানসিক যোগ আছে, পুলিশকে ব্যতিব্যস্ত করে 
তোলে। শ্রীমায়ের এক ভক্ত বিভূতিবাবু সারদাদেবীর অস্বস্তির ব্যাপারটা বুঝে 
ধাকুড়ার পুলিশের এক বড় কর্মচারীকে জয়রামবাটীতে আনেন। তিনি শ্রীমাকে 
দর্শন ও আশীর্বাদ লাভ করে তাকে প্রশ্ন করেন “পুলিশের ওই খবরদারিতে তিনি 
ভয় পান কি না! সরলভাবেই সারদাদেবী উত্তর দেন, 'ভয় হয় কি বাবা!” পুলিশ 
কর্মচারীটি তাকে আশ্বস্ত করে এব্যাপারে যথাযোগ্য ব্যবস্থা গ্রহণ করবেন বলে 
জানান, তার পর থেকে পুলিশ কেবল নামধামটুকুই লিখে নিয়ে যেত অন্য 
কোনও তৎপরতা দেখাত না। এমনকি স্থানীয় থানার দারোগাও শ্রীমা ও তার 
আবাসটিকে শ্রদ্ধার চোখে দেখতে শুরু করল। সারদানন্দজী সকলকে নিয়ে 
জয়রামবাটীতে উপস্থিত হলে গ্রামের চৌকিদার অন্থিকা এসে সকলের নামধাম 
লিখে নিয়ে গেল-__সারদানন্দ স্বামীও সকলের পরিচয় সঠিকভাবেই তাকে দিয়ে 
দিলেন। 

এর কিছুদিন আগে বাকুড়া জেলারই যুথবিহার গ্রামে একটি শোচনীয় ঘটনা 
ঘটে। যুথবিহার গ্রামের দেবেনবাবুর ভগিনী ও স্ত্রী উভয়েরই নাম ছিল সিম্ধুবালা। 
ভগিনী সিম্ধুবালা তখন সম্তানসম্ভবা। রাজদ্রোহমূলক কাজের সঙ্গে সংযুক্ত 
সন্দেহে পুলিশ উভয়কেই গ্রেপ্তার করে (পুলিশ একজন সিম্কুবালাকেই হয়ত 


১৪১ 


গ্রেপ্তার কয়তে এসেছিল কিন্তু উভয়ের একই নাম হওয়াতে বিভ্রান্ত হয়ে 
দু'জনকেই ধরে নিয়ে যায়) __ভগিনীকে তার শ্বশুরালয় সরোজপুর থেকে এবং 
স্ত্রীকে যুথবিহার থেকে । উভয় মহিলাকেই পায়ে হাটিয়ে দূরবর্তী থানায় নিয়ে 
যাওয়া হয়। গ্রামবাসীদের সমস্ত যুক্তিতর্ক তারা অগ্রাহ্য করে, এমনকি 
যানবাহনের প্রস্তাবও প্রত্যাখ্যান করে। শ্রীমায়ের ভ্রাতা কালীকুমার তাকে এই 
সংবাদ দিলে তিনি স্বভাবতই উত্তেজিত হয়ে উঠে বলেন, “বল কি? এটা কি 
কোম্পানীর আদেশ না পুলিশ সাহেবের কেরামতি? নিরপরাধ স্ত্রীলোকদের ওপর 
এতো অত্যাচার মহারানী ভিক্টোরিয়ার আমলে তো শুনিনি। এ যদি কোম্পানীর 
আদেশ হয় তো আর বেশি দিন নয়। এমন কোন বেটাছেলে কি সেখানে ছিল না 
যে দু'্চড় দিয়ে মেয়ে দুটিকে ছাড়িয়ে আনতে পারে?” কিছুক্ষণ পরে 
কালীকুমারই সংবাদ আনলেন, মেয়ে দুটি ছাড়া পেয়েছে। সারদাদেবী আশ্বস্ত 
হয়ে বললেন, “এ খবর যদি না পেতুম তবে আজ আর ঘুমুতে পারতুম না।”১ 
সারদাদেবী সে প্রস্তাবে সম্মত হলেন না। সুতরাং তিনি সরলাদেবীকে মায়ের 
সেবার জন্য এবং ইতিমধ্যে যদি মায়ের মত পরিবর্তন ঘটে সেই আশায় 
একজনকে রেখে বাকি সকলকে নিয়ে কলকাতায় ফিরে গেলেন। কিছুদিন পরে 
শ্রীমায়ের আশু মত পরিবর্তনের কোন লক্ষণ না দেখে ব্রহ্মচারীটিও জয়রামবাটী 
ত্যাগ করেন। 

শিবরাত্রির পূর্বদিনে অন্বিকা চৌকিদার এসে খবর জানিয়ে গেল-_শিরোমণি 
পুরের দারোগা শীঘ্রই আসছেন। কিছুদিন আগে স্বামী জ্ঞানানন্দ ম্যালেরিয়ায় ভুগে 
চিকিৎসার জন্যে কা্টিহার গিয়েছিলেন এবং সেখানে ডাক্তার অঘোরনাথ ঘোষের 
বাড়িতে আশ্রয় নিয়েছিলেন। এর পরই তিনি মায়ের অসুস্থতার সংবাদ পেয়ে 
জয়রামবাটীতে কয়েকদিন কাটিয়ে আবার কাটিহারে ফিরে যান। অঘোরনাথের 
এক ভ্রাতা ফেরার নজরবন্দী রাজনৈতিক কর্মী । পুলিশের সন্দেহ জ্ঞানানন্দ নাম 
নিয়ে তিনিই এসেছিলেন জয়রামবাটীতে। এ বিষয়ে তদস্তের জন্যই পুলিশকর্তার 
আগমন। এ সংবাদে সকলে বিচলিত হলেও সারদাদ্বৌর কোন ভাবাস্তর দেখা 
গেল না। পরদিন আরামবাগের উকীল মণীন্দ্র বসু মাতৃসন্দর্শনে উপস্থিত হলে 
সারদাদেবী আনুপূর্বিক সমস্ত তাকে জানালেন। সূর্যাস্তের সঙ্গে সঙ্গে দারোগাবাবু 
এসে হাজির। মশীন্দ্রবাবুর সঙ্গেই সব কথাবার্তা চলতে লাগল । ইতিমধ্যে শ্রীমা 
সংবাদ পাঠালেন দারোগাবাবুর জলখাবারের ব্যবস্থা হয়েছে। জলযোগে 


১। স্বামী গম্ভীরানন্দ ঘটনাটি উল্লেখ কবলেও তিনি এর সত্যতা সম্পর্কে সুনিশ্চিত নন, কারণ পল্লীগ্রামে সংবাদ 
প্রচারিত হয় মুখে মুখে। গ্রামাস্তবে সে সংৰাদ যখন গৌছায তখন তা অতিরঞ্জিত হযে ওঠা অস্বাভাবিক নয। তবে 
ইংরেজ আমলে এই ধবনেৰ ঘটনা বা এব চেয়েও ভয়াবহ নাবী নির্যাতনের ঘটনা ইতিহাসে আশ্রয় পেযেছে। 

আপ্যায়িত দারোগাবাবু শ্রীমাকে প্রণাম করে, তার ন্নেহপূর্ণ ব্যবহারে পরিতৃপ্ত ও 
নিঃসন্দেহ হয়ে বিদায় নিলেন। 

সারদাদেবী কলকাতায় গেলেন না। কোয়ালপাড়ার কর্মীরা প্রস্তাব করলেন 
তার স্বাস্থ্যের উন্নতির জন্য কোয়ালপাড়ায় এসে কিছুদিন বিশ্রাম নিতে। শ্রীমা 
তাতে সম্মত হয়ে বরদা মহারাজকে জয়রামবাটীতে রেখে ভ্রাতুষ্পুত্রী নলিনীকে 
নিয়ে কোয়ালপাড়ায় ১৯১৮-র মে মাসের মাঝামাঝি পর্যস্ত অবস্থান করেন। 
কোয়ালপাড়ায় অবস্থানের শেষ দিকে তিনি আবার জ্বরে আক্রান্ত হন। 

কোয়ালপাড়ায় অবস্থানকালে একটি ঘটনা বিশেষ উল্লেখযোগ্য । অকস্মাৎ 
একদিন দুপুরে এখানে তার ভাবসমাধি হয়। “ঠাকুর' এই শব্দটি উচ্চারণ করেই 
তিনি চৈতন্য হারিয়ে ফেলেন। নলিনীদেবী সেই অবস্থায় ভার চোখে মুখে জলের 
ঝাপটা দিতে দিতে কিছুক্ষণের মধ্যেই তিনি আবার বাহ্যিক জগতে ফিরে 
আসেন। নলিনীদেবীর প্রশ্নের উত্তরে তিনি বলেন, “ও কিছু নয়। তোদের ছুঁচে 
সুতো দিতে গিয়ে মাথাটা কেমন ঘুরে গেল।” কিন্তু পরে একদিন এই দিনের 
ঘটনার প্রকৃত বিবরণ দেন। “জয়রামবাটী থেকে দুর্বল শরীর নিয়ে 
[কোয়ালপাড়ায়] এসে একদিন বারাণগ্ডায় বসে আছি। নলিনীরা কি সব সেলাই 
করছে। খুব রোদ-_চারদিক রোদে ঝা ঝা করছে। দেখি সদর দরজা দিয়ে ঠাকুর 
এসে ঠাণগা বারাগায় বসেই শুয়ে পড়েছেন। তাই দেখে তাড়াতাড়ি নিজের 
আচলটা পেতে দিতে গ্েছি। পেতে দিতে গিয়েই এ অবস্থায় কেমন হয়ে 
গেলুম। কেদারের মা-টা সব নানারকম গোলমাল করতে লাগল। তাই তাদের 
বললুম,”ও কিছু নয়।” এই ঘটনার পরেও তিনি বহুবার ঠাকুরের দর্শন 
পেয়েছেন। যেদিন বরদা মহারাজের কাছে পূর্বোক্ত ঘটনার বিবরণ দিয়েছিলেন, 
সেদিনই বলেন, 'কোয়ালপাড়ায় অতো জ্বর হতো, বেহুশ হয়ে বিছানাতেই 
বে-সামাল হয়ে পড়তুম। কিস্তু ইশ হলে যখনই তাকে শরীরটার জন্য স্মরণ 
করতুম, তখনই তার দর্শন পেতুম।” 

কোয়ালপাড়ায় সারদাদেবীর অসুস্থতা ক্রমে বৃদ্ধি পেতে লাগল। দুপুরে 
শরীরের তাপমাত্রা ১০২-১০৩০-তে গৌছয়। সেই সময় দেখা দেয় অসম্ভব 
হাত-পা জ্বালা-__অর্ধচৈতন্য অবস্থায় কোন শীতল দেহের স্পর্শ খোজেন__-সেই 
স্পর্শ তাকে কিছু স্বস্তি দেয়। এ সময় তিনি বার বার খুজতেন সারদানন্দজীকে, 
তার শীতল দেহের স্পর্শ লাভ করার জন্য। অসুস্থতা ক্রমশঃ বৃদ্ধি পাচ্ছে দেখে 
১০ এপ্রিল (১৯১৮) সারদানন্দজীকে টেলিগ্রাম করা হল। সংবাদ পাওয়ার সঙ্গে 
সঙ্গে শরৎ মহারাজ সেই রাত্রেই পাঠিয়ে দিলেন ডাঃ কাঞ্জিলালকে। আর তিনি 
স্বয়ং উপস্থিত হলেন ১৭ এপ্রিল দ্বিপ্রহরে-_ সঙ্গে ডাঃ সতীশ চক্রবর্তী, 
যোগীন-মা। তিনি দেখলেন শ্রীমা জ্বরের মধ্যে একটা কিছু পাবার জন্য 

হাতড়াচ্ছেন। যারা আগে থেকেই উপস্থিত ছিলেন তারা জানতেন এই সময শ্রীমা 
খোজেন একটু শীতল ম্পর্শ। শরৎ মহারাজকে সে কথা জানাতেই তিনি 
হাত দুখানি চেপে ধরলেন। সঙ্গে সঙ্গে সারদাদেবীর স্বস্তির নিঃশ্বাস পড়ল, তিনি 
“আঃ বলে তাকিয়ে দেখলেন তার পাশে বসে আছেন তার ন্সেহের সন্তান 
সারদানন্দজী, কিন্তু শ্রীমা তার স্বভাব অনুযায়ী ঘোমটা টানলেন না। সকলে 
ভাবলেন বোধহয় শরৎ মহারাজকে তিনি চিনতে পারলেন না। 

স্বামী সারদানন্দ কোয়ালপাড়ায় গৌছবার আগে থেকেই ডাঃ কারঞ্জিলালের 
চিকিৎসা চলছিল। পরদিনই জ্বর ছেড়ে গেল-_২১ এপ্রিল সারদাদেবী অন্নপথ্য 
করলে ডাঃ কাঞ্জিলাল ফিরে গেলেন কলকাতায়। 

সারদাদেবী ক্রমশ সুস্থ হয়ে উঠছেন- ধীরে ধীরে ঠার শারীরিক শক্তি ফিরে 
পাচ্ছেন-_-এই অবস্থায় সারদানন্দজী প্রস্তাব করলেন, “এখানে আর আপনাকে 
ছেড়ে যাব না- আমরা সঙ্গে করে নিয়ে যাব।”এইবার অসুস্থতার পর সারদাদেবী 
বুঝতে পারলেন, তার শরীর এখন আর আগের মত নেই, প্রায়ই তাকে ভুগতে 
হচ্ছে--ছেলেদেরও তার জন্য উদ্বেগের মধ্যে থাকতে হচ্ছে। পল্লীগ্রামে আর 
থাকা সম্ভব নয়। তিনি শরৎ মহারাজের প্রস্তাবে সম্মতি জানিয়ে বললেন, “কিন্তু 
বাবা, একবার জয়রামবাটী গিয়ে যাত্রাটা বদলে আসতে হবে ।” তাব কথামত ২৯ 
এপ্রিল সারদানন্দজীকে সঙ্গে নিযে ফিরে এলেন জয়রামবাটী। বাধু তখন 
তাজপুরে নিজের শ্বশুরালয়ে। সে শ্রীমায়ের সঙ্গে যেতে চায় কিনা জানার জন্য 
সেখানে লোক পাঠানো হল- রাধু তখন কলকাতা যেতে সম্মত হল না। প্রায় 
একমাস পরে জ্যৈষ্ঠ মাসের শেষের দিকে বাধুও কলকাতা এসে গৌছয়। 

৫ মে জয়রামবাটী পরিত্যাগ করে সারদাদেবী কোয়ালপাড়ায় একরাত্রি 
অবস্থান কবেন। পরদিন ঘোড়ার গাড়িতে বিষুপুর পৌছে ট্রেনে কলকাতা 
অভিমুখে রওনা হন এবং ৭ মে বেলা সাড়ে দশটায় উপস্থিত হন উদ্বোধনে । 

এবার কলকাতায় অবস্থানকালে তার জীবনে আরও একটি শোকাবহ ঘটনা 
ঘটে__৩০ জুলাই ১৯১৮ স্বামী প্রেমানন্দ দেহত্যাগ করলেন। তার মৃত্যু আসন্ন 
জেনে সেদিন সকাল থেকেই শ্রীমায়ের চোখ অশ্রুসিক্ত । বিকালে বললেন, 
“বাবুরাম আমার প্রাণের জিনিষ ছিল। মঠের শক্তি, ভক্তি, যুক্তি আমার 
বাবুরামরূপে গঙ্গাতীর আলো কত্ে বেড়াত।” মাঝের ঘরের দেওয়ালে 
শ্রীরামকৃষ্ণের বড় ছবিটির দিকে তাকিয়ে বললেন, “ঠাকুর নিলে ?” 

আবাব যথারীতি ভক্ত সমাগম শুরু হয়েছে। আধ্যাত্মিক জীবন সম্পর্কে 
সকলের নানাবিধ প্রশ্নের জবাব দিচ্ছেন তিনি। ১৮ ভাদ্র ১৩২৫, ১৯১৮-র 
সেপ্টেম্বরের প্রথম সপ্তাহে শ্রীমতী সরযৃবালার কাছে কথা প্রসঙ্গে বললেন, 
“সাধন করতে করতে দেখবে আমার মাঝে যিনি, তোমার মাঝেও তিনি, 
দুলে-বাগদি-ডোমের মাঝেও তিনি-_তবে তো মনে দীনভাব আসবে।” তার 
নিজের এক আত্মীয়া সম্পর্কে বললেন, “ওর কথা কি বলব মা, জয়রামবাটীতে 
ডোমরা বিড়ে পাকিয়ে দিয়েছে__-ঘরে দিতে এসেছে । আমি বললু, “এ খানকে 
রাখ।” তা তারা কত সাবধান হয়ে রেখে গেল। ও বলে কি না, “এ ছোয়া গেল, 
ও সব ফেলে দাও।' এই বলে তাদের গালাগাল, 'তোবা ডোম হয়ে কোন সাহসে 
এমন করে রাখতে চাস £ তারা তো ভয়ে মরে। আমি তখন বলি, “তোদের কিচ্ছু 
হবে না, কোন ভয় নেই।" তাদের মুড়ি খেতে পয়সা দি। এমনি মন ওর! রাত 
তিনটের সময় উঠে আমার এ দিকের (উত্তরের বারাগায়) বসে জপ করুক না, 
দেখি কেমন মনে শাস্তি না আসে! তা তো করবে না, কেবল অশান্তি 
অশান্তি-_কিসের অশান্তি তোর? আমি তো মা, অশান্তি কেমন তা জানতুম না। 
এখন ওই ওদের জন্যে, আর কি ক্ষণে ছোট_বৌ [সুরবালা] ঘরে এল, আর তার 
মেয়েকে মানুষ করতে গেলুম, সেই হতে জ্বালা। যাক সব চলে যাক, কাউকে 
আমি চাইনে।...” 

৭ সেপ্টেম্বর, নাট্যকার ক্ষীরোদপ্রসাদ বিদ্যাবিনোদের অনুরোধে শ্রীমা 'কুমারী' 
নাটক দেখতে যান। 
শ্রীশ্রীমা--১০ ১৪৫ 


৩০ সেপ্টেম্বর সকালে স্বামী অরূপানন্দের কাছে কথাপ্রসঙ্গে সারদাদেবী 
বলেন, “যদি মন শুদ্ধ হয়, কেন ধ্যানধারণা হবে না? কেন দর্শন হবে না? জপ 
করতে বসলুম তো আপনা হতেই ভিতর থেকে গরগর করে নাম উঠতে থাকবে, 
চেষ্টা করে নয়।” 

“জপধ্যান সব যথাসময়ে, আলস্য ত্যাগ করে করতে হয়।,..এ বিষয়ে রোখ 
করে অভ্যাস করতে হয়। 

“সাধন বল, ভজন বল, তীর্ঘদর্শন বলো, অর্থোপার্জন বলো-_ সব প্রথম 
বয়সে করে নিতে হয়। এই আমি হেঁটে হেঁটে কাশীবৃন্দাবন কত দর্শন করেছি। 
এখন দু'হাত যেতে হলে পালকি চাই--ধরে ধরে নিতে হয়।...এই যে 
এখানকার ছোকরারা সব প্রথম বয়সেই ভগবানে মন দিচ্ছে, এ ঠিক দিচ্ছে, ঠিক 
সময়ে হচ্ছে।” 

অরূপানন্দজী প্রশ্ন করলেন, “এখন যারা তোমার কৃপা পাচ্ছে তারা তো 
ভাগ্যবান। এর পর যারা আসবে তাদের কি করে হবে £” 

উত্তরে শ্রীমা বলেন, “সে কি? তা হবে না? ভগবান সর্বত্র সব সময়ে 
রয়েছেন। তার কৃপায় হবে। অন্য সব দেশে হচ্ছে না ?” 

১৯১৮-এর নভেম্বরে (১২ কার্তিক ১৩২৫) একদিন কর্নওয়ালিস স্ট্রিটে 
নির্বাক চলচ্চিত্র “শ্রীকৃষ্ণ-জন্মাষ্টমী' দেখতে যান। 

এই সময়ে একদিন একজন ভক্ত সারদাদেবীকে প্রণাম করলে তিনি বলেন, 
“জপ, সংখ্যা, করগণনা এসব শুধু মন আনবার জন্যে। মন এদিক ওদিক যেতে 
চায়, তবু এ সবের দ্বারা এদিকে আকৃষ্ট হয়। যখন জপ করতে করতে ভগবানের 
রূপ দর্শন হয়, ধ্যান হয়, তখন জপও থাকে না, ধ্যান হল তো সবই হল। 

“মন চঞ্চল, তাই প্রথম প্রথম মন স্থির করার জন্য একটু নিঃশ্বাস বন্ধ করে 
ধ্যানের চেষ্টা করতে হয়। তাতে মন' স্থির হবার সাহায্য করে। কিন্তু ও-ভাবে 
বেশি করতে নাই, মাথা গরম হয়। ভগবান দর্শন বল, ধ্যান বল সবই মন। মন 
স্থির হলে সব হয়। 

“মানুষ তো ভগবানকে ভুলেই আছে। তাই যখন যখন দরকার, তিনি নিজে 
এক একবার এসে সাধন করে পথ দেখিয়ে দেন। এবার দেখালেন ত্যাগ । তিনি 
শতবর্ষ ছেলেদের নিয়ে থাকবেন বলেছেন।” 

বড়দিনের ছুটিতে তখন গড়ের মাঠে সার্কাসের আসর বসত। সেবার রাধুকে 
নিয়ে সারদাদেবী একদিন সার্কাস দেখে এসেছিলেন। | 

প্রথম মহাযুদ্ধ শেষ হয়েছে। একদিন বিকালে একটি ভক্ত ছেলেকে তিনি প্রশ্ন 
করলেন, “হ্যা গা, এতবড় যুদ্ধটা হচ্ছিল, তা হঠাৎ থেমে গেল কি করে?” 
ছেলেটি বলল, “মা আমেরিকার প্রেসিডেন্ট উইলসন ১৪ দফা শর্ত দিয়ে সন্ধি 


১৪৬ 


করে মিটিয়ে দিলেন।” মায়ের প্রশ্ন, “কি রকম এবং কি কি শর্ত হল?” ভক্ত 
ছেলেটি বলল, “পরস্পর পররাজ্য অনাক্রমণ, প্রীতির সঙ্গে বসবাস, ক্ষতিপূরণ 
ইত্যাদি কতকগুলি শর্তে ।” শ্রীমা বলেন, “এ তো খুব ভাল কথা, কিন্তু ওরা যা 
বলে ও সব মুখস্থ।” ছেলেটি কথাটির মানে বুঝতে পারেনি দেখে তিনি আবার 
বলেন,“যদি অস্তঃস্থ হত তাহলে কথা ছিল না।” 

৩১ ডিসেম্বর সারদাদেবী রাধুকে নিয়ে নিবেদিতা স্কুলের ছাত্রী নিবাসে ওঠেন 
কারণ রাধু তখন অন্তঃসত্বা এবং অসুস্থ কোন গোলমাল তার সহ্য হয় না। কিন্তু 
এখানে এসেও তার শান্তি নেই- সারাদিন কাকের চিৎকার- সুতরাং 
সারদাদেবীকে সারাদিনের জন্য গ্রহণ করতে হল কাকতাড়ুয়ার কাজ। অবশেষে 
বাধ্য হয়েই তাকে' আবার রওনা হতে হল জয়রামবাটীর পথে__২৭ 
জানুয়ারি_-১৯১৯। সেবার তার সঙ্গে ছিলেন রাধু, সুরবালা দেবী, মাকু ও তার 
শিশুপুত্র ন্যাড়া, নলিনী, নবাসনের বৌ,১ গণেন মহারাজ, দ্বিজেন মহারাজ ও 
বরদা মহারাজ (স্বামী ঈশানানন্দ)। বিকালে তারা বিষুপুরে গৌছে গড়দরজায় 
সুরেশ্বর সেনের বাড়িতে ওঠেন। শ্রীমায়ের শুভাগমন উপলক্ষে বাড়িটি চুনকাম ও 
পরিষ্কার করে রেখেছিলেন গৃহকর্তা। 

পরদিন সকালে সুরেশ্বরবাবু একটি যুবককে পরিচিত করে দেন বিখ্যাত 
জ্যোতিষী বলে। জ্যোতিষী শুনে সকলেই তাকে হাত দেখাবার জন্য ব্যস্ত হয়ে 
উঠল- রাধু-মাকুও (উভয়েই তখন সম্তানসম্ভবা) বাদ গেল না। রাধুর হাত দেখে 
জ্যোতিষী গম্ভীরভাবে জানালো “সুপ্রসব হবে না” আর মাকুকে বললেন, “এর 
পর পর কয়েকটি সন্তানের মধ্যে একের সঙ্গে অন্যের দেখা হবে না।” শুনে 
রাধু-মাকু কান্নায় ভেঙে পড়ল। এই অস্বস্তিকর পরিস্থিতিতে শ্রীমা জ্যোতিষীকে 
অন্তরালে ডেকে নিয়ে গিয়ে বললেন, “বাবা তুমি ছেলেমানুষ, এরকম কোন 
গ্রহের অরিষ্ট যোগ আছে দেখলে তোমার তাকে না বলে গোপনে আমাদের 
বললেই ভাল হত। যাই হোক এখন তোমার জ্যোতিষবিধানে এর কোন প্রতিকার 
থাকলে বলো। তার ব্যবস্থাদি না করলে এদের সাস্ত্বনা দেবো কি করে ? বিধির 
বিধান মানতে হবে বাবা । তারপর বিধির যা ইচ্ছা ।” 

জ্যোতিষী ভদ্রলোক তিনদিন চস্তীপাঠ শ্রবণ, হোম, স্বস্ত্যয়ন ইত্যাদির ব্যবস্থা 
করতে বললেন। শ্রীমা ২৯ জানুয়ারি রাত ১১টায় কোয়ালপাড়ায় গৌছান এবং 
জ্যোতিষীর নির্দেশমত গ্রহশাস্তির সত্বর ব্যবস্থা গ্রহণ করেন। রাধুর ইচ্ছানুযায়ী 
তখনকার মতো কোয়ালপাড়ায় জগদম্বা আশ্রমেই সকলের থাকার ব্যবস্থা হল। 

১। শ্রীমতী মন্দাকিলী রায়ের স্বামীগৃহ ছিল. গোঘাট থানার অন্তর্গত নবাসন গ্রামে। নিঃসম্তান এই 
মহিলা বিবাহের অল্পদিনের মধ্যে বিধবা হন। সারদাদেবীর কাছে দীক্ষা লাভ করে তারই সেবায় জীবন 


অতিবাহিত করেন। রামকৃষ্ণ পরিমণ্ডলে ইনি নবাসনের বৌ নামেই পরিচিত। 

এদিকে রাধুর মধ্যে ক্রমশঃ উন্মাদনার লক্ষণ পরিস্ফুট হতে লাগল । সংবাদ 
পেয়ে শরৎ মহারাজ কাশীতে সরলাদেবীর কাছে সংবাদ পাঠালেন, যেন তিনি 
পত্রপাঠ চলে আসেন কারণ তাকে জয়রামবাটী যেতে হবে। চিঠি পেয়েই 
সরলাদেবী কলকাতায় এলেন এবং সেখান থেকে কোয়ালপাড়ায়। কোয়ালপাড়া 
তখন জমজমাট- শ্রীমা তো আছেনই, তার সঙ্গে আছেন রাধু, নলিনী, মাকু, 
ভূদেবের স্ত্রী, সুরবালা, নন্দরানী, যুগল, ভোলা ও যামিনীর দুই বোন। 

সরলাদেবী গৌছে দেখেন সারদাদেবীর আবাব জ্বর হয়েছে। ওদিকে রাধু ও 
মাকু সন্তানসম্ভবা এবং রাধুর আচরণ অস্বাভাবিক। সে গোলমাল সহ্য কবতে 
পারে না, যার জন্য আশ্রম থেকে একটু দূরে একখানা ঘর তৈরী করে তাকে রাখা 
হয়েছে। ঘরে রাধু শুত আর বাবাগ্ায় নবাসনেব বৌ (মন্দাকিনী বায়) এবং 
যামিনী। রাধু গায়ে জামাকাপড় কিছুই রাখতে পারত না-_তাকে ম্নান- আহার 
সবই করিয়ে দিতে হত। 

সরলাদেবী গৌছবার দু'একদিন পরে শ্রীমায়ের জ্বর ছাড়ল। ইতিমধ্যে একদিন 
নলিনী ঝগড়া করে মাকু ও তার শিশুপুত্র ন্যাড়াকে নিয়ে চলে গেল 
জয়রামবাটীতে। ২০ এপ্রিল মাকুর এই শিশুপুত্রটি মারা গেল এবং ৭ মে রাধুর 
প্রথম সন্তান জন্মগ্রহণ করল। 

জুন মাসের শেষে সুধীরাদেবী সরলাকে কলকাতায় ফিরে যেতে লিখলেন। 
রাধুর শিশুপুত্রের বয়স হয়েছে তখন প্রায় তিন মাস। সুধীরাদেবীর চিঠির কথা 
শুনে সারদাদেবী বললেন, “সুধীরা যখন লিখেছে তখন তোমরা এস মা।" স্বামী 
হরানন্দ ও শাস্তানন্দ গিয়েছিলেন মাতৃদর্শনে-_শ্রীমা তাদের ওপর ভার দিলেন 
বিষু্পুর থেকে টিকিট কেটে সরলাদেবী ও যুগলকে ট্রেনে তুলে দিতে। 

সরলাদেবী' ফেরার সময় শ্রীমা কান্নায় ভেঙে পড়লেন, বললেন, “মা, দেখে 
গেলে তো! শরৎকে বোলো আমি কি অবস্থায় আছি।” 

২০ জুলাই (১৯১৯) শ্রীমা'র জয়রামবাটী ফেরার দিন স্থির হল কিন্তু যাত্রার 
পূর্বক্ষণে প্রবল ধারায় বৃষ্টি নামল, সুতরাং সেদিন যাত্রা স্থগিত রেখে ২৩ জুলাই 
রাধু ও তার পুত্রসস্তানটিকে নিয়ে জয়রামবাটী ফিরে গেলেন। যাত্রার পৃবে 
কেদারবাবু প্রণাম করে মাকে বললেন, “মা, এরা [আশ্রমস্থ কর্মীগণ] সব আগে 
আমার খুব বাধ্য ছিল, এখন চোখ ফুটেছে, আমার কথা আর সবসময় মেনে 
থাকতে চায় না। আর শরৎ মহারাজ ও আপনাদের কাছে গেলে আপনারা 
আদর-যত্ব করে কাছে রেখে দেন, ভাল খাবার-থাকবার সুবিধা পায়, বেশি কাজ 
করতে হয় না, তা মা, আপনারা যদি একটু বুঝিয়ে পাঠিয়ে দেন, তবে বাধ্য হয়ে 
এখানেই থাকবে।” কেদারের কথার প্রতিবাদ করে সারদাদেবী বললেন, “সে কি 
গো কেদার? ওসব কি কথা বলছ? ভালবাসাই তো আমাদের আসল। এই 

ভালবাসাতেই তো তার সংসার গড়ে উঠেছে। আর আমি মা, আমার কাছে তুমি 
ছেলেদের খাওয়াপরার খোটা দিয়ে কি করে বললে, বলো দেখি? 
জয়রামবাটিতে তখন সারদাদেবীর সংসার সুবৃহৎ__নিজের স্বজন ছাড়াও 
সাধু-ভক্ত সেবকরা মিলিয়ে ১৫/২০ জন। সে সময় চিঠি-পত্রের উত্তর তার 
নিদেশমত লিখে দিতেন স্বামী ঈশানানন্দ। একদিন সারদাদেবীকে চিঠি শোনাতে 
শোনাতে তিনি বললেন, “মা, কই আমার তো জপ ধ্যানে তেমন মন বসছে না, 
জপধ্যান তেমন করতেও পারছি না।” শ্রীমা গম্ভীরভাবে বললেন, “জপধ্যান 
লোকে করে কেন বলো দেখি £ ঈশানানন্দকে নির্বাক দেখে শ্রীমা বললেন, “এ 
সব ছেলেদের চিঠিপত্র শুনে মন আবার চঞ্চল করছ তো? এমনি বসে 
জপধ্যানের চেয়ে ঢের বেশি হচ্ছে, মন খারাপ করোনি । সময়ে সব বুঝতে 
পারবে। ঠাকুর তোমাদের ইহকাল পরকাল সব দেখছেন। এখানে আমার এ 
কাজগুলি তোমরা না হলে একদণ্ড চলে কই £” 
এই বৎসর দুর্গাপূজার কয়েকদিন আগে সারদাদেবীর ভ্রাতা প্রসন্নকূমারকে 
কালীকুমারের জন্য। কালীকুমার শ্রীমায়ের কাছে থাকার সুযোগ পাবেন, হয়ত 
তিনি মায়ের স্লেহ-অনুকম্পা এর মধ্যে দখল করে নেবেন এবং তার 
দাক্ষিণ্যলাভও করবেন। তিনি স্পষ্ট কবে সেটা উল্লেখ করতেই দু'ভায়ে শুরু হল 
বচসা-_-কে কতখানি শ্রীরামকৃষ্ণের সেবা করেছেন, কতখানি সারদাদেবীকে 
ভক্তিশ্রদ্ধা করেন তার নানাবিধ বর্ণনা । শ্রীমা উভয়ের বাদানুবাদ শুনে মৃদু হেসে 
বললেন, “ভাইগুলি আমার রতুই বটে ! ওরা গলাকাটা তপস্যা করেছিল বলেই 
আমি ওদের সংসারে পড়ে আছি। এত অশান্তি ও আসক্তি. আর দেখিনি বাবা !” 
দুর্গাপূজার অষ্টমীর দিন শ্রীমা সদ্য আহরিত কয়েকটি পদ্ম সমেত একটি 
থালাতে ফল-মিষ্টি-সিদুর সাজিয়ে বরদা মহারাজকে (স্বামী ঈশানানন্দ) পাঠালেন 
সিংহবাহিনীর পূজা দিতে। ঈশানানন্দজী থান ধুতি পরে সেগুলি নিয়ে যাবার জন্য 
যখন প্রস্তুত হচ্ছেন তখন শ্রীমা বাধা দিয়ে বললেন, “ও কি! সাদা পেড়ে কাপড় 
কেন পরেছ? তোমরা ছেলেমানুষ, পাড় দেওয়া কাপড় পরবে। নইলে মন বুড়ো 
হয়ে যাবে। মনে সর্বদা উৎসাহ রাখতে হয়। মন বুড়ো হলেই সব শেষ হয়ে 
যাবে।” নিজের ট্রাঙ্কটি নামিয়ে তিনি লাল নরুন পাড় কাপড় বার করে দিলেন। 
এঁদিনই সন্ষিপূজার সময় সারদাদেবী তক্তপোষের উপর বসে পা ঝুলিয়ে 
সকল ভক্তের পূজা গ্রহণ করেন। সকলের পৃজা শেষ হবার পর তিনি আদেশ 
দিলেন--“আরও ফুল আনো। রাখাল, তারক, শরৎ, খোকা, যোগেন 
(যোগীন-মা), গোলাপ- এদের সব নাম করে ফুল দাও । আমার জানা-অজানা 
সকল ছেলেরা, যে যেখানে আছে সকলের হয়ে ফুল দাও । তারপর জোড়হাতে 

শ্রীরামকৃষ্ণের চিত্রের দিকে তাকিয়ে বললেন, “সকলের ইহকাল ও পরকালের 
মঙ্গল হোক। ঠাকুর, তুমি সকলকে দেখো । 

এর আগে সারদাদেবী যখন কোয়ালপাড়ায় ছিলেন তখন রাধুর জন্য তার 
বিপুল খরচের পরিমাণ দেখে তার দক্ষিণদেশীয় ভক্ত নারায়ণ আয়েঙ্গার ১০০ 
টাকা করে সাহায্য করতেন। যাবার সময় তিনি শ্রীমাকে অনুরোধ করে যান যে 
টাকার প্রয়োজন হলে শ্রীমা যেন নিদ্ধিধায় তাকে জানান-_- তিনি টাকার ব্যবস্থা 
করে দেবেন। কিন্তু শ্রীমা শ্রীরামকৃষ্ণের নিষেধের কথা সব সময় স্মরণ 
রেখেছিলেন (কারো কাছে একটি পয়সার জন্যও চিৎহাত কবো না') এবং 
আর্থিক অনটন সত্বেও আয়েঙ্গারকে সে-কথা জানাননি । ওদিকে তখন শরৎ 
মহারাজও টাকা সংগ্রহ করে প্রয়োজনের সময় পাঠাতে পারেন না- প্রায়ই বিলম্ব 
হয়-_শ্রীমায়ের সুবৃহৎ সংসারে তখন রীতিমত আর্থিক অন্বচ্ছলতা ।বিজয়ার পর 
তুলসী মহারাজ [স্বামী নির্মলানন্দ] বাঙ্গালোর থেকে শ্রীমাকে প্রণাম জানিয়ে পত্র 
দিলে শ্রীমা বরদা মহারাজের উপর ভার দিলেন আশীর্বাদ জানাতে । বরদা 
মহারাজ সেই আশীর্বাদ সূচক পত্রের মধ্যেই শ্রীমায়ের তৎকালীন আর্থিক অবস্থার 
কথা তুলসী মহারাজকে জানান এবং আয়েঙ্গার তুলসী মহারাজের কাছে খবর 
পেয়ে তখন থেকে নিয়মিত মাসিক আর্থিক সাহায্য প্রেরণের ব্যবস্থা করেন। 

বিজয়ার পর কোয়ালপাড়া থেকে কেদার মহারাজ শ্রীমাকে প্রণাম করতে 
এসে তাকে জিজ্ঞাসা করেন, “মা, আমাদের দাতব্য চিকিৎসালয়ে-__যাদের অবস্থা 
ভাল তারাও সব ওষুধ নিতে আসে। আমরা তো গরীবদের জন্যেই করেছি। 
যাদের অবস্থা ভাল তাদের কি ওষুধ দেওয়া উচিত ? 

একটু চিন্তা করে সারদাদেবী উত্তর দিলেন, “বাবা, এদেশে সকলেই গরীব। 
তবে ওরা এ সব [দরিদ্রদের জনাই ওষুধের ব্যবস্থা] জেনেশুনেও যদি প্রার্থী হয়ে 
এসে দাড়ায়, সামর্থ্য থাকলে দেবে বইকি। যে প্রার্থী, সেই গরীব।' 

কেদার মহারাজ কথা প্রসঙ্গে বললেন, “মা, এবারে ঠাকুর কি একটা নতুন ভাব 
দেবার জন্যে এসেছিলেন- _সর্বধর্ম সমন্বয় করে গেলেন ? 

সারদাদেবী বললেন, “দেখো বাবা, তিনি যে সমন্বয়-ভাব প্রচার করবার 
মতলবে সব ধর্মমত সাধন করেছিলেন, তা কিন্তু আমার মনে হয় নাই। তিনি 
সর্বদা ভগবত্তাবেই বিভোর থাকতেন।... তবে কি জানো, বাবা, এই যুগে, এই 
কালে তার ত্যাগই হল আদর্শ |... ও রকম সহজ ত্যাগ কি আর কখনো কেউ 
দেখেছে? 

নলিনী, মাকু প্রমুখ মেয়েদের মধ্যে তর্ক শুরু হয়েছে-_অপবাদের মধ্যে কোন 
অপবাদ ভাল। মীমাংসার জন্য সকলে উপস্থিত হলেন পিসিমা অর্থাৎ 
সারদাদেবীর কাছে। হাসতে হাসতে বললেন শ্রীমা, "অপবাদের আবার ভাল মন্দ 


১৫০ 


কি” 'না, তার মধ্যেও তো তারতম্য আছে'_ ল্রাতুষ্পুত্রীদের যুক্তি। সারদাদেবী 
রায় দিলেন, 'ধনের অপবাদই ভালো। কোন লোককে যদি বলা যায়, উনি বেশ 
ধনী লোক, সে কথা শুনে প্রথমটায় মুখে দীনতা বা অসন্তোষ যাই দেখাক না 
কেন, তার অস্তরটি বেশ খুশি হয়।' 

(এবার সারদাদেবীর প্রশ্নের পালা, “আচ্ছা, তোরা বল দেখি নলিনী কোন 
জিনিষটি ভগবানের কাছে প্রার্থনা করতে হয় ?” নলিনী বললেন, “কেন পিসিমা, 
মানুষ যাতে সুখে থাকতে পারে, আর এই জ্ঞানভক্তি- এই সব প্রার্থনা করতে 
হয়।” শ্রীমা ধীরে ধীরে বললেন, “সে তো হলো, কিন্তু এককথায় বলতে গেলে 
তার কাছে অন্তর থেকে 'নির্বাসনা' প্রার্থনা করতে হয়। কেন না, বাসনাই হল 
সকল দুঃখের মূল, বার বার জন্মমৃত্যুর কারণ আর মানুষের মুক্তিপথের 
অন্তরায়।” 

বরদা মহারাজ এই সময় একদিন সারদাদেবীকে প্রশ্ন করেন, “মা কেদার 
মহারাজ বলেন, এ সব কাজ কর্মে খুব খাটো, তাহলেই যা হবার তা আপনি 
হবে।” 

উত্তরে শ্রীমা বলেন, “কাজকর্ম করবে বই কি, কাজে মন ভালো থাকে । তবে 
কি জানো-_জপ-্ধ্যান, প্রার্থনাও বিশেষ দরকার। অন্তত সকাল-সন্ধ্যায় একবার 
বসতেই হয়। ওটি হল যেন নৌকোর হাল। সন্ধ্যার সময় একবার একটু বসলে 
সমস্ত দিন ভালমন্দ কি করলাম না করলাম, তার একটা হিসেব আসে । তারপর 
গতকালের মনের অবস্থার সঙ্গে আজকের অবস্থার তুলনা করতে হয়। পরে জপ 
করতে করতে ইষ্টমুর্তির ধ্যানে প্রথমে মুখখানি আসে বটে, কিন্তু পা থেকে সমস্ত 
অঙ্গটি সাক্ষাৎ ধ্যান করতে হয়। কাজের সঙ্গে সকাল-সন্ধ্যা জপ-্ধ্যান না করলে 
কি করছ না করছ বুঝবে কি করে £” 

বরদা মহারাজ বললেন, “কেউ কেউ আবার বলেন কাজকর্মে কিছুই হবে না, 
সর্বদা জপধ্যান সাধন-ভজন করতে পারলেই সব হবে।” 

শ্রীমা'র উত্তর-_“তারা সব কি করে বুঝলে-_কি করলে হবে আর কি করলে 
হবে না? দিনকতক একটু জপধ্যান করলেই কি সব হয়ে গেল ? দেখো, আসল 
কথা কি জানো- মহামায়া পথ ছেড়ে না দিলে কিছুতেই কিছু হবার নয়। একমাত্র 
ভার কৃপাতেই সব হয়। সেদিন দেখলে তো, একজন জোর করে জপধ্যান বেশি 
করে করতে গিয়ে মাথাটি বিগড়ে এলেন! মাথাটি যদি বিগড়ালো তো আর রইল 
কি? ইস্ক্রুপের গ্যাচের একটু এধার আর ওধ্ার। এক ্্যাচ একটু আলগা হলেই 
হয় পাগল, আর না হয় মহামায়ার ফাদে পড়ে নিজেকে খুব বুদ্ধিমান ভেবে মনে 
করে বেশ আছি। আর উলটো দিকে এক প্যাচ কষা হলেই ঠিক পথে চলে, শাস্তি 
ও আনন্দ পায়। সর্বদা ঠাকে স্মরণ-মনন করে প্রার্থনা করতে হয় 'প্রভু, সদ্দুদ্ধি 

দাও।” সব সময় জপধ্যান করতে পারে ক'জন? প্রথমটা একটু সাধনভজন করে, 
শেষে... বসে থেকে থেকে আসনের গরম মাথায় ওঠে, অহঙ্কার হয়।... 
মনটাকে শুধু বসিয়ে না রেখে, আলগা না দিয়ে কাজ করা ঢের ভালো। মন 
আলগা পেলেই যত গোল ধাধায়। নরেন আমার এসব দেখেই তো এইসব 
কাজের পত্তন করলে।”) 

সম্ভবত নভেম্বর মাস (১৯১৯)-__একটু শীত পড়তে শুরু করেছে। সন্ধ্যার 
পর সারদাদেবী সকলের সঙ্গে নানা বিষয়ে আলোচনা করেন। একদিন বরদা 
মহারাজ তাকে প্রশ্ন করলেন, “মা, মহাপুরুষদের সেবকগণের অনেক সময় কেন 
দুরুদ্ধি এসে পড়ে £” 

উত্তরে সারদাদেবী বললেন, “দেখো, সেবা-অপরাধ একটা আছে বটে, সেটা 
হল সেবা করতে করতে অধিকার পেয়ে অহংবুদ্ধি বেড়ে গেলে গুরুকে পুতুলের 
মত নাচাতে চায়। উঠতে, বসতে, খেতে-_-সবটাতেই কর্তামি করে; সেবার ভাব 
আর থাকে না। অহঙ্কার হয়, নিজ অধিকাব ভুলে যায়। দেখো, যারা নিজের 
দেহসুখ ভুলে তার সুখদুঃখ নিজের মনে করে অতি আপনার জন ভেবে তার 
সেবা করে, তাদের ও রকম হবে কেন ? আর পতনের কথা বলছ £ অনেক সময় 
সব সিদ্ধ মহাপুরুষ বা অবতারদের সঙ্গে তাদের চারদিকে একটা এখ্রের ছটা 
থাকে। তাই দেখে অনেকে তাদের সেবা করতে এসে তাতেই মত্ত থাকে, আর 
পরে তাতেই ডুবে মরে। ঠিক ঠিক তাদের সেবা করে ক'জন বলো? 

“কথায় আছে, পুকুরে পূর্ণিমার চাদের প্রতিবিশ্ব পড়েছে, তাই দেখে পুকুরের 
ছোট ছোট মাছগুলি আনন্দে লাফালাফি করে সমস্ত রাত্রি খেলা করছে। তারা 
ভাবছে চাদ বুঝি আমাদেরই একজন, কি মজা: কিন্তু যখন চাদ ভোরবেলা অস্ত 
গেল, তখন তাদের সেই পূর্বাবস্থা। সমস্ত রাত লাফালাফিতে অবসাদ 
এলো- কিছুই বুঝতে পারলে না।” 

১৬ ডিসেম্বর (১৯১৯) সারদাদেবীর জন্মতিথি পালনের যথাবিধি ব্যবস্থা হল। 
শরৎ মহারাজ শ্রীমায়ের জন্য একখানি কাপড় ও সাদা গরমের চাদর 
পাঠালেন__যোগেন-মা বিশেষ করে অনুরোধ করেছেন, গায়ের কাপড়টি কাউকে 
বিতরণ না করে যেন তিনি নিজেই সেটি ব্যবহার করেন। শ্রীমা স্ানাস্তে সেই 
কাপড়টি পরে ঠাকুরের পূজা করলেন-_তারপর সকলে তার পায়ে অঞ্জলি প্রদান 
করলেন। বিকাল থেকে শুরু হল জ্বর। সেই জ্বর ক্রমশঃ বৃদ্ধি পেতে লাগল, 
দুদিন যদি বা ভাল থাকেন, বেশির ভাগ সময়ই তিনি জ্বরে ভুগতে শুরু 
করলেন। কিন্তু এর মধ্যেও তার কৃপাবিতরণের কামাই নেই। একদিন একটি 
ছেলে এলো- জাতিতে বাগদি। সে মায়ের কাছে দীক্ষা নিতে চায়। শ্রীমা 
বললেন, “তোমাদের কুলগুরু আছেন তো? আর এতো তাড়াতাড়িই বা কেন? 

আমার শরীর ভাল নয়। এখন বড় ঝামেলায় আছি। না হয় কলকাতা গেলে তখন 
সেখানে দীক্ষা হবে।” ছেলেটি কিন্ত শ্রীমায়ের শরীর বা তার কথা মোটেই চিন্তা 
করল না, বলল, “হ্যা, মা, বুঝতে পেরেছি, আমি বাগদির ছেলে কি না তাই, 
“বাগদির মা” হতে কিন্তু করছেন। কিন্তু সেই তেলোভেলোর মাঠে আপনার 
“বাগদির_ মেয়ে হুতে.কিছুই বাধে নাই।” শ্রীমা হাসলেন, বললেন, “আচ্ছা বাবা, 
কাল সকালে ম্নান করে তৈরী থেকো । ঠাকুরের পূজার পর এরা তোমাকে ডের 
আনবে ।” ছেলেটির পরদিন দীক্ষা হয়ে গেল। 

ডিসেম্বর মাসের মাঝামাঝি একদিন শ্রীমায়ের দুই ভ্রাতা কালীকুমার ও 
বরদাপ্রসাদের মধ্যে বেড়া দেওয়া নিয়ে ঝগড়া আর উভয়ের মধ্যে হাতাহাতি 
হবার উপক্রম। অসুস্থ শ্রীমা উভয়কেই শান্ত করার চেষ্টা করছেন- তখন 
উপস্থিত ভক্তেরাও উভয়ের মাঝখানে দাড়িয়ে কোনক্রমে তাদের শাস্ত করার 
চেষ্টা করছেন। ভক্তদের অনুরোধে শ্রীমা বাড়ির ভিতরের রোয়াকে গিয়ে বসে 
হাসতে শুরু করলেন। হাসতে হাসতেই বললেন,্মেহামায়ার কি মায়া গো! 
অনন্ত পৃথিবীটা পড়ে আছে, এ সব পড়ে থাকবে। জীব এটুকু বুঝতে পারে না” 
বলতে বলতেই শুরু হল আবার হাসি-_সে হাসি আর থামে না! 

রাচীর ভক্তেরা মায়ের জন্মস্থান চিহিততি করার জন্য দু'টি পাথর এনে 
রেখেছিলেন কিন্তু চিহিতকরণ সম্ভব হয়নি প্রধানত কালীকুমারের আপন্তিতে। 
এই অংশটি ছিল সারদাদেবীর ভ্রাতাদের এজমালি সম্পত্তি। এই সময় হঠাৎ 
একদিন পাথর দুটি দেখে কালীকুমারই প্রস্তাব করলেন, “দিদি, আমার অংশটি 
আমি এখনই লিখে দিচ্ছি, আর সব তুমি দেখ দিকি। আমাকে যা দিতে হয় শরৎ 
মহারাজ দিবেন। আমার কিন্তু মনেপ্রাণে ইচ্ছা এক্ষুণি ওটির একটি ব্যবস্থা হয়।” 

সেইদিনই সন্ধ্যায় বরদা মহারাজকে ডেকে শ্রীমা নির্দেশ দিলেন, “কালীর 
যখন সুমতি হয়েছে তখন মনে হয় আর দেরি করা উচিত নয়। প্রসন্ন এইসময় 
কলকাতায় আছে। বরদার অমত হবে না। সব বিষয়ে বাগড়া দিত কালী-_-ও 
যখন আপনা থেকে ওটির উত্থাপন করলে, তখন বুঝতে হবে ওটি এখন হয়ে 
যাবে। দেখলে না, সেবারে নারায়ণ আয়েঙ্গার সামনে কয়ো করে দেবে বলে 
কতো সাধ্য সাধনা করলে, তা কিছুতেই ও মত করলে না। ওটি হলে ওদের 
সকলেই জল খেত, এটি আর মাথায় এলোনি। এখন যখন সুমতি হল, তাড়াতাড়ি 
শরৎকে লিখে দাও ।” স্বামী সারদানন্দকে চিঠি লেখার পর কালীকুমারকে সে 
কথা জানানো হলে তিনি ধরে বসলেন, “এজমালে যা জমির মূল্য ধার্য হবে, 
আমাকে কিন্তু আলাদা করে কিছু দিতে হবে।” 

শরৎ মহারাজ কিছুদিনের মধ্যে দলিল রেজেস্ট্ি করে নিলেন। তিন ভাই-ই 
এজমালি জমির জন্য ন্যায্য দামের অতিরিক্ত আলাদা আলাদা অর্থ আদায় 

করলেন মোট ১০০ টাকা। শ্রীমায়ের ইচ্ছামত জমির দক্ষিণ-পূর্ব কোণে কৃপ 
খনন করাও হয়েছিল কিন্তু সারদাদেবী তখন শেষবারের মত কলকাতায় অবস্থান 
করছেন। 

সারদাদেবীর অসুস্থতা ক্রমশঃ বাড়ছে। প্রায়ই জ্বর হচ্ছে, সেই সঙ্গে বাড়ছে 
দুর্বলতা । তার ওপর সাংসারিক অশান্তি তার নিত্যদিনের সাথী। সেদিন দুপুরে 
নবাসনের বৌ ও নলিনীর মধ্যে কথা কাটাকাটি__নবাসনের বৌয়ের একটা রূঢু 
কথা শ্রীমার কানে গেল, বললেন, “ও কি গো, মানুষের মনে আঘাত দিয়ে কি 
কথা বলতে আছে? কথা সত্য হলেও অপ্রিয় করে বলতে নেই। শেষে এরূপ 
স্বভাব হয়ে যাবে। মানুষের চক্ষুলজ্জা ভেঙে গেলে আর মুখে কিছু আটকায় না, 
বিশেষ করে মেয়েমানুষের। ঠাকুর বলতেন, “একজন খোড়াকে যদি জিজ্ঞাসা 
করতে হয়_ তুমি অমন খোড়া হলে কেন? তবে তাকে বলতে হয়--তোমার 
পাটি এমন খোড়া হল কি করে ।... সব একটু সহ্য করে চলবে মা। সহ্য করার 
সমান গুণ নেই।” 

শ্রীমা জ্বরে শয্যাশায়ী। বাড়ির মধ্যে ঝি-এর সঙ্গে রাধু উচ্চ কণ্ঠে ঝগড়া 
করছে। শ্রীমা করুণ কণ্ঠে বার বার সতর্ক করছেন-_+রুধ্ি,মিষ্টি কথা বল, রাধি, 
মিষ্টি কথা বল, রূঢ় কথা বলিসনি।” 

আর একদিনের কথা। রাধু, মাকু, নলিনী প্রভৃতি মেয়েরা উচ্চকণ্ঠে হৈ-চৈ 
শুরু করেছেন। শ্রীমা বললেন, “ও কি হচ্ছে তোদের ? তোদের একটু লঙ্জাসমীহ 
নেই। মেয়েদেব ও-সব বাড়াবাড়ি ভালো নয়। মেয়েমানুষকে কত সাবধানে 
চলাফেরা করতে হয়, সন্ত্রম রেখে চলতে হয়। কথায় বলে মেয়েদের হাটুর কাছে 
কাপড় উঠলে “দশ-হাত কাপড়ে ন্যাংটা লঙ্জাশরম বজায় রেখে চলতে হয়।” 
মেয়েদের মধ্যে একজন যুক্তি দেখালো-_“ঠাকুর তো বলেছেন, লঙ্জা-ঘৃণা-ভয়, 
তিন থাকতে নয়।” শ্রীমা প্রতিবাদ করে বললেন,“না, না। সে যারা ভগবৎ প্রেমে 
পাগল, তাদের কথা [গৌরী-মাকে এই পর্যায়ে গ্রহণ করতেন তিনি]। আমি 
বলছি, লজ্জা ঘৃণা ভয়-_-তিন থাকতে হয়। যার আছে ভয়, তার হয় 
জয-_বিশেষ করে মেয়ে-মানুষদের ।” 

ক্রমশঃ তাব দৈনিক পুজা করাও বন্ধ হয়ে গেল- প্রত্যহ সকালে স্নান করা 
আর সম্ভব নয়। নিজেই বরদা মহারাজকে শিখিয়ে দিলেন পুজাবিধি। 

স্বামী সারদানন্দ ভুবনেশ্বর থেকে কলকাতায় ফিরে সারদাদেবীর দীর্ঘ 
রোগভোগের খবর শুনে বীতিমত বিচলিত হয়ে পড়লেন। ১৯২০-এর ১৭ 
ফেব্রুয়ারি তিনি আত্মপ্রকাশানন্দজী ও অপর দু'জনকে জয়রামবাটী পাঠিয়ে 
দিলেন যত শীঘ্র সম্ভব সারদাদেবীকে কলকাতায় নিয়ে আসার জন্য। যাত্রার 
ব্যবস্থা সত্বরই হল। ২৪ ফেব্ুয়ারি তার সঙ্গে কলকাতা যাত্রা করলেন রাধু, 

সুরবালা, নলিনী, মাকু, নবাসনের বৌ ও বরদা মহারাজ । আগে থেকে ঠিক ছিল 
শ্রীমা ও রাধু দুখানি পালকিতে বিষুপুর পর্যস্ত যাবেন অন্য সকলে হেঁটে 
আমোদর পার হয়ে গরুর গাড়িতে যাত্রা করবেন। কিন্তু যাত্রার মুহুর্তে রাধু জিদ 
ধরল সে এবং তার শিশুপুত্র পালকিতে যাবে না। শ্রীমা দ্বিরুক্তি না করে দ্বিতীয় 
পালকিতে মাকুকে তার শিশুপুত্রসহ তুলে নিয়ে যাত্রা করলেন। গ্রামের স্ত্রীপুরুষ 
নির্বিশেষে বহু লোক তাকে বিদায় সম্ভাষণ জানাবার জন্য উপস্থিত 
হলেন-_অশ্রভারাক্রাস্ত কঠে তারা বললেন "শরীর সেরে শীগগির ফিরে এসো 
ক্ষীণকষ্ঠে তিনি বললেন, “সবই ঠাকুরের ইচ্ছা, তোমাদের কি তুলতে পারি £ 
ঠাকুরের ছবিখানি কাপড়ে জড়িয়ে বাক্সে তুলে তিনি সদরদরজা পার হয়ে 
সিংহবাহিনী ও গ্রামের অন্যান্য দেবদেবী উদ্দেশে শেষ প্রণাম জানিয়ে ধীরে ধীরে 
অগ্রসর হয়ে গ্রামের বাইরে এসে পালকিতে আরোহণ করলেন। গ্রামে 
সিংহবাহিনী দেবীর অবস্থানের জন্য গ্রাম থেকে অন্যত্র যাত্রাকালে তিনি কখনই 
গ্রামের মধ্যে শিবিকায় উঠতেন না। সারদাদেবী পথে ঘোষপাড়ায় 
যাত্রাসিদ্ধিরায়কে প্রণাম করলেন, তারপর আহের দীঘির পাড়ে পালকির কাছে 
উপস্থিত হয়ে জোড় হাতে ভূমিস্পর্শ করে বললেন, “জননী জন্মভূমিশ্চ স্বর্গাদপি 
গরীয়সী? ধীরে ধীরে পালকিতে উঠে শেষবারের মত জয়রামবাটীকে দর্শন 
করলেন। পালকিবাহকেরা এবার চলল বিষ্ু্পুর অভিমুখে । বিদায় জয়রামবাটী ! 

শিহরে পৌছে সারদাদেবী পালকি থেকে নেমে শিবকে প্রণাম করলেন এবং 
দুপ্টাকার সন্দেশ, চিনি ও সরাগুড় দিয়ে পূজা দেওয়ালেন। বেলা ১১টায় সকলে 
এসে গৌছলেন কোয়ালপাড়ায়। বরদা মহারাজের এখানে এসে খেয়াল হল 
পাথেয় খরচ তিনি ভুল করে কালীকুমারের বাডি ফেলে এসেছেন । শ্রীমাকে কিছু 
না-জানিয়েই তিনি তখনই ছুটলেন জয়রামবাটী । এদিকে শ্রীমা একটি কালো ডুরে 
মশারী খুজে পাচ্ছেন না-_তার জন্য অনুসন্ধান করছেন বরদা মহারাজের কিন্তু 
তার খোজও কেউ জানাচ্ছেন না। অনেক পরে বরদা মহারাজ টাকা নিয়ে ফিরে 
আসতেই মায়ের প্রশ্নের উত্তরে বরদা মহারাজকে বলতেই হল তার অনুপস্থিতির 
কারণ। মশারী কিন্তু পাওয়া গেল না। শ্রীমা দীর্ঘনিঃশ্বাস ছেড়ে বললেন, “এবার 
দেখছি সবই অমঙ্গলের লক্ষণ।' 

স্থির হল বিকালে পাচখানি গরুর গাড়িতে সকলে রওনা হবেন- কেবল শ্রীমা 
ও মাকুর পালকি পরদিন সকালে। সারদাদেবী অতিরিক্ত দুর্বলতার জন্য 
প্রসন্নকুমারের লাঠিটি সঙ্গে এনেছিলেন, তার ওপর ভর দিয়ে চলার জন্য । এবার 
গগন মহারাজকে লাঠিটি দিয়ে সেটি প্রসন্নকুমারকে ফেরৎ দিতে বললেন। 
কোয়ালপাড়া থেকে যাত্রার মুহুর্তে তিনি অপ্রাসঙ্গিকভাবে বললেন, “বাবা, শরৎ 
রইল ।আকস্মিক এই কথাতে সকলেই বিমুঢ়। 

জয়পুরে এসে কিছুক্ষণ যাত্রা বিরতি। একটি কম্বল বিছিয়ে মাটিতে বসে 
সারদাদেবী দুটি টাকা দিলেন বেহারাদের- _মুড়ি খাওয়ার জন্য। মাকুর ছেলের 
জন্য দুধ গরম করে তাকে খাওয়ানো, মাকুর জন্য মুড়ি তেলেভাজা এবং নিজের 
জন্য এক পয়সার মুড়ি আনিয়ে মোটামুটি সকলের ক্ষুণ্িবৃত্তির ব্যবস্থা হল। নিজে 
অল্প দুটি মুড়ি খেয়ে বাকিগুলি অন্যদের দিযে বললেন, “আর চিবুতে পারি না।' 

বেলা দুটোর সময় তারা পৌছলেন বিষ্্পুরের গড়বাজারে- _সুরেশ্বর সেনের 
বাড়ি। কিছুদিন আগে সুরেশ্বর পরলোকগমন করেছেন-_তার কথা স্মরণ করে 
শ্রীমা বললেন, “আহা আমি এখানে এলে সুরেশ আমার সর্বদা জোড়হাত করে 
দাড়িয়ে থাকত- বারান্দায় পর্যস্ত উঠত না-_কি ভক্তিই ছিল, সুরেশ যেন দ্বিতীয় 
গিরিশবাবু।” সেইদিন ও তারপরের দিন বিষুণ্পুরে কাটিয়ে তৃতীয় দিবস মধ্যাহে, 
আহারাদি সেরে সকলে ট্রেনের তৃতীয় শ্রেণীতে কলকাতা যাত্রা শুর করলেন। 
হাওড়া স্টেশনে কিরণচন্দ্র দত্তের ঘোড়ার গাড়ি শ্রীমায়ের জন্য প্রস্তুত রাখা 
হয়েছিল। অন্য সকলেও ৩/৪ খানি ঘোড়ার গাড়ি করে উদ্বোধনে পৌঁছলেন ২৭ 
ফেব্রুয়ারি, রাত তখন প্রায় ১০টা। 


|| ২১৯ ॥| 


“কি মাকেই তোমরা নিয়ে এলে গো! ভূতের মত কালো, কেবল চামড়া আর 
হাড় ক'খানি এনে হাজির করলে গো! মায়ের শরীর যে এত খারাপ তা তো 
আমরা মোটেই বুঝতে পারিনি।” যোগীন-মা যেন আতকে উঠলেন সারদাদেবীকে 
দেখে। 

পরদিন থেকেই শুরু হল তার চিকিৎসা । শরৎ মহারাজ সরলাদেবীকে ডেকে 
তার হাতেই দিলেন মায়ের সেবার ভার। ডাঃ কাঞ্জিলাল শুরু করলেন 
হোমিওপ্যাথি চিকিৎসা-_কিস্তু অবস্থার কোন পরিবর্তন হল না দেখে ১২ মার্চ 
তৎকালের প্রসিদ্ধ কবিরাজ -শ্যামদ্রা রাচস্পূত্রির উপর চিকিৎসার ভার ন্যস্ত 
হল। তার চিকিৎসায় পনেরো দিন জ্বর বন্ধ হল বটে কিন্তু আবার তাপমাত্রা 
ক্রমশঃ বৃদ্ধি পেতে শুরু করল। তার ওপর আবার নতুন বিপত্তি-__কবিরাজ 
মহাশয় যে পাচনটির ব্যবস্থা করেছিলেন যেটার স্বাদ এতো বিশ্রী ও তিক্ত যে 
দুপুরের আহার পর্যস্ত মুখ তেতো হয়ে থাকে- শ্রীমা কিছুই খেতে পারেন না। 
এই পাচনটি খেতে তার তীব্র আপত্তি। শ্যামাদাসবাবুকে সেকথা জানাতে তিনি 
বললেন, 'এ অসুখে তিক্ত ছাড়া কোন ওষুধ নেই।"উপায়াস্তর না দেখে ৮ এপ্রিল 
থেকে শুরু হল এলোপ্যাথিক চিকিৎসা, ডাঃ বিপিনচন্দ্র ঘোষের তত্বাবধানে । 

এই সময় একদিন বিকালে কয়েকজন স্ত্রীভক্ত এলেন সারদাদেবীকে দর্শন 
করতে। তাদের মধ্যে একজনের অলঙ্কার ও বেশভৃষা বেশ পরিপাটী-_স্বভাবও 
চঞ্চল। শ্রীমা তাদের বললেন, “ দেখো, স্ত্রীলোকের লঙ্জাই হল ভূষণ। ফুলটি 
দেবসেবায় লাগলেই সবচেয়ে সার্থক। না হয়, গাছে ফুটে গাছেই শুকিয়ে যাওয়া 
ভাল। কিন্তু আমার দেখে বড় কষ্ট হয়__যখন বাবুরা ফুলটি কখনো তোড়া করে 
কখনো বা এমনি হাতে নিয়ে নাকের কাছে একবার ধরে বলে “বাঃ, বেশ তো 
গন্ধটি।' ও মা পরক্ষণেই হয়তো মেঝেয় ফেলে দিয়েছে! জুতোয় মাড়িয়েই 
হয়তো চলেছে, চেয়েও দেখলে না।” 

একদিন সম্ভবত মার্চ মাসে (বাংলা চৈত্র মাসের প্রথম দিকে) এন্টালির 
অর্চনালয়ে উৎসব দেখতে যাওয়ার পথে রামলাল, লক্ষ্মীদেবী ও কৃষ্ণময়ীদেবী 
এসেছেন সারদাদেবীর কাছে। প্রসঙ্ত্রমে উঠল কামারপুকুরে ঠাকুরের জন্মস্থানে 
মন্দির নির্মাণের কথা। লক্ষ্মীদেবী প্রশ্ন করলেন, “ওখানে মন্দিরটি হলে আমাদের 
হেপাজতেই থাকবে তো? এদের ছেলেপুলেরাই সব পৃজাদি করবে?” এ ব্যবস্থা 


১৫৭ 


সারদাদেবীর ইচ্ছা-অনুসারী নয়, তিনি বললেন, “তা কি করে হবে? এরা সব 
সাধুভক্ত; এদের কি জেতের বিচার আছে? কতো দেশের লোক সায়েব-সুবো 
সব যাবে, এখানে থাকবে, প্রসাদ পাবে। আমাদের তো সব ভক্ত নিয়েই 
কারবার। আর তোরা হলি সংসারী, তোদের সমাজ আছে, ছেলেমেয়েদের বে-থা 
আছে। তোদের কি ওদের সঙ্গে থাকলে চলবে £” 

তারপর নিজেই ভবিষ্যতের ব্যবস্থা ঠিক করে দিলেন, “তোদের এখন যেমন 
ঘরগুলি আছে, এরকম করে, তবে করোগেটের ছাউনি দিয়ে, যুগীদের খামারের 
কাছে, আর নয়তো পশ্চিমদিকে যেখানে হয় একটু জায়গা নিয়ে আলাদা বাড়ি 
করে দেবে। 

লঙ্ষ্মীদেবী বললেন, “তবে রঘুবীর, শীতলা কি ঠাকুরের যে মন্দির হবে, 
তাতেই থাকবেন ?” 

শ্রীমা বললেন, “তা কি হয়ঃ ও তোদের গৃহদেবতা; পালাপার্বণে তোদের 
বৌ-ঝিরা সব পূজা অর্চনা করবে। তা হয় না। রঘুবীর, শীতলার জন্যে আলাদা 
একটি ছোট পাকা মন্দির করে দেবে। পাশ দিয়ে একটু রাস্তা থাকবে । আর তুই, 
রামলাল বা শিবু যখন যাবি, তোরা মন্দিরেই ভক্তদের সংসারে থাকা খাওয়া 
করবি; তোদের আর কি £৮” এই ব্যবস্থা পরে রামলাল ও শরৎমহারাজ উভয়েই 
মেনে নেন। 

ডাঃ বিপিনচন্দ্র ঘোষের চিকিৎস চলল প্রায় একমাস কিন্তু সুফল কিছু দেখা 
গেল না। ১ মে (১৯২০) সারদাদেবীর চিকিৎসার ভার অর্পিত হল্‌ প্রাণধন বসুর 
উপর। রোগ নির্ণয়ের জন্য ডাঃ সুরেশচন্দ্র ভট্টাচার্য ও নীলরতন সরকারকেও 
একদিন আনা হল। ১৬ মে প্রাণধন বসু জানালেন সারদাদেবীর কালাজ্বর 
হয়েছে। তখনকার দিনে কালাজ্বরের কোন ওষুধ আবিষ্কৃত হয়নি, তারপর শ্রীমা 
ভুগছেন দীর্ঘদিন ধরে। রোগের সঙ্গে সংগ্রাম করার ক্ষমতাও প্রায় নিঃশেষ । 
সুতরাং ভক্তেরা বুঝতে পারলেন এ যাত্রা তার সেরে ওঠা প্রায় অসম্ভব কিন্তু তবু 
তাকে সারিয়ে তোলার চেষ্টার অস্ত নেই। ১ জুন বোঝা গেল, ডাক্তাররাও তার 
জীবনের আশা ত্যাগ করেছেন। এঁদিনই কবিরাজ রাজেন্দ্রনাথ সেনকে আহবান 
জানানো হল, সঙ্গে রইলেন কালীভূষণ সেন। 

এর মধ্যেও ভক্তগণের যাতায়াতের বিরাম নেই, তবে প্রায় সকলেই বাইরে 
থেকে মাকে দর্শন করে প্রণাম জানান। সেদিন এসেছেন অভিনেত্রী তারাসুন্দরী 
বিশ্রাম করছিলেন। তারাসুন্দরী বাইরে থেকে মাকে প্রণাম জানালেন। যুক্তকরে 
দরজার কাছে বসে মৃদুন্বরে কথাবার্তা বলছিলেন। শ্রীমা বললেন, “থিয়েটারে তো 
বেশ বল, এমন সেজেগুজে আসো, তখন তোমায় চেনাই যায় না। এখানে এমনি 

একটু শোনাও দেখি।” মায়ের আদেশ পেয়ে জোড়হাত করে তাকে নমস্কার 
জানিয়ে 'জনা' নাটক থেকে প্রবীরের বীররসাত্মক সংলাপের কিছু অংশ 
শোনালেন। শ্রীমা বললেন,“আর একদিন সময়-মতো এসো ।' প্রণাম করে প্রসাদ 
গ্রহণ করে সেদিন তারাসুন্দরী ফিরে গেলেন। ক'দিন পরেই তিনি একদিন 
বিকালে ট্যাক্সি করে এসে উপস্থিত ট্যাঞ্সি-বোঝাই জিনিসপত্র-_দই, মিষ্টি, 
ম্যাঙ্গোস্টিন, লেবু, কলা, বাতাবি, আঙুর, আনারস, বেদানা, রজনীগন্ধার তোড়া, 
রাধু-মাকুর ছেলেদের জন্য পশমী জুতা ইত্যাদি। শ্রীমায়ের সামান্য জ্বর, তিনি 
নিজের ঘরে শুয়ে আছেন। তারাসুন্দরী পূর্বের মত ঘরে প্রবেশ না করে বাইরে 
থেকে সাষ্টাঙ্গে শ্রীমাকে প্রণাম করলেন। মায়ের আদেশে তার আনীত 
জিনিসগুলি মাঝের ঘরে রেখে দেওয়া হল। তারাসুন্দরী কিছু পরে প্রসাদ নিয়ে 
ফিরে গেলেন। শ্রীমা বললেন, “দেখো তারার এ জিনিষগুলি ঠাকুরকে, এখানকার 
সাধুব্রক্ষচারীদের দিও না। রাধু, মাকু, ছোট বৌ এবং ঝি চাকর বামুন সকলকে 
কিছু কিছু দাও।' সকলকে দিয়েও অনেক জিনিস তখনও রয়ে গেছে মাঝের ঘরে। 
সন্ধ্যার পর ডাঃ প্রাণধন বসু শ্রীমাকে দেখতে এলেন। সারদাদেবী বরদা 
মহারাজকে বললেন, “তারাসুন্দরীর বাকি জিনিষ যা যা আছে সেগুলি এ বুড়োর 
(ডাক্তার) গাড়িতে সব তুলে দিয়ে এসো। ওরা ফুল খুব 
গাড়িতে ওঠার সময় ওই জিনিসগুলি দেখে তিনি খুব খুশি, প্রশ্ন করলেন, 'এসব 
কে দিলেন” শরৎ মহারাজ উত্তরে বললেন, “মা এগুলি আপনার জন্যে পাঠিয়ে 
দিয়েছেন।' ডাক্তার খুশি হয়েই সেদিনের মত বিদায় নিলেন। 

পরদিন রোগিণীকে দেখতে এসে তিনি সারদাদেবীর ঘরে শ্রীরামকৃষ্ণের ফটো 
ও অন্যান্য ছবিগুলি ভাল করে দেখে বাইরে এসে শরৎ মহারাজকে প্রশ্ন 
করলেন। “আমি এতদিন কার চিকিৎসা করছি % শরৎ মহারাজ উত্তর দিলেন, 
“পরমহংসুদেবের সহধর্মিনী, আমাদের. সুঙ্ব্জননী -শ্রীশ্রীমায়ের।' ডাক্তারের 
পরবর্তী প্রশ্ন, "চিকিৎসার এত খরচপত্রের অর্থ কোথা থেকে আসে %সারদানন্দজী 
বললেন, 'ভক্তদের সহায়তায় ও আনুকৃল্যে চলে যাচ্ছে। ডাক্তার বললেন, 'অ। 
তা এতোদিন বলোনি তো।” ওষুধ পথ্যের ব্যবস্থাদি লেখার পর শরৎ মহারাজ 
ভিজিটের টাকা ও মোটর ভাড়া যথারীতি দিতে গেলেন কিন্তু ডাক্তার বললেন, 
“তোমরা আজীবন অতি নিষ্ঠার সঙ্গে যার সেবা করে জীবন সার্থক করছ, আমাকে 
এই বৃদ্ধ বয়সে- শেষ জীবনে ঠার একটু সেবা করার 00781)০6 (সুযোগ) 
দাও।' এর পর থেকে আর কোনদিন তিনি দর্শনী বা গাড়ি ভাড়া নেননি, এমনকি 
যোগ দিতেন। 

দৈবানুগ্রহ লাভের জন্যও কি কম চেষ্টা করেছেন সারদানন্দজী ? মায়ের 
বাড়িতে কালী, তারা, ভুবনেশ্বরী, ছিন্নমস্তা এবং কমলাত্মিকা- পঞ্চ মহাবিদ্যার 
অর্চনা এবং পাচগ্রহের পৃজার ব্যবস্থা হয়।বাগবাজারের সিদ্ধেশ্বরীর কাছে শতরূপ 
চণ্তীপাঠ হল। সবশেষে বারাসতের শ্মশানে একটি স্বস্তযয়নও করা হল (সম্ভবত 
মহাপুরুষ মহারাজের পরামর্শে) _কিম্ত সবই নিরর্৫থক। একদিন শ্রীমতী চপলা 
বসু শ্রীমাকে দেখতে এসেছেন, তিনি তাকে বললেন, “মা কিছু জিজ্ঞাসা কোরো 
নি,এরা কি ওষুধ দিয়েছে তার গুণ থাকবেক নি।” শরৎ মহারাজ অবশ্য আগেই এ 
বিষয়ে শ্রীমতী বসুকে সতর্ক করে দিয়েছিলেন। 

শ্রীমার জ্বর অবিবাম- শ্রীর্ণ থেকে শীর্ণতর হচ্ছেন কিন্তু শরৎ মহারাজ হাল 
ছেড়ে দেওযাব পাত্র নন। বার বার চিকিৎসক পবিবর্তন হচ্ছে__সঙ্গে সঙ্গে চলছে 
শাস্তি স্বস্তযয়ন কিন্তু কোন দিক থেকেই কোন আশার লক্ষণ দেখা যাচ্ছে না। 
প্রত্যহ তিন-চার বার করে জ্বর আসে-_সারা শরীরে অসম্ভব জ্বালা, বলেন, “পানা 
পুকুরে গা ডুবিয়ে থাকব।” সেবক-সেবিকাবা ববফে নিজেদের হাত ঠাণ্ডা করে 
তাব গায়ে হাত বুলিযে দেন। দীর্ঘকাল অবিরাম অসুস্থতায় তার স্বভাব হয়েছে 
অবুঝ শিশুর মতো। একদিন সকালে রাসবিহারী মহারাজকে বললেন, "আমাকে 
কোলে করে বসো।” কাছেই ছিলেন সেবিকা সরলা দেবী-_রাসবিহারী মহারাজ 
তাকেই বললেন, শ্রীমাকে কোলে করে বসতে। সবলাদেবী বিছানার উপর 
কয়েকটি বালিশ উচু করে তাতে হেলান দিয়ে শ্রীমাকে বসিয়ে গায়ে হাত বুলিয়ে 
দিতে লাগলেন। 

সরলাদেবী অক্লান্তভাবে সেবা করে চলেছেন-_ওষুধ পথ্য সবই তিনি নিজের 
হাতে খাওয়ান__আর সময়মত তাপমাত্রা পরীক্ষা করেন। নবাসনের বৌ ষ্াকে 
সাহায্য করেন। কবিরাজী চিকিৎসা চলছে__রান্না সব কিছু কাঠের জ্বালে। কিন্তু 
সারদাদেবীর মুখে আর রুচি নেই। প্রতিদিন সামান্য একটু পোস্ত ও আমরুল শাক 
পছন্দ করতেন। ভক্তেরা বিভিন্ন জায়গা থেকে আমরুল শাক সংগ্রহ করে আনে। 
সরলাদেবী প্রত্যহ তাকে দুধ খাওয়ান, থার্মোমিটার দেন-_তাই নিয়ে প্রতিদিন 
অশান্তি। একদিন রাত্রি এগারোটার সময় শেষবারের মত দুধ খাওয়াতে গিয়ে 
রীতিমত বিপত্তি শ্রীমা কিছুতেই দুধ খাবেন না। সরলাদেবী বললেন, “তাহলে 
ডাকি মহারাজকে £ অন্যদিন এই শরৎ মহারাজকে ডাকার কথায় তিনি ভয় 
পেয়ে বালিকার মত দুধ খেয়ে নিতেন কিন্তু সেদিন তিনি মরীয়া হয়ে উঠেছেন, 
নির্ভয়ে বললেন, “ডাক তোর মহারাজকে।” তখন সবাই শুয়ে পড়েছেন। শরৎ 
মহারাজ তার ঘরের একপাশে মেঝেতে বিছানা করে শুয়ে আছেন-_-সারাদিন 
পরিশ্রমের পর ক্লান্তিতে ঘুমিয়েও পড়েছেন। সরলাদেবী ডাকতে গিয়েও 
পারলেন না, ইতস্তত করে ফিরে এলেন। শ্রীমা বললেন, “কি ডাকলি না?” তখন 

আবার ফিরে গেলেন মহারাজের ঘরে-_মাথার কাছে দাড়িয়ে খস খস আওয়াজ 
করতেই সারদানন্দজীর ঘুম ভেঙে গেল, তিনি ধড়মড় করে উঠে বসলেন। সব 
শুনে তিনি মায়ের মাথার কাছে এসে দাড়ালেন। শ্রীমা বললেন, “কৈ শরৎ 
এলো 

সরলাদেবী উত্তর দিলেন, “হ্যা, মা, এতো আপনার মাথার কাছে দীড়িয়ে 
আছেন।' 

শ্রীমা সেদিকে তাকিয়ে বললেন, “কৈ? এস বাবা, কাছে এসো, বসো। দেখত 
বাবা এত রাত্রে তোমাকে ডেকে তুলে কষ্ট দিলে ।' 

সারদানন্দজী শ্রীমায়ের কাছে বসে গায়ে মাথায় হাত বুলিয়ে দিয়ে কিছুক্ষণ 
পরে আস্তে আস্তে বললেন, “মা এবার একটু খাবেন % তার সম্মতি পেয়ে তিনি 
বললেন, “তবে সরলা খাইয়ে দিক।' 

প্রবল আপন্তিতে উত্তেজিত সারদাদেবী--“না, ও খাওযাবে না। ও রাতদিন 
বলবে “মা খাও” “মা খাও' আব বগলে কাঠি [থার্মোমিটার] দাও। ও দুটোই 
শিখেছে । আমি ওর হাতে খাব না, তুমি আমায় খাইয়ে দাও ।” 

শরৎ মহারাজের সামনেও সারদাদেবী থাকতেন অবগুঠনে মুখ 
ঢেকে_ অন্যের মারফৎ কথা বলতেন। তার জন্য সারদানন্দজীরও ক্ষোভ বড় 
কম ছিল না, বলতেন, “আমি যেন বেটীর শ্বশুর।' আজ জীবনের শেষলগ্নে তার 
অনাবৃত রোগপাগুর মুখের দিকে তাকিয়ে দুধ খাওয়াতে বসে সারদানন্দজীর স্নায়ু 
দুর্বল হয়ে গেল__তিনি থর থর করে কাপতে লাগলেন। ওদিকে সরলাদেবীরও 
তখন প্রবল অভিমান- তিনি কিছুতেই আর দুধ খাওয়াবেন না। ফিডিং কাপে দুধ 
ঢেলে তিনি শরৎ মহারাজের হাতে তুলে দিলেন। সাহস সঞ্চয় করে 
সারদানন্দজীও মায়ের মুখে ধীরে ধীরে দুধ ঢেলে দিতে লাগলেন-_একটু পরে 
বললেন, “মা একটু জিরিয়ে খান। 

খুশিতে শীর্ণ মুখ উজ্জ্বল হয়ে উঠল সারদাদেবীর। “দেখ দিকিনি কি সুন্দর 
কথা-_মা একটু জিরিয়ে খান।' এই কথাটি আর ওরা বলতে জানে না।” 

দুধ খাওয়ানো শেষ করে মশারী ফেলে চারদিক ভালো করে গুজে দিয়ে 
সারদানন্দজী বললেন, “মা, তবে আমি আসি। 

সন্গেহে সারদাদেবী বললেন, “এস বাবা এস। আহা, বাছার আমার কত কষ্ট 
হল। ও-ই তো ডেকে আনলে। এস বাবা- দুর্গা, দুর্গা ।' 

এই ধরনের সাময়িক অবুঝ মনোভাব ও শিশ্তসুলভ জিদ সত্বেও সারদাদেবী 
কিন্তু সাধারণভাবে আগের মতই স্বভাবজ ন্নেহশীলা। এই ঘটনার পর সরলাদেবী 
স্থির করলেন, তিনি আর দুধ খাওয়াবেন না বা থার্মোমিটারও দেবেন না। অন্য 
কেউ এ কাজগুলি করবে। তিনি অন্তরালে থেকে গুছিয়ে দেবেন। শরৎ 

মহারাজকে তিনি তার অভিপ্রায় জানালেন। তবে ভাত অবশ্য তিনিই খাইয়ে 
দেবেন। পরদিনটা এই ভাবেই গেল। শ্রীমা কিন্তু সব লক্ষ্য করছেন। সেদিন 
সরলাদেবী নবাসনের বৌয়ের ওপর কাজগুলি সমাধা করার ভার দিয়ে নিবেদিতা 
স্কুলের বোর্ডিং-এ গেলেন, কয়েকটা কাজ সারতে । ভাত খাওয়াবার সময় 
সারদাদেবী ্নিগ্ধকঠে তাকে প্রশ্ন করলেন, "তুমি মা আমার ওপর রাগ করেছ। 
উদগত অভিমান চেপে রেখে সরলাদেবী বললেন, 'রাগ করব কেন মা।” কথাটা 
শুনেই তিনি তার রোগজীর্ণ হাত দুটি দিয়ে সরলাদেবীকে বুকের মধ্যে টেনে নিয়ে 
বললেন, “তবে কেন দুধ খাওয়াচ্ছ না বগলে কাঠি দিচ্ছ না? আমি মা অসুখে 
ভুগে ভুগে কেমন হয়ে গেছি। কখন কি বলে ফেলি ঠিক নেই। আমার কথায় 
রাগ করো না, মা।' চিরপবিচিত এই মাতৃন্সেহের অমৃতধারায় ন্নাত সরলাদেবীর 
দু'চোখে তখন অশ্রুর প্লাবন_ সে প্লাবনে ভার অভিমান ধুয়ে মুছে গেল। 
করেছিলেন- সুনন্দাদেবী তাদের অন্যতম। ইনি বাঙ্গালোর নিবাসী ডঃ পি. 
ভেঙ্কটরঙ্গমেব কন্যা। ১৯১৮ শ্রীস্টাব্দের জুন মাসে শ্রীমায়ের কাছে দীক্ষা লাভ 
করেন। শ্রীমায়ের সেবিকারূপে তার অভিজ্ঞতার কথা জানিয়েছেন ঃ 

“মায়ের স্বাস্থ্য দিনের পর দিন ভেঙে পড়তে শুর করল এবং তাকে সব সময় 
দেখাশুনোর জন্য একজন সেবিকার প্রয়োজন হল। প্রব্রাজিকা ভারতীপ্রাণা 
(সরলাদেবী) মায়ের সেবাশুশ্ুষার ভার গ্রহণ করলেন। ইনি বিশেষ যত্বুসহকারে 
ধাত্রীবিদ্যা শিখেছিলেন। মাতৃমন্দিরে আমাদের সঙ্গে একই ঘরে থাকতেন ইনি। 
মাতৃমন্দিরের মেয়েদের পালা করে মায়ের কাছে রাত্রি জাগার জন্য এবং তার 
সেবা করার জন্য নিয়োগ করা হল। আমার সময় ছিল রাত দুটো থেকে ভোর 
চারটে। সেবার জন্য যাকে পাঠানো হত মা তাব নাম জিজ্ঞাসা করতেন। তিনি 
আমাকে তার মাথা থেকে পা পর্যস্ত সারা শরীরে হাত বোলাতে বলতেন। আমরা 
সব সময় খুব সতর্ক থাকতাম। কারণ, সামান্য একটু শব্দ হলেই পাশের ঘর 
থেকে সারদানন্দের গলা শোনা যাবে, তিনি আমাদের জিজ্ঞাসা করতেন, কি 
হয়েছে। এরকম এক রাতে মায়ের একটু বিকারের মত হয়েছিল। কখনও বলছেন 
বেলুড় মঠে যাবেন, কখনও বা বাঙ্গালোরে। আমি তাকে সাস্ববনা দিয়ে বললাম £ 
সেরে উঠুন তারপর এঁসব জায়গায় যাবেন। এই শুনে তিনি শান্ত হয়ে গেলেন। 
মা মশারির মধ্যে শুয়ে থাকতেন বলে আমি মশারির মধ্যে ঢুকে মায়ের সেবা 
করতাম। বহুবার আমাকে তিনি বলেছেন তারই সঙ্গে মাদুরে শুয়ে পড়তে। 
(যখন তিনি খুব অসুস্থ হয়ে পড়লেন তখন তাকে খাট থেকে মেঝেতে মাদুরে 
স্থানান্তরিত করা হয়েছিল।) যদিও এটা একটা মহাসুযোগ ছিল, তবুও সব সময়ই 
আমি ইতস্তত করতাম, মনে মনে খুব ভয় পেয়ে যেতাম। আমার সৌভাগ্য যে, 

প্রত্রাজিকা ভারতীপ্রাণার সঙ্গে একই ঘরে থাকতে পেয়েছিলাম । মায়ের সেবা ও 
শুশ্রুষা করতেন বলে তিনি মায়ের নখ-কাটার সুযোগও পেতেন; সুযোগ পেতেন 
তার গা-হাত-পা টিপে দেবারও। এই নখ-কাটার এবং গা-হাত-পা টিপে দেবার 
সুবাদে তিনি মায়ের নখ, চুল ইত্যাদি সংগ্রহ করে রেখে দিতেন। ভারতীপ্রাণার 
গ্রহে মায়ের যে নখ চুল ছিল, সেগুলি তিনি, যখনই আমি অনুরোধ করেছি, 
তৎক্ষণাৎ আমাকে দিয়ে দিয়েছেন। সেই পবিত্র স্মারকগুলি বর্তমানে বাঙ্গালোরে 
মাতৃমন্দিরে পূজিত হয়।... 

“শ্রীমায়ের অবস্থা দিনের পর দিন খুব দ্রুতগতিতে খারাপ হয়ে চলল। 
মহাসমাধির তিনদিন আগে থেকে আমাদের আর তার সঙ্গে থাকতে দেওয়া হল 
না। আমরা শুধু দর্শন করে মাতৃমন্দিরে ফিরে আসতাম ।” 

অসুখের খবর নিতে কবিরাজ মাতৃসকালে উপস্থিত হলে তিনি বলতে 
ভুলতেন না-_“খেয়ে যাও, বেলা হবে।” কবিরাজেরা শ্রীমাকে দেখে নিচে নেমে 
যাবার পর উপস্থিত কাউকে ডেকে বলতেন, “বুড়োর (কবিরাজ দুর্গাপ্রসাদ সেন) 
নাতিকে কবিরাজ কালীপদ সেন) জল খেতে দাও, সন্দেশ দাও, আম দাও ।' 
ডাক্তার কাঞ্জিলাল, দুর্গাপ্রসাদ, শ্যামাদাস তাকে দেখতে এলে রোগিণীই আগে 
তাদের কুশল প্রশ্নটি করতেন। আরামবাগের প্রভাকর ও মণীন্দ্রবাবু তাকে দেখতে 
এসেছেন- কাদের কাছে খোজ নেবেন দেশের অবস্থার কথা, বৃষ্টি কেমন হয়েছে 
ইত্যাদি। মায়ের পরিচিত রমণীর মারফৎ মণীন্দ্রবাবু তালশাস 
পাঠিয়েছিলেন-__সেই প্রসঙ্গ উত্থাপন করে বললেন, 'রমণী কখন এসেছিল জানি 
না, জ্বরে ইশ ছিল না-__তাকে বলো সে যেন মনে দুঃখ না করে।' লাটু মহারাজ 
কাশীতে কঠিন পীড়ায় শয্যাশায়ী-__কাশী থেকে কেউ এলে প্রথম প্রশ্ন 'নাটু 
কেমন আছে।' (সারদাদেবী লাটু মহারাজকে_ব্লতেন 'নাটু', ডাঃ কাঞ্জিলালকে 
“কার্জিনাল')। 

সেই লাটু মহারাজ ২৪ এপ্রিল দেহত্যাগ করলেন। বলরাম বসুর পুত্র, 
শ্রীমায়ের আশ্রিত ভক্ত রামকৃষ্ণ বসুও ১৪ মে শ্রীরামকৃষ্ণ পাদপন্ধে বিলীন 
হলেন। দুটি অপ্রিয় সংবাদই গোপন রাখা হল কিন্তু শ্রীমায়ের বার বার প্রশ্নের 
জবাবে একদিন গোলাপ-মা বললেন, “আর চেপে রেখে কি হবে? লাটু আজ 
৮/১০ দিন হল মারা গেছে।' বেদনাহত শ্রীমার চোখে তখন অশ্রুর বন্যা । সেদিন 
রাতে তার ঘুম হল না, অসুস্থতা বাড়ল। ২০ মে জয়রামবাটীতে বরদাপ্রসাদের 
মৃত্যু হল। আগে থেকে অসুখে ভুগছিলেন, তার চিকিৎসার জন্য মাঝে মাঝে কিছু 
টাকা মানিঅর্ডার করে পাঠানো হত। ভার মৃত্যুসংবাদ অত্যন্ত সতর্কতার সঙ্গে 
চেপে রাখা হয়েছিল কিন্তু স্নেহময়ী দিদির অন্তরের মধ্যে সে কথা অপ্রকট রইল 
না। একদিন নিজেই বললেন, 'বরদা বুঝি নেই? দেখলুম বারান্ডায় রেলিং-এর 

ধারে দাড়িয়ে আছে।' গোলাপ-মা তখন বললেন, “যা হবার তা তো হয়ে গেছে। 
লুকিয়ে রেখে আর কি হবে। যে যাবার সে চলে গেছে ।” শ্রীমা অস্থিরভাবে কেঁদে 
উঠলেন- পরক্ষণেই দুর্বলতায় ভেঙে পড়ে ছটফট করতে লাগলেন। সকলে 
তাড়াতাড়ি ঠাকে বাতাস করতে শুর করলেন। যোগীন-মা বললেন, “মা, এই 
কয়দিন আপনার জ্বর বাড়ছে বলে শরৎও-সংবাদ আপনাকে জানাতে চায়নি, জ্বর 
একটু কমলে আপনাকে শোনাবে মনে করেছিল। বরদা [মহারাজ] সেই ২০ 
টাকা জয়রামবাটীতে কিশোরীকে পাঠিয়েছে__ শ্রাদ্ধাদিতে খরচ হবে।, 

মৃত্যু, মৃত্যু, মৃত্যু। সারা “মায়ের বাড়ির (উদ্বোধন) আবহাওয়া মৃত্যু-মৃত্যু সংবাদে 
ভারী হয়ে আছে- সেই সঙ্গে আসন্ন এক মহানির্বাণের ছায়া ক্রমশঃ ঘনীভূত 
হচ্ছে। উদ্বোধনের সেই শাস্তিপ্রদ আবেষ্টনী হারিয়ে যাচ্ছে- সর্বত্রই আসন্ন 
বিপৎপাতের লক্ষণ স্পষ্ট । সারদাদেবীও ধীরে ধীরে মনটিকে তুলে নিচ্ছেন পার্থিব 
জগৎ থেকে । একদিন একজন ভক্তকে ডেকে বললেন, “মনে হয়, এ শরীর দিয়ে 
ঠাকুরের যা করার ছিল তা শেষ হয়েছে। এখন সর্বদা মনটা তাকে চায়, অন্য আর 
কিছু ভাল লাগে না। এই দেখ না রাধু- এতো ভালবাসতুম, ওর সুখ স্বাচ্ছন্দ্যের 
জন্যে কত করেছি, এখন ভাব উল্টে গেছে। ও আমার সামনে এলে ব্যাজার বোধ 
হয়, মনে হয়, ও কেন সামনে এসে আমার মনটাকে নিচে নামাবার চেষ্টা করছে? 
ঠাকুর, তার কাজের জন্য এতদিন এই সব দিয়ে মনটাকে নামিয়ে রেখেছিলেন, 
নইলে তিনি যখন চলে গেলেন, তারপব কি আমার থাকা সম্ভব হত? 

সারদাদেবীর মন ক্রমশঃ পার্থিব সম্পর্কেব উর্ধেব উঠে যাচ্ছে-__এতদিন যে 
সব খেলনা দিয়ে শ্রীরামকৃষ্ণ তাকে ভুলিয়ে পৃথিবীর কর্তব্যভারে নিয়োজিত 
রেখেছিলেন, আজ সেগুলি তার কাছে মাটির ঢেলা। এতদিন যারা তার নিকট 
সান্নিধ্য পেয়ে এসেছে, যাদের জন্য তিলে তিলে নিজেকে ক্ষয় করেছেন এখন 
তাদের আকর্ষণ আর কিছু মাত্র অবশিষ্ট নেই। তিরোভাবের কিছুদিন পূর্বে রাধুকে 
ডেকে বললেন, “দেখ, তুই জয়রামবাটী চলে যা এখানে আর থাকিস নে।' 
সেবিকা সরলাদেবীকে বললেন, রাধুদের জয়রামবাটী পাঠাবার ব্যবস্থার জন্য 
শরৎ মহারাজকে বলতে। সরলাদেবী বললেন, “কেন এদের পাঠিয়ে দিতে 
বলছেন। রাধূুকে ছেড়ে আপনি থাকতে পারবেন? বিম্ময়কর সারদাদেবীর 
উত্তর-_খুব পারব, মন তুলে নিয়েছি। এই সংবাদ পেয়ে যোগীন-মা এসে 
বললেন, “কেন মা ওদের পাঠিয়ে দিতে বলছ? শান্ত কণে শ্রীমা উত্তর দিলেন, 
“যোগীন, এর পর এদের সেখানেই থাকতে হবে যে। হরি (স্বামী হরিপ্রেমানন্দ) 
যাচ্ছে, এ সঙ্গে ওদের পাঠিয়ে দাও। মন তুলে নিয়েছি। আর চাই না।” অনুনয় 
করে যোগীন-মা বললেন, “ওকথা বলো না, মা। তুমি মন তুলে নিলে আমরা কি 
করে থাকব? শ্রীমা উত্তর দিলেন সর্বরিক্ত বৈরাগিণীর কণ্ঠে “যোগীন, মায়া 

কাটিয়ে দিয়েছি, আর নয়।” এই সংবাদ শুনে হতাশ সারদানন্দজী বললেন, “তবে 
আর মাকে রাখা গেল না। রাধুর ওপর থেকে যখন মন তুলে নিয়েছেন, তখন 
আর আশা নেই!”রুত উৎপ্যত সহা করেছেন.রাধু, ও. ুরুবালার।-_বাক্যযন্ত্রণা 
তো আছেই, দৈহিক নির্যাতনও ভোগ করেছেন কিন্তু ওই মায়াটুকু সম্বল করে 
এতদিন প্রাণধারণ করেছিলেন । তার প্রাণপাখীর খাচা রাধুর দিকে মনটা ফিরিয়ে 
আনার জন্য সকলেরই প্রয়াস। সারদানন্দজী বললেন, “আপনার এই অসুখের 
সময় ওদের যেতে কষ্ট হবে। আপনি একটু সেরে উঠলে ওরা যাবে।' 
অনিচ্ছাসত্বেও তখনকার মত ব্যবস্থাটা মেনে নিলেন তিনি-_“তা পাঠিয়ে দিলেই 
ভাল হত। তবে যেন আমার কাছে ওরা আর না আসে। ওদের আর ছায়া 
দেখতেও ইচ্ছা নেই।” আপাতত রাধুর যাওয়া স্থগিত হল। রাধু থাকে পাশের 
ঘরে। একদিন তার শিশুপুত্রটি হামা টেনে মায়ের ঘরে এসে 
উপস্থিত__অভ্যাসমতো সে মায়ের বুকের ওপর ওঠার চেষ্টা করছে__তীব্র 
বিরক্তির সঙ্গে শ্রীমা বললেন, “তোদের মায়া একেবারে কাটিয়েছি। যা, যা, আর 
পারবি নি।" পার্বস্থিত সেবককে বললেন, “একে তুলে নিয়ে গিয়ে ওদিকে রেখে 
এসো এ-সব আর ভাল লাগে না।' রাধুর প্রতি তার শেষ সম্ভাবণ, 'কুটো ছেঁড়া 
করে দিয়েছি। তুই আমার কি করবি, আমি কি মানুষ £” 

দক্ষিণেশ্বরে নহবতে থাকতে শ্রীরামকৃষ্ণ একদিন গৌরী-মাকে১ সঙ্গে করে 
নিয়ে গিয়ে বলেছিলেন, “ওগো ব্রহ্মময়ী, একজন সঙ্গিনী চেয়েছিলে, এই নাও 
একজন সঙ্গিনী এলো।" তারপর শ্রীমায়ের 'গৌরদাসী'র সঙ্গে সুখ-দুঃখে 
রঙ্গ-বিভঙ্গে কতদিন কেটেছে। কোন শাস্ত্রীয় ব্যাখ্যার প্রয়োজন হলে 
শ্রীরামকৃষ্ণের নির্দেশে গৌরী-মা'র কাছে উপস্থিত হয়েছেন__গৌরী-মা'র 
কর্মপ্রণালীকে সমর্থন করে এসেছেন বরাবর। সেই গৌরী-মা এসেছেন অসুস্থ 
সরদাদেবীকে দেখতে, কান্নাভেজা গলায় বললেন, “মা, আপনি অসুখে পড়ে 
আছেন, আমাদের মনে শাস্তি নেই। সর্বদা দেখতে ইচ্ছা হয়; কিন্তু সময় পাই না। 
তাই রোজ একবার করে আসি।' গৌরী-মাকে স্তম্ভিত করে শ্রীমা উত্তর দিলেন, 
“আমার কাছে এসে কি হবে? আমি আর কারও ঝামেলা সহ্য করতে পারছি না।' 
শৌরী-মা'র বিস্ময়কে কঠোরতর আঘাতে জর্জরিত করে শ্রীমা আবার বললেন, 
“যদি আসো তবে আমার ঘরে টুকো না, এ দরজার বার থেকে দেখে চলে যেও, 


১। গৌরী-মা'র প্রকৃত নাম | গঙ্গাসাগরে স্নান করতে গিয়ে তিনি সঙ্গিনীদের কাছ 
থেকে আত্মগোপন করে সন্ন্যাসী ও সন্াসিনী সম্প্রদায়ের সঙ্গে নানাস্থান পরিভ্রমণ 
করেন। তার গৌরবর্ণ গাত্রের জনা অনেকেই তাকে “গৌরা-মাই' বলতেন। দক্ষিণেশ্বরে 
অবস্থানকালে শ্রীরামকৃষ্ণ তাকে সন্গ্যাস দান করেন ও নাম দেন “গৌরী আনন্দ'। গৌর-মা 
বলতেন, আমি গৌরের দাসী-_তাতেই আমাব আনন্দ। 

আর কোন কথায় বকিও না।' স্তব্ধ গৌরী-মার দুচোখে নামল অশ্ুধারা-_-সে কি 
শুধুই আহত অভিমানে, না নিশ্চিত আসন্ন বিরহ ব্যথার শঙ্কায় ? 

জুন মাসের (১৯২০) শেষ দিকে শ্রীমার কক্ষস্থিত শ্রীরামকৃষ্ণের ছবিটি তিনি 
অন্যত্র সরিয়ে নিয়ে যেতে বললেন কারণ তখন থেকে বাইরে গিয়ে শৌচাদি 
করার সামর্থা আর তার নেই। শরীর ক্রমশ ক্ষীণতর হয়ে আসছে-__চিকিৎসকরা 
ভাদের সাধ্যমত চিকিৎসা করছেন বটে কিন্তু তারাও জানেন- চিকিৎসার দ্বারা 
তাকে সুস্থ করে তোলা সম্ভব নয়-_-শেষের দিন ক্রমশঃ নিকটবর্তী হয়ে আসছে। 
গৌরী-মা নিত্য আসেন-_মায়ের ঘরের দরজার সামনে বসে প্রায় ঘণ্টাখানেক 
দর্শন করে ভারাক্রান্ত হৃদয়ে ফিরে যান, কখনো কখনো তার সঙ্গে থাকেন 
দুর্গাদেবী (দুর্গাপুরী)। 


তিরোভাবের পাচদিন পূর্বে (আনুমানিক ১৫ জুলাই) ভক্ত অন্নপপূর্ণার মা 
দেখতে এসেছেন সারদাদেবীকে-_ঘরের ভিতরে যাওয়া নিষেধ বলে বাইরেই 
দাড়িয়ে আছেন। হঠাৎ সারদাদেবী পাশ ফিরে ঠাকে দেখতে পেয়ে হাতের 
ইশারায় কাছে ডাকলেন। তিনি প্রণাম করে কাদতে কাদতে বললেন, “মা, 
আমাদের কি হবে? ককণাবিগলিত কণে শ্রীমা অভয় দিলেন, “ভয় কি? তুমি 
ঠাকুরকে দেখেছ,_ তোমার আবার ভয় কি? সামান্যক্ষণ চুপ করে থেকে 
অবশেষে বললেন, “তবে একটি কথা বলি-_যদি শান্তি চাও মা, কারও দোষ 
দেখো না। দোষ দেখবে নিজের! জগৎকে আপনার করে নিতে শেখো। কেউ 
পর নয় মা, জগৎ তোমার। 


এরই মধো একদিন হবিপ্রেম মহারাজ এলেন জয়রামবাটীর নতুন কৃয়ার জল 
নিয়ে। সেই জল শ্রীমাকে একটু খাইয়ে তিনি বললেন,“মা কিশোরীদা আপনার 
ঘরের মেঝে সব সিমেন্ট করে দিযেছেন- এরপর আপনি দেশে গেলে আর 
কোনও কষ্ট হবে না।' 

বাংলার শ্যামল মাটির মেয়ের দু'চোখে ফুটে উঠল অসন্তোষ, বললেন,'কেন 
কিশোরী মাটি তুলে সিমেন্ট করতে গেল? মা্টিই ভাল। এ সব করবার কি 
দরকার ছিল ? কিশোরী কি মনে করেছে, আমি আর সেখানে যাব ? আমার আর 
যাওয়া হবে না।' 

সময় এগিয়ে চলেছে চরম মুহুর্তটির দিকে তবু কারও চোখে জল দেখলে 
বরাভয় দেন, “ভয় কি শরৎ রইল ।” চিরবিদায়ের তিনদিন আগে থেকে আর 
বিশেষ কোন কথা বলতেন না। কেউ কেউ কথা বলে তার মনকে নিচে নামাবার 
চেষ্টা করলে বিরক্তি প্রকাশ করতেন। জীবনমৃত্যুর সন্ধিক্ষণে দাড়িয়ে তিনি শেষ 
আশীর্বাদ জানান। “যারা এসেছে, যারা আসেনি, আর যারা আসবে- আমার 

সকল সন্তানকে জানিয়ে দিও মা-_আমার ভালবাসা, আমার আশীর্বাদ সকলের 
উপর আছে। ১ 

২১ জুলাই ১৯২০ €৪ শ্রাবণ ১৩২৭) রাত্রি দেড়টা। উদ্বোধন বাড়ির দ্বিতলে 
মায়ের ঘরের সামনে করজোড়ে দাড়িয়ে আছেন শরৎ মহারাজ, তুলসী মহারাজ, 
গোলাপ-মা, যোগীন-মা, বরেনের পিসীমা, মাস্টার মহাশয়, শাস্তিরামবাবু, 
কৃষ্ণলাল মহারাজ, কিরণবাবু, ডাঃ দুর্গাপদ ঘোষ এবং আরও অনেক সাধু ও 
ভক্ত। শ্রীমা সারদাদেবী কয়েকবার দীর্ঘশ্বাস ফেললেন। 

মত্যভূমিতে সেই তীর প্রশ্বাসের ধণ শোধ। 


১। শ্রীমতী দুর্গাপুরী 'সারদা-রামকৃষ্ণ' গ্রন্থে এই কথাগুলি 'চরমক্ষণে একদিন' বলেছিলেন 
বলে উল্লেখ করেছেন কিস্তু কার কাছে এবং ঠিক কখন বলেছিলেন, তার উল্লেখ করেননি। 
আমরা অনুমান করছি, প্রায় শেষ মুহুর্তের কাছাকাছি সময়ে শ্রীমা এই শেষ আশীর্বাদ 
জানিয়েছিলেন ।হয়তোসে সময় গৌরী-মা এবং শ্রীমতী দুর্গাপুরী শ্রীমায়ের ঘরের বাইরে উপস্থিত 


ছিলেন। 

শ্রীমতী দুর্গাপুরী তার গৌরী-মা গ্রন্থে আরও জানিয়েছেন, যে শ্রীমা একদিন গৌরী-মা'কে 
বলেছিলেন, “আমার তো যাবার সময় হয়ে এলো... দেহাস্তে তুমি আমার অস্থি আশ্রমে নিয়ে 
রেখো। গাচখানা বাতাসা নিত্য ভোগ দিলেই হবে।” 

|| ২২ ॥| 


“উদ্বোধন-এ আজ বিসর্জনের বিষণ্নতা। ২২ জুলাই (৫ শ্রাবণ) সকাল সাড়ে 
দশটায় মায়ের খাটটিকে নানাবিধ পত্রপুষ্পে সুসজ্জিত করা হল। শ্রীমা 
সারদাদেবীকে সরু লালপাড় শাড়ি পরিয়ে দিলেন ভক্ত মহিলারা । অশ্রুসিক্ত 
“মায়ের বাড়ি' পরিত্যাগ করে ঠাকে ভক্তগণ বহন করে নিয়ে গেলেন কাশীপুর 
হয়ে বরানগর কুঠীঘাট পর্যস্ত___সঙ্গে রামনাম সংকীর্তন। একটি বড় নৌকায় 
শ্রীমায়ের মরদেহ স্থাপন কবে তার চির-আকাঞ্িত গঙ্গা পার হয়ে সবাই 
গৌছলেন বেলুড় মঠে, তখন বেলা দুটো। আমতলায় স্থাপন করা হল 
দেহ- সর্বসাধারণের শেষ দর্শনের জন্য। তারপর স্ত্রীভক্তগণ তাকে স্নান করিয়ে 
নববস্ত্র পরিধান করালেন। ইদানীং অসুস্থ অবস্থায় গায়ের অসহ্য জ্বালার জন্য 
প্রায়ই বলতেন “আমায় গঙ্গায় নিয়ে চলো।' আজ তার শরীর গঙ্গাতীরে-_কিন্তু 
শরীরে আর পার্থিবজ্বালা নেই__এখন পরমশাস্তিতে তিনি নিমগ্ন। সাধুরা তাকে 
কাষ্ঠের চিতা সাজিয়ে স্থাপন করা হল সঙ্ঘজননীর মরদেহ । শরৎ মহারাজ এবং 
অন্যান্য সাধুরা চিতা প্রদক্ষিণ করে বেলপাতা, ধুনো, গুগগুল দিয়ে অগ্নি সংযোগ 
করলেন। গঙ্গার অপরতীরে তখন প্রবল বর্ষণ কিন্তু এপারে অগ্নিলোভী শুফতা। 
সন্ধ্যা সমাগমে নির্বাপিত হল চিতাবহি। প্রথম কলস গঙ্গোদক চিতায় নিক্ষেপের 
সঙ্গে সঙ্গে বৃষ্টি নামল মঠভূমিকে প্লাবিত করে। 

১৯২১, ২১ ডিসেম্বর। এই প্রথম মাতৃরিক্ত শ্রীমায়ের জন্মতিথি। সেইদিনই 
বেলুড় মঠে যেখানে তার অগ্নিসৎকার হয়েছিল সেখানে গঙ্গামুখী মাতৃমন্দিরের 
উদ্বোধন। আজ তিনি শুধু নিরাবয়ব আত্মামাত্র-_ নেপথ্যচারিণী অন্তঃপ্রেরণার 
উৎস। তার স্মৃতি বুকে নিয়ে দাড়িয়ে আছে ম্মরণমন্দির। 

সংযোজন 

বিভিন্ন জীবনীগ্রদ্থে শ্রীমার জীবনের কিছু কিছু ঘটনার উল্লেখ আছে যার কাল 
নিরূপণ করা সম্ভব নয়, এমনকি যুক্তিসিদ্ধ অনুমানও দুঃসাধ্য অথচ সারদাদেবীর 
জীবন পর্যালোচনায় এই ঘটনাগুলি যে আলোকপাত করে তার গুরুত্ব যথেষ্ট। 
সংযোজন অংশে এই রকম কিছু ঘটনা এবং তাতে সারদাদেবীর প্রতিক্রিয়া উদ্ধৃত 
হয়েছেঃ 

গিরিশ প্রসঙ্গ ১ একবার শ্রীমা অনেকদিন পরে দেশ থেকে আসছেন_ কার 
সঙ্গে আছেন গোলাপ-মা ও যোগীন-মা। বাগবাজারের বাড়িতে সেবার 
উঠেছিলেন এবং সময়টা ছিল শ্রীষ্মকাল-_এইটুকু মাত্র জানা যায়। বাগবাজারের 
অনেক বাড়িতে বিভিন্ন সময় শ্রীমা অবস্থান করেছেন-_ঠিক কোন বাড়িতে এই 
ঘটনাটি ঘটে সেটা বলতে পারব না। 

শ্রীমা আসছেন বিষুপুরের পথ দিয়ে। বেলুড় মঠে স্বামী ব্রন্মানন্দ ও স্বামী 
প্রেমান্দ আলোচনা করে স্থির করলেন ভারা হাওড়া স্টেশনে উপস্থিত হয়ে 
সারদাদেবীকে অভ্যর্থনা জানাবেন। কয়েকজন ভক্তকে সঙ্গে নিয়ে স্টেশনে 
উপস্থিত হয়ে তারা জানতে পারলেন ট্রেন ৩ ঘণ্টা বিলম্বে পৌছবে। এতদূর এসে 
শ্রীমাকে দর্শন না করেই ফিরে যাওয়াটা তাদের মনোমত হল না- তারা অপেক্ষা 
করতে লাগলেন স্টেশনে । তিন ঘণ্টারও বেশি বিলম্বে ট্রেন এসে পৌছল। 
শ্রীমাকে সযত্ত্ে ট্রেন থেকে নামালেন গোলাপ-মা ও যোগীন-মা। স্বামী ব্রহ্মানন্দ 
ও প্রেমানন্দকে দেখেই গোলাপ-মা তার স্বভাবসিদ্ধ তিক্ত কঠে বলে উঠলেন, 
“হ্যা মহারাজ, তোমাদের কি একটু আক্কেল নেই? ওই রোদে মা তেতে পুড়ে 
এলেন, আর তোমরাই যদি পেন্নাম করার জন্যে এখানে এসে বিভ্রাট কর তো 
অপরের আর কথা কি?” রামকৃষ্ণ সঙ্ঘের সর্বোচ্চপদের অধিকারী হলে কি হবে 
গোলাপ-মাকে সমীহ করে চলবেন না এমন শক্তি তারও নেই। ব্রক্মানন্দজী 
অপরাধীর মত মুখ করে দীড়িয়ে রইলেন। ঘোড়ার গাড়িতে তুলে শ্রীমাকে 
বাগবাজারের বাড়িতে আনা হল। রাজা মহারাজ ও বাবুরাম মহারাজ ভাবলেন, 
স্রীমাকে প্রণাম করতে না পেলেও তার থাকার সুব্যবস্থা হয়েছে কি না, সেটা 
জেনে নিশ্চিন্ত হওয়া দরকার। সুতরাং তারা অন্য একটি গাড়ি ভাড়া করে 
বাগবাজারে এসে গৌছলেন এবং মায়ের আবাসস্থলে নিচের তলায় অপেক্ষা করে 
রইলেন- শ্রীমায়ের অবস্থানের ব্যবস্থা হয়েছিল দোতলায়। 

এমন সময় হস্তদস্ত হয়ে এসে পৌছলেন গিরিশচন্দ্র-_গায়ে কোনক্রমে একটা 
সাধারণ জামা চড়িয়ে ছুটে এসেছেন শ্রীমায়ের আগমন সংবাদ পেয়ে। তার সারা 
শরীর ঘর্মাক্ত। স্বামীজীদ্বয়কে নিচে দেখতে পেয়ে তিনি মায়ের কুশলাদির প্রশ্ন 
করলেন- তারপরই অগ্রসর হলেন সিড়ির দিকে । গিরিশচন্দ্রের গলা ওপরে 
গৌছবার সঙ্গে সঙ্গে গোলাপ-মা ওপর থেকে তাড়াতাড়ি ছুটে গিরিশকে উপরে 
গমনোদ্যত দেখে ঝেঝে উঠলেন, “বলিহারি যাই ঘোষজার এই ভক্তি দেখে। 
বলি গিরিশবাবু মাকে তো দেখতে এসেছ। মা তেতেপুড়ে এলেন-_-কোথায় 
একটু জিরোবেন, না এখানেও এলে জ্বালাতন করতে!” তার কথায় জুক্ষেপমাত্র 
না করে গিরিশচন্দ্র ওপরে উঠতে উঠতে বললেন, “চল চল মহারাজ, বাবুরাম 

মাকে দেখে আসি।” গোলাপ-মা সহজে ছাড়ার পাত্রী নন, তিনি কঠোরতর কণ্ঠে 
শাসনবাণী উচ্চারণ করলেন। গিরিশচন্দ্র তাকে আমল না দিয়ে সেবিকার দিকে 
তাকিয়ে বললেন, “ঝাজা মেয়ে বলে কি না মাকে জ্বালাতন করতে এসেছি! 
কোথায় এতদিন পরে এসে ছেলের মুখ দেখে মাযের প্রাণ জুড়িয়ে যাবে, আর 
ইনি আমাকে মাতৃ্সেহ শেখাচ্ছেন।” গিরিশচন্দ্র সকলকে নিয়ে সটান গিয়ে 
গৌছলেন সারদাদেবীর কাছে সাষ্টাঙ্গে প্রণাম করলেন এবং শ্রীমাও সঙ্গেহে 
াদের প্রণাম গ্রহণ কবে আশীর্বাদ জানালেন। অপমানিত গোলাপ-মা ততক্ষণে 
এসে গৌছেছেন শ্রীমার কাছে। ছলছল চোখে মার কাছে অভিযোগ করে 
বললেন, “শেষে কি না গিরিশবাবু আমাকে এরকম বললে !" শ্রীমা তার দিকে দৃষ্টি 
প্রকাশ করতে যেও না।' ডিক্রি পেযে গিরিশবাবু সকলকে নিয়ে সগর্বে নিচে 
নেমে এলেন। 
নখ 

আমজাদ প্রসঙ্গ $ সারদাদেবী বলতেন “আমি সতেরও মা, অসুতেবরও মা. 
এটি যে কেবল ঠার মুখের কথা মাত্র ছিল না, প্রচলিত অনেক ঘটনার মধ্যে দিয়ে 
তা প্রমাণিত-_তারই ঘধ্যে একটি উল্লেখযোগ্য ঘটনা আমজাদ প্রসঙ্গ । আমজাদ 
মাতৃসানিধ্যে আসেন জয়রামবাটীতে শ্ররীমায়ের জন্য স্বতন্ত্র গৃহনির্মাণেব 
সময়- এটুকু মাত্র প্রচলিত জীবনীগ্রস্থ থেকে জানা যায। বাড়ি তৈরীব সময 
মাতৃন্সেহ লাভ করে তা জানা যায় না অর্থাৎ পূর্ব থেকেই শ্রীমা আমজাদকে 
চিনতেন কি না, সে বিষয়ে আমরা কিছুই জানি না। 

জয়রামবাটীর কাছে শিরোমণিপুরে বহু মুসলমানের বাস। একসময় তারা 
রেশমকীটের চাষ করে জীবিকানির্বাহ করত যার জন্যে তাদের নাম হয়ে গিয়েছিল 
ভূতে মুসলমান। কালক্রমে বিদেশী রেশমের সঙ্গে প্রতিযোগিতায় সে ব্যবসা 
সম্পূর্ণ নষ্ট হয়ে যায় এবং তখন অনেকেই চুরি ডাকাতির আশ্রয় গ্রহণ করে। 
শ্রীমায়ের নতুন বাড়ি তৈরীর সময় তারা সাধারণ শ্রমিক হিসাবে যোগ 
দেয়- আমজাদ তাদেরই একজন। গৃহনির্মাণ সম্পূর্ণ হলেও আমরা দেখতে পাই 
আমজাদের শ্রীমায়ের নিকট যাতায়াত অব্যাহত ছিল। একদিনের কথা- শ্রীমা 
ভ্রাতুষ্পুত্রী নলিনী। কিন্তু তিনি স্পর্শ ধাচাবার জন্য অনেক দূর থেকে ছুঁড়ে ছুঁড়ে 
খাদ্যবস্তগুলি পরিবেশন করছেন। তাই দেখে শ্রীমা বললেন, “অমন করে দিলে 
মানুষের কি খেয়ে সুখ হয় £ তুই না পারিস আমি দিচ্ছি। খাওয়া শেষ হতে 
আমজাদ পাতা তুলে নিয়ে বাইরে ফেলতে গেল। শ্রীমা নিজেই জল ঢেলে 

জায়গাটা পরিষ্কার করে দিলেন। নলিনী তাই দেখে বললেন, “ও পিসিমা, তোমার 
জাত গেল।” শ্রীমা তাকে ধমক দিয়ে বললেন, “আত্মার শরৎ (স্বামী সারদানন্দ) 
যেমন ছেলে, আমুজাদ্রও.তেম্রম-ছেলে।' 

আর একদিনের কথা । শ্রীমা তখন জ্বরে শয্যাশায়ী। সেদিন সকাল 
৯টা-১০টার সময় একজন কালো, শীর্ণ, ছেঁড়া কাপড়-পরা বিষণ্ন মানুষ লাঠির 
ওপর ভর দিয়ে ধীরে ধীরে শ্রীমায়ের নতুন বাড়িতে ঢুকল। একজন ব্রহ্মচারী 
সেখানে ছিলেন, কৌতুহলী হয়ে তাকে অনুসরণ করে মায়ের বাড়িতে তিনিও 
প্রবেশ করলেন। শ্রীমা ঘরের মধ্যে চৌকিতে শুয়ে আছেন। তার ঘরের সামনের 
বারান্দার কিছু অংশ চাটাইয়ের বেড়া দেওয়া-__যাতে বাড়িতে ঢুকেই কেউ ঘরের 
মধ্যে দেখতে না পায়। লোকটি সেই বেড়ার উপর দিয়ে ডিঙ্গি মেরে ঘরের মধ্যে 
উকি মারতেই শ্রীমায়ের কণ্ঠ শোনা গেল, “কে বাবা আমজাদ, এসো।” লোকটি 
এবার বারান্দার উপরে উঠে শ্রীমায়ের ঘরের দরজার সামনে বসল এবং সেখান 
থেকেই কক্ষস্থিত শয্যাশায়ী মায়ের সঙ্গে গল্প আরম্ভ করল। শ্রীমা অসুস্থ বলে 
তখন পূজা ও ভোগারতির ভার ছিল ব্রহ্মচারীটির উপর । আমজাদ নিশ্চিন্ত মনেই 
মায়ের সঙ্গে গল্প চালিয়ে যাচ্ছে-_ শ্রীমারও কিছুমাত্র বিরক্তি নেই। এদিকে 
ব্রক্মচারীটির সমস্যা__মায়ের ঘরের মধ্যে পঞ্চপাত্রের মধ্যে গঙ্গাজল 
থাকে--সেই গঙ্গাজল তাকে পৌছে দিতে হবে রান্নাঘরে, ভোগের 
জন্য-_আমজাদের উপস্থিতিতে বারান্দা দিয়ে সেই পঞ্চপাত্র কি আনা সমীচীন 
হবে! অবশেষে তিনি স্থির করলেন- মায়ের সামনে দিয়েই যখন পঞ্চপাত্র আনা 
হবে তখন মায়ের আপত্তি থাকলে তিনি নিশ্চয় ব্যবস্থা করবেন। সেই সিদ্ধান্তমত 
তিনি শ্রীমা ও আমজাদের মাঝখান দিয়ে পঞ্চপাত্র নিয়ে গেলেন- শ্রীমা কোন 
নিষেধ করলেন না। আমজাদ সারাদিনই রইল- গায়ে মাথায় তেল মেখে স্নান 
করে ওখানেই আহারাদি করে বিকালে যখন ফিরে যাচ্ছে তখন তার এক হাতে 
এক শিশি তেল অন্য হাতে পুটলি-_তাতে নানবিধ জিনিস আর মুখে প্রসন্নতা। 
সে চলে যাবার পর শ্রীমা ব্রহ্ষচারীকে বললেন, “গরম ওষুধ খেয়ে খেয়ে 
আমজাদের মাথা গরম হয়েছে, রাত্রে ঘুম হয় না। অনেকদিন থেকে একশিশি 
নারায়ণ-তেল পড়েছিল-_তাকে দিয়েছি। মাখলে মাথা ঠাণ্ডা হবে__ খুব ভাল 
তেল।” 

শ্রীমায়ের ন্নেহলাভ করেও আমজাদ কিন্তু চুরি-ডাকাতি ছাড়েনি (সম্ভবত 
সংসার চালাবার জন্য অন্য কোন পথ তার সামনে ছিল না) কিন্তু জয়রামবাটীতে 
সে কোনদিন চুরি ডাকাতি করেনি।হয়তো বা তার নিষেধের জন্যই জয়রামবাটীতে 
চুরি ডাকাতি হত না। মায়ের যে কোন প্রয়োজনে আমজাদকে সংবাদ দিলেই সে 
এসে হাজির হত এবং বিশ্বস্তভাবে মায়ের আদেশ পালন করত। 

অনেকদিন পরে আবার একদিন আমজাদেব আবির্ভাব, মাথায় একঝুড়ি লাউ, 
মায়ের জন্য সন্তানের উপহার । তাকে দেখে শ্রীমা বললেন, “অনেকদিন 
ভাবছিলাম তুমি আসোনি কেন?” আমজাদ সরলভাবেই জানালো গরু চুরির 
দায়ে সে ধরা পড়েছিল, ছাড়া পেয়ে এসেছে । শ্রীমা সহানুভূতিব সঙ্গেই বললেন, 
“তাই তো ভাবছিলাম আমজাদ আসে না কেন ?” 

শেষ অসুখের সময় শ্রীমা যখন উদ্বোধনে শ্যাশায়ী তখন খবর এল, আমজাদ 
ডাকাতি করে অনেকদিন ফেবাব হয়েছিল, চবশেষে ধবা পড়েছে । শুনে শ্রীমা 
বললেন, “ও বাবা, দেখলে ! আমি জানতুম ড'কাতিটা তার জানা আছে।' 

শ্রীমা সবই জানতেন তা সত্বেও আমজাদকে সন্তান বলে পবিচয় দিতে 
কু্ঠাবোধ কবেননি। আমজাদও নিজেকে ভাল কবেই জানত-_শ্রীমাকেও 
চিনেছিল অসৎ সন্তানের ন্নেহমধী জননীরূপে। 

॥গ॥ 

পল্পবিনোদ প্রসঙ্গ £ বিনোদবিহারী সোম বামকৃষ্ণমগ্ডলীতে পদ্মবিনোদ নামে 
খ্যাত্ব। আবার মঞ্চ-জগতে পদবাবু নামও তার প্রচলিত। ইনি শ্রীম'র্‌ ছাত্র এবং 
তার সঙ্গেই শ্রীরামকৃষ্ণের কাছে দক্ষিণেশ্ববে উপস্থিত হয়েছিলেন- শ্রীরামকৃষ্জের 
ন্নেহলাভও করেছিলেন। পরবর্তীকালে তিনি থিয়েটারে যোগ দেন, অভিনেতা 
হিসাবে সুনামও অর্জন করেন কিন্তু সমকালীন থিয়েটারী বীতি অনুসরণ করে 
মদাপানেও আসক্ত হন। তা সত্ত্বেও অবশ্য রামকৃষ্ণমগুলীর সঙ্গে তার যোগসূত্র 
একেবারে ছিন্ন হয়নি, স্বামী সারদানন্দকে তিনি বলতেন “দোস্ত” ৷ বিনোদবিহারী 
সম্পর্কিত নিন্নলিখিত ঘটনাগুলির সঠিক কাল নির্ণয কর সম্ভব হয়নি কারণ 
শ্রীআশুতোষ মিত্র তার 'শ্রীমা" গ্রন্থে ঘটনাস্থল বাগবাজার স্ট্রিটের বাড়ি বলে 
উল্লেখ করেছেন। শ্রীমা বাগবাজার স্ট্রিটের বাড়িতে ছিলেন ১৯০৪ এবং পরে 
আবার ১৯০৬ শ্রীস্টাব্দে। ঠিক কোনবার নিম্নোক্ত ঘটনাগুলি ঘটে সেটা নিরূপণ 
করা সম্ভব হয়নি এবং যুক্তিসিদ্ধ অনুমানও এক্ষেত্রে সম্ভব নয়, কারণ অভিনেতা 
হিসেবে পদ্মবিনোদের নাম প্রচলিত মঞ্চ ইতিহাসে ১৮৯৬ শ্রীস্টাব্দের পর আর 
পাওয়া যায় না। সুতরাং ১৯০৪ বা ১৯০৬ শ্রীস্টাব্দের মধ্যে কোন একবার 
বাগবাজার স্ট্রিটে শ্রীমায়ের অবস্থানকালের ঘটনা হিসাবে চিহিনত করা যায় মাত্র । 

বিনোদবিহারীর বাড়ি ছিল রামকান্ত বোস স্্রিটে। তিনি প্রায়ই মধ্যরাত্রে মত্ত 
অবস্থায় বাড়ি ফেরার পথে শ্রীমায়ের আবাসে উপস্থিত হয়ে শ্রীমায়ের 
সাক্ষালাভের জন্য সারদানন্দজীর সঙ্গে তর্কবিতর্ক ও হৈচৈ করতেন। শরৎ 
মহারাজাকে এই সময় বিশেষ সতর্ক থাকতে হত, যাতে অসুস্থ মায়ের নিদ্রাভঙ্গ না 
হয়। অন্য ভক্তদের তিনি সতর্ক করে দিয়েছিলেন যাতে বিনোদবিহারী এলে কেউ 
সাড়া না দেয়। পদবাবু সেদিনও যথারীতি গভীররাত্রে উপস্থিত__বার কয়েক 

দোস্ত' “দোস্ত' বলে ডাকলেন কিন্তু কোন সাড়া না পেয়ে বলতে বলতে চলে 
গেলেন- “আমি ব্যাটা এত রাত্রে এলাম আর তুমি দোস্ত একবার উঠলেও না, 
সাড়াও দিলে না।” 
কিন্ত এরপর যেদিন এলেন সেদিন একটা নতুন কৌশল করলেন। দু'একবার 
“দোস্ত' “দোস্ত' বলে ডেকেই একেবারে চুপচাপ। তিনি সটান গিয়ে হাজির হলেন 
শ্রীমায়ের দোতলার ঘরের জানলার সামনে-_ তারপর উচ্চকণ্ঠে বললেন, “ওঠো 
মা, ছেলে এসেছে তোমার, একবার ওঠো ।” তারপরই গান ধরলেন £ 
ওঠো গো করুণাময়ী, খোল গো কুটীরদ্বার 
আধারে হেরিতে নারি, প্রাণ কাদে অনিবার। 
তারস্বরে ডাকিতেছি, তারা তোমায় কতবার 
দয়াময়ী হয়ে আজি এ কী তব ব্যবহার ॥ 
সস্তানে রেখে বাহিরে, শুয়ে আছ অস্তঃপুরে 
(আমি) ডাকিতেছি মা মা বলে 
নিদ্রা কি ভাঙ্গে না তোমার ॥। 
সারদানন্দজী লাফিয়ে উঠলেন। কিন্তু বাইরে বেরিয়ে দেখলেন ইতিমধ্যে 
বিনোদবিহারী কাজ হাসিল করে ফেলেছে। গানের প্রথম কলিটি গাওয়ার সঙ্গে 
সঙ্গে শ্রীমা এসে জানলা খুলে সেখানে দাড়িয়ে আছেন। চারটি পঙক্তি গাওয়া 
শেষ করে পদ্মবিনোদ শ্রীমাকে দেখে বলে, “উঠেছ মা? সম্তানের ডাক কানে 
গেছে? উঠেছ তো পেন্নাম নাও।” বলে রাস্তার ধুলো-কাদার ওপর শুয়ে পড়ে 
গড়াগড়ি দিতে লাগলেন। পরে উঠে দীড়িয়ে সেখানকার ধুলো মাথায় দিয়ে 
বাড়ির দিকে চলে গেলেন_ মুখে তখন গান ঃ 
“যতনে হৃদয়ে রেখো আদরিণী শ্যামা মাকে 
(মন) তুই দেখ আর আমি দেখি, আর যেন কেউ নাহি দেখে...” 
আবার সঙ্গে সঙ্গে আখর দিলেন__ 
“মন তুই দেখ আর আমি দেখি, দোস্ত যেন নাহি দেখে ।” 
পরদিন সকালে শ্রীমার কাছে উপস্থিত হলে আশুবাবুকে শ্রীমা প্রশ্ন করেন, 
“ছেলেটা কে?” আশুবাবু পদ্মবিনোদের কাহিনী বর্ণনা করলে শ্রীমা বলেন, 
“দেখেছ? জ্ঞানটুকু টনটনে আছে?” 
আর একবার গভীর রাত্রে ওই একই কৌশল করে তিনি মাতৃসাক্ষাৎ লাভ 
করেন। সেদিন তিনি আর কাউকে ডাকেননি- সোজা মায়ের ঘরের সামনে 
দাড়িয়ে গান গাইতে থাকেন £ 
“শ্মশান ভালবাসিস বলে 
তাই শ্মশান করেছি এ হৃদি 


১৭৩ 


শ্মশানবাসিনী শ্যামা, তুই নাচবি 
বলে নিরবধি | 
আর কিছু গো নাই মা চিতে 
দিবানিশি ধূ ধু জ্বলছে চিতে 
রেখেছি মা, আসিস যদি ||... 
সেদিনও তিনি শ্রীমায়ের দর্শন পেয়ে পূর্বের মতই প্রণাম করে গানটি গাইতে 
গাইতে চলে গেলেন। 
পরদিন সকালে শ্রীমা পূর্বরাত্র প্রসঙ্গ উত্থাপন করতে আশুবাবু অনুযোগ করে 
বললেন, “কিন্তু মা, আপনার ঘুমের ব্যাঘাত হয় যে!” 
শ্রীমা বললেন, “তা হোক গে, বাবা। ওর ডাকে যে থাকতে পারি নে-_তাই 
দেখা দি।” 
এরপর বেশ কিছুদিন কেটে গেছে-_পদবাবুর আর দেখা নেই। 
সারদানন্দজীও বেশ নিশ্চন্ত। হঠাৎ একদিন পদ্মবিনোদের ১২/১৩ বছরের 
ছেলে এসে সারদানন্দজীকে খবর দিল, বিনোদবিহারী দুরারোগ্য জলউদুরী রোগে 
শয্যাশায়ী। তখনই শরৎ মহারাজ ডাঃ কাঞ্জিলাল ও আশুতোষ মিত্রের নেতৃতে 
একদল ভক্তকে পাঠালেন তাকে নিয়মিত সেবাশুশ্ষার জন্য। ঠারা উপস্থিত 
হয়ে দেখেন প্রায় মুমূর্ষু অবস্থা । ডাঃ প্রাণধন বসুকে ডাক হল-_-তিনি দুবার ট্যাপ' 
করে পেটের জল বার করে দিলেন।দু'চার দিন ভাল ভাবে কাটে-_রোগী একটু 
সুস্থ হয়ে ওঠেন তারপরই আবার পেটে জল জমে। অবশেষে অপারেশনের 
ব্যবস্থা । ডাঃ ব্রাউন তখনকার দিনের নামকরা সার্জন। তিনি অপারেশন করে 
বললেন, রোগীর পেটের নলিগুলি সব পচে গেছে-__বাচার আর বিশেষ আশা 
নেই। তবু যতক্ষণ শ্বাস ততক্ষণ আশ। সেবকরা প্রাণপণে সেবা যত্ব করতে 
লাগলেন। বিনোদবিহারী বেশির ভাগ সময় অচৈতন্য থাকেন-_মাঝে মাঝে জ্ঞান 
ফিরে আসে- তখন নানাবিধ আব্দার ধরেন। একেবারে শেষ দিনে তিনি একটা 
আঙুর খেতে চাইলেন কিন্তু ডাক্তারের নিষেধ_ নির্দিষ্ট পথ্য ছাড়া আর কিছু 
দেওয়া চলবে না। আশুতোষ মিত্র বিনোদবিহারীর অনুরোধ এককথায় উড়িয়ে 
দিলেন। কিছুক্ষণ পরেই আবার অচৈতন্য। রাত ১টায় শেষবারের মত জ্ঞান 
ফিরল। আশুতোষকে দেখে বললেন, “আর বাচব না__একটা আঙুর 
চেয়েছিলাম দিলি না। তা না দিয়েছিস, বেশ করেছিস, আর কিছু চাইব না। এখন 
একটা কাজ কর- ঠাকুরের কথা শোনা-__আমার শেষ হয়ে এসেছে।” 
আশুতোষের হাতের কাছেই ছিল “কথামৃত'। বইটি খুলতেই চোখে পড়ল 
সেই অংশটি যেখানে বিনোদের কথা আছে। সেই অংশটি শুনতে শুনতেই 

পদ্মবিনোদ উচ্চারণ করলেন- “রামকৃষ্ণ রামকৃষ্ণ'_মৃত্যুযবনিকা নেমে এল। 
পরদিন সকালে সারদানন্দজী মায়ের কাছে মৃত্যুসংবাদ পৌছে দিয়ে বললেন, 
“বড় কষ্ট পেয়েছে__কিন্তু বড় চমৎকার অস্তিম মুহূর্তটি।' 
শ্রীমা বললেন, “তা হবে না? ঠাকুরের ছেলে যে! কাদা মেখেছিল, এখন ধার 
ছেলে তারই কোলে ফিরে গেছে।” 

